
История 
Велислава Дърева Публицистът и глутницата 
(140 години от рождението на Йосиф Хербст, 
90 години от неговата гибел) 112 
Велко Вълканов, За характера на обществено- 
Стоян Михайлов икономическата система у нас 


преди Десети ноември 132 


Павел Писарев За живота, телевизията и други работи 
(75 години от рождението на Иван Славков) 140 


КУлтурд 


Анна Ахматова Стихове 147 

. Просто продължавай напред. Няма значение колко бавно се 
движиш и колко дълго Вървиш. Важното е да не спираш. Ако про- 
дължаваш да следваш правилния път, накрая ще постигнеш целите 
си. Успешният човек е този, който е верен на идеята си и въпреки 
обстоятелствата се движи към целта си. 


« Приятелите ти имат значение. Никога не се сприятелявай с 
някого, който не е по-добре от теб. Твоите приятели са твоето бъде- 
ще и пророчество. Ти ще бъдеш там, където те вече са. Това е добра 
причина да потърсиш приятели, с които се движите в една и съща 
посока. Обгради се с хора с огън в сърцето. 


» За хубавото се плаща. Лесно е да мразим, трудно е да обичаме. 
Всичко добро е трудно за постигане. Много по-лесно е да се получи 
нещо лошо. Това обяснява много неща. По-лесно е да се изпраща от- 
рицателна енергия. Тя е по-лесна за оправдаване. Любовта, прошка- 
та и щедростта изискват много сърце, голям ум и много усилия. 


» Първо подготви инструментите си. Продължителността на 
живота зависи от постоянството и усърдието. Успехът се определя 
от предварителната подготовка. Каквото и да правиш, трябва да си 
подготвен. Когато го сториш, знай, че е имало смисъл. Дори и най-го- 
лемият провал може да ускори пътя ти към успеха. 


» Няма нищо лошо, че си направил грешка. Не се притеснявай 
за нищо. Не позволявай грешката да развали деня ти. Не позволя- 
вай негативността да се задържи в мислите ти. Нищо, че си сгрешил. 
Празнувай грешките си! 


Обърни внимание на последствията. Когато си ядосан, мисли 
за последствията. Винаги помни, че трябва да запазиш самооблада- 
ние и да мислиш за последствията. 


Конфуций 

БЪДЕЩЕТО НА КАПИТАЛИЗМА 


Световно правителство, глобална епоха 
на „воюващите царства” или триумф на САЩ? 


Андрей Фурсов, 
Кирил Фурсов 


Андрей Илич Фурсов - академик в тетайопа! Асадету 
одепсе (Инсбрук, Австрия), директор е на Центъра за 
руски изследвания в Московския хуманитарен универси- 
тет и на Института за системно-стратегически ана- 
лиз (ИССА), главен редактор е на списание „Ориентали- 
зъм и африканистика“. 

Кирил Андреевич Фурсов -- кандидат на историческите 
науки, старши научен сътруднике в Центъраза методоло- 
гически и иаторико-икономически изследвания на Икономи- 
ческия институт към РАН и в Института за Азия и Афри- 
кана Московския държавен университет „М. В. Ломоносов“. 





Ое иго: предвиждания 


Вес си анализи говорихме за „героите” и събитията в първата вер- 
сия на „Новия световен ред” - бруталния общозападен експеримент, наре- 
чен „Грети райх”, и неговото продължение след войната (Четвъртия райх). Този 
разговор не е завършен и предстои да бъде продължен, но сега ще се пренесем 
от миналото в настоящето и бъдещето, ще разгледаме плановете за установява- 
не на „Нов световен ред” през ХХ! век и предвижданията за него. 

Пред очите ни завършва „неолибералната епоха” - безславното тридесе- 
тилетие (1980-2010), което наследи следвоенното тридесетилетие (1945-1975), 
определено от Ж. Фурастие като „славно” (ез петез фопеизез). Така наречената 
финансово-икономическа криза е само един от аспектите на глобалната криза - 
системната криза на капитализма, която изглежда започва да излиза от контрола 
на тези, които „забъркаха голямата каша” през 70-теи 80-те години на ХХ век. 

Глобалното преразпределение - Тридесетгодишната война на богатите 
срещу средната класа и нискоквалифицираната част от работническата класа 
(най-малко горния сегмент от нея) - позволи на върхушката на световната ка- 
питалистическа класа да концентрира в ръцете си огромно богатство. Но „Вся- 
ка придобивка е и загуба” („Еуегу асфи оп 15 а 1055”): социалната поляризация 
стана страничен ефект от глобалното преразпределение, а заради нея се по- 
виши и социалното напрежение. На Запад, дори в САЩ - най-богатата стра- 

на, заговориха за класови противоречия и класова борба. Хората чувстват, че 
предстои ново раздаване на картите на Историята, а козовете няма да стигнат 
за всички. Ясно е, че това тревожи и глобалната върхушка. Дори най-горният 
слой от елита невинаги съумява успешно да осъществи системно-историче- 
ския транзит. Това, което успяха да сторят сеньорите, които в хода на „дългия 
ХУ1 век” (1453-1648) се превърнаха, понякога въпреки собствената си воля, в 
капиталисти (Р. Лахман). Тогава 9090 от семействата, преживели зловещия ХГУ 
век (Б. Тачмън) и държащи властта в Европа през 1453 г., запазват своите по- 
зиции. Случилото се в този период от историята не е правило, а изключение. 
Съвременната върхушка на глобалната капиталистическа класа прекрасно раз- 
бира това. Оттук е и нарасналото търсене на нови схеми, прогнози, нов дневен 
ред. Жак Атали е един от тези, които активно откликват на потребностите от 
изследвания на тази проблематика. 

Атали езнакова фигура в европейския (аи изобщо в западния) интелектуа- 
лен истъблишмънт. Той може да бъде използван като пример за една от най-сил- 
ните черти на западния елит - циркулация в различни сфери: наука, политика/ 
администрация, бизнес (финанси). Произхожда от еврейско (сефарадско) се- 
мейство от Алжир, прави блестяща кариера. Завършва престижни учебни за- 
ведения (Париж - политехническо училище, училище за политически науки), 
работил е като специален съветник на френския президент Франсоа Митеран, 
а по-късно е първият президент на Европейската банка за възстановяване и 
развитие. Атали е член на редица закрити наднационални структури за гло- 
бално управление и координация, включително Биделбергския клуб. Високият 
статус на Атали в западния елит е обусловен от неговите позиции не само във 
финансовия и политическия, но и в интелектуалния свят. Той е автор на много 
научни и публицистични трудове, както и на редица романи. 

Някои от последните книги на Жак Атали са посветени на бъдещето на све- 
та и на глобалното управление. Сред тях може да се отделят две: „Кратка исто- 
рия на бъдещето” (2006) и „Кой ще управлява света утре?” (2011). Ние ще запо- 
знаем читателя с основните идеи на тези трудове, добавяйки към тях бестселъра 
на „Ню Йорк таймс” „Следващите 100 години. Прогноза за ХХ! век” на Джордж 
Фридман - основател и ръководител на мощната частна компания „Стратфор”, 
която се занимава с предвиждания и анализи. Ще се спрем и на изключително 
популярната във Франция книга на специалиста по геополитика и стратегия 
Жан-Франсоа Сюсбиел „Воюващите царства. Към нова световна война”. 


Краят на Деветия пазарен строй: всеобща криза 


В „Кратка история на бъдещето” Атали дефинира три форми на реда: 
Ритуална (властта принадлежи на духовните лица), Имперска (властта еувоен- 
ните), Търговска (властта е на тези, които контролират икономиката, преди 
всичко финансистите). Френският глобалист разглежда историята през приз- 
мата на трансформациите на пазарния строй. Тук няма да оспорваме тази схе- 
ма, която е доста примитивна и изпълнена с противоречия. Целта на настояща- 
та статия е друга. 


Теория 


В своето развитие пазарният строй е преминал девет форми, които може 
да бъдат назовани по името на града център: Брюж, Венеция, Антверпен, Генуа, 
Амстердам, Лондон, Бостън, Ню Йорк, Лос Анджелис. 

Деветата (засега последната) му форма се самоорганизира около местона- 
хождението, културата и финансовите ресурси, които позволиха на креативната 
класа да превърне техническата революция в масов комерсиален пазар. „Сърце 
на Деветата форма от 1980 г. стана Лос Анджелис. Това не е случайно, именно 
там някога са открити златните находища, там започва развитието на нефтена- 
та промишленост и кинематографията, на електронния и космическия отрасъл, 
там се намира и един от най-добрите университетски и научни центрове. Благо- 
дарение на автоматизацията и компютризацията „центърът” получава водеща 
роля посредством индустриализацията на услугите, в конкретния случай това са 
финансовите и административните. Отново, въпреки прогнозите на футуруло- 
зите, става дума не за възшествие на общество на услугите, на постиндустриално 
общество, а точно за противоположното: това е началото на индустриализацията 
на услугите, която има за цел да ги превърне в нови промишлени стоки” (1). 

Продуктите на компютризацията в Деветата форма играят същата роля, 
която в предишните две форми имаха автомобилите и битовите прибори: това са 
номадските обекти (оБ/е!5 потайез - термин, въведен от Жак Атали през 1985 г.), 
миниатюризираните машини, способни да запомнят, обработват и продават ин- 
формацията с голяма скорост. Още през 1976 г. калифорниецът Стив Джобс създа- 
де персонален компютър „Арр!е Г. По-късно възникнаха други два важни прибора 
на новия номадизъм - мобилният телефон и интернет. През 2006 г. с мобилни теле- 
фони разполагаха повече от 2 млрд. души. Интернет се заражда в недрата на воен- 
ните технологии, а през 1989 г. става достъпен за широката публика - създадени са 
първите електронни имейли. През 2006 г. интернет свързва | милиард компютри. 

Постиженията на Деветата форма на пазарния строй са изключителни: от 
1980 до 2006 г. световният брутен вътрешен продукт (БВП) се утроява, а търго- 
вията с промишлени стоки нараства 25 пъти. Темповете на растежа на глобалното 
производство са над 490 на година, нещо, което досега никога не се е случвало в 
историята. Европа отстъпва: намалява нейната конкурентоспособност, забавя се 
динамиката й, населението старее. ЕС не се превърна в интегрирана демокрация на 
пазара, нейният БВП на човек от населението през 2006 г. бес 2590 по-нисък от аме- 
риканския. Тихият океан стана най-важният на планетата. Още през 1990 г. делът 
на транстихоокеанската търговия превиши дела на атлантическата. На азиатския 
бряг на Тихия океан са разположени девет от дванадесетте най-големи пристани- 
ща на планетата. Две трети от випускниците на американските университети по 
инженерни и естествени науки през 2000 г. са с азиатски произход (2). 

Изглеждаше, както пише Атали, че Деветата форма на пазарния строй сил- 
но ще съкрати бедността и ще продължи още дълго, но краят й вече се вижда. 
Въпреки това Атали е уверен, че най-малко до 2025 г. богаташите и главните 
централни банки ще разглеждат САЩ и долара като най-доброто икономи- 
ческо, политическо и финансово убежище. Той смята, че САЩ още дълго ще 
съхраняват контрола над военните технологии, обмяната на данни, микроелек- 
трониката, енергетиката, телекомуникацията, космонавтиката. Глобалният 

БВП ще продължи да расте средно с 490 годишно. „Като цяло постоянният све- 
товен растеж, най-дългият и интензивен в историята на човечеството, ще бъде 
съпроводен със значително ускорение на глобализацията и с превръщането на 
времето в стока” (3). 

Изключително евтините стоки позволяват и на най-бедните групи от всич- 
ки страни да се включат във всички сектори на потребление на пазарната иконо- 
мика. Основната част от доходите на средните и по-богатите слоеве ще отиде за 
покупка на стоки и услуги - образование, здравеопазване, сигурност. Все повече 
хора ще застраховат своите рискове в частните компании в ущърб на държава- 
та. „Стоковият, цифровият и финансовият обмен все повече ще се изплъзва от 
контрола на държавата, която по този начин ще се лиши от значителна част от 
фискалните си постъпления. Функционирането на държавните власти ще бъде 
нарушено поради използването на нови средства за връзка, особено на интернет. 
Те принуждават обществените служби да функционират с по-малки средства за 
издръжка” (4). В управлението на комерсиализираното време ще господстват два 
отрасъла - застрахователният и развлекателният. 

И все пак - Деветата форма на пазарния строй неотклонно ще върви към своя 
край. В тази посока ще я тласкат застаряването на населението, демографските 
проблеми, миграцията и войните. 

Застаряващото население ще се превърне в допълнително бреме, което лежи 
на плещите на активните членове на обществото. Докато днес работещият евро- 
пеец изплаща четвърт от своята пенсия, през 2050 г. той ще изплаща повече от по- 
ловината. За да се поддържа съотношението между работещите и пенсионерите, 
ще се наложи да се увеличат или данъците, или раждаемостта, или имиграцията. 

Страните, които се откажат да приемат чужденци, рискуват да обезлюдеят, 
ав тези, които ще ги приемат - населението ще се трансформира. Делът на при- 
стигналите от Африка и техните потомци към 2025 г. може да достигне до 2090 от 
населението на ЕС. Това ще означава мащабна промяна на етническия му състав, 
което освен всичко останало ще доведе до феноменално увеличение на градове- 
те. Още през 2007 г. делът на градските жители достигна до половината от насе- 
лението на планетата. През 1950 г. в света има 80 града с над 1 милион жители, а 
през 2015 г. те са 550 (5). 

По тази причина до средата на ХХ1 век ще бъде необходимо градската ин- 
фраструктура да се увеличи три или четири пъти, което в повечето случаи ще се 
окаже невъзможно. В резултат на това ще се увеличават сметищата, набързо по- 
строените домове без необходимата инфраструктура за комуникация, без нужната 
канализация, без достатъчно полиция, със система за здравеопазване, която е не- 
способна да покрие нуждите на цялото население. Малобройните богати квартали 
ще се превърнат в бункери, които ще се охраняват от наемници. Огромните зони 
извън обсега на закона (ноп-йгой) ще се контролират от банди, така както вече се 
случва в Рио де Жанейро, Лагос, Киншаса, Манила. Бившите селяни ще основат 
нови социално-политически движения, които ще настояват за промени. Именно 
от тях, а не от работниците, чиновниците или професорите, ще зависят в бъдеще 
най-големите икономически, културни, политически и военни сътресения. Те ще 
се превърнат в движеща сила на историята. 


Теория 


Жак Атали дава напълно адекватна картина на края на Деветата форма на 
пазарния строй. Експанзията й досега осигуряваше два технологични процеса: на- 
трупване на информация с помощта на микропроцесорите и натрупване на енер- 
гия в литиевите батерии. Изглежда, че се забавят нововъведенията в другите отрас- 
ли: стагнира автомобилната промишленост. За последните 15 години почти не се 
развиват мобилните телефони и интернет, буксува генетиката и т.н. Тече псевдо- 
прогрес: мощта на персоналните компютри е неоправдано голяма, автомобилите 
са твърде сложни за редовия потребител. Краят на Деветата форма на пазарния 
строй в края на 2020-те години ще бъде и краят на САЩ като световен лидер. Това 
щеесвят, на който предстои да се сблъска с проблема пренаселеност, с недостига на 
продоволствия, вода, ресурси, а като следствие ще има масови миграции и войни. 
Сред зоните, за които ще се води борба, Атали откроява Сибир и Арктика. 


От глобално управление към световно правителство, 
или петте шока, които разтърсиха планетата 


Атали предлага два различни варианта за световното развитие след 2025- 
2030 г. в две от своите работи. Първият от тях предвижда съставяне на светов- 
но (наднационално) правителство още в края на третото десетилетие на ХХ1 век 
(„Кой ще управлява света утре”). Вторият - по-дългосрочният, изпълнен с кон- 
фликти и войни („хиперимперия”, „хиперконфликт”), е пътят към хипердемокра- 
ция под крилото на така скъпото на сърцето на Атали световно правителство 
(„Кратка история на бъдещето”). 

Идеята за световно правителство Атали извежда от трудовете на Данте Али- 
гиери. Още през 1313 година в трактата „За монархията” италианецът отбелязва, че 
световна империя може да сложи край на войната, а основаващото се на Разума све- 
товно правителство трябва да осигури си”аз - свобода на народите. Имануел Кант 
в Кьонингсберг в „Към вечния мир” (1795) предлага световна правна система, чиято 
цел е мирът. Възраждайки концепцията на стоиците, той назовава това право кос- 
мополитическо. През 1815 г. възниква концернът на европейските държави. Англия 
налага на света идеологията на свободната търговия като средство за обединение на 
човечеството. На практика това се превръща в средство за осигуряване на печалби- 
те на британските фирми, включително тези, които ограбват колониите в Индия и 
Африка. Преминавайки към мислителите от ХТХ век, които разсъждават за надна- 
ционалните структури, Атали отделя Мацини и Маркс. Съгласно замисъла на Карл 
Маркс социализмът трябва да бъде не национално, а световно явление. В същото 
време Маркс не е разглеждал варианта за световно социалистическо правителство. 
През 1864 г. в Лондон е основан Първият Интернационал, който е разделен на две 
национални секции. След войната през 1870 г. и падането на Парижката комуна в 
дейността му настъпва упадък. Национализмът на работническата класа във всяка 
страна все повече навлиза в противоречие с глобалните цели на тази организация. 

Броят на наднационалните структури се увеличава през ХХ век: създадени са 
Третият Интернационал и Лигата на нациите. Те не преживяват Втората световна 
война, по време на която става ясно (след битката при Сталинград), че нито един 
глобален план няма да бъде възможен без участието на СССР. 

Независимо че след края на Втората световна война веднага започва Студена- 
та война, а светът се разпада на два големи лагера, процесът за формиране на над- 
национални структури (според нас Атали тълкува погрешно това като появяване 
на тенденцията към формиране на единна наднационална структура) продължава: 
ООН, Интерпол, МВФ, Движение на неприсъединилите се, Римски клуб, Гристран- 
на комисия. Нека оставим на съвестта на Атали факта, че при него рамо до рамо 
се поставят международните (тоест междудържавните) структури и структурите, 
които поначало са направени за изграждане на световно правителство - такива 
като Римския клуб и Тристранната комисия. Ще отбележим само, че при първия 
отчет на Тристранната комисия се въвежда в употреба терминът „управление на 
света”, което трябва да решава задачите за изграждане на „нов международен ико- 
номически ред” - по същество това е нова форма на жесток контрол на „страните 
победителки” (Севера) над „страните производителки” (Юга). Логично следствие 
от създаването на Тристранната комисия е решението, прието през 1974 г., всяка 
година да се организират неформални срещи на петте водещи западни държави. 
Много бързо към тях са присъединени Канада и Италия - така възниква Г-7, като 
общ западен противовес на СССР и световната социалистическа система. 

През 1990 г. е учредена Европейската банка за възстановяване и развитие 
(ЕБВР), която, както пише Атали (нейният първи президент), провъзгласява за 
своя цел да помогне на страните от Източна Европа и бившия СССР в прехода 
към пазарна икономика и демокрация. Разбира се, реалните цели бяха различни 
от тези, които посочва Атали. Главната цел е изсмукването на средства от зоната на 
социалистическия лагер, който стремително губи не само своите социалистически 
черти, но и своя суверенитет. Ако си припомним думите на високопоставения аме- 
рикански дипломат Стивън Ман, че САЩ и съюзниците им са нанесли поражение 
на Съветския съюз, използвайки стратегията на управляемия хаос, чиито главни 
форми са „пазарни реформи в икономиката” и „демократизация на политическа- 
та сфера”, става ясно, че помощта на ЕБВР се състои не само в разграбването на 
социалистическия лагер, но и в неговото окончателно разрушение. Особено ако 
се отчита, че ЕБВР, Атали специално подчертава това, бе първата международна 
институция, която, за да даде финансова помощ на една или друга страна, поставя 
изискването тя да осъществи „демократична еволюция”. 

През 1991 г. терминът „глобално управление” за пръв път се появи в наимено- 
ванието на международна институция. Вили Бранд създава Комисия за глобално 
управление към ООН. Случайно или умишлено, Атали не фиксира ясната връз- 
ка, както реална, така и символична, на това събитие с де факто разрушението на 
СССР (де юре то идва в края на годината, но ситуацията е ясна още през 1990 г., 
след срещата на Буш-старши и Горбачов в Малта на 2-3 декември 1989 г.). 

Ако могъщият СССР съществуваше, опитите за преход към „глобално 
управление” едва ли биха имали голям практически смисъл. Естествено е, че от 
мига, в който САЩ останаха единствена свръхдържава, те откровено заговориха 
за „Нов световен ред, но „ред” именно световен (попа), а не международен, не 
междудържавен (иШегнайона!). Разговорът се води както директно, така и ино- 
сказателно: „Краят на историята” (Ф. Фукуяма), „Сблъсък на цивилизациите” (С. 
Хънтингтън). Атали в прехлас говори за успехите на „многостранното глобално 

управление” през деветдесетте години на ХХ век: създаването на Международ- 
ния трибунал за Югославия (1993), за Руанда (1994), превръщането на Общото 
споразумение за митата и търговията (ОСМТ) в СТО (1994), споразумението за 
съкращение на парниковите емисии в атмосферата (1997), учредяването на Меж- 
дународен съд в Рим през 1998 и така нататък. 

Но, както пише самият мондиалист, в началото на ХХ век светът е подложен 
на пет шока, които променят глобалната ситуация. Според Атали те са причина за 
ускоряване на прехода към създаване на световно правителство. Или, казано с дру- 
ги думи - дълбоката криза е дълъг път към светлината, а Атали предпочита това да 
стане по-бързо. Като петте шока той определя следните събития. 

Първо - терористичните актове през 2001 г. напомниха, че уестърнизацията 
на света, както се разбира глобализацията, не се приема еднозначно. В същото 
време Китай и Индия убедително демонстрираха, че се връщат на глобалната по- 
литическа и икономическа арена. В периода от 1980 до 2011 г. БВП на Китай на- 
раства повече от 15 пъти и съставя 12.890 от световния. Средният доход на ки- 
таеца достигна две трети от средния на планетата и 1590 от американския. БВП 
на Индия за този период се увеличи двойно, той достигна 5,390 от световния. 
Наистина средният доход на индиеца не доближава и една трета от средния в 
света ие равен на 790 от дохода на американеца (6). 

Второ - интензивното развитие на интернет, на мобилните връзки и на 
социалните мрежи уплътни света, а в същото време правителствата отчаяно се 
опитват да контролират тези мрежи. 

Трето - през 2008 г. Калифорния бе поразена от финансова криза, която 
веднага придоби планетарно измерение. Всички разбраха, че е осъществена гло- 
бализация на пазарите, но няма глобализация на законите. „Вместо да се обърнат 
към съществуващите международни институции и да им се дадат финансови, 
институционални и интелектуални средства за решение на проблемите и особе- 
но да се повери решението на международната финансова криза на Валутния и 
Финансовия комитет на МВФ, който притежава необходимите юридически ком- 
петенции, САЩ повериха борбата с кризата на новата неформална огранизация 
Г-20, в която влизат членовете на Г-8, Китай и някои други държави” (7). На тези 
срещи държавните лидери и правителствата се интересуваха само от ефектност- 
та на направените заявления и от своите интереси. Всички бяха глухи за ключо- 
вите проблеми, които се превърнаха в глобални. 

Четвърто - движението за свобода, започнало през 1989 г. на Изток, през де- 
кември 2010 продължи под формата на държавни преврати в Тунис и Египет, като 
в същото време нито една международна институция не е компетентна да помогне 
на тези страни в прехода към демокрация. 

Пето - на 11 март 2011 г., в Япония стана силно земетресение, след което 
последва цунами. Това събитие за пръв път постави въпроса за необходимостта от 
световен контрол над ядрените реактори, а и изобщо над източниците на техноло- 
гични заплахи. 

Размишленията на Атали за „петте шока” са изключително важни - втях про- 
зират толкова големи идеологически и класови „уши“, че няма как да не бъдат за- 
белязани. 

1. Атали смята, че Фукушима е доказателство за необходимостта от глобален 
контрол над ядрените реактори и източниците на технологични заплахи. Ако на- 
ричаме нещата с техните истински имена, става дума за установяване на контрол 
от закритите наднационални структури за глобално координиране на управление- 
то на енергетиката на националните държави, а по този начин - за накърняване на 
техния суверенитет. Ясно е за кого е изгодно това - си! Бопо - както казваха древни- 
те римляни. Показателно е, че след чернобилската катастрофа (която е още по-по- 
дозрителна от тази във Фукушима) нямаше сериозни разговори за необходимостта 
от международен контрол над ядрената енергетика, която по същество осигурява 
националния суверенитет. През 1986 г. Съветският съюз все още бе свръхдържава, 
а светът бе биполярен, въпреки че Горбачов вече бе на власт. 

2. Атали определя събитията през 1989 г. и тнар. арабска пролет като „дви- 
жение за свобода. Напомняме, че антикомунистическите „революции” в Източ- 
на Европа се реализираха изцяло, след като управлението на Горбачов започна да 
поощрява процеса на разпад на социалистическия лагер, което придаде антисо- 
циалистически характер на първоначалните стремежи към промени. Антикому- 
низмът в Източна Европа се разгърна напълно, след като Михаил Горбачов, който 
преди това бе посетил Римския папа - известния русофоб и съветофоб Йоан Па- 
вел П, предаде Източна Европа на срещата в Малта с Буш-старши, състояла се на 
2-3 декември 1989 г. Това бе поредната крачка към капитулацията и разрушението 
на Съветския съюз. Формулировките на Жак Атали за събитията в Източна Евро- 
па през 1989 г. ив арабския свят през 2011-2012 г. като „движения за свобода” не са 
нищо друго освен класическа пропаганда. 

3. Твърдейки, че терористичният акт от 11 септември 2001 г. е свидетелство за 
това, че част от света не приема глобализацията като уестърнизация, Атали се соли- 
даризира с официалната американска версия и посочва арабската следа (Ал-Кайда) 
като причина за случилото се. В годините след взрива тя не просто бе поставена 
под съмнение (това се случи веднага), а бе опровергана. И фактът, че в действията 
си, насочени за сваляне на законното правителство на Асад, САЩ избраха като 
съюзник именно Ал-Кайда, е допълнителен пирон в ковчега на официалната аме- 
риканска версия за събитията от 11 септември. 

Атали обръща внимание, че на границата на ХХ и ХХ! век все по-често се го- 
вори за „международна общност”, за нейното мнение, за това какво осъжда и как- 
во приветства тя. Това словосъчетание предизвиква голям интерес от гледна точка 
на класово-идеологическия анализ на съвременния свят. Ето я важната логическа 
връзка в работата на Атали: възниква „международна общност” - за нея ехарактер- 
но единното (унифицираното) понятие за правата на човека, демокрацията, частна- 
та собственост и т.н. Появява се разбирането за световно единство и за идентичност 
на човечеството - универсалните ценности всъщност са ценностите на Запада ,тече 


# “Тези ценности според Атали произлизат от гръцко-юдейския свят и в крайна сметка се свеж- 
дат към индивидуализма. Показателно е, първо - че Атали говори не за гръцко-римски, а 
за гръцко-юдейски свят, изтласквайки от европейските традиции римското наследство и за- 
меняйки го с юдейското, което изкуствено прикрепя към гръцкото. Второ, гръцкото (гръц- 
ко-римското) наследство не се свежда до индивидуализма; индивидуализмът е характерен 
за финалните стадии, стадиите на разложение на гръцкия и римския свят. 

процес на унификация на културната идентичност на планетата по западен (уестър- 
низиран) американизиран маниер, а това се оценява положително от Атали. 

При това той подчертава, че в „международната общност” не влизат дик- 
таторските режими, те са изключени от нея. Както изобщо и всички, които не 
споделят ценностите и целите на това общество - западните ценности. Целта на 
Запада е една - установяване на глобален контрол над планетата посредством 
Световно правителство. Атали дори не крие това. С други думи, всеки, който 
защитава ценностите на своята култура, своята религия, който се стреми да за- 
пази своята историческа национална идентичност и се съпротивлява на курса 
към установяване на хегемония/диктат/контрол на Запада в глобален мащаб във 
всички сфери (икономика, политика, култура), той автоматично се изключва от 
„международната общност”, бива регистриран най-малкото като неин опонент. 

Остава само да благодарим на Атали за неговата откровеност: той ясно 
обозначи същността на интересите и целите на „международната общност”. На 
този по същество самозванец, който налага своя теит като уегит и към когото 
и до днес апелират нашите т.нар. либерални кръгове. Но да се върнем към раз- 
съжденията на Атали. 

На въпроса кой управлява света днес той отвръща, че това са САЩ (в при- 
вилегирован диалог с Китай), както и редица наднационални институции: ООН, 
Международният съд, Световната банка, МАГАТЕ, Международният съюз на те- 
лекомуникациите, Ватиканът, най-влиятелните неправителствени организации 
(„Амнести интернешънъл”, „Репортери без граници”, „Наблюдения за правата на 
човека”, „Гринпийс”“. При това той отбелязва, че свръхдържавността на Америка 
е привидна, ролята на ООН все повече отслабва, ролята на МВФ поначало е огра- 
ничена, Световната банка и МАГАТЕ са твърде слаби за решаване на актуалните 
проблеми. Не само САЩ, но и която и да е друга държава днес, не са достатъчно 
могъщи, за да налагат своята воля на другите. 

Конкретно - това ще означава, че капиталът, направлението на дейността и 
стратегията на предприятията все повече ще се откъсват от всякаква национална 
база. Те постоянно ще се преместват там, където законите са най-малко ограни- 
чителни, а данъците са най-ниски. Техните кадри и изследователи ще живеят по 
местата, които постоянно ще се конкурират помежду си. Мобилността на труда 
и капитала ще позволи на предприятията да се отклоняват от изпълнението на 
всички правила, да избират места, където ще могат да не плащат данъци. Разви- 
тието на технологиите ще ускори това реално или виртуално номадство (8). 

Жак Атали предрича глобализация на пазарите без глобализация на дър- 
жавата. Според него световният пазар без световна държава може да бъде само 


## Тези организации, пише Ж. Атали, водят борба за признаване на някакви права или създа- 
ват световни обществени (риб!с) блага, които позволяват конкретната им реализация. Меко 
казано, това не отговаря на действителността, а ако наричаме нещата с техните истински 
имена, в този случай имаме работа с пропаганда, която фалшифицира реалността. НПО-та- 
та, особено най-големите, работят в тясно взаимодействие с наднационалните структури на 
световната капиталистическа класа и транснационалните корпорации. Основно направле- 
ние на дейността на НПО-тата е подронването на националния държавен суверенитет на 
тези страни, които не се контролират напълно от световната върхушка. 

пазар без права. „Светът все повече ще прилича на една голяма Сомалия, страна 
без стабилна държавност, в която вече повече от 20 години бушува гражданска 
война” (9). Утрешният свят ще се раздира от глобализация на заплахите и балка- 
низация. Ако не бъде създадено Световно правителство, човечеството го очакват 
сериозни сътресения. 

Първата фаза, или вълната от тези сътресения, Атали назовава „хиперимпе- 
рия”. Тя е пазар без демокрация. Към 2050 г. под въздействието на изискванията на 
пазара и новите технологии световният ред ще се обедини около планетарния па- 
зар без държава, ще бъде осъществена деконструкция на държавните служби, след 
тях ще се посегне на демокрацията, а по-нататък - на самите държави и нации. 

Развитието на нанотехнологиите и миниатюризацията на информационни- 
те средства, развлеченията, комуникациите, транспортът сериозно ще увеличат 
номадската вездесъщност. Към 2040 г. мястото на автомобилите и на битовите 
прибори като двигатели на растежа ще заемат други обекти - обекти за наздор 
(зигуеШансе). Те ще поемат и многочислените функции на държавата. Нараства- 
нето на пазарите в полицентричния свят, както и еволюцията на технологиите ще 
действат в едно направление. Това също ще доведе до съществено отслабване на 
държавата. Когато богатото малцинство осъзнае, че е в негов интерес да подчини 
една или друга сфера не с гласовете на избирателите, а с пазарите, то ще направи 
всичко, за да я приватизира. Когато предприятията разберат, че функционират 
не в най-добрата на планетата фискална и правна система, те ще лансират свои 
центрове за вземане на решения от страните, в които те са възникнали. Демон- 
тажът на държавата ще започне най-късно до 2050 година. Расистки диктатори 
в редица страни, както теократични, така и светски, ще опитат да спрат разру- 
шението на националната идентичност. Като образец ще служи случващото се в 
Нидерландия и Белгия. Утрешната Африка няма да напомня на днешния Запад, 
по-скоро утрешният Запад ще прилича на това, което е Африка днес. 

„И така капитализмът ще достигне своя предел: ще унищожи всичко, което 
не му принадлежи. Той ще превърне света в огромен пазар, чиято съдба няма да 
бъде свързана със съдбата на нациите и който ще бъде свободен от изискванията 
и ограниченията на „сърцето” (10). 

Атали вижда хиперномадите като стопани на хиперимперията - това ще са ръ- 
ководителите на делокализираните компании, финансовите стратези, директорите 
на застрахователните фирми, юристите, писателите, артистите. Те ще бъдат някол- 
ко десетки милиона души, те ще оглавят конкурентната борба и няма да бъдат нито 
работници, нито работодатели, а понякога ще заемат много длъжности едновре- 
менно. Те ще формират новата креативна класа - хиперкласата, която ще управля- 
ва хиперимперията. Те ще живеят във всички „сърца” на полицентричния свят. 

Под хиперномадите ще се намират 4-те милиарда уседнали наемни работ- 
ници и членовете на техните семейства. Към 2040 г. те ще са основните платежо- 
способни потребители. Това ще са „белите якички” - търговци, лекари, юристи, 
администратори и т.н. Повечето от тях няма да имат постоянна месторабата, те 
ще бъдат мобилни. И за най-младите развитието ще означава да се приближа- 
ват към хиперкласата: колкото повече уседналият работник пътешества, толко- 
ва повече той ще се изкачва в йерархията на своята фирма. 

Основните социални жертви на света без закони и полиция Атали нарича 
„инфраномади”. Хиперимперията ще доведе до триумф на пазара в глобален ма- 
щаб, но няма да се справи с бедността, чийто дял само ще расте. Броят на бедня- 
ците - инфраномади, които ще живеят под чертата на бедността, тоест с по-малко 
от 2, долара на ден, към 2035 г. ще се увеличи до 3.5 млрд. души (11). Отслабените 
държави повече няма да са в състояние да им изплащат прилични пенсии. Инфра- 
номадите ще бъдат по-уязвими от епидемии, ще страдат от недостиг на питейна 
вода, от превръщането на земеделските площи в пустиня. В създалите се условия те 
ще бъдат принудени все по-често да напускат селата и да живеят в градовете, а след 
това да се движат от град в град, бягайки от нищетата. Този слой от населението ще 
бъде все по-взривоопасен от гледна точка на бунтовете и ще подхранва пиратската 
икономика. Той ще бъде отново главният субект и първата жертва на хиперкон- 
фликта, който не по-късно от 2040 г. ще доведе до криза на хиперимперията. 


„Златният век” на Америка - 2020-2040 (предвиждания 
на Джордж Фридман) 


Джордж Фридман рисува различна картина за периода от 2020 до 2040 го- 
дина. Докато Атали смята, че в този отрязък от време звездата на САЩ ще залезе 
окончателно, оптимистът Фридман е уверен: ХХ век ще бъде векът на Америка. 
При това на САЩ няма да им се налага да печелят войни, те само трябва да под- 
ронват силите на своите потенциални съперници, във връзка с което на страни- 
ците на своята книга „Ге Хех! 100 Уеатз” („Следващите 100 години”) авторът ня- 
колко пъти специално подчертава: основната цел на САЩ в света и преди всичко 
в Евразия ще бъде да не допуснат там да се появи мощна държава, особено с 
военноморски потенциал. 

Затова главната задача на Съединените щати е не да съдействат за стаби- 
лизацията и стабилността в Евразия, а напротив - да дестабилизират региона. 
Именно нестабилността както в най-важните региони, така и в света като цяло 
ще осигури максимална свобода за маневри за САЩ. „Ако оставим настрани 
риториката, пише Фридман, САЩ няма да имат голям интерес от мир в Евра- 
зия” (12). Това в много отношения е свързано с факта, че „САЩ исторически 
са се формирали като военна държава а иа иКе соиштгу” и цялата им голяма 
стратегия е изградена, и ще се изгражда, с планове за война, при това в неизра- 
зимо по-голяма степен, отколкото в другите страни. Е, какво, ние трябва да сме 
изключително благодарни на Фридман за откровеността - неговите думи зву- 
чат добре на фона на захласването на нашите либерали и на проамериканската 
„пета колона” по миролюбието, хуманизма и демократичността на САЩ. 

Според Фридман голямата войнствена стратегия на САЩ ще им донесе успех 
и през ХХ век. Основателят на частната аналитична агенция „Стратфор” катего- 
рично не вярва в светлото бъдеще на Китай през ХХ1 век. Той нарича Поднебесната 
империя „книжен тигър” и смята, че настоящият икономически динамизъм няма 
да се превърне в дългосрочен успех. Нещо повече, според него на Китай му пред- 
стои упадък, а вероятно и разпад. Фридман очаква Русия към 2020 г. да хвърли ръ- 
кавицата на САЩ с цел да възстанови империята, но предвижда тя да претърпи 

поражение, при това не такова като СССР през 1991 г., а окончателно (13). С други 
думи - ХХ век ще бъде век без Русия и Китай. На американеца много му се иска 
да се избави от Русия, както се казва, окончателно да реши руския въпрос - тради- 
ционна мечта на всички западни хищници и тяхната интелектуална прислуга. 

Фридман посочва Япония, Турция и Полша като претенденти за ролята на 
нови регионални държави през ХХ1 век. При това подемът на Полша още повече 
ще отслаби европейското единство. Евросъюзът, възникнал от ЕИО, Фридман 
определя като „шизофренична цялостност” (изразът „единна Европа“ не му ха- 
ресва - нали тя е потенциален конкурент на САЩ). На Европа Фридман пред- 
рича хаос, отбелязвайки при това историческата импотентност на европейците, 
подчертава, че им липсва енергия, включително да водят война. Подемът на Пол- 
ша му импонира, защото той ще отслаби Германия. Към 2040 г. Германия и Фран- 
ция окончателно ще се превърнат в част от историята (Паз-Беенз) (14). 

Към 2030 г. Фридман предвижда окончателен преход към реалния ХХ1 веки 
възникване на един наистина нов свят, който ще бъде отбелязан преди всичко с 
експанзията на Полша, Турция и Япония към руските земи. Тези земи ще се пре- 
върнат в „рай за завоевателите „роасйегз рагайве” - рай на бракониери, на завое- 
ватели“, още повече че населението на тези три страни поотделно, а особено взети 
заедно, ще надвиши стремително намаляващото население на Руската федерация. 


Воюващите глобални царства - 2025-2040 година 


По-умерена, но все пак военна картина на света след 2025 г. рисува и 
Жан-Франсоа Сюсбиел, за което е показателно и самото наименование на неговата 
книга „Воюващите царства. Към нова световна война”. „Воюващите (борещите се) 
царства”, или Чжанго - така в историята на Китай се нарича периодът от 475 до 
221 г. пр.н.е., когато десет царства (Цин, Чу, Хан, Вей (П), Чжао, Чжоу, Сун, Лу, Ци и 
Ян) се борят помежду си за обединението на Китай в цялостна империя. Победата 
еза Цин, чийто нов император става Цин Ши-хуанди (221-210 пр.н.е.). Ж.-Ф. Сюс- 
биел предлага своя списък на воюващите царства на 2020-те години - разликата е, 
че те не са десет, а седем: САЩ, Китай, Япония, Европейският съюз, Русия, Индия, 
Бразилия. Правейки характеристика на икономическия и демографския потен- 
циал на бъдещите седем „воюващи царства”, Сюсбиел дава обща характеристика 
на започналата през ХХ1 век епоха. По негово мнение през 2001 г. едновременно са 
завършили няколко важни етапа с различна продъжителност: епохата на Втората 
промишлена революция (1870-2001); епохата на Просвещението (1789-2001); епо- 
хата на господството на Запада (1453-2001); епохата на цивилизациите (8000 пр.н.е. 
- 2001; става дума за времето след неолитната революция). 

Няма да анализираме подробно тази схема, само ще отбележим, че господ- 
ството на Запада над планетата започва значително по-късно от 1453 г. За него се- 
риозно може да се говори едва от 1830-1850 г. Краят на епохата на Просвещение- 
то настъпи няколко десетилетия преди 2001 г., а помени за нея правеха още през 
1980-1990 г. Не стоят просто нещата и с епохите на Втората промишлена револю- 
ция и земеделско-градската цивилизация. Към посоченото от Сюсбиел може да се 
добави и това, което геолозите наричат края на „дългото лято” - топлият период 

от дванадесет хиляди години, след който обикновено следва нов ледников период, 
цикличната (веднъж на 11.5-12.5 хиляди години) „перестройка” на планетата, за- 
почнала в началото на ХХ век (продължава 200-250 години, а активната й фаза 
се пада в периода 1990-2030 г.), както и много други неща. Но нека приемем глед- 
ната точка на френския геополитик и да го последваме в неговите размишления 
за факторите, които ще определят новата, сега вече не китайска, а глобална епоха 
на воюващите царства. Преди всичко това са изчерпването на нефтените запаси и 
проблемът с недостига на продоволствия на фона на увеличаващата се численост 
на населението на планетата - към 2050 г. то ще достигне 9 млрд. души (15). Ще се 
чувства и недостиг на питейна вода: през 1960 г. планетата бе в състояние да осигу- 
ри 3500 м3 вода на година на човек от населението, а през 2025 г. тя няма да може да 
даде и 700 м? (15). Сега застрашени по различни причини са Дунав, Нил, Рио дела 
Плата, Рио Гранде, Мери-Дарлинг, Меконг Инд, Ганг и Яндзъ (тази река осигурява 
40 процента от иригацията на най-многолюдната страна на планетата). 

Още един фактор, който е способен да повлияе сериозно на борбата между 
воюващите царства - това е променящият се расовокултурен състав на население- 
то, преди всичко в Европа, която се превръща в Еврабия (Европа плюс арабите). 
Наличието на афро-азиатската „пета колона” в Европа и латиноамериканската ис- 
паноезична в САЩ съществено влияе на военния потенциал на тези „царства” в 
борбата им с другите. Как да не си спомним за Арнолд Тойнби-младши с неговата 
схема „съюз на външния и вътрешния пролетариат” като фактор, унищожил ци- 
вилизации в миналото и способен да разруши западната цивилизация в бъдеще. 

Сюсбиел стига до заключението, че при всички случаи след 2020 г. в света пред- 
стои изостряне на конкуренцията за получаване на елементарните блага. Ще до- 
бавим и нашето мнение, че положението на загубилите в тази борба ще бъде далеч 
по-лошо от положението на загубилите низини (нисши класи) във всички изминали 
епохи - очакват ги „игри на глада” в прекия ив преносния смисъл на думата. 


Годините от 2040 до 2080: хиперконфликт, 
хипердемокрация и битка за американския хартленд 


Докато Сюсбиел спира своето анализаторско въображение към 2030-те го- 
дини, Атали върви по-нататък - към 2040-те, към епохата на хиперконфликта. Не 
по-късно от 2040 г., а вероятно малко по-рано, острите противоречия в хиперим- 
перията ще доведат до глобален конфликт, твърди той. „Ако изведнъж, по време 
на съществуването на хиперимперията, всички причини за конфликта се обеди- 
нят на едно полесражение, а всички актьори, за които става дума, видят някакъв 
интерес в това един след друг да влязат в остра конфронтация, ще се разрази 
хиперконфликт“ (16). Той може да избухне в Тайван, в Мексико, в Близкия изток 
или в резултат на нападението на Запада над Иран в съюз с Пакистан - две ис- 
лямски ядрени държави. Ще има едновременно хладни и горещи, частни и меж- 
дудържавни войни. Полицията и армията дори и най-малко няма да се съобра- 
зяват със законите на войната. Нито една институция няма да е в състояние да 
принуди противоборстващите страни към компромис, а светът ще се превърне 
в огромно бойно поле. 

При хиперконфликта ще бъдат употребени развиващите се военни техноло- 
гии. Пазарните демокрации ще си дадат сметка, че поотделно не могат да реаги- 
рат на действията на другите страни в хиперконфликта и ще създадат съюз про- 
тив пиратите и враговете на пазарния строй. Те ще изразходват огромни средства 
за отбрана. 

Атали предвижда, че съвкупността от четири типа войни ще се превърне в хи- 
перконфликт: войните заради дефицити; пограничните войни заради териториал- 
ни спорове; войните за влияние; войните между пиратите и тези, които водят усед- 
нал живот. 

За разлика от предвижданията на Атали, според които САЩ няма да играят 
съществена роля в бъдещия свят, според Фридман в този период те ще съхранят ли- 
дерството си, но ще бъдат подложени на натиск от нови държави - като Турция и 
Япония. САЩ ще отвърнат с разполагане в космоса на новото оръжие-чудо - Бойни 
звезди - ВаШе 5штв (17); как тук да не си спомниш за Звездата на смъртта от „Меж- 
дузвездни войни” на Джордж Лукас! Според информацията, която, по всичко личи, 
Фридман е получил от бъдещето, Турция и Япония ще сключат съюз през 2050 ги 
ще си поставят за задача да унищожат всичките три Бойни звезди. В крайна сметка 
от това няма да се получи нищо, Америка ще победи, а през 2060 г. ще настъпи „злат- 
ното десетилетие” на американската хегемония. Но е рано за успокоение: „Чакат враг 
от юг - уви! - той от изток се яви!” (А. С. Пушкин, превод Младен Исаев). Наистина, 
в случая на Фридман опасността ще дойде именно от юг: през 2080 г. ръкавицата към 
САЩ ще бъде хвърлена от нова мощна регионална държава - Мексико. 

А какво ще се случи в 2080 г. според Атали? Той не гледа толкова надалеч, а се 
ограничава с предвиждания до 2050 г. Според него в средата на ХХ век вълната на 
хиперконфликта на планетата ще се смени с вълната на хипердемокрацията. 

За хиперимперията и хиперконфликта Атали преднамерено се опитва да 
пише конкретно, но когато става дума за хипердемокрацията - това са лозунги 
и някакви утопични картини. Ако хиперимперията е пазар без демокрация, то 
хипердемокрацията е пазар без империя и без държава. Глобалистът е уверен, че 
при хипердемокрацията пазарът и демокрацията ще се уравновесяват взаимно, а 
този строй ще позволи на всекиго да постигне личните си цели (внимание!), кои- 
то няма как да осъществи само с помощта на пазара. Става дума за придобиване 
на такива блага, на които според Атали трябва да има право всеки човек, за да 
води достоен живот: достъп до храна, вода, въздух, жилище, сигурност, свобода, 
знания и т.н. Накратко - качествено и добре организирано време. А всичко това 
ще бъде осигурено на човека от Световното правителство, което ще действа на 
базата на универсалния разум. 

Причините и средствата за преход от хиперимперия към хиперконфликт са 
описани в „Кратка история на бъдещето”, но как ще бъде осъществен преходът към 
хипердемокрация е съвършено неясно. И преходът, и самият нов строй се приемат 
като даденост. Описанието на хипердемокрацията силно напомня комунизма, но 
подобрен и уравновесен от пазара. Уловката е в това, че пазарът изобщо не осигу- 
рява достъп до благата, осигуряващи достоен живот за всеки човек. Това се пред- 
виждаше при комунизма. Пазарът, първо - осигурява блага далеч не на всекиго, а 
само на тези, които могат да платят повече от другите. Второ - той обезпечава едни 

за сметка на други, като лишава вторите от благата, които обществото осигурява. 
Ясно е, че на Атали хипердемокрацията му е необходима като някакъв щастлив фи- 
нал, който трябва да обуслови необходимостта от Световно правителство, а плана 
и схемата му авторът само описва в „Кой ще управлява света утре”. 

Преди да преминем към финала на проекта за Световно правителство а ла 
Атали, нека се обърнем към края на предвижданията на Джордж Фридман. 

Фридман не разсъждава с езика на хиперсъщностите, той е по-земен човек 
- него го интересуват борбата, войните, които ще водят САЩ през ХХ век. Ние 
оставихме САЩ, главния герой в книгата на Фридман - в 2060-те години. Според 
Атали това ще е време, когато на планетата ще се е възцарила хипердемокрация- 
та, борбата ще езавършена, ще е построен свят, на който биха се възхитили както 
Кандид на Волтер, така и Карл Маркс. Според Фридман борбата и нейният нов 
етап тепърва започват: Америка ще бъде предизвикана от нова мощна регионал- 
на държава - Мексико. При това Фридман изобщо не се съмнява, че през 2080 г. 
държавите ще останат базови единици на геополитическата конструкция на све- 
та, че Мексико и САЩ ще се запазят като държави, а няма да станат част от Се- 
верноамерикански или дори Северноатлантически съюз от типа на Зелена земя 
(Зелената империя) на Джон Ди или проекта на Ротшилд например. Изглежда 
Фридман не отчита в анализите си и измененията в климата, „ботуша”, който 
тропа на Гълфстрийм („съдбата чука на вратата” в духа на Петата симфония на 
Бетховен). 

Не, нашият мечтател от Вашингтон мисли за друго - за мексиканско-аме- 
риканския конфликт от 2090-те години, за битката вече не за евразийския, а за 
американския хартленд. При това той смята, че дори американците да нанесат 
на Мексико военно поражение, това няма да реши фундаменталния вътрешен 
проблем на американския хартленд - въпроса за това, коя и чия ще бъде Америка 
на бъдещето: англосаксонска със столица Вашингтон или испанска със столица 
Мексико. И въпреки че в края на ХХ1 век Северна Америка ще остане център на 
тежестта на планетата, остава въпросът - кой ще контролира самата нея (18). 
Ние смятаме, че при тази постановка въпросът е излишен, или както каза един 
от героите на филма „Ронин” - „ако има съмнения, то няма съмнения”: испа- 
ноезичните демографски ще „изядат” англосаксонците значително по-рано от 
2090-те години, ако изобщо се стигне до 90-те години на ХХ век. Но ще бъдем 
оптимисти като героите на Жул Верн, долу песимизма ала Хърбърт Уелс, тоест 
спящите обезателно ще се събудят. 


Световното правителство 


Кошмарите, свързани с хиперимперията и с хиперконфликта, могат да бъ- 
дат избягнати, ако се следва съветът на Атали и се създаде Световно правител- 
ство. Той е наясно до последния детайл какво ще бъде то или най-малко какво 
трябва да бъде. Преди всичко то трябва да е федерално. Необходимо е да се ха- 
рактеризира с децентрализация, прозрачност, демократичност. Световното пра- 
вителство трябва да съчетава разделението на властите съгласно американската 
конституция с принципите на държавите на всеобщото благоденствие на Север- 

на Европа и с усещането за дългосрочност, присъщи на китайското общество. 
Такова правителство не може да бъде просто многостранно, то трябва да има 
наднационални черти. 

Законодателната власт в Световното правителство трябва да принадлежи на 
трикамарен парламент (19). Първата палата ще бъде Световната асамблея, коя- 
то ще представя интересите на всички граждани на планетата: тя ще приема све- 
товните закони, особено бюджета на планетарните операции. Хилядите членове 
на тази асамблея ще се избират за 5 години на базата на всеобщото избирателно 
право и с помощта на процедура от пет стъпки, съгласно списъците на светов- 
ните партии. Втората палата ще бъде Сенатът на нациите, той ще представя 
националните интереси: ще регулира териториалните спорове, ще следи за ге- 
ополитическото равновесие и справедливото разпределение на ресурсите. Като 
първообраз на Сената може да послужи Генералната асамблея на ООН. В него 
ще влизат по двама представители от всяка страна. Третата ще бъде Палатата 
на търпението, чиято задача ще бъде осигуряването на дългосрочно равновесие 
и на контрол за най-доброто използване на технологиите и финансите. Тя ще се 
състои от 500 члена, които ще бъдат назначавани за десет години след конкурс 
и обективни критерии за компетентност. Палатата ще съставя Световен план 
за двадесет години, който ще бъде преразглеждан на всеки пет години. Към нея 
ще има Икономически и Социален съвет, Съвет за технологическа експертиза и 
Етична агенция. 

Септавиратът (съвет от седем членове, които ще се избират за седем години) 
ще оглави изпълнителната власт. Той ще въплъщава единството на света. Него- 
вите членове ще гарантират интересите на човечеството. Всяка от тези палати ще 
назначава по двама членове на Съвета, а шестимата ще избират седмия. Предсе- 
дателството в Септавирата ще бъде за една година и ще се сменя на ротационен 
принцип. Световното правителство ще изготвя проекта за световния бюджет и 
ще го осъществява на практика. Асамблеята ще избира министър-председател 
за пет години. На всеки избран министър ще му помагат неговите заместници и 
независимият съвет. Световното правителство трябва да притежава полицейски 
сили, които да следят за спазване на Световния кодекс, да се борят с икономиче- 
ските престъпления, да защитават демокрацията и да отстраняват глобални за- 
плахи за системата. Всичко останало ще бъде безсмислено, ако няма планетарна 
полиция и юридическа институция. 

Качеството и обективността на информацията ще се осигуряват от дър- 
жавните информационни агенции, които ще са независими от правителствата и 
частните медии. Техните отговорни работници ще се назначават от Палатата на 
търпението, а финансирането им ще бъде за сметка на специален налог, както и 
благодарение на вноските на частните медии. 

Вероятно ще бъде възможно, а и необходимо, въвеждането на обща све- 
товна валута по модела на предложения от Кейнс банкор. Тя ще се емитира от 
Световната централна банка, която ще се отнася към националните централни 
банки така, както те се отнасят към частните банки. 

Особено място в бъдещото Световно правителство Атали отделя на Палата- 
та на устойчивото развитие. В нея ще има 300 души (20), които ще се назначават 

от правителствата. Те трябва да са хора, чиято легитимност е общопризната: но- 
белови лауреати, бивши чиновници от демократичните страни и международ- 
ните институции, философи, антрополози и т.н. Тази институция неизбежно ще 
бъде критикувана като недемократична, но тя е необходима, за да застави други- 
те органи да вземат предвид интересите на бъдещите поколения. 

Това е много важен момент: тук, за енти път с „кристална яснота”, както би 
казал Владимир Набоков, прозират класово-идеологическите уши. Работата е в 
това, че словосъчетанието „устойчиво развитие” (или „устойчив растеж”) - еко- 
дова формула на върхушката на световната капиталистическа класа и обслуж- 
ващите я интелектуалци. Тя трябва да привлече непосветените, без те да имат 
представа за какво става реч, в процесите, които са изгодни за глобалната вър- 
хушка, така както някога ги привлече външно привлекателната, масонска триада 
„свобода, равенство, братство”. Кой ще спори с лозунга, че е необходимо да се 
опазва природата Но концепцията за „устойчиво развитие” обединява еколо- 
гизма и политиката на неомалтусианска основа, както показва в своя блестящ 
труд В. Б. Павленко. Всъщност става въпрос за това как да се намали натискът на 
населението на земята върху природата с помощта на съкращаване на неговата 
численост със 70-8090 към края на ХХ1 век. По същество става дума за замаски- 
ран геноцид, за глобална чистка. 

Основите на доктрината за „устойчиво развитие” са формулирани в Първия 
доклад на Римския клуб - „Предел на растежа”. Този доклад обосновава забавя- 
нето на научно-техническия прогрес, който увеличава числеността и ролята на 
работническата и средната класа на Запад, като така се създава заплаха за по- 
зициите на върхушката. Това открито бе признато от нейните апологети в до- 
клада „Криза на демокрацията” (1975). В същото време „устойчивото развитие” 
предполага рязко намаляване на потреблението на непривилегированата част от 
човечеството. В доклада на Комисията по глобално управление и сътрудничест- 
во (1995) четем: „Устойчивото развитие е основано на предпоставката, че е необ- 
ходимо да се поддържа съответното равновесие между числеността на населе- 
нието и нивото на потребление в предела на ограниченията, налагани от самата 
природа." Става ясно защо за постигането на „устойчиво развитие“ е необходимо 
да се намалява не само числеността на населението, но и да се ограничава нивото 
на потребление“. 

Жак Атали осъзнава сложността и трудностите, които ще съпътстват учре- 
дяването на Световно правителство. За необходимостта от неговото формиране 
вече много десетилетия настояват фамилии като Ротшилд, Рокфелер, Варбург и 
др. Той подчертава, че Световното правителство няма да възникне без сериозна 
криза, че само такава криза е способна да застави народите да се откажат от своя 
суверенитет и така да склонят глава под „желязната пета”, ще добавим ние. Дали 
кризите не зачестиха именно по тази причина? И не означава ли това, че е нужно 
да очакваме перманентна криза, хиперкриза дотогава, докато изгощеното чове- 
чество само не заплаче за световно правителство“ 

“9 Вж. Наше глобальное соседство. Доклад Комисии по глобальному управлению и сотрудни- 
честву. М., 1995, с. 155. 

Друг въпрос е, че кризата може да излезе (и изглежда, че вече излиза) от 
контрола на тези, които „забъркаха тази каша”, именно това Хегел нарича 
„коварство на историята”. 


Послеслов 


Изложените по-горе възгледи за иигит, особено тези на Атали и Фридман, 
са интересни преди всичко с това, че са показателни за желанията на определена 
част от световната капиталистическа върхушка. При това ако Фридман поставя 
в центъра САЩ, с тяхната победоносна одисея през ХХ1 век, за Атали средство 
за решаване на проблемите на „международната общност” - кодово словосъче- 
тание за обозначаване на тези, които Дизраели наричаше „стопани на историята” 
- е само наддържавното Световно правителство. За противоречията в предвиж- 
данията на Фридман вече споменахме. Що се отнася до противоречията в про- 
гнозата на Атали, те също не са малко. Ще отбележим само тези от тях, които ни 
се струват най-важните. 

Средство за постигането на целта - Световно правителство, което Атали 
рисува в най-розови цветове: разум, универсализъм, демокрация и т.н. Но! 

Първо. Как може да бъде демократично правителство, което трябва да 
укроти анархията, още повече в условията на жестока криза на капиталисти- 
ческата система, като задачата му е усложнена освен от всичко останало и от 
недостига на ресурси, продоволствие и пространство? 

Второ. Системата на равновесие на пазара и на демокрация без държава 
може да бъде реализирана само от наддържавни структури, които жестоко ще 
ограничават пазара или ще го ликвидират съвсем. Както е известно, капитализ- 
мът е система, в която си взаимодействат капиталът (пазарът), държавата и за- 
критите наднационални структури за координиране на глобалното управление. 
Ако първите два „ъгъла” на този „гриъгълник” бъдат ликвидирани, това означа- 
ва и пълен демонтаж на капитализма като система. По същество, без да нарича 
нещата с истинските им имена, Атали говори именно за това, споменавайки ми- 
моходом за някаква „глобална разпределителна икономика” - явно непазарна и 
некапиталистическа. 

Трето. Всичко това свидетелства, че, ако използваме терминологията на 
Атали, епохата на Търговския ред завършва, а на нейно място идва епохата, коя- 
то комбинира Ритуалния и Имперския ред. Или казано с други думи - предстои 
Ритуално-Имперска (или Имперско-Ритуална) епоха. През по-голямата част от 
историята на човечеството Търговският ред, въпреки написаното от Атали, ни- 
кога не е бил самостоятелен. Той винаги е бил или функция, или периферия, или 
анклавен свят на ритуално-имперските форми. За кратък период от историята - 
по Атали това е осмият или деветият период на пазарния строй (ХУП-ХХ век) - 
последните в значителна степен са се освободили от ритуално-имперската хват- 
ка, но не напълно. Според нас този момент вече остава в миналото и се разтваря 


кан 


По-подробно вж. А. И. Фурсов. Мир, которьи мь покидаем, мир, в которьй мь: вступаем, 
и мир между ними. Капитал(изм) и Модерн - схватка скелетов над пропастью. - Ое Ригиго, 
или История будущего. М., Политический класс, АИРО-ХХ!, 2008, с. 254-304. 

в него. Предстои нова форма на Имперско-Ритуален ред, който, както разчита 
Атали, ще съхрани властта и привилегиите на настоящите „стопани на история- 
та”, но естествено - той също ще ев нова форма. 

Дали ще я съхрани? На пръв поглед върхушката на световната капиталис- 
тическа класа държи всички козове в ръцете си - властта, собствеността, ин- 
формацията, тоест контрола над нея. Проблемът обаче е в това, че кризата е 
преразпределение на картите на Историята, при чийто ход нерядко се появява 
жокер, който се е оказвал по-важен от козовете. Подготовката на жокер, спосо- 
бен да промени правилата на играта, е и свръхважната задача на днешния ден. 


Превод от руски: Владимир Трифонов 
Източник: РПр://имум, и егоз.ги/раМзуоводпау т!5/2013 06/17.ра? 

рес съюз удължи срока на санкциите 
срещу Русия на 22 юни и така разсея и последните 
илюзии, че е самостоятелен играч на глобалната 
геополитическа сцена (1). Икономическата логика 
не повлия ни най-малко при взимането на това 
решение, което буди по-голямо недоумение предвид 
очертаващия се икономически колапс на Гърция и 
заплахата тя да излезе от Еврозоната, както и поради 
задълбочаващата се криза в Близкия изток и Северна 
Африка, която може драстично да увеличи броя на 
бежанците, търсещи убежище на Стария континент. 
Съединените американски щати се стремят да 
затвърдят контрола си в Европа, преди да продължат 
експанзията си към Русия. За целта те дестабилизи- 
раха обстановката в Македония с цел да наложат на 
власт удобно за тях правителство или да принудят 
действащото да провежда политика, съобразена с 
интересите им. Нарастващото военно присъствие 
на американците в Източна Европа и на Балканите е 
сигнал, че случващото се в Донбас е само прелюдия 
към по-мащабен въоръжен сблъсък в Европа. 
Опасенията, че той може скоро да избухне, се засилват 
от назначаването на грузинеца Михаил Саакашвили 
за губернатор на Одеска област. Подпалвачът на 
конфликта в Южна Осетия през 2008 г. вече обяви, 
че започва блокада на Приднестровието (2), а редица 
експерти предричат силов сценарий в този регион. 
Жестоките боеве в Маринка в началото на юни 
взеха стотици жертви и от двете страни на конфликта 
в Донбас. Те затвърдиха впечатлението, че примирието, 
подписано в Минск през февруари, е само пауза 
преди голямата схватка. Русия е сдържана въпреки 
кървавите провокации на киевския режим. Изглежда 

Москва използва максимално влиянието си, за да задържи ответните мерки на 
ДНР и ЛНР но това едва ли ще продължи още дълго време. Обстоятелствата 
принуждават властите в двете републики да преминат в настъпление след някоя 
от многобройните провокации, в противен случай рискуват да имат сериозни 
проблеми с местното население, което живее под постоянен стрес поради 
терористичните обстрели, извършвани от украинците. 

За да преодолее надвисналите заплахи, Руската федерация (РФ) прави всичко 
възможно да ускори интеграционните процеси в Евразийския съюз, да заздрави 
връзките си с другите страни от БРИКС и стратегическото си партньорство с 
Китай. За това партньорство знакови са посещението на председателя Си Цзинпин 
на Парада на победата в Москва на 9 май, редицата подписани споразумения 
между двете страни, които са на стойност стотици милиарди долари, както и 
проведените съвместни учения в Средиземно море. Москва и Пекин едва ли ще 
сключат официален съюз, по редица причини, но е логично те да се подкрепят, ако 
Западът предприеме действия в ущърб на която и да е от двете страни. 


Западът атакува Русия в няколко направления 


Доминираният от Вашингтон и Лондон Запад продължава курса към унищо- 
жение на Русия, като действа безжалостно и методично, насочвайки усилията си 
в няколко направления. Първо - въоръжава и обучава украинската армия с цел да 
провокира още по-кървав конфликт в Донбас, а при възможност ив други части на 
разпадащата се Украйна. Второ - увеличава присъствието на войски на НАТО в Из- 
точна Европа. Ще се стреми да предизвика и други локални конфликти в близост до 
Русия - Приднестровието и Кавказ най-вероятно ще бъдат следващите горещи точ- 
ки. Трето - продължава политиката на икономически натиск, като най-вероятно 
ще въведе и нови санкции, след като вече удължи сегашните. Четвърто - подкрепя 
петата колона в Русия, като разчита на влиянието на емигриралите противници на 
президента Путин и на прозападната част от руския елит, което цели да предизвика 
вътрешна дестабилизация. Пето - полага максимални усилия, за да осуети всички 
по-значими проекти за сътрудничество между Европа и Русия. Приоритетна задача 
в това отношение ще бъде блокирането на „Гурски поток”. Замисълът е да бъде дис- 
кредитирана енергийната политика на Кремъл в очите на руското население. 

Американски, британски и канадски инструктори обучават украинската ар- 
мия още от пролетта. За все по-сериозното им въвличане в конфликта е показате- 
лен и фактът, че Сенатът на САЩ одобри отпускане на военна помощ на Украйна. 
Това се вижда от приетия военен бюджет за 2016 година. В него за целите на амери- 
канската армия ще бъдат отделени 612 млрд. долара, а инициатор на законопроек- 
та, предвиждащ украинската армия да получи безвъзмездно 300 млн. долара, стана 
републиканецът Роб Портман. Условието е за въоръжение да бъдат изхарчени поне 
2090 от отделената сума. Съгласно документа в Украйна ще бъдат пратени противо- 
танкови средства, стрелково оръжие, гранатомети и безпилотни летателни апара- 
ти. След съгласуване с Палатата на представителите документът ще бъде предаден 
за подпис от президента Барак Обама, който има право да наложи вето, ако не е 
съгласен с неговото съдържание (3). 

САЩ не се ограничават с подкрепата си за Украйна, а цялостно усилват воен- 
ното си присъствие в близост до границите на Русия. На 15 юни стана известно, че 
американското военно министерство планира да помести над хиляда единици бро- 
нетехника в Източна Европа и Прибалтика, включително 200 танка „Абрамс” (4). 
Ден по-късно главнокомандващият ВВС на САЩ потвърди и прехвърлянето на 
авиационни подразделения, включително изтребители от пето поколение Е-22, 
които неотдавна се включиха в бойните действия в Сирия и Ирак (5). На 22 юни 
стана ясно, че НАТО ще увеличи силите си за бързо реагиране в Европа до 40 хил. 
военнослужещи - така те ще станат два пъги повече, отколкото досега. Войските 
ще включват специални части и екипи за бързо реагиране, както и въздушни и 
морски сили, обяви генералният секретар на Алианса Йенс Столтенберг (6). 

Руското Министерство на външните работи констатира, че тези открито 
враждебни действия са в нарушение на Основополагащия акт Русия-НАТО. Пре- 
зидентът Владимир Путин даде да се разбере, че Москва ще отговори както по- 
добава. „Русия трябва да реагира адекватно, когато възниква някаква заплаха от 
съседна държава, и да преустрои въоръжените си сили, за да я неутрализира. Ако 
някой застрашава нашите територии, ние трябва да насочим ударните си сили 
към териториите, от които идва заплахата. Не ние се движим нанякъде, а НАТО 
се приближава до нашите граници“, подчерта руският лидер (7). 

Още по-тревожно е, че САЩ разполагат военни складове за боеприпаси на 
територията на своите съюзници в Източна Европа (8). Поведението на Америка 
показва, че тя господства на Стария континент и е способна да задвижи процеси, 
при които дори най-големите държави в ЕС ще загубят възможност да влияят на 
събитията. Създава се впечатление, че целта на САЩ е голяма война в Европа, а те 
са способни да я разпалят, използвайки влиянието си в източната част на конти- 
нента. Действията на американците са чудовищно лицемерни, защото под пред- 
лога, че защитават съюзниците си, те ги превръщат в мишена за руските ответни 
удари. От друга страна, остава открит въпросът дали Вашингтон наистина плани- 
ра да влезе в гореща война с Москва, с риска тя да прерасне в ядрена, или целта му е 
само да провокира конфликт между Русия и своите сателити - трите прибалтийски 
републики, Полша, Румъния и България. Евентуален военен сблъсък за много го- 
дини напред ще блокира възможността за изграждане на партньорски отношения 
между Руската федерация и водещите сили в Западна Европа, но и сега подобна 
перспектива изглежда малко вероятна. Що се отнася до марионетките на Вашинг- 
тон, то е очевидно, че техните лидери или са безнадеждно корумпирани и продават 
националните интереси, или не си дават сметка за огромните рискове от решение- 
то да допуснат по-голямо присъствие на натовски и американски части на своите 
територии. Това присъствие не е гаранция, а голяма заплаха за тяхната сигурност. 

За себе си Америка запазва свободата за маневри и може да даде заден ход 
при евентуална война между Русия и някой от съседите й. Докато държавите в 
Източна Европа, а дори ив централната и западната част на континента, рискуват 
както живота на жителите си, така и самото си съществуване като самостоятелни 
политически субекти. 

Втвърдяващата се риторика срещу РФ не оставя съмнение, че Западът 
стриктно ще следва враждебната линия, а в стремежа си към успех едва ли ще се 

посвени да използва дори най-мръсните политически технологии и всевъзможни 
провокации. Крачка в това направление бе арестът на руски държавни активи, 
който започна в Белгия и Франция. За оправдание на тези скандални действия се 
посочва решението на Международния съд в Хага от 2014 г., което гласи, че руската 
държава трябва да изплати 50 млрд. евро на акционерите на вече ликвидираната 
компания „ЮКОС“, както и 1.8 млрд. евро по решение на Европейския съд за пра- 
вата на човека. Решенията на юридическите инстанции изглеждат подозрително и 
преди всичко политически мотивирани. Те са със съмнителна валидност, тъй като 
руската Държавна дума не е ратифицирала т.нар. Европейска енергийна харта. Зад 
произнесената присъда прозира и цялата нравствена несъстоятелност на проекта 
Европейски съюз в сегашния му вид, както и какви цели всъщност преследва той - 
а именно изсмукване на ресурси от по-бедната част на континента към по-богата- 
та. Безочие е да се присъжда обезщетение на акционери на скандалната компания 
„ЮКОС,”, тъй като акциите им бяха подарени при управлението на Борис Елцин, а 
преди да бъде ликвидирана, компанията нанесе чудовищни щети на руската дър- 
жава (9). Все пак властите в Белгия направиха крачка назад и отблокираха замразе- 
ните руски активи (10), но неприятното впечатление от инцидента остава, както и 
усещането, че това е поредният опит за шантаж на Русия. 

Знакови събития като удължените през юни санкции и отказът на Франция 
да предаде самолетоносачите „Мистрал” на Русия, затвърдиха впечатлението, че 
САЩ контролират политическия елит в Европа. Не се оправдаха очакванията 
Италия или някоя друга от най-потърпевшите от санкциите държави да наложи 
вето срещу тях. Случилото се прави много вероятна и по-нататъшната деградация 
на икономическите връзки между водещите държави в ЕС и Руската федерация. 
Не бива да се изключва и въвеждането на допълнителни санкции. САЩ и евро- 
пейските им съюзници очевидно разчитат, че икономическата ситуация в РФ ще 
се влоши скоро. Надяват се, че парите от резервния й фонд ще се изчерпят във 
втората половина на 2016 или през 2017 година. Ако е така, то е много вероятно 
Западът да усили натиска върху Русия в навечерието на парламентарните избори 
през 2010 и на президентските през 2018 година, разчитайки да провокира въ- 
трешната й дестабилизация, при това не само на федерално ниво, но и с надеждата 
да се появят повече депресивни региони. 

В борбата си с Русия Западът разчита много на помощта на противници на 
президента Путин, като злокобния олигарх Михаил Ходорковски и неолиберал- 
ния икономист Сергей Гуриев. Колко сериозна роля им възлага глобалният елит се 
вижда от факта, че на 63-тото заседание на Биделбергския клуб, което се проведе от 
11 до 14 юни е австрийския курорт Телфс-Бюжен, като главен експерт по Русия бе 
привлечен бившият ректор на Руското икономическо училище Гуриев. През 2013 г. 
той емигрира във Франция, а най-интересното е, че покрай съветите как да се на- 
вреди на руската държава „политическият емигрант” призна, че Вашингтон и Лон- 
дон са стимулирали корупционните схеми в Руската федерация през 90-те години 
на миналия век. „По-рано Западът се отнасяше към корупцията в Русия като към 
нещо, което отчасти дори е полезно. При това не само за юристите или агентите 
по продажба на недвижими имоти в Лондон, но и като сдържащ фактор, гаранция 
срещу самоизолацията на руския режим или срещу негова агресия. Някои западни 

политици предполагаха, че докато руските политици имат сметки в западните бан- 
ки, а децата им се обучават на Запад, това най-малкото ще гарантира оставането на 
Русия в цивилизования свят, но това не проработи” (11), заяви той в реч пред Пар- 
ламентарната асамблея на Съвета на Европа в Страсбург на 20 април 2015 година. 

Американците възлагат големи надежди и на т.нар. западници - прозапад- 
ната част от политическия елит и интелигенцията, които от столетия работят не 
само срещу руската цивилизация, но и срещу самото съществуване на руската 
държава. Предупреждение за оживлението в техните редици са изявленията на 
разрушителя на Съветския съюз Михаил Горбачов и бившия министър на финан- 
сите Алексей Кудрин, които призоваха за нова „перестройка” (12). 

Най-вероятно плановете на Запада предвиждат водеща роля в това направ- 
ление да получат определени чиновници във властта (прозападната шеста колона 
- неологизмът е въведен в употреба от философа Александър Дугин) и предста- 
вители на едрия капитал. Именно в тях англосаксонците разпознават троянските 
коне, които ще саботират решенията на президента Путин или няма да ги из- 
пълняват както трябва, за да провокират обществено недоволство. Много е ве- 
роятно да започне и игра на компромати. Намерението е чрез тях да се създадат 
вътрешносистемни конфликти, като се противопоставят на президента или по- 
между им значими фигури от руския политически елит. 

Историята е доказала, че САЩ и Великобритания никога не се отказват от 
целите си, докато не бъдат спрени със сила. Затова е нереалистично да се очаква 
те да променят курса към ликвидиране на Русия. Най-малкото ще се стремят към 
отнемане на каквато и да е нейна политическа самостоятелност и към предаване 
на контрола върху ресурсите й на западни корпорации. Те ще се откажат само ако 
срещнат непреодолима преграда, а всяка отстъпка на Москва ще интерпретират 
като слабост, която ще води до усилване на натиска им. 

Кремъл консолидира по-голямата част от руското население около патрио- 
тичните ценности, но независимо от успеха на телевизионния канал Кизз/а Тойау, 
той няма шанс да пробие информационната блокада в Европа ив Северна Аме- 
рика. Западната пропаганда тотално зомбира местното население и му дава абсо- 
лютно невярна представа за случващото се в Украйна и провежданата от Влади- 
мир Путин политика. Тя строго следва линията за демонизиране на руския лидер, 
но за всеки по-изкушен в тънкостите на голямата геополитическа борба е ясно, че 
проблемът не е в Путин, ав самото съществуване на Русия. Тя „плаши Запада със 
своята огромност”, отбелязва император Александър Ш в края на ХХ век. „Пове- 
дението на Запада създава привидно впечатление, че е срещу режима на Владимир 
Путин. Това обаче не е така, проблемът е в Русия. Президентът, както и всички 
руснаци, се придържа към отдавна формирал се мироглед. Неговото оттегляне от 
властта няма да промени нищо. Вероятно всеки негов приемник би се придържал 
към този курс”, признава анализаторът на „Файненшъл таймс” Томас Греъм (13). 

Колко прецизно и последователно действат американците в политиката си 
за изолиране на Русия дори от най-близките й държави се вижда от колеблива- 
та позиция на Сърбия, която бе смятана за стратегически партньор на Москва 
на Балканите. „От гледна точка на енергийната сигурност ние сме готови да ди- 
версифицираме източниците на доставки на газ в Сърбия, което също е много 

важно за нашите американски приятели“, заяви сръбският премиер Александър 
Вучич в интервю за Асошиейтед прес по време на визитата си в Албания на 28 
май. Той подчерта, че страната му е „послушала призивите на Америка да намали 
зависимостта си от руския газ“ (14). Събитията в Македония, където бе направен 
опит за цветна революция, също показват, че САЩ имат много лостове за влия- 
ние на Балканите. Впечатляващ е фактът, че те ще разположат танкове, артиле- 
рия и друго военно оборудване в България. Битката им срещу проекта „Гурски 
поток” предстои, независимо че на 22 юни Анкара издаде разрешение за инже- 
нерни проучвания в морския участък на газопровода (15). 


Европа се самоунищожава с политиката си срещу Русия 


Европейският съюз удължи срока на санкциите към Русия до края на 2015 г. 
и така опроверга оптимистичните предвиждания, че този път те ще бъдат блоки- 
рани. Отново германският канцлер Ангела Меркел и другите политици от ЕС по- 
сочиха като аргумент за санкциите необходимостта да „заставят Русия да изпълни 
Минските споразумения от февруари” (17), игнорирайки факта, че те постоянно 
се нарушават от режима в Киев. 

Всичко това се случва на фона на чудовищните щети, които търпи Европа от 
провежданата политика. Резултатите от изследването на Австрийския институт 
за икономически изследвания (И//0), които са публикувани във вестник П7е Ией, 
сочат, че най-много ще пострада Германия. Според предвижданията тя ще загуби 
27 млрд. евро и половин милион работни места при съкращение на БВП от 190. 
На второ място е Италия - с 200 хиляди безработни и 0.990 от БВП, а на трето 
Франция - 150 000 работни места и 0.5 процента от продуктивността на иконо- 
миката. „Намаляването на експорта, което се наблюдава още от миналата есен, 
вече е реалност. Ако ситуацията не се промени фундаментално, ще се сблъскаме 
с най-песимистичния сценарий”, смята Оливер Фриц - един от експертите, про- 
вели изследването (16). Икономистите са на мнение, че е възможно да възникне и 
допълнителен ефект - безработицата и намалелият БВП ще предизвикат спад на 
покупателните способности и на търсенето. 

Очевидно е, че тези оценки не се вземат предвид от политическите лидери на 
Стария континент. Озадачаващо е мнението на Еврокомисията, която определя 
последствията от санкциите като „относително незначителни и лесно управля- 
еми” (18). Изглежда това е политическа оценка. Тя има малко общо с реалността 
и съдейства на плановете на Америка, която има значително по-скромни ико- 
номически връзки с Русия. Печеливш от създалата се ситуация еи Китай, който 
умело се възползва от освободените от европейците икономически пространства 
в Русия, както отбелязва председателят на Източния комитет на немската иконо- 
мика Екхард Кордес (19). 

Много тежки последствия за Европейския съюз ще има и ако той сложи 
подписа си под споразумението за Трансатлантическо партньорство за търговия 
и инвестиции (ТПТИ), което има ясни геополитически измерения - целй да из- 
тласка страни като Русия, Китай и Турция от пазарите на Стария континент. Нео- 
либералите широко пропагандират този проект, обещавайки изобилие от блага и 


30 ПОНЕДЕАНИК бр.3/4 - год. ХУШ 


УКРАЙНА СЛЕД ПРИМИРИЕТО 


позовавайки се на твърде съмнителни прогнози (20). Но на практика документът 
ще е чудовищно посегателство на суверенитета на държавите, които го приемат. 
ТШИ ще даде право на транснационалните корпорации да съдят националните 
правителства в международни съдебни инстанции. Елементарният разчет сочи, 
че създаването на Северноатлантическа зона за свободна търговия ще постави 
европейската индустрия в неизгодна позиция спрямо САЩ. По редица причини, 
между които и повечето социални права на европейските работници, компаниите 
от Стария континент няма да бъдат в състояние да се конкурират успешно с аме- 
риканските, а в резултат развитите европейски държави ще последват съдбата на 
страните от бившия социалистически блок - ще се деиндустриализират и ще се 
превърнат в пазар за продукцията на САЩ. 

Трансатлантическото споразумение за търговия и инвестиции, упорството в 
провеждането на враждебна към Русия политика, финансовата криза и очертава- 
щият се икономически колапс на Гърция са само част от трудностите, които клатят 
основите на Европейския съюз. Над континента са надвиснали и още по-големи 
заплахи - увеличаващите се проблеми с имигрантите и бежанците от Африка и 
Азия, усилената терористична активност на ИДИЛ, която може да обхване и евро- 
пейска територия. „Днес Европа, за първи път от 711 г., когато стартира т.нар. Кон- 
киста, т.е мащабното завоюване на Иберийския полуостров от мюсюлманите, ще 
бъде изправена пред заплахата от пълното си изчезване като самобитна цивили- 
зация”, пишат по този повод белоруските експерти Юрий Баранчик и Александър 
Заполских (21), но в Брюксел, Берлин и Париж сякаш са слепи за тези опасности. 

Изглежда днес на Стария континент липсват не само личности от мащабите 
на Ото фон Бисмарк и Шарл дьо Гол, но дори и прагматични лидери, които ясно 
да си дават сметка, че ЕС трудно ще се справи със съществуващите предизвика- 
телства без помощта на Русия. Политическата реалност в ЕС не дава основание 
за оптимизъм. Европейската народна партия и Партията на европейските социа- 
листи са с най-много представители в Европарламента, а това са неолиберални 
политически сили, крепители на статуквото, които макар и постепенно да губят 
позиции, все още имат най-важна роля при вземането на решения. Позитивна 
промяна може да има само ако се увеличи влиянието на антисистемните пар- 
тии както в лявото, така и в дясното пространство. Затова надеждата идва от 
успехите на партии и движения като СИРИЗА в Гърция, „Подемос” в Испания и 
Националния фронт във Франция. Очевидно е, че днес геополитиката е над тра- 
диционните понятия ляво и дясно и основното различие между политическите 
сили на Стария континент е в отношението им към атлантизма и евразийството, 
към хегемонията на САЩ и Великобритания, от една страна, и към възможност- 
та Европа да се освободи от англосаксонската доминация, от друга. Това може да 
стане само като изгради, в коалиция с Русия, общо хуманитарно и икономиче- 
ско пространство от Лисабон до Владивосток, в което, за разлика от глобалист- 
кия модел, да се запазят нациите и тяхната културна идентичност въз основа на 
традиционните ценности. Необходими са и ясни позиции за изграждане на нов, 
по-справедлив и егалитарен икономически модел, който да бъде алтернатива на 
неолиберализма (социалдарвинизма), както и движение към развитие на парт- 
ньорски отношения и с други сили извън ЕС - Китай, Индия, Турция, Иран ит.н. 

Всичко това ще спомогне за интеграцията на Евразия и за блокиране на деструк- 
тивните процеси, които американците задвижиха с разширяването на НАТО на 
изток, с агресията си в Югославия ив Ирак, с т.нар. Арабска пролет и най-вече с 
преврата в Киев през 2014 г., предизвикал войната в Донбас. 

Открит е въпросът дали набиращите сили антисистемни партии в лявото и 
дясното пространство могат да си взаимодействат успешно. Ще успеят ли да се 
обединят около ценностите на левия патриотизъм, за да променят статуквото, 
или това ще остане само пожелание заради съществуващите между тях мироглед- 
ни различия: Историческото време на Стария континент изтича. Избухването на 
по-голям военен конфликт в Източна Европа ще отнеме свободата за вземане на 
решения дори на страни като Франция и Германия, обвързани с ангажименти към 
НАТО. Тогава те няма да имат възможност да въздействат дори частично на съби- 
тията, нещо, което се опитаха да направят през февруари, когато бяха подписани 
Минските споразумения за мир в Донбас. 

Инициативата за промяна в Европа трябва да дойде от политическите лиде- 
ри. Шансовете това да се случи в резултат на натиск отдолу - изглеждат скром- 
ни. Европейското население е „напълно зомбирано”, по думите на италианския 
евродепутат Джулието Киеза. „9090 от обикновените хора в Италия и Европа са 
уверени, че Русия е завладяла, атакувала и окупирала Украйна, а Путин е агре- 
сор. В Италия мислят, че целият народ е застанал в защита на държавността на 
Украйна. Но какво е целият народ: Там действаха нацисти, но никой в Италия не 
знае нищо за това. Нещо повече, хората не са виждали кадри от Евромайдана. Ос- 
ведомеността на живеещите в центъра на Европа за случващото се на практика 
е нулева. Това е най-добрата тактика за утвърждаване на лъжи - като се изтрие 
истината. Тази политика бе единодушно подкрепена от всички италиански ка- 
нали”, посочи авторитетният журналист. Киеза смята, че засега няма тенденция 
това да се промени (22). 


Берлин става все по-враждебен към Москва 


Надеждите за промяна в политиката на Стария континент се свързват преди 
всичко с Термания, която не само е най-мощната икономика в Европейския съюз, 
но има и печалния исторически опит от конфронтация с Русия. За съжаление тези 
очаквания изглеждат напразни, независимо от симпатиите към Москва на значи- 
телна част от населението, както и на видни представители на ГСДП, Левицата, 
Зелените и „Алтернатива за Германия“. Решенията за немската политика се вземат 
от Меркел, а за нея очевидно няма никакво значение какво ще струват те на на- 
рода. Канцлерът няма основания да се притеснява за бъдещето си поради много- 
бройните си услуги към Америка. Не бива да се забравя, че след Втората световна 
война САЩ налагат във Федералната република т.нар. Канцлер акт, според кой- 
то тя трябва да съгласува всичките си по-значими политически и икономически 
стъпки с Вашингтон. Източници от германското разузнаване информират, че сро- 
кът на действието му е до 2045 г. (23). „Днес всички твърдят, че не искат връщане 
назад към Студената война, но в същото време декларират, че „Путин вече не ни е 
партньор”, пише по повод на немската политика Оег 5р70е! (24). 

Колко сериозни са намеренията на Берлин в противопоставянето с Москва 
се вижда от предстоящото създаване на нов център за изучаване на Русия и стра- 
ните от ОНД. Той няма да зависи от ЕС, а неговият първоначален капитал ще е 
поне 100 млн. евро. Ръководството му е възложено на професора от Института 
за източноевропейски изследвания към Бременския университет Ханс-Хьонинг 
Шрьодер, който е признат експерт по Русия. Той редовно участва в т.нар. Валдай- 
ски клуб и сега признава, че „възможностите на ЕС да влияе върху вътрешната 
политика на Русия са нищожни” (25). 

Освен Меркел, виден привърженик на антируската политика на Берлин е 
военният министър Урсула фон дер Ляйен, която някои анализатори в Германия 
виждат като наследник на сегашния канцлер. „САЩ географски са много да- 
леч”, заяви на 19 юни Фон дер Ляйен, затова тя ги призова да отправят войски и 
оборудване в Европа. „Източноевропейските страни, членове на НАТО, изпит- 
ват трудности в областта на сигурността поради действията на Русия в Украй- 
на”, смята немският министър на отбраната. Във връзка с това Северноатланти- 
ческият алианс иска „ясно да демонстрира своите опасения, особено отчитайки 
заявленията на Владимир Путин за модернизацията на ядрения арсенал на Русия”, 
пише Пеикстана Тодау (26). Фон дер Ляйен загуби всякакво чувство за такт, ко- 
гато именно на 22 юни - годишнината от началото на агресията на нацистка Гер- 
мания срещу Съветския съюз, си позволи да каже, че „с Русия е най-добре да се 
разговаря от позицията на силата” (27). 

Подобни заявления със сигурност са съгласувани с Меркел. Показателно е 
и че в групата за повишена бойна готовност на НАТО от 5000 души ще има 2700 
германци (28). Тепърва ще стане ясно дали Германия ще допусне разполагането на 
американски крилати ракети на своя територия, но такава заплаха съществува и 
шансовете немската политика да се промени, поне докато християндемократите 
имат водеща роля в управляващата коалиция, изглеждат нищожни. 


Украйна се подготвя за нова офанзива 


Украйна няма никакво намерение да изпълнява Минските споразумения, това 
стана ясно още след подписването им, когато контролираните от Киев въоръжени 
сили отказаха да изтеглят тежките си оръжия от фронтовата линия и да спрат да 
обстрелват цивилното население в ДНР и ЛНР. Опитът им да преминат в настъп- 
ление на 3 юни доведе до кърваво сражение в населеното място Маринка, в което 
украинската армия претърпя тежко поражение, над 200 души са убитите, сериозни 
загуби има и опълчението - съобщава се за над 40 убити и много ранени (29). Всичко 
това напомня за събитията през януари, когато след епизодични сражения украин- 
ската армия тръгна в по-сериозно настъпление. Истинските намерения на Киев не 
крие дори президентът Порошенко. В разяснението си пред „Украинская правда” 
защо бе подписано примирието през февруари той каза: „Преди три месеца техни- 
ката ни на практика бе извадена от строя, а след една година мобилизация хората 
бяха уморени. Питаха ме защо са нужни Минските споразумения. Първо - защото 
ни трябва мир. Второ - защото това ни дава възможност да възстановим боеспо- 
собността на армията и да изградим отбранителна линия. Пред същото издание 

той съобщи, че числеността на въоръжените сили на Украйна е нараснала от 22 до 
55 хиляди и че той вече няма да допусне да се създадат никакви републики (30). 

Заканите на Порошенко трябва да се приемат сериозно. Това се разбира и от 
сигналите, че на контролираната от Киев територия усилено се провежда мобили- 
зация, предимно в населените с руснаци области. В тях мъжете са принуждавани 
да влязат в армията, друг е въпросът каква ще е мотивацията им. „За изминалата 
година на кървави сражения в Новорусия стана очевидно, че мобилизираните в 
украинската армия бойци не желаят да воюват. Това го разбират дори и хора като 
Яценюк, Порошенко и Турчинов”, твърди доброволецът от Киев Владимир Алек- 
сандров, който воюва за опълчението в Донбас (31). 

Въпреки тежката обстановка и ежедневните престрелки в ДНР и ЛНР тече 
процес на държавно строителство, водят се преговори за обединението им. „Вяр- 
вам в Новорусия, в нейното бъдеще. Очаквам тя да бъде създадена скоро и много 
бързо“, заяви лидерът на ДНР Александър Захарченко в интервю в ефира на 24 юни. 

Случващото се напълно се вписва в логиката на досегашното развитие на 
конфликта. Подобна бе ситуацията през септември миналата година - тогава след 
подписването на споразуменията в Минск украинците прегрупираха и подсили- 
ха армията си. Настъплението им през януари и февруари т.г. завърши с пълен 
провал и разгром при Дебалцево. Колкото и да е болезнен този опит, той няма да 
повлияе на провежданата политика. Знак за това е и назначението на компроме- 
тирана фигура като Михаил Саакашвили на поста губернатор на Одеска област. 
Самият акт е нагла провокация към Русия, защото именно грузинецът започна 
агресията срещу Южна Осетия през август 2008 г. Някои западни медии изтък- 
ват качествата на Саакашвили като реформатор, провел неолиберални реформи в 
Грузия. Но тези оценки, меко казано, изглеждат спорни, това личи от делото, което 
се води срещу него в родината му. Какви са скритите мотиви за изненадващото 
решение на Порошенко разкри бившият сътрудник на външното разузнаване на 
Украйна Алексей Мирошниченко, преминал заедно с брат си на страната на ЛНР. 
Според него „Порошенко е назначил бившия президент на Грузия за губернатор 
на Одеска област, след като е съгласувал това със специалните служби на САЩ, а 
целта е да се предизвика военен конфликт в Приднестровието. Американците са 
обещали на грузинеца да предадат в ръцете му пристанището в Одеса, включител- 
но и за доставки на контрабандни стоки през него”, заяви Мирошниченко, цити- 
ран от „Военньи обозреватель” (32). Тепърва ще стане ясно дали Саакашвили ще 
разпали още една война, но със сигурност назначението му е сериозна предпос- 
тавка за покачване на напрежението в региона. Значителна част от населението на 
града е настроено негативно към грузинеца (33). 


Москва задълбочава партньорството си с Пекин 


Руско-китайските отношения имат изключително важна роля за водещата 
се геополитическа битка. Западът полага огромни усилия да изолира Пекин от 
Москва и така чувствително да ограничи възможностите на Кремъл за маневри. 
Подобни очаквания изглеждат наивни, защото Китай е хилядолетна цивилиза- 
ция и има пред очите си примера на СССР, който се самоунищожи, доверявайки 

се на Запада. Редица предвиждания за бъдещето на света през ХХ век сочат, че 
предстои ожесточена борба за ресурси, като две от най-важните зони, за които ще 
се водят битки, са Арктика и Сибир. Китай има две опции - да се включи в офан- 
зивата на Запада срещу Русия с надеждата в замяна да получи дял от Сибир или 
да развива стратегическо партньорство с Москва. Така въз основата на взаимна 
изгода ще може да ползва ресурси от Русия за нуждите на своята икономика. 

Въпреки противоречивите мнения за хода на руско-китайските отношения, 
общите интереси на двете страни определено имат по-голяма тежест от различия- 
та. Показателни са съвместните учения „Морско взаимодействие - 2015, прове- 
дени от Русия и Китай през май 2015 година в Средиземно море и през юни в Да- 
лечния изток (34). Те са знаково събитие. Следващите съвместни руско-китайски 
маневри ще се проведат в Японско море през септември, непосредствено преди го- 
лемия парад по повод годишнината от победата на Китай и Русия в антияпонската 
война. Прави впечатление, че КНР за пръв път в историята си изпраща своя флот в 
Черно море за участие в маневри заедно с Военноморския флот на Руската федера- 
ция (35). Това са първите учения на Пекин в толкова отдалечени от територията на 
Поднебесната империя води. Всички те задълбочават тенденцията от последните 
няколко години Русия и Китай да ускоряват партньорството си във военната сфе- 
ра. Двете страни вече подписаха споразумение за сътрудничество в областта на ин- 
формационната сигурност. Освен това страните са тясно свързани с проекти като 
усъвършенстване на хеликоптерите МИ-6, съвместно строителство на бази на Лу- 
ната, закупуване от Китай на ракетни комплекси С-400, съвместна разработка на 
големи пътнически самолети. Партньорите имат значителен прогрес в тази област, 
а стратегическо взаимодействие от подобен мащаб е рядкост в съвременния свят. 

Всичко това става в момент, когато Западът е единен в намерението си да от- 
дели Украйна от Русия, което е причина за противоречията и с Европейския съюз, 
а те по всичко личи ще продължат още дълго. Москва се сблъска с най-голямата 
вълна от санкции от края на Студената война насам. Президентът Владимир Пу- 
тин запази самообладание и предприе мерки, които предизвикват противоречиви 
оценки в Русия, но засега позволяват на страната да удържа на външния натиск, 
без да се стига до чувствителен икономически срив или социално напрежение. 
Един от приоритетите в стратегията на Путин е укрепване на сътрудничеството с 
Китай. Идеята за съвместни действия с Пекин срещу Америка е опорна точка във 
външната политика на Москва. 

Очевидно е, че ситуацията се наблюдава внимателно и от китайските ръко- 
водители. Присъствието на председателя на страната Си Цзинпин на Парада на 
победата на 9 май в Москва, ясно показва, че КНР подкрепя стратегическия курс 
на Русия. Това бе най-тържественият парад след разпадането на СССР. Нито един 
от западните ръководители не уважи събитието. 

Си Цзинпин не само присъства на Парада на Червения площад, но и подписа 
редица споразумения с Руската федерация, които със сигурност ще помогнат на 
Москва да преодолее по-леко големите икономически трудности. Като цяло бяха 
приети над 30 документа за съвместна дейност, а фиксираната сума в тяхе 25 мили- 
арда долара (36). Двете страни разширяват инвестиционното си сътрудничество, 
което обхваща най-различни сфери - от инфраструктурата до дълговите заеми. 

Те включват създаването на модерни научно-технически проекти като само- 
лети и високоскоростни железопътни магистрали, които са част от изграждащия се 
нов Път на коприната. Рамковото споразумение за съвместна поддръжка на тежки 
хеликоптери ще помогне на Китай да запълни празнотите, които има в тази сфера, 
ще подсигури хеликоптерите му от този тип в случай на опасности - например по- 
лети при земетресения и във високопланински райони. Руските и китайските пред- 
приятия планират заедно да строят хидроелектростанция на река Бурей в Далечния 
изток на РФ. Страните подписаха споразумение и за съвместна експлоатация на ки- 
тайската спътникова система „Бейдо” и на руската система „ГЛОНАСС". Планира се 
да бъдат вложени 100 млрд. долара в проекта за високоскоростна железопътна ли- 
ния, която ще свързва Москва и Казан. Въпреки чувствителния напредък същест- 
вуват мнения, че страните все още не са стигнали до необходимото ниво на взаи- 
модействие в икономиката. Обемът на външната им търговия не е голям - 95 млрд. 
долара. „Гова е много малко. За Китай Русия е някъде към девети партньор, а за Ру- 
сия Китай е първи партньор. Почти няма какво да се каже за обема на инвестициите. 
От Китай в Русия миналата година постъпиха един милиард преки инвестиции, ав 
същото време от Русия в Китай - 240-250 млрд. долара. Това е съвсем малко”, смята 
заместник-директорът на Института за Далечния изток Андрей Островски (37). 

Важна крачка в развитието на руско-китайските отношения бяха направени 
и по време на Петербургския международен икономически форум, проведен през 
юни. „Руско-китайската международна правна комисия е одобрила 29 нови про- 
екта на сума над 20 млрд. долара”, заяви заместник-министърът на икономиче- 
ското развитие на Русия Станислав Воскресенски. „Комисията разглежда общо 58 
проекта, отнасящи се до области като строителство на високоскоростни железо- 
пътни магистрали, производство на промишлено оборудване, иновационни мате- 
риали, строителни материали, автомобили, до добивните отрасли и металургията, 
химическата промишленост, селското стопанство, добива на дървесина” (38). 

Въпреки всички тези положителни тенденции в руско-китайските отноше- 
ния е рано да се говори за съюз между двете страни. „Русия не иска Китай да кон- 
тролира нейната икономика, а подкрепата за Москва може да се отрази на сътруд- 
ничеството на КНР с Европа, още повече че крайната спирка на проекта „Един 
пояс, един път” се намира именно в този регион. Китай не желае ескалация и на- 
прежение в отношенията с ЕС. А това означава, че руско-китайското стратегиче- 
ско партньорство трябва да премине успешно историческите изпитания, пишев 
редакторска статия на китайската медия Ужунго пинлун юекан” (39). 


Русия залага на постепенното развитие 


Усилващият се геополитически натиск на Запада поставя руската власт пред 
сериозни предизвикателства. Тя трябва да решава конкретни тактически задачи, за 
да сплоти около себе си населението в условията на изключително силен външен 
натиск и да пресече в зародиш всички опити да се провокира вътрешна дестабили- 
зация. Засега президентът Владимир Путин остава верен на избрания курс - той 
залага на постепенното развитие, не предприема резки промени, независимо че в 
Русия се чуват много гласове, призоваващи го да смени икономическия екип на 

правителството. Във външната политика той дава приоритет на интеграционните 
процеси в Евразийския съюз, на развитието на отношенията с Китай и страните от 
БРИКС, както и с други държави от Латинска Америка и Азия. Целта е диверсифи- 
кацията на икономическите връзки да помогне на РФ при решаването на пробле- 
мите и да намали зависимостта на страната от западните пазари и технологии. Не 
е пренебрегнат и европейският вектор. Знакова е срещата на Путин с папа Фран- 
циск Г на 10 юни в Рим. Именно Ватиканът сплотява старите европейски елити, 
които се противопоставят на „американския световен ред. 

На пресконференцията с лидерите на информационните агенции в рамките 
на Международния икономически форум в Санкт Петербург на 19 юни Владимир 
Путин за пореден път обясни каква е позицията на Русия по кризата в Украйна. 
Според него „наложително е да се влияе на властите в Киев, а ние сами не сме в съ- 
стояние да сторим това. Това е пътят, по който трябва да вървят нашите западни 
партньори - европейци иамериканци „заяви той, изразявайки надежда, че ще бъдат 
изпълнени Минските споразумения (40). Руският лидер подчерта, че Киев се опит- 
ва да задуши икономиката на Донецката и Луганската област, като замрази изпла- 
щането на пенсиите и блокира финансовите транзакции. Той обърна вниманиеи на 
разследването на причините за трагедията със самолета МН-17 на малайзийските 
авиолинии и припомни, че през юни тази година специалистите от руския концерн 
„Алмаз-Антей”, ръководещ предприятията за производство на системи за противо- 
въздушна отбрана, включително и на комплекса „Бук”, след разследване излязоха с 
извода, че малайзийският боинг е свален с ракета на зенитния комплекс „Бук-М1” 
от територия, контролирана от Киев. Резултатите от своя анализ „Алмаз-Антей” 
вече предаде на международната комисия за разследване на нарушението (41). Раз- 
бира се, САЩ едва ли ще се съгласят с тези изводи. Те и европейските им партньори 
действат според принципа, че каквото и да се случи, виновна е Русия. 

Путин смята, че „враждебната риторика между РФ и САЩ не означава, че 
заплахата от ядрена война за света се е увеличила“ и че решението Русия да се 
въоръжи с 40 допълнителни междуконтинентални балистични ракети е предиз- 
викано от анонсираните планове на САЩ да увеличат военното си присъствие и 
да разположат тежко въоръжение в Източна Европа (42). 

Що се отнася до външната политика на Русия, Путин направи изненадващо 
заявление, от което става ясно, че разглежда и Япония като потенциален стра- 
тегически партньор. Той анонсира плановете за разширяване на производството 
на сгъстен природен газ на остров Сахалин, в което участва и Страната на изгря- 
ващото слънце. Путин подчерта, че Москва ще си сътрудничи с Токио в сферата 
на добива на природни ресурси, и сподели плановете си да се срещне с премие- 
ра Шиндзо Абе. Той изрази увереност, че спорните въпроси за южните Курилски 
острови могат да се решат (43). Президентът на РФ показа ясно желание да се раз- 
виват активно отношенията със страните от Латинска Америка, които по думите 
му винаги са били приоритетни за Русия (44). 

Президентът акцентира, че бъдещата банка на БРИКС се създава не като 
противовес, а като допълнение на действащите международни финансови ин- 
ституции. По думите му Световната търговска организация е в задънена улица, 
а всички пет страни от БРИКС са в добри отношения със Световната банка (СБ) 

и Международния валутен фонд (МВФ). Дипломатичният тон на Путин не бива 
да заблуждава, президентът отлично разбира какво е отношението на „западните 
партньори” към Русия. Подготвяните от БРИКС структури със сигурност имат за 
цел да бъдат алтернатива на подчинените на Съединените щати СБ и МВФ и да 
увеличат влиянието му сред развиващите се държави. Да направят крачка напред 
към изграждането на нова световна финансова система, в която доларът няма да 
има статута на единствена резервна валута. 

Путин обърна внимание и на актуалния въпрос за ареста на руски държавни 
активи в някои западни държави. „Не можем да не реагираме. Ще защитаваме 
интересите си. Що се отнася до нашата позиция, тя е, че за подобни дела Хагският 
арбитражен съд има компетенция само по отношение на тези страни, които са 
подписали и ратифицирали Европейската енергийна харта. Русия не е подписала 
Хартата, затова не признаваме юрисдикцията на тази инстанция”, заяви президен- 
тът (45). Категорична позиция по този въпрос зае и външният министър Сергей 
Лавров, който обеща реципрочни мерки, ако тези действия продължат (46). 

Путин иронично коментира възможността за връщане на Русия в Г-8. „Не 
искам никого да обидя, но ако САЩ кажат, че Русия трябва да се върне в Г-8, пре- 
миерът на Канада ще промени своето мнение”, цитира Путин Сапафап Ргезз. С 
това руският лидер отвърна на изказването на канадеца Харпър, който декларира, 
че страната му ще възразява срещу връщането на Русия в Г-8 (47). 

Русия вече обяви плановете си да спре снабдяването на Европа с газ през 
Украйна през 2019 г., както и че започва пренасочването на газопроводите на Из- 
ток. Подготвя се електроснабдяването на Крим от Русия и строителството на мост 
към него. Всичко това изисква време, а то трябва да се спечели, без да се предприе- 
мат прекалено резки движения. Русия не забравя и дългосрочните си стратеги- 
чески цели, затова прави всичко възможно, за да облекчи положението на укра- 
инските граждани. За тях е осигурен преференциален режим за пребиваване на 
територията на Русия и да получават статут на временно пребиваващи. А после 
и руско гражданство. Това е направено с цел да се даде възможност на мъжете в 
наборна възраст да избягнат мобилизацията си в армията на режима в Киев, както 
и за подкрепа за бежанците. 

Русия се придържа към този курс, за да печели време с минимални щети за 
себе си. Провежданата политика засега позволява Крим да бъде снабдяван с елек- 
троенергия и вода от Украйна. Както и Русия да доставя на Европа синьо гориво 
през украинската територия, докато построи газопроводи, които да я заобикалят. 

Тази тактика обаче има и уязвими страни. Западът определено не гледа на Ук- 
райна само като на зона, през която минават газопроводите. Напротив - той вижда 
в нея преди всичко отличен плацдарм за по-нататъшно настъпление в Евразия, а 
овладяването й е важно звено от плана на САЩ да изградят санитарен кордон око- 
ло Русия, цел, която се подчертава от водещия американски анализатор Джордж 
Фридман (48). Не бива да се подценява и фактът, че Украйна има население от око- 
ло 44 милиона души, което е ценен ресурс при бъдещи военни сблъсъци с Русия. 

Затова, колкото и сериозни аргументи „за” да има политиката, към която Ру- 
ската федерация се придържа по отношение на Украйна досега, трябва да се отчитат 
и рисковете, които крие тя. За Русия най-важните задачи в украинското направле- 

ние са: първо - да не допусне Украйна да се превърне в заплаха за националната й 
сигурност; второ - да интегрира територията на страната в Евразийския икономи- 
чески съюз. Намеренията на САЩ са противоположни, те имат интерес от военен 
конфликт в региона. Изключително важно е коя от двете противоборстващи си 
страни ще използва по-ефективно времето, за да се подготви максимално добре за 
предстоящия сблъсък. 


Светът навлиза в епоха на глобална нестабилност 


Светът навлиза в епоха на геополитическа нестабилност, започнала от гло- 
балната финансова криза през 2008 г., която ускори преместването на световния 
икономически и технологичен център на Изток. САЩ постепенно губят водеща- 
та си роля, но отчаяно се съпротивляват на тази тенденция и са готови с всички 
средства да защитават статуквото. Американците следват заветите на класиче- 
ската геополитика. Те се надяват да запазят хегемонията си, предизвиквайки по- 
редица от регионални войни в Евразия. За целта ще използват технологията на 
„управляемия хаос” Православната цивилизация отговори със завръщането на 
Крим в границите на Русия и с освободителната борба на опълчението в Донбас. 
Това е само началото на голямата битка, всичко най-важно предстои. 

Процесите за изграждане на многополюсен свят са вход, но очевидно е, че това 
ще отнеме много време. Ако се запази съществуващата тенденция, в център на сила- 
та ще се превърнат държави от незападната цивилизация: Бразилия, Русия, Индия, 
Китай и Южна Африка. Движението в тази посока не бива да бъде приемано като 
непоклатима даденост. Съществуват и съмнения във възможностите на БРИКС и 
на Шанхайската организация за сътрудничество (ШОС) да се превърнат в основа 
на новия световен ред. Засега тези организации са твърде аморфни, а сред членовете 
им има сериозни противоречия. Известно е, че терминът БРИК (Бразилия, Русия, 
Индия и Китай) е въведен в употреба през 2003 г. в аналитична записка на амери- 
канския икономист Джон О”"Нийл, експерт анализатор в изследователското звено 
на банката Сойтан Засйз. В нея те са обозначени като група държави, които имат 
най-голям потенциал за икономическо развитие. Към тях през 2011 г. се присъедини 
и Република Южна Африка. Така те започнаха да създават нещо, което наподобява 
„клуб по интереси” или дори нещо като „икономическо-политически съюз”, ала все 
още е твърде прибързано да се говори за изграждане на ясно структуриран алианс. 

По подобен начин стоят нещата и с ШОС, която бе създадена през 2001 годи- 
на от Китай, Русия, Казахстан, Таджикистан, Киргизия и Узбекистан. Тя е между- 
народна организация за сътрудничество в сферата на сигурността, но не е пълно- 
ценен военен съюз. 

Показателен за потенциала на тези организации ще бъде предстоящият ме- 
сец юли. Тогава в Уфа ще се проведат срещи на БРИКС и ШОС. Възможно е на тях 
да се изградят нови външнополитически съюзи, които да засилят интеграционни- 
те процеси в Евразия. Съществува вероятност в ШОС да бъдат включени Индия и 
Пакистан, ще се разглежда и пътна карта за развитието на БРИКС до 2025 година. 

Засега всичко това са само проекти, а бъдещето ще покаже дали е възмож- 
но толкова различни страни като Китай, Русия и Индия да положат основите на 

нова глобална геополитическа архитектура. „Новият световен ред обикновено се 
изгражда след световни войни. Вестфалската система на международни отноше- 
ния бе създадена след Тридесетгодишната война през ХУП век, след Наполеоно- 
вите войни възниква Виенската система. Версайската се установява след Първата 
световна война, а Ялтенската - след Втората световна война (49), припомни ди- 
ректорът на Центъра на руските изследвания на Московския държавен универ- 
ситет Андрей Фурсов. 

Америка все още притежава възможности и едва ли спокойно ще наблюдава 
как губи лидерството си. Тя разполага с огромен арсенал от средства, с които да 
защитава статуквото. Изглежда, че няма да се поколебае да го прави не само с по- 
мощта на икономически санкции, аи чрез разпалване на локални войни, с които 
да причинява сериозен ущърб на конкурентите си. 

Въпросът е дали в ХХ1 век човечеството отново ще влезе в глобални войни, 
подобни на двете през ХХ век, защото поради наличието на ядрено оръжие те 
могат да доведат до всеобща гибел. 

Сляпото следване на проатлантическата политика и ирационалната русо- 
фобия поставят Европейския съюз на ръба на пропастта. Инертността на 
брюкселските бюрократи, които трудно се адаптират към динамиката на съвре- 
менния свят, намаляващата икономическа мощ, увеличаващата се бедност, 
изострянето на етническото и социалното напрежение и най-вече реалната 
заплаха от военни действия на европейска територия превръщат Съюза в по- 
тенциална жертва на настъпващите размествания на глобалната политическа 
архитектура. ЕС все още има шанс за спасение - той преминава през промяна 
в политиката към Русия и през категорично отхвърляне на американските пла- 
нове за ескалация на напрежението в Украйна и за създаване на други горещи 
точки на Стария континент. 

Близкото бъдеще ще покаже дали в Европа има фигури, способни да сторят това. 


24.М1.2015 
Следва продължение 

Вж. НЕр//уулу.дита.рд/пойе/102766 

Вж. НЕ р///пему5.БохЬда/пемзЛа. 1893769759 

Вж. ПН р///уг.ги/пеуи5/2015/6/16/751159.П1711 

Вж. АНр//плугизеапеууз.ги/ро ! Кка/ро5На-гагглез#-Кгурпуе-моеппуе-уоеппуе-5КГаду-55па.А1т! 
9. Вж. ННр//уг.ги/соития/2015/6/19/751744.61п1 

10. Вж. иНру/Лакн.раЛмопд/147242-гагглгаг а-гизК!-5те!Кг-у-Бе!фа 

11. Вж.НЕруЛуммидоюз-атейК-и/сомеп/дарегомсй-дипеу-рийп-гутд-кеер-роуиег/2727402.Ат 

12. Вж. ННр/Лумму,Кр.го/даПу/26387.4/3264896/?9е01й-18деой-18деой-189ео14-32 

13. Вж. АНр/Лпозт-.гу/гиза/20150601/228344176.4п11 

14. Вж. АНр://пеуу5.рдпез.сот/мМем/1235952 


> олоре 

15. 


16. 


ФУ. 


18. 
19. 


20. 


21. 
22. 


23. 


24. 


25. 


26. 
27. 


Вж. АНруЛумуму,дпеуп.Ба/О1гпез/сотрап!/2015/06/22/2558369 Тигспа 129айе 
гаггезпепиа га п)епет! ргоисПуапа/ 

Вж. АНруЛумумулумей.деЛлмизснай/агисе142742046/Низ1апд-Кпзе-Козте!-Еигора-Б15-ги-100- 
М!Шагдеп-Ецго. АЕ га 

Вж. АНруЛууум.бдопан.раЛмопд/2015-04-27/гпегКе!-запкъте-згези-гичтуа-да-ва- 
обмаггап!-5-гратепето-па-зрогагитепуата-о-пизК 

Вж. АН р://уг.ги/роШ!с5/2015/6/19/751798.А8пп1 

Вж. НЕр/ЛуулумедотозН.ги/есопописз/пеуу5/2015/06/19/597070-изсйегр-о-ап!гоз515К А - 
запК!<!-дуа-5гап-ез-собтауй-100-ти!гд-еуго---муИо 

Вж. ННр://Ба.топдефро.сопу/аг!с!е1373.А пп, АЕ р//агдиглеп!-Бд.сот/39431/мапуа-дпдогоуа- 
о4р1-5Ще-вреспе/уа!-Когрогае-о!-дме!е-я1гап!-па-айапка--5 1е-гадируа!-Ногата/ 
Вж.АНру//дупасоп.ги/сопепИагнс!ез/4848/#аб 

Вж. НЕ р//пайап.ги/258075-Кега-иКгате-КаКк-дозидагббуи-ризйе!-Копе!5-иКгата-8исйаупо- 
росиуегаПа-ргамо-гоззй-па-Кгута 

Вж. НЕр/Лумлму.гога-пеууз.сот/пдех.рир?орНоп-сот. сопеп! в меуухагис!евд-4508:пегау 
15паПедептатмавсайй-400:го!-19-201281еп14<123 

Вж. сп.„Геополитика", 2015, бр. 3. Б. Димитров. Призраците на студената война: новата 
военна доктрина на Германия, с. 83. 

Вж. сп.„Геополитика", 2015, бр. 3. Б. Димитров. Призраците на студената война: новата 
военна доктрина на Германия, с. 84. 

Вж. АН р://уг.ги/ро !с5/2015/6/19/751727.А4п11 

Вж. АНруЛуулу.дмусот/гу/о6О0оеВС96О09оВ896О0096В0960096В896О196819601968296019680- 
9оО09оВЕ9оО0090В190О0090ВЕ90О19080900090ВЕФ0О0090В096019088-900190849001908090П09083- 
90019081-900090ВСдПО9ОВЕФ6О 19081900090ВА96009082900096ВЕ960090В9- 
9000908896019083960190879001908890009085-960190809000908090009087900090839000 
90ВЕФ00096829000968096019080900096889000908290009680960190829001908С-90019081- 
9оО0090ВЕФ6О090ВЕ9600968796009088960190869600908890009088-90019081900090В890П096В890О1 
908В/а-18530476 


. Вж. сп.„Геополитика", 2015, бр. 3. Б. Димитров. Призраците на студената война: новата 


военна доктрина на Германия, с. 86. 


. Вж. АНр//гиземк.ги/пеуу5/307437 





Вж. АНр/Лууму,кр.го/даПу/26393.4/3270130/79е0й-189йе0й-189еой-1вдеой-18деой<1 


. Вж. АНр/Луууму.емгага.огд/пеуу5/40786 

. Вж. АНр///еугата.огд/пеуу5/40782 

. Вж. Е руЛуулу.дита.Бд/пойе/102711 

. Пару/пеуузБохБд/пемз/д 860476003 

. АЩру//рап.а/Меуи агнсе-3-29846-Кйа)5К!-гакетп!-Педай-у-СНегпо-тоге-5 (е-ргагпима!-5- 


Кизта4-70-дойт!-о!-роБедата. Ети! 


. Вж. НЕру/уг.ги/ро!!с5/2015/5/8/574698.8п1! 

. Вж. Е ру//уг.ги/ро !!с5/2015/5/8/574698.п1! 

. Вж. ПМЗФ-2015, Ни ру/уг.ги/пеуи5/2015/6/18/751597.рип1.Н1г! 

. Вж. Е руЛпозт-.гч“агеаз/20150601/228344581.Р411 

. Вж. Е ру/245пу!.огд/аг!с!е/20515-ро!Ка-рийНпа-15опсйезКу-роуого! зрес- нет! 
. Вж. Е ру/уг.ги/ро!!с5/2015/6/20/751895.Н8п1! 

. Вж. ЕруЛор.сги/ро!сз/20/06/2015/5585074с9а7947е140даЗаса 

. Вж. ПН ру/кгетип.гш/еуепз/ргездег!/пеууз/49740 

. Вж. АНру//гиземк.ги/пеуу5/311910 

. Вж. Нру/уг.гш/ро!!с5/2015/6/20/751895 41! 

. Вж. АНру/пид.гу/бгр. 4.п5#/0/ЕЕЗЗВ5АбЕЕОСС98С4З3257Е690048187Е 

. Вж. ПН ру/мг.ги/ро!!с5/2015/6/20/751895.А4га 

. Вж. НЕ ру//пемуз-оп! 1 ю/2015/03/30/дгпогаг!-#пдглап-55йа-5гоуа!-5апйагпу)-Когдоп- 


моКгид-го551-!-гиззне-оБ-етот-гпауш!/ 


. Вж. НЕ ру/пему-гоп! 1 ю/2015/03/30/дгйогаг!-#пдглап-55йа-5гоуа!-5запйагпу)-Когдоп- 


моКгид-го551-|-гиззКе-оБ-етопт-гпауш/ 

нистерският кабинет да получи правото да налага мораториум по изплащането 

на външния дълг на страната с цел защита на националните интереси, предаде 
Интерфакс. Министър-председателят Арсений Яценкк заяви, че през следващите че- 
тири години обслужването на дълга ще бъде осъществено чрез споразумения за пре- 
структуриране с частни кредитори. От правителството подчертаваха, че плащанията 
само по валутните задължения в следващите четири години са около 30 млрд. долара. 
Министерството на финансите прие нова четиригодишна програма на Международния 
валутен фонд за разширено финансиране, което е на стойност 17.5 млрд. долара. То за- 
почна консултации с кредиторите за преструктуриране на външния дълг. 

Полагането на тръбите за газопровода „Турски поток" ще започне през юни. Това съоб- 
щи заместник-председателят на управителния съвет на „Газпром” Виталий Маркелов на 
специална пресконференция. „Работите в плитчините ще започнат в първата декада на 
юни", каза Маркелов и уточни, че по строителството на газопровода ще работят два ко- 
раба. Първите тръби ще бъдат положени от италианската компания 5арет. Всички тръ- 
би, закупени за проекта за газопровод „Южен поток, ще бъдат използвани за „Турски по- 
ток, поясни Маркелов. Газпром" очаква добивът на газ през 2015 г. да бъде на равнището 
на предходната година - 450 млрд. м3, което е по-малко от прогнозираните 485 млрд. м8. 

Интензивността на обстрелите в района на летището в Донецк се е увеличила, ви- 
сока е концентрацията на украинската бойна техника в селищата Пески и Опитное, 
съобщи за РИА „Новости" представителят на Съвместния център за контрол и коорди- 
нация (СЦКК). Той отбеляза, че районът на летището, който е на територията на ДНР. е 
бил подложен на обстрел от тежки оръжия. 


19; На 19 май Върховната рада на Украйна прие законопроект, който предвижда ми- 


потта На 21 май Върховната рада на Украйна отказа да спазва гражданските права в 

21| Донбас. В зоната на конфликта тя спря действието на Международния пакт за 
---2 гражданските и политическите права и Европейската социална харта. За това 
гласуваха 249 депутати. Същността на документа се свежда до фактическото разре- 
шаване в Източна Украйна граждани, които са заподозрени в тероризъм (Киев смята 
опълченците в Донбас за терористи), да се задържат без съдебна заповед за срок от 
72 часа. Това нарушава Международния пакт за гражданските и политическите права. 
Парламентът прие и закон „За особения режим в условията на извънредно положение 
или в района, където се провежда антитерористичната операция (АТО). Той предвиж- 
да да се дадат широки пълномощия на прокурори и на временната военна админи- 
страция в тези области. 

„Ако Русия не се ангажира и не започне да действа в съответствие с фундаментал- 
ните ценности на международния закон, завръщането към формата Г-8 за нас е не- 
мислимо", заяви германският канцлер Ангела Меркел пред Бундестага. Тя уточни, че 
разработената от Полша програма „Източно партньорство" не е насочена срещу Русия, 
а е предназначена да развие сътрудничеството на ЕС с Армения, Азербайджан, Бела- 

рус, Грузия, Молдова и Украйна. „Източно партньорство" с бившите съветски държави 
„не е инструмент" за разширяване на ЕС, уверява канцлерът. 


в На 23 май по пътя към Алчовск бе убит командирът на опълченската бригада 
23) „Призрак“ Алексей Мозговой. Заедно с харизматичния и изключително популя- 
9 рен лидер загинаха още 6 души. Следствието по случая все още не е установило 
кой е извършителят на престъплението. 


в Западните страни изтеглиха от страните от БРИКС повече от 3.5 трилиона до- 
лара за последните 10 години, от които 1.5 трилиона долара през последните 

7 3 години, като механизъм за натиск върху групата, заяви на 26 май секретарят 
на Руския съвет за сигурност Николай Патрушев. „Международните финансови инсти- 
туции се използват от Запада все по-често като инструмент за натиск, поясни той по 
време на среща, свързана с въпросите на сигурността в БРИКС, проведена в Москва. 
Според него петте държави се намират в „зона на особен риск. „Тенденцията през по- 
следните години свидетелства, че за сдържането на Русия ще се приложи не военно, а 
информационно въздействие, изкуствено изостряне на националните, религиозните 
и културните противоречия", каза Патрушев. Новата банка на БРИКС, която ще зарабо- 
ти през 2015-2016 г., ще обезпечи икономическата сигурност на петте държави, уве- 
рен етой. 


В. заплаши, че Алиансът ще използва ядрено оръжие срещу Русия. Той уточни, че 

това ще бъде само тактически удар и единствено в случай на „агресия от страна 

на противника", информира телевизия „Звезда“. На конференция по сигурността в Прага 

Павел изрази мнение, че „Русия е в състояние да окупира Прибалтика и Украйна за две 
денонощия". 

Русия е предала на ЕС списък с имената на 89 политици и граждани на страни от 
Съюза, на които е наложена забрана за посещение на нейна територия. Сред тях е и 
бившият посланик на България в Русия Илиян Василев. Руската страна е предоставила 
списъка по настояване на ЕС във връзка със зачестилите в последно време случаи на 
отказан достъп на европейски граждани, които не са имали предварителна информа- 
ция за това. 


На 28 май официалният представител на НАТО - чешкият генерал Петър Павел, 


В На 30 май бившият грузински президент Михаил Саакашвили бе назначен за 
губернатор на Одеска област. „Това е голям приятел на Украйна, човек, когото 
9 познавам повече от 25 години още от университета. Той не с думи, а с дела е 
доказал, че може не само да показва добри знания и да дава добри, креативни идеи, 
но и че умее да ги въплъщава в живота и да променя цяла страна. Измени я в посока 
прозрачност, ефективност, намаляване на корупцията, привлекателност за чуждите 
инвеститори, създаване на справедлив съд, защита на правата на гражданите, на де- 
мокрацията, които много искам да видя в Украйна, които много искам да видя в Одеса. 
Името на този човек е Михаил Саакашвили", коментира президентът на Украйна Петро 
Порошенко. 


ра На 31 май европейските лидери и институции осъдиха остро „черния списък" 
на Русия, който забранява на 89 официални лица да влизат на руска територия 
--> вотговор на санкциите на Европейския съюз. В списъка попадат бивши прави- 
телствени ръководители, десетки депутати от Европейския парламент, бивши минист- 
ри, високопоставени военни и служители на разузнаването. 


43 


УкрдАйнА СЛЕД ПРИМИРИЕТО 
Юни 


В Нат юни НАТО започна мащабни международни учения в Балтика и Полша, кои- 
1) то се наричат „Саблен удар 2015” (5аБег 5 Ке 2015). В тях вземат участие около 6 
99 хиляди войници от 13 държави от Алианса и от негови партньори. По-голямата 
част е концентрирана в Литва. 

Москва е изключително разочарована от реакцията на Брюксел по повод визовата 
забрана от Русия за 89 представители на ЕС, заяви заместник-министърът на външни- 
те работи на Русия Алексей Мешков, цитиран от РИА „Новости. „Черният списък" на 
Москва е отговор на наложената от ЕС забрана за пътуване на руски официални пред- 
ставители в рамките на Съюза. 

Брюксел поиска от Русия нейния черен списък, обещавайки, че той ще остане по- 
верителен. Фактът, че е стигнал до медиите, е нарушение на етиката, заяви министърът 
на външните работи на РФ Сергей Лавров. „Русия е втората страна в света след САЩ 
по брой на приети имигранти. През последната година един милион е броят само на 
украинските бежанци от Донбас, каза руският дипломат номер 1. 

Русия ще отговори адекватно, ако бъде взето решение за присъединяване на Ук- 
райна към НАТО, предупреди председателят на Долната камара на Руската държавна 
дума Сергей Наришкин в интервю за ТАСС. На въпрос дали има вероятност на нацио- 
налния референдум за присъединяване на Украйна към НАТО мнозинството да отго- 
вори с,„да”, Наришкин каза: „Мога да си представя ситуация, при която резултатите от 
плебисцита могат да бъдат представени по този начин.“ По думите му, ако това се слу- 
чи, НАТО ще дойде пред вратата на Русия и това „ще лежи на съвестта на тези, които 
през февруари 2014 г. предизвикаха преврата, който свали законното правителство на 
президента Виктор Янукович". Русия няма да остане безучастна при подобни действия, 
подчерта той и добави, че „най-малко ние имаме намерение да се присъединяваме 
към НАТО". 

Русия има пълното право да разполага ядрено оръжие на цялата своя национална 
територия, към която от миналата година се присъедини и Кримският полуостров, пояс- 
ни Михаил Улянов, който отговаря за разпространението и контрола на въоръженията в 
руското външно министерство. Дипломатът направи този коментар във връзка с изявле- 
нието на украинския външен министър Павел Климкин, че с подобни действия Москва 
сериозно би нарушила своите международни задължения. 


рид „Мисля, че е грешка да не се покани Владимир Путин на Г-7”, заяви бившият гер- 
мански канцлер Герхард Шрьодер в интервю за ВРетсНе Роз! на 2 юни. Според 
него руснаците и западните лидери са направили редица политически гафове по 
отношение на разрешаването на ситуацията с Украйна. „Русия трябваше да бъде вклю- 
чена в преговорите за споразумението за асоцииране на Украйна в ЕС, подчерта той. 
Шрьодер смята, че е важно да се развие сътрудничеството с Москва, и изрази увереност, 
че „Русия има алтернатива на Европа, но не и обратното". 

Европарламентът реши да ограничи свободния достъп до своята асамблея на по- 
стоянния представител на Русия в Евросъюза Владимир Чижов. Този ход е в отговор 
на руския черен списък за политици от Стария континент, обяви пресслужбата на 
председателя на Европарламента Мартин Шулц. 

Разбилият се в Донецка област пътнически самолет с полет МН-17 на Майаузга 
А тез на 17 юли 2014 г. е свален с управляема зенитна ракета от комплекс „Бук-МТ”, 
изстреляна от територия, която е контролирана от Киев, съобщиха на специална прес- 
конференция специалисти от руския концерн „Алмаз-Антей", който е специализиран в 
производството на комплекси за противовъздушна и противоракетна отбрана. Друже- 
ството е производител на системата „Бук. 

Е-9 „Русия за пореден път наруши Минските договорености, давайки указания на 
своите терористи да започнат военна операция в навечерието на срещата на 
Г-7. Очаквам, че световната общност ще отговори както подобава на срещата", 
заяви министър-председателят на Украйна Арсений Яценюк на 3 юни. Той направи 
това по време на посещение на Международния център за миротворчество и сигур- 
ност на Западното оперативно командване на Сухопътните войски на Въоръжените 
сили на Украйна, който се намира в Яврово, Лвовска област. 

Донецката народна република разглежда действията на контролираните от Киев 
военни като срив на мирните споразумения, каза министърът на отбраната на ДНР 
Владимир Кононов. „Това е провокация, за да ни обвинят в опит за пробив към Марин- 
ка. Маринка и така е наша територия. Тези провокации могат да доведат до война... 
Това е срив на Минските споразумения", заяви Кононов, цитиран от РИА „Новости“. По 
думите му „от 03,45 часа сутринта Украйна започна обстрел по всички линии на фрон- 
та, а към 04,30 имахме трима убити". 

Конгресът в САЩ отново изиска от президента Барак Обама да одобри законо- 
проект за оказване на военна помощ на Украйна, който предвижда на Киев да се 
доставят бронебойни системи, гранатомети и боеприпаси. Законодателите тласкат 
президента на САЩ към война с Русия, твърдят някои експерти, а тя е единствената 
страна, която може да унищожи Америка, отбелязва Меиу УоК Птез. За Украйна вече 
е отделена помощ в размер на 300 милиона долара, но законопроектът забранява на 
администрацията да се изразходва над половината от тази сума, ако поне една пета от 
нея не бъде използвана за настъпателни оръжия. Аналогичен законопроект одобри и 
Палатата на представителите на Конгреса. 

Коментирайки провелата се наскоро визита на държавния секретар на САЩ Джон 
Кери в Русия, Лавров изтъкна, че не може да я определи като нов рестарт. „Бих я наре- 
къл връщане към предишното нормално ниво", сподели руският външен министър в 
интервю за „Блумбърг. Дипломат номер 1 на Русия е „изненадан, че хората обръщат 
толкова внимание" на провелата се на 12 май среща между Путин и Кери в Сочи, която 
е първата за последните две години. Лавров каза, че миналата година се е срещал 17 
пъти с Кери. 

„Назначаването на Михаил Саакашвили за губернатор на Одеската област свидетел- 
ства, че САЩ са решени на нова военна провокация, вече в приднестровско направ- 
ление,, убеден е украинският политолог и президент на Центъра за системен анализ и 
прогнозиране Ростислав Ишченко. „Смятам, че става дума преди всичко за военно-по- 
литическа провокация, която е свързана с опит да се осъществи агресия срещу При- 
днестровието, защото на нищо друго Саакашвили не е способен", поясни той. 

Американците са по-склонни от европейците да се използва военна сила срещу Ру- 
сия, ако бъде атакувана съседна страна, която е член на НАТО, показва проучването на 
Реуу Незеагсй Сетег. То е проведено в периода 6 април - 15 май. Взето е мнението на 
граждани на 8 държави от НАТО: САЩ, Великобритания, Канада, Франция, Германия, 
Италия, Полша и Испания. Също така са включени Русия и Украйна. 5690 от американ- 
ците смятат, че трябва да се използва сила, ако Русия влезе в конфликт със съседна 
държава, която е съюзник на НАТО, но 3790 са на позиция, че не трябва. 





ие 


ра Министерството на отбраната на САЩ обмисля дислоциране на танкове, 
14) бронетранспортьори и друго тежко въоръжение за около 5 хил. бойци в Бъл- 
--< гария и вдруги източноевропейски членове на НАТО като средство за сдър- 
жане на евентуална руска агресия, твърди вестник„Ню Йорк таймс" в публикация от 
14 юни. 

Централната републиканска банка (ЦРБ) на ДНР е подготвила да раздаде 300 хиляди 
кредитни карти, съобщи председателят на ЦРБ Ирина Никитина. 

„В ход е подготовка за въвеждане в употреба на система за разчети с използване на 
кредитни карти. Откриваме сметки на тези физически лица, които получават пенсии и 
социални помощи." Системата ще бъде задействана още през август. 

Лидерът на Комунистическата партия на Украйна Пьотър Симоненко и председа- 
телят на прогресивните социалисти Наталия Витренко обединиха 5 политически пар- 
тии, 13 обществени организации и 6 физически лица в движението „Лява опозиция", 
съобщава сайтът на „Прогресивната социалистическа партия" на Витренко. Според ин- 
формацията на учредителното събрание е приет манифест, избрани са председател на 
координационния съвет и съвет на съпредседателите. 


реа Президентът на Украйна Петро Порошенко разработва нов план за компромис 
в Донбас, пише на 15 юни украинското издание „Вести", позовавайки се на ди- 
пломатически източник. Съгласно новия план, на цялата територия на областите 
Луганск и Донецк трябва да се въведе особен режим на местно самоуправление, а за 
ръководител на автономията ще бъде назначена личност, която трябва да бъде одобре- 
на от всички участници в Минските преговори - Украйна, Русия, Германия и Франция. 
Предлага се и амнистия за всички представители на ДНР, като част от опълченците на 
Републиката ще станат част от местната народна милиция, а останалите ще се въоръжат. 
Администрацията на украинския президент опровергава информацията. 

„Москва не е отправяла в администрацията на президента на Украйна нови предложе- 
ния за регулиране на ситуацията в Донбас, тъй като това би противоречало на Минските 
споразумения, заяви прессекретарят на президента на РФ Дмитрий Песков, коментирай- 
ки появилата се в медиите информация. ова изобщо не отговаря на действителността, 
всички подобни предложения биха били отстъпление от „Минск, подчерта Песков. 

Нараства броят на германските граждани, които са против присъствието на части на 
НАТО в Европа с оправданието, че това е превантивна мярка срещу евентуална агресия 
на Русия, съобщава БНР, цитирайки Оеибксйе И/"ксвайз Масипс еп. Експерти са на мне- 
ние, че резултатите от анкетата се дължат на спада в доверието към Алианса - в него 
вярват 5590 от участвалите в последното допитване, а преди пет години безрезервно 
са го подкрепяли 7390. Изследването сочи, че 5790 от германците не желаят Украйна в 
НАТО, а 5490 са срещу приемането й в ЕС. 2690 от жителите на западните провинции на 
Германия и 4290 от източните са за незабавна отмяна на санкциите срещу Русия. 

„Няма предложение към България за разполагане на техника на НАТО на наша те- 
ритория, заяви президентът Росен Плевнелиев по време на съвместния си брифинг 
с гостуващия у нас държавен глава на Португалия Анибал Каваку Силва. Страната ни 
изпълнява ангажиментите си като член на НАТО, поясни Плевнелиев в отговор на въ- 
прос от португалски медии дали ще разрешим разполагането на натовска техника на 
наша територия. „Ще се отнесем отговорно тогава, когато получим конкретно предло- 
жение", увери държавният глава. 

„Русия е готова да отговори адекватно на евентуално разполагане на американско 
тежко въоръжение в страните от НАТО в Източна Европа, което е „най-агресивната 
стъпка" от Студената война насам", заяви представителят на Министерството на отбра- 
ната на РФ генерал Юрий Якубов, цитиран от Интерфакс. 

Плановете на САЩ за разполагане на военна техника на „източния фланг" на НАТО 
сав разрез с ключови положения от Основополагащия договор между НАТО и Русия за 
взаимни отношения, съдействие и сигурност, гласи коментар за медиите на Министер- 
ството на външните работи на Русия. „САЩ, съвместно със своите съюзници, по всичко 
личи, сериозно са се насочили към окончателно подкопаване на основните разпоред- 
би на Основополагащия договор НАТО- Русия от 1997 г., според които Алиансът поема 
задължението да не изпраща значителни военни сили на територията на упоменатите 
държави“, пише външното ведомство на Русия. „Базирането на военна техника пред- 

ставлява именно постоянно военно присъствие, а това, че личният състав ще се сменя 
на ротационен принцип, няма принципно значение", пише още в документа. 

Жители на Одеса изразиха недоволството си от назначаването на бившия грузин- 
ски президент Михаил Саакашвили за губернатор на едноименната област. Около 500 
активисти протестираха на митинг в града с плакатите „Саакашвили до Роте", „Свобо- 
да на политическите затворници", „ее Вигйа, предаде агенция 112.иа. Те настояваха 
наскоро назначеният Саакашвили да подаде оставка. „Назначиха ни губернатор, който 
няма никакво отношение към Одеса”, заяви Алексей Цветков, лидер на общественото 
движение „Одесса за порто-франко". 

За една година Русия е съкратила с над 4090 вложенията си в държавни облигации 
на САЩ, свидетелства отчетът на Министерството на финансите на САЩ. От април 2014 
до април 2015 г. размерът на руските вложения в американски ценни книжа е намалял 
от 116.4 млрд. на 66.5 млрд. долара. Спадът е започнал още през август 2014 година. В 
резултат Русия от 12-о е паднала на 22-ро място по обем на вложения в американски 
държавни книжа. Заради влошените отношения с Русия и в рамките на политиката за 
увеличаване на военните си сили САЩ могат да отправят в Европа изтребители Е-22 
Варгог, за това пише ТНе И/а! 5иеег/оита!, цитирайки министъра на военновъздушните 
сили на САЩ Дебора Лий Джеймс. 

Да се изгради единна европейска армия е възможно само при създаване на обща 
европейска държава, отбеляза шефът на комисията в Бундестага по спазване и укреп- 
ване на правата на парламента Фолкер Рюе. 

„Газпром" и СМРС изключиха долара от разчета за доставки на газ по западния марш- 
рут. Компаниите все още обсъждат каква валута да използват - рубли или юани, съоб- 
щи РИА „Новости“, позовавайки се на генералния директор на „Газпром експорт" Елена 
Бурмистрова. Тя уточни, че окончателният договор за доставки на синьо гориво по за- 
падния маршрут все още не е подписан. Затова не е определена и валутата за договора. 

„Тази година нашите ядрени сили ще се сдобият с повече от 40 междуконтинентал- 
ни балистични ракети, които са способни да преминат през всички съществуващи, дори 
технически най-модерните противоракетни защити", заяви руският президент Владимир 
Путин по време на международния форум „Армия-2015", който се проведе до Москва. 

Плановете на Вашингтон за разполагане на танкове и друго въоръжение в Източна 
Европа ще нарушат Основополагащия акт Русия-НАТО и ще налеят масло в огъня на кри- 
зата в Украйна, смята бившият съпредседател на Зелените в Бундестага Юрген Тритин. 


намерение да реструктурира украинския дълг. „Преговори за реструктуриза- 

ция на украинския дълг с РФ не се водят и ние нямаме намерение да ги водим”, 
съобщи „Росбалт". Коментарът на Силуанов бе във връзка с изявлението на министъра 
на финансите на Украйна Наталия Яреско, която на 16 юни уведоми, че Киев признава 
руския дълг, както и „всяка друга европейска облигация, но планира да го реструк- 
турира. През 2013 г. Русия купи държавни облигации от Украйна за 3 млрд. долара, а 
срокът за погасяването им е през 2015 година. 


Министърът на финансите на РФ Антон Силуанов подчерта, че Москва няма 
2) 


В Руският президент Владимир Путин действа с рефлексите от Студената война, 

1 7 заяви външният министър на Германия Франк-Валтер Щайнмайер пред герман- 
9 оския „Шпигел" на 17 юни, а поводът за изказването му е решението на Москва 
да подсили ядрения си арсенал с повече от 40 междуконтинентални балистични ра- 
кети. „Обявеното от президента Путин запасяване на стратегическия ракетен арсенал 
на Русия е ненужно и със сигурност не допринася за стабилността и за потушаването 
на напрежението в Европа, коментира Щайнмайер. Белгия арестува всички активи 
на руските държавни учреждения, с изключение на дипломатическото представител- 

ство. Те са получили от съдебните пристави постановление, че арестът се извършва 
въз основа на решението на Белгийския арбитражен съд от 18 юли 2014 г., по иска на 
компанията „Юкос Юниверсал лимитед, която осъжда Русия да плати 1.6 млн. евро на 
акционерите й заради пропуснати ползи. 

В Брюксел посланиците на 28-те страни - членки на Европейския съюз, одобриха 
с „консенсус" на 17 юни удължаването на икономическите санкции срещу Русия до 31 
януари 2016 г. Официално мярката ще бъде приета на 22 юни, съобщиха АФП и „Рой- 
терс, позовавайки се на свои дипломатически източници в Брюксел. 

Над 500 мирни жители са убити от началото на „примирието" в ЛНР през февруари. 
Всички те са жертви на терористичните обстрели на украинските сили по територията 
на Републиката. Данните са взети от отчета на Народната милиция на ЛНР, съобщава АТ. 


ските споразумения", заяви канцлерът на Германия Ангела Меркел пред депута- 

тите от Бундестага на 18 юни. „На Европейския съвет през март се договорихме 
санкциите да бъдат удължени и тясно да се свържат с реализацията на пакета от Мин- 
ските споразумения. Русия е длъжна да покаже, че се придържа към съдържащите се в 
тях задължения, каза Меркел. „Постоянно сме обезпокоени от положението в Украйна. 
Дълбоко съм убедена, че този конфликт може да бъде решен само с политически сред- 
ства. Минските споразумения показват ясен път към това", подчерта канцлерът. 


18; „Русия е длъжна да покаже, че изпълнява своите задължения в рамките на Мин- 


---- „Русия има влияние върху ДНР и ЛНР, но то не е стопроцентово!, заяви министъ- 
19 рът на външните работи на Русия Сергей Лавров в кулоарите на Международ- 

ния икономически форум в Петербург на 19 юни. „Разбира се, че имаме влия- 
ние, но то не е безусловно. Те до голяма степен зависят от нас, да вземем например 
само хуманитарната помощ, която освен нас никой друг не доставя в такива обеми. Раз- 
бира се, те зависят от нас и в политически план, тъй като се застъпваме за това техните 
изконни права, като част от украинския народ, да се уважават в контекста на регули- 
ране на конфликта", поясни водещият руски дипломат. „Ние постигнахме от тях главно- 
то - въпреки приетата декларация за независимост и проведените референдуми, след 
Минските споразумения те се съгласиха да търсят решение на своите проблеми в рам- 
ките на украинската държава", цитира Лавров РИА „Новости", позовавайки се на РБК. 
Е На21 юни властите в Белгия решиха да разблокират част от по-рано арестувани- 
те руски сметки, заявиха от Министерството на външните работи на кралството. 

Първо ще бъдат отблокирани сметките в банката /МО, които се ползват от посол- 
ството на Руската федерация в Белгия, както и от руските постоянни представителства 
при НАТО и ЕС. Белгийското правителство не е давало заповед за санкции по отношение 
на руското имущество, а съдебните пристави дори не са информирали властите за нача- 
лото на процедурата по ареста. 


в На 22 юни ЕС удължи икономическите санкции срещу Русия до 31 януари 2016 
22) година. Под действието на санкциите попадат руските държавни банки, както 
9 и нефтеният отрасъл. За редица компании от Руската федерация е ограничен 
достъпът до капиталовите пазари на ЕС. Постоянните представители на страните - 
членки на ЕС, съгласуваха продължаването на санкциите на заседание още на 17 юни. 
Въпросът бе внесен за утвърждаване от министрите на външните работи на 21 юни на 
заседание в Люксембург, то бе включено в точка „А" от дневния ред, където попадат 
решения, които се приемат без допълнително обсъждане. 

Русия смята, че санкциите са необосновани и никога не е била инициатор за санк- 
ционните мерки. По този въпрос тя ще се придържа към принципа на взаимност, ко- 

ментира Дмитрий Песков, говорителят на президента Владимир Путин. Америка и съ- 
юзниците й от НАТО се подготвят военно, тъй като конфронтацията с Русия може да 
продължи и след управлението на президента Владимир Путин, заяви военният минис- 
тър на САЩ Аштън Картър. 
ВАЗЗ САЩ ще разположат танкове, артилерия и друго военно оборудване в България, 
Румъния, Полша, Литва, Латвия и Естония. Те са дали съгласието си за това, опове- 
сти американският министър на отбраната Аштън Картър по време на визитата 
си в Талин на 23 юни. Той поясни, че военната техниката във всяка една от страните ще 
бъде достатъчна за нуждите на рота от около 150 войници или на един батальон. Съглас- 
но документ от американската армия, в Европа ще бъдат дислоцирани нови 250 танка и 
бойни машини от типа „Брадли" и самоходни оръдия. Оборудването ще бъде разполо- 
жено на „временна основа", а местоположенията са избрани заради близостта им с аме- 
рикански тренировъчни полигони, твърди Картър. 

Военният министър на България Николай Ненчев обяви, че същия ден се е срещнал 
с посланик Марси Рийс и че: „Предстои изявление на САЩ за разполагането на оръжия- 
та, но в разговора ни не беше предоставена друга информация и подробности за броя и 
за вида на техниката“. 

„Натовските войски са наши войски - дали са от Германия, Франция, САЩ или от 
другаде, те все са наши. Ние имаме договор с всички тези държави да се пазим взаим- 
но и когато на източния фланг има напрежение, те са тук заради нас и заради българ- 
ските граждани. За нас като правителство е важна сигурността на държавата", посочи 
министърът на външните работи на България Данаил Митов. Той подчерта, че всичко 
е било договорено още на срещата на върха на НАТО в Уелс през септември 2014 г. 
„На тази среща бе приет план за готовност за действие, който включва засилване на 
ученията на НАТО в отговор на кризата в Украйна, а имаме и криза в Близкия изток. 
Планът включва мерки, които гарантират сигурността на държавите - членки на НАТО, 
особено по източния фланг, като такива гаранции се дават чрез засилени учения, от- 
беляза българският дипломат номер 1. 


в Бившият финансов министър на Германия Оскар Лафонтен реагира бурно на 

24 | провежданата от САЩ политика в Европа и задочно отговори на американския 
--- дипломат Виктория Нюланд, прочула се с репликата. „Майната му на ЕС, изре- 
чена в Киев на Майдана през 2014 г.„Вие продължавате да си играете с огъня, а Европа 
плаща със спад на приходите в търговията си с Русия и със загуба на работни места... 
Ние се нуждаем от европейска външна политика, която се разграничава от войнолю- 
бивия американски империализъм", пише авторитетният ляв политик в своята страни- 
ца във Фейсбук на 24 юни. Той използва и още по-резки изрази по адрес на провеж- 
даната от Америка политика - „Майната му на американския империализъм! (Риск (15 
птрепайзт). 

„Французите трябва ясно да разберат, че САЩ - конкретно тяхното правителство, 
не са ни съюзници или дружествена страна", заяви Марин льо Пен, която е цитирана от 
„Фигаро! във връзка с разкритията, че френските президенти Жак Ширак, Никола Сар- 
кози и Франсоа Оланд, както и помощниците им, са подслушвани от американците. 
„Разобличенията, направени от сайта И/КПеакз, са изключително сериозни”, подчерта 
тя. „Това подслушване е пряка заплаха за нашата независимост, за суверенитета и без- 
опасността ни.” Лидерът на Националния фронт настоява за твърда реакция и за „не- 
забавно излизане на Франция от преговорите за подписване на Трансатлантическото 
споразумение за търговия и инвестиции". 

Русия удължи с една година, считано от 24 юни 2015 г, контрасанкциите срещу стра- 
ните от Европейския съюз. Указът за това е подписан от президента Владимир Путин. 

МЯСТОТО НА БАЛКАНИТЕ 
В „СТРАТЕГИЧЕСКА ДЪЛБОЧИНА” 

В“ турска регионална геополитика няма кон- 
цептуални различия в отношението към Близ- 
кия изток, Балканите и Кавказ - такава е трактовката 
в стратегията. Според А. Давутоглу „Гурция не може 
да бъде разбрана географски или културно, ако се раз- 
глежда като част от един-единствен регион: На теория 
изглежда така, но в реалната политика всеки от тези ре- 
гиони има собствена относителна тежест и своя специ- 
фика. За това влияят особеностите от исторически, по- 
литически, стратегически, икономически, културен и 
религиозен характер на съответния регион. И не на по- 
следно място - конкретната политическа ситуация в да- 
ден момент. Оттук и различният интерес и ангажира- 
ност на съвременната турска администрация към тях. 
И Давутоглу, и неговите адепти определят специфични- 
те за Турция интереси в Близкия изток, на Балканите, в 
Кавказ ив Северна Африка, без да ги градират в скала- 
та на нейните приоритети. 


За особеното място на Балканите 


От тази гледна точка Балканите заемат особе- 
но място в турската регионална политика. Какво е 
особеното? Най-кратко то се изразява в символно- 
то значение на региона за съвременните потомци 
на Османската империя и в неговото използване в 
практическата политика. Проф. Дарко Танаскович 
подчертава: „Най-съществени не са самите Балкани, 
а турското, съответно неоосманското тяхно възприе- 
мане. Именно това възприемане ги прави по-значими 


# Откъс от книгата "Неоосманизмът. Новата геополитическа 
доктрина на Република Турция“. С., Световит, 2015, с. 81-121. 

от Близкия изток, Северна Африка и Кавказ.” Защото Балканите са в Европа, ос- 
манската държава е била на Балканите. Нещо повече, според Давутоглу Осман- 
ската империя е била преди всичко балканска държава - тук тя се е създала като 
империя, а не в далечна Азия или в Анадола. По тази логика се стига до извода, че 
именно Балканите са историческата почва, в която са засадени корените на тур- 
ското европейство, че османска Румелия е люлката на турската цивилизацион- 
на идентичност (Румели, буквално „земята на римляните”, т.е. на гърците; също 
Китей-1 зайапе, имперска Румелия, Аугира-1 Озтат, Османска Европа). 

Логиката си е логика, но когато е подкрепена и с исторически факти, става 
по-убедителна. През 2008 г. българският журналист Георги Готев, ровейки в различ- 
ни източници, установява, че Европа е името на провинция в Римската империя, 
част от диоцез Тракия, който обхваща по-голямата част от територията на днешна 
България през Ш-ТУ век от н.е. Провинцията Европа е едно от шестте подразделе- 
ния от диоцез Тракия и е разположена на днешната територия на европейска Тур- 
ция, но според картите включва и днешните български земи около Царево и Малко 
Търново, както и около Свиленград. А главният град на Европа по всичко изглежда 
е бил днешният Люлебургаз. Има логика римляните да са нарекли тези земи Евро- 
па, защото макар и названието да не е било официално, преди тях древните гръцки 
моряци са наричали европейския бряг на Мраморно море „Европа”, а срещупо- 
ложния - „Азия”. Затова и римският диоцез на азиатския бряг на Мраморно море 
се е казвал „Азиана”. Така че единствената територия на Европейския съюз, която 
днес наистина има пълното историческо право да се нарича Европа, е на Южното 
Черноморие и в Родопите. Тези исторически корени са такова наследство, което 
легитимира правото на Турция пред Брюксел като „баш европейци”, а на България, 
страна членка - като автентична европейска държава, а не периферия или „другата 
Европа” (Г. Тотев. България е отечеството на Европа. - Дума, 29 януари 2009 г.). 

„Ние сме балканци, ние сме наистина европейци”, „Да, ние сме новите ос- 
манци!” - това се набива в съзнанието на съвременните потомци на османците 
от политици, от учени, от журналисти, във вестници, книги, по телевизията, при 
обучението на децата в училище. Днес голяма част от турските граждани възпри- 
емат себе си като наследници на Османската империя и се гордеят с това, смятат, 
че това е било период на подем и успехи. 

Давутоглу също подчертава тази страна на особеното, но я разглежда в ши- 
рок план през призмата на „историческата/геополитическа отговорност” на Тур- 
ция. След заличаването на Османската империя от картата на Европа „Република 
Турция се изправя пред задължението да компенсира липсата на „политически 
център” и да поеме историческите задължения и отговорности”. В контекста на 
тези задължения отговорности той разглежда външната политика на Турция от 
няколко ракурса: исторически, географски, геостратегически, геополитически, 
геоикономически, геокултурен, глобален (ролята на глобалните сили и баланса 
на техните интереси), регионален (взаимовръзката с другите съседни региони), 
вътрешнорегионален (баланса на интересите на балканските държави в реги- 
она). При този подход са неизбежни повторения на аргументи и оценки. Това не 
е недостатък, а оглеждане на проблема от всичките му страни, за да се обоснове 
стратегическият замисъл на автора - Турция се завръща на Балканите. 

За Давутоглу Балканите са „един от най-стратегическите центрове в Аф- 
ро-Евро-Азия” и не е загубил това си значение и днес. „Не бива да се забравя, че 
съдбата на Османската държава беше решена на Балканите. Ако Турция не ев със- 
тояние да създаде на Балканите трансгранична сфера на влияние, тя няма да бъде 
авторитетен фактор от международен и регионален мащаб.” От историческа гледна 
точка Балканите не са били център, а периферия както по времето на Александър 
Македонски, така и при Римската империя, Западна и Източна. Единствено по вре- 
мето на Османската империя те стават център на световната политика. Сега Тур- 
ция желае да има един нов балкански регион, основан на политически ценности, 
икономическа взаимозависимост и сътрудничество и културна хармония, като по 
този начин бъдат обновени „османските Балкани”, османските векове на региона, 
които са смятани за една „успешна история”. Тази теза министърът представя от- 
крито и патетично в известната своя реч в Сараево (октомври, 2009 г.): 

„Османската история е история на Балканите... По време на Османската им- 
перия балканският регион е бил център на световната политика. Това е златният 
век на Балканите... Ние можем отново да постигнем този успех, създавайки ново 
мултикултурно съвместно съществуване и нова икономическа зона... Османски- 
те векове са успешна история... Сега трябва да я възстановим... Ще реинтегрира- 
ме Балканите!... Ние ще направим така, че Балканите, Кавказ и Близкият изток 
да станат център на световната политика в бъдеще... Това е целта на турската 
външна политика и ние ще я постигнем... 

Политици и учени от по-далечното минало и съвременници, включително 
и турски, имат други разбирания и оценки. На времето си английският историк 
и философ Томас Карлайл (1795-1881) за първи път употреби понятието „ото- 
маниак”, за да изрази своето негодувание срещу онези, които твърдели, че завла- 
дяването на Балканите и на редица други европейски страни било от полза за 
техните народи. Имайки предвид подобни нелепости още по онова време, Уйлям 
Гладстон (1809-1898) заявява: „Що се отнася до историята на турците от времето 
на първото им появяване в западния свят, много смел би се показал този, който 
би дръзнал да твърди, че завоеванията и господството им са били полезни за 
щастието на човечеството и напредъка на цивилизацията” 

Видният и авторитетен политик и държавник Мустафа Кемал Ататюрк в 
редица свои изказвания изразява рязко отрицателно отношение към османизма, 
обявява се против идеализацията на историята на Османската държава, доказва 
илюзорността и нереалността на всяко искане да се запази турското наследство 
над земи, които не могат да се нарекат собствено турски. 

„Всъщност Османската империя, като се започне от времето на най-голя- 
мото й могъщество, пищност и величие, нанесе на независимостта и на жизне- 
ните интереси на нацията такава вреда, че в крайна сметка стигна не само до 
собственото си крушение и загиване, но след себе си остави на нашата нация, 
истинския господар на страната, твърде тежка задача - да защитава правото си 
на съществуване,” 

Според Ататюрк османизмът, панислямизмът и пантюркизмът противоре- 
чат на националните интереси на турския народ. За него панислямизмът и пан- 
тюркизмът са фантазии, които са „внушили на целия свят страх и безпокойство”. 

Две не просто различни, а коренно противоположни оценки за едно и също 
историческо явление от двама изтъкнати политици на една и съща държава. 

А какво мислят учените? И те не са единомишленици. Основното различие 
между тях е по оста балканско-османско наследство. Това е проблем с голямо не 
само научно, но и политическо значение, изследван е подробно от историците на 
Османската империя - наши и чужди - и не езагубил и днес своята актуалност 
и дискусионен характер. Основните въпроси си остават: Съществува ли такова 
наследство? Какво представлява? Ако съществува - от кога до кога, има ли го и 
днес? Кой е неговият законен правоприемник? И има ли такъв? За нуждите на 
нашия анализ ще се огранича с кратко и фрагментарно изложение в отговор на 
тези въпроси. 

Известно е, че на Балканите са насложени различни политически наследства: 
на гръцката античност, елинизма, римското господство и т.н. Две от тях са особе- 
но важни до ХЕ в. - хилядолетието на Византия с нейното дълбоко политическо, 
институционно, правно, религиозно и общокултурно влияние, и другото - петве- 
ковното османско господство. В това наследство се вписва и приносът на българ- 
ската средновековна държава като един от изворите на европейската цивилизация, 
признат от такъв авторитет като папа Йоан-Павел П: „Кирил и Методий внесоха 
решаващ принос за изграждането на Европа - не само за християнската религиоз- 
на общност, но и за нейното политическо и културно обединяване.” 

Мимоходом ще отбележа, че за наследство на Балканите като цяло или час- 
тично има и днес не един претендент: доскоро гърците със своята „мегали идея”, 
днешните македонски политици и историци с настойчивите усилия да се дока- 
жат потомци на Филип и Александър Македонски, албанците, които спорадич- 
но напомнят намерението си да обединят всички албанци в рамките на „Велика 
Албания”. Най-сериозен претендент за наследствени права е днешната турска 
държава. В последно време археолозите доказват с нови артефакти наследството 
на траките по българските земи и тъй като няма тракийска държава, няма и пре- 
тендент за техен наследник. 

В балканската историография се открояват най-малко две ярко противо- 
положни оценки. Едната проф. Мария Тодорова обобщава накратко (съответно 
малко опростено) така: „В навечерието на османското нашествие средновековни- 
те балкански общества са достигнали висока степен на сложност, което ги прави 
съизмерими, ако не и по-напреднали от западноевропейските... Идването на ос- 
манците е бедствие с несравними последици, защото прекъсва естественото разви- 
тие на югоизточноевропейските общества като част (и то основна и съзидателна) 
от цялостния процес на европейския хуманизъм и Ренесанс... Това довежда до дъл- 
бок културен упадък и дори варваризъм и социално изравняване. Завоевателите 
унищожават балканските политически и интелектуални елити... 

Другата оценка: „Идеята за пълната изолация на Балканите от главните 
идейни течения в Европа трябва да бъде сериозно преразгледана, още повече че 
историографията е натрупала достатъчно информация в този смисъл... Ирония е 
упоритото твърдение на балканските национални историографи, че Османската 
империя фатално и абсолютно е отрязала Балканите от главните течения на евро- 
пейското развитие (Ренесанса, Реформацията, Просвещението)” 

Вера Мутафчиева, известен историк тюрколог-османист: „...Тук първоначал- 
ната разлика в културното ниво била крещящо голяма. За османците това се ока- 
зало от полза: позволило им да напреднат ускорено в областите, в които виждали 
интерес - управление, организация и институции, производство. Колкото до ду- 
ховността на балканците, веднъж завинаги отречена и заклеймена като гяурска, 
тя останала недостъпна за завоевателите им. Така по принцип била осуетена въз- 
можността за създаване на културен синтез тук. И още: „Гака при относителна 
двустранна търпимост, чак до днес, сме изправени пред рядък исторически фено- 
мен: въпросните две общности сякаш изобщо не са съжителствали в течение на 
600 години. Те взаимно не се познават и то много категорично” 

Немалко турски автори, между тях и големият турски историк Юсуф Хикмет 
Баюр, дългогодишен секретар на президента Ататюрк, изтъкват обаче друг аспект 
на това явление - сгорчивина признават, че османското усвояване на европейската 
култура и технология имат характер не толкова на органично усвояване, колкото 
на подражателство. Поради което империята дори в началото на ХХ век продължа- 
ва да е най-изостаналата от най-големите държави в Евразия. 

И едно скромно мнение - на пишещия тия редове. Право на Турция е да пре- 
тендира, че петвековната Османска империя е част от нейната история, че през 
този период е била велика сила, влиятелен фактор в европейската и в световната 
история. Но това не е история на народите в завладените територии. Историята 
на балканските народи например е друга - история на борбите им за оцеляване, за 
културни, верски, социални и икономически права в пределите на империята, за 
национално освобождение и за възстановяване на държавността им. Тези народи 
и техните наследници все още носят травмите на османското наследство. За тях 
разцветът на Османската империя по никакъв начин не е разцвет за самите тях. 
И никак не е случайно, че след националното освобождение в балканските страни 
протича процес на заличаване на следите на османското културно, материално и 
духовно наследство, който продължава и днес. 

Така че, въпреки натрупания огромен информационен и документален мате- 
риал в балканската и европейската историография за обосноваване на различните 
становища, няма нито едно общоприето. Така е било в миналото, така еи сега. 

Проф. Тодорова се придържа към становището, че Балканите като цяло са ос- 
манско наследство. Основанията й за това са: петвековното османско господство, 
дало името на полуострова и установило най-дългия период на политическо един- 
ство; османските елементи най-вече пораждат съвременния стереотип на Балкани- 
те; османското наследство е здраво вградено в дискурса на балканския национали- 
зъм като един от най-важните му стълбове. Изрично подчертава обаче, че това по 
никакъв начин не е пренебрегване или подценяване на византийското наследство. 

Времевият обхват на османското наследство има за начало края на ХГУ век 
и продължава до края на ХХ век, когато отделни балкански държави извоюват 
политическа независимост, и приключва като цяло към края на Първата светов- 
на война. След това османското наследство се трансформира във влияние на тур- 
ската държава. 

Влиянието на Гурция продължава и днес главно в две сфери - народната кул- 
тура и демографията. В първата това са: културните и религиозните паметници, 

ислямът като религия, езикът, имената, традициите, празниците, фолклорът, хра- 
ната, топонимията, културните обичаи, в градовете - архитектурата и градската 
структура. В демографската сфера обект на турско влияние са главно компактните 
маси турско-мюсюлмански общности - многобройни в България, по-малобройни 
в Гърция, в Румъния и в бивша Югославия. В тези две сфери турското влияние е 
прокарвано съзнателно и е активно. 

При разглеждането на османското наследство в демографската сфера исто- 
риците обръщат внимание и на значителните регионални различия в Османската 
империя, включително и вътре в Балканите, които изключват възможността да се 
говори за всеобщо османско наследство. В случая за нас, българите, представлява 
интерес как се е отразило непосредственото съседство на България с империята 
(„историческа съдба, а не вина”) в сравнение с участта на другите балкански дър- 
жави. Проф. Андрей Пантев дава следното обяснение в книгата си „Исторически 
съмнения”: „Ако ефектите на османската инвазия на Балканите могат да се сравнят 
със силата на исторически хладилник, който замразява за продължително време 
културно-историческата еволюция сред балканските християни, то българите и 
България бяха поставени в самата камера на този хладилник. Едно е усещането на 
чужда власт в гръцките острови, част от които поставени в режим на практическа 
свобода, друго е да граничиш с Австрия и с Русия по суша, както бе с румънците, 
друго е част от сърбите да живеят под австрийска власт, друго е да си се разполо- 
жил в непристъпните планини на Босна и на Черна гора. Ако имаше историческа 
тъмнина на Балканите, то при нас тя бе непрогледен мрак. Българските земи попадат 
в режим на свирепа репресия, защото са стратегически мост и житница на окопалата се 
в Европа империя.” „Какво е това?” - си задава въпроса проф. Пантев, и отговаря: 
„Горчиво вайкане от незабелязана добродетел: По-скоро обяснение - какво тръг- 
на накриво в нашата участ.” (Курсивът е на Л. П.) Много интересни и подробни 
размишления по същия повод има и в трудовете на проф. Петър Мутафчиев. 

Каки кога виждат учените залеза на турското влияние на Балканите: В края на 
своето изследване „Балкани. Балканизъм” проф. Мария Тодорова стига до извода, 
че “онова, на което ставаме свидетели днес на Балканите, а именно изкореняването 
на последните белези на едно имперско наследство от етническо разнообразие и 
съвместно съществуване и замяната му с институционализирани етнически хомо- 
генни части, може да се окаже един напреднал стадий от окончателната европеиза- 
ция на региона и краят на историческите Балкани, в случай че те са, а аз смятам, че 
те са, османският период и османското наследство,” 

За Давутоглу османското наследство на Балканите е носеща конструкция в 
неговата доктрина. Той споделя мнението, че „османско наследство са Балканите” 
и отхвърля другото гледище - „османското наследство на Балканите”. Първото 
определение включва целия регион, второто ограничава наследството до някои 
страни или някои сфери. Първото обслужва геополитическите интереси на тур- 
ската държава - нейните амбиции да стане регионална сила, „като прегърне свое- 
то минало на имперска сила”. Това е смисълът на неговото говорене за „златния 
век на Балканите”, за „интегриране на Балканите” и тн. Османското наследство в 
случая се използва за теоретическо, идеологическо, политическо, морално и дори 
юридическо основание на Турция да претендира за Балканите като за собствена 

територия, която й принадлежи по право. Като един от най-важните стратегически 
компоненти на това наследство Давутоглу определя мюсюлманското население, 
останало на територията на балканските държави след тяхното национално осво- 
бождение: „Мюсюлманските малцинства, останали в наследство от Османската 
държава, са фундаментът на политиката на влияние на Турция на Балканите” 
(Курсивът е на Л. П.) Тази формулировка се повтаря като рефрен на много места в 
книгата по различни поводи. 

Определението, което поддържа Давутоглу - Балканите като османско на- 
следство - е фактически това на проф. Мария Тодорова. Той го приема, както и 
някои други нейни постановки, като потвърждение на разбирането на неоосмани- 
стите и за най-добре отговарящо на замисъла им да се възобнови днес по няка- 
къв начин политическото единство на Балканите под егидата на Турция. Подходът 
на неоосманистите, не само в този случай, е избирателен - приемат онова, което 
е изгодно за тях, оспорват, отхвърлят или премълчават неудобни постановки и 
оценки. Проф. Тодорова се разграничава аргументирано от интерпретацията на 
Давутоглу по нейната позиция. Проф. Дарко Танаскович отбелязва: „Всъщност 
оценките на Мария Тодорова, ако се възприемат идеологически необременено, 
предоставят най-убедителна аргументация за формиране на адекватно и баланси- 
рано отношение както спрямо компонентите на османското наследство и култура 
на Балканите, така и спрямо неоосманистките политически попълзновения, 060- 
сновани чрез идеологическо инструментализиране на факта за съществуването на 
такова наследство” 

Що се отнася до времевите исторически граници на турското влияние на 
Балканите, във формата неоосманизъм има и други официални постановки, кои- 
то говорят директно, че той е замислен и се реализира по подобие на имперските 
стратегии в миналото за дългосрочно господство в колониалните владения (за 50 и 
повече години). Ще повторя думите на Ердоган: „Движи ни духът, който ев основа- 
та на Османската империя. И на Давутоглу, че сегашната политика на Партията на 
справедливостта и развитието е „израз на последователната връзка с наследството 
от близкото минало”. Друг е въпросът дали бързо променящата се конюнктура в 
света ив близкото обкръжение на Турция ще позволи това. 

Някои български историци се придържат към тотално отрицание на нео- 
османисткото схващане за османското наследство. Според тях за предпочита- 
не е формулата „наследство на балканските държави и народи от османското 
господство” като научно, идеологически, политически и правно издържана и 
коректна. От нея следва, че тези държави и народи са собственици на терито- 
рията си и на всички материални и културни паметници в пределите на своите 
географски и държавни граници, наследени от времето на тракийската, елин- 
ската, римската, византийската цивилизация и от времето на петвековното ос- 
манско господство. Възприемането на този подход е основната предпоставка за 
добросъседски отношения и за изграждането на нови Балкани, за намирането 
на „общия балкански интерес”. Всяка претенция за нечие - османско, елинско, 
македонско и т.н. - наследство на Балканите извън пределите на международ- 
но признатите граници на държави в региона е източник на междудържавни, 
етнически и конфесионални напрежения и конфликти. В тази насока трябва да 

търсим верния път за конструктивно, а не за конфронтационно противодей- 
ствие на неоосманизма. 

С казаното дотук не се изчерпват различията и споровете между привърже- 
ниците и опонентите на двете тези. Те продължават да заемат важно място в геопо- 
литиката на Турция и на другите балкански държави. 

Възниква резонен въпрос: при наличието на такова спорно историческо наслед- 
ство какво могат и трябва да предприемат днешните балкански поколения, за да изля- 
зат от този омагьосан кръг и да осигурят на своите потомци мирни и процъфтяващи 
Балкани? 

Опит за отговор на този въпрос е направен в ситуационния анализ „Балкан- 
ската сигурност. Политически и военни проблеми”, в който е участвал и пишещият 
тези редове. Ще изложа няколко основополагащи постановки. 

За отправна точка на анализа „Историческото наследство - необходимост 
от преосмисляне” послужи мисълта на Арнолд Тойнби, че там, където има много 
история, тя трябва да бъде „забравена”. Така постъпиха държавите от Западна 
Европа и преди всичко Франция и Германия след Втората световна война. Бал- 
каните са регион, в който също има много история. Да се „забрави” историята 
не означава да се лишат народите от историческа памет. Китайският мислител 
и обществен деец Сантаяма казва: „Който пренебрегва историята, е осъден да я 
повтаря. „Забравянето” на историята е важна, но недостатъчна основа за нова 
балканска политика. В тази основа трябва да влезе и преосмислянето на исто- 
рията. А преосмислянето означава оставяне на заден план това, което проти- 
вопоставя, и извеждане на преден план онова, което сближава. Този прочит на 
историята трябва да направят всички балкански държави без изключение, както и 
да не правят съвременната си политика толкова зависима от историческата 
обремененост на балканските политически отношения, колкото досега. 

Балканската история - и древната, и сегашната - съдържа не само негатив- 
но, но и много ценно позитивно наследство, което може да стане основа за нова 
балканска политика на стабилност, сътрудничество и сигурност. В историята 
на Балканите има не само робство, конфликти, омраза и войни. Тук история- 
та не само е разрушавала и унищожавала, но е съграждала, създавала е ори- 
гинални паметници на материалната и духовната култура, раждала е идеи за 
взаимност и обединение на балканските народи. Това е история на многовеков- 
но общуване и впечатляващи изяви на солидарност и взаимопомощ в борбите 
за национално освобождение, срещу фашизма и всякакъв род потисничество. 
Това е история на етническа, религиозна и расова търпимост и толерантност. 
Расизмът и ксенофобията неслучайно са чужди на балканските народи. 

Позитивното наследство все още не е получило необходимата тежест в съвре- 
менната балканска политика. Да се подценява, пренебрегва или обрича на забрава 
позитивното наследство в отношенията между балканските народи и държави 03- 
начава неспособност да се използват големите ресурси на историята и на съвре- 
менните реалности за една наистина нова политика на Балканите. 

В основата на новата балканска политика може и трябва да залегне градивно- 
то наследство в политическите, икономическите и културните отношения между 
балканските народи. 

В по-нататъшното изложение на анализа са посочени конкретни възможнос- 
ти за реализация на това наследство в различните области. (Вж. Балканската сигур- 
ност. Политически и военни въпроси, с. 17-22.) 

Давутоглу определя като главни следните характеристики на региона: геопо- 
литическа (като буферна зона на прехода от Европа към Азия и от Азия към Ев- 
ропа); геоикономическа (бил е и остава пространство на оживени икономически 
връзки и обмен); геокултурна (като регион на засилено културно взаимодействие). 

Към геополитическата се отнасят географските граници на сферите на 
влияние на Турция и стратегическите и политическите й интереси в тях. Те са 
очертани така: „Дъгата, която върви югозападно и се простира от Бихач до Сред- 
на и Източна Босна към Санджак, Косово, Албания, Македония, Кърджали до 
Източна Тракия. Това е балканската геополитическа и геокултурна аорта за Тур- 
ция. Основните традиционни стълбове на османо-турската балканска политика 
са два - Босна и Албания. Приоритетното значение на двете страни е посочено на 
много страници и в различни аспекти. 

И двете „имат османско минало и съдбата им е свързана с Турция”, насе- 
лението е с мюсюлманско вероизповедание, което ги поставя под съответната 
турска закрила. „Албания има ключово значение за политиката на Турция в Из- 
точното Средиземноморие и Адриатика. Не е възможно Турция да запази своето 
влияние на Балканите, ако не оказва подкрепа на Албания. „Босна и Херцегови- 
на все още е политически, икономически и културен аванпост на Турция по пътя 
към вътрешността на Централна Европа” Стратегическото значение на тези две 
страни за Турция е определено и в постановката „отбраната на Източна Тракияи 
на Истанбул започва от Адриатика и Босна и Херцеговина”. Казано с други думи, 
с очертанията на ислямската дъга и стратегическата значимост на Албания и на 
Босна и Херцеговина за отбраната на Турция са определени символно днешните 
граници на Република Турция на Балканите. 

Турската активност в Босна няма равна сред никоя от балканските страни. 
„Босненският въпрос за нас - отбелязва Давутоглу - е въпрос на живот и смърт. 
Териториалната цялост на Босна и Херцеговина за нас е важна в същата стенен, в 
която и териториалната цялост на Турция.” Турция подкрепя усилията на САЩ 
и ЕС в Босна и Херцеговина, но с цялото си поведение показва, че има намерение и 
амбиции да бъде значим самостоятелен играч в тази страна. 

„Силна Албания и Босна, към които сега може да се присъедини и Косово, са 
от първостепенен интерес за Гурция, защото единствено така може да се проти- 
востои на руското (чрез сърбите и българите) и на немското (чрез хърватите и сло- 
венците) влияние в региона” Тук е уместно да се напомни на европейците, че със 
създаването на Босна и Херцеговина и на Косово (с тяхно съдействие) на географ- 
ската карта на Балканите се появяват още две мюсюлмански държави в Европа. И 
двете, заедно с Албания, са под влияние на Турция. Турция ев Европа. 

В изложението за балканската политика на Турция Давутоглу анализира и ба- 
ланса на интересите вътре в региона, фокусиран около проблема Косово. Книгата 
е писана непосредствено след войните в Югославия. По отношение на Косово по- 
сочва три взаимносвързани сегмента. Първият, вътрешен, е съставен от Косово 
(съответно Сърбия), Албания, Македония, в който централно място заемат проти- 

воречията, свързани с разцеплението на албанската етническа идентичност. Вт0- 
рият, средищен, обхваща Гърция, Югославия (широка Сърбия), България, Тур- 
ция, Босна и Херцеговина, т.е. държавите, които директно и незабавно ще бъдат 
засегнати от експанзията на кризата. Третият, външен, включва държави, които 
могат да повлияят върху динамиката в другите два сегмента, а именно: Хърватия, 
която може да се намеси в Босна; Унгария, която може да се намеси във Войводи- 
на; Румъния, която с географското си разположение може да окаже влияние върху 
всички тези процеси. По отношение на тези три сегмента Турция трябва да про- 
вежда координирана външна политика. 

Най-важният приоритет за Турция във връзка с първия сегмент е всестранно- 
то укрепване на Албания и осъществяването с нея на сътрудничество в най-голям 
мащаб в сравнение с останалите балкански страни. Евентуалните пропуски в това 
отношение ще предизвикат нарастване на влиянието на Гърция и Италия върху 
Албания във вреда на Турция. Министърът отчита сложността на ситуацията в 
Македония, по-специално натиска от Сърбия, България и Гърция и проблема сал- 
банците, което я прави вътрешно разделена държава. Политиката на Турция в тия 
условия е да засили двустранните си отношения с всяка от двете групи, албанци и 
македонци: да убеди македонците, че може да запазят държавните ценности заедно 
с албанците, като „осигури на албанците техните естествени граждански права”, и 
да въздейства върху албанците в Македония „все по-ефикасно да използват граж- 
данските си права”. Премиерът Ердоган отива по-нататък, заявявайки (през май 
2012 г.), че Турция ще помогне на албанската общност в Македония, „ако трябва и 
военно”, че „албанците имат право на самоопределение и формиране на по-голяма 
държава” и че „Македония е възможно да се разпадне като държава, ако не се спаз- 
ват правата на албанците”. 

Привързаността на Турция към Босна е силно изявена не само от стратеги- 
чески съображения, но и емоционално. „Босна е част и от нашата душа, имаме 
братски отношения, взаимна поддръжка и солидарност” - думи на председателя на 
турския парламент при откриването на бюст на Алия Изетбегович в Анкара през 
лятото на 2012 г. По същото време премиерът Ердоган припомни придобилото 
широка известност изявление, че Босна е еманет (подарък) на Турция, цитирайки 
Алия Изетбегович, който вече на смъртно легло му казал: “Оставям ти Босна на 
еманет, Босна е завещание на османлиите, 

Що се отнася до тактиката спрямо втория пръстен от държави, тук най-важ- 
ното е да се попречи на установяването на сръбско-българско-гръцки блок, защо- 
то „един вероятен сръбско-българско-гръцки съюз може да доведе до увеличаване 
на натиска върху жизненоважния за региона пояс, да отвори пътя за разпадане- 
то на Македония и пълното разкъсване на връзките между Албания и Босна, от 
една страна, и Турция, от друга”. Затова „на всеки опит между тях за по-тясно и 
договорено сътрудничество Турция следва своевременно да реагира с инициатива 
за сключване на конструктивни противодоговори“. Във връзка с това препоръч- 
ва колкото е възможно по-активно да се действа превантивно спрямо България и 
нейното двустранно и многостранно обвързване с Турция, „даже ако е възможно 
да се създадат двустранни комисии, които да се занимават с балканските проблеми 
и да се следи пулсът на България непрекъснато”. Според Давутоглу България има 

„сериозни противоречия” със Сърбия и Гърция във връзка с Македония и Западна 
Тракия и на тази основа има близки позиции с Турция. Но по въпросите на етниче- 
ските права може да следва конюнктурно близка политика на сръбско-гръцко съ- 
трудничество, което може да я постави в позиция на важен играч в региона. Оттук 
и по-специалното отношение към България - да бъде използвана като такъв играч 
в интерес на Турция в регионалния баланс. 

Разсъжденията на Давутоглу по повод вероятен съюз между балкански дър- 
жави издават безпокойство от координирана политика против Турция. И с това 
разкрива болевата точка на своята балканска политика. Но една инициатива за 
„по-тясно и договорено сътрудничество” между държави от региона не следва да 
се възприема а рпоп! като насочена срещу Турция. Тя може да бъде добронамерена, 
взаимноизгодна, конструктивна. Балканските държави също имат общи регионал- 
ни интереси, които изискват сътрудничество за реализацията им. 

През март 2014 г. се състоя официална среща на премиерите на България, 
Румъния и Сърбия в гр. Русе. Събраха ги общият интерес и общите позиции по 
проблемите. И трите държави участват в Дунавската комисия. България и Румъ- 
ния членуват в ЕС, Сърбия ев процес на преговори за присъединяване. В дневния 
ред на срещата са включени назрели проблеми за решаване: общи икономически 
проекти, проекти по инфраструктурата, в енергетиката, в транспорта. Дунавската 
стратегия предоставя възможности за ускорено погранично сътрудничество, за 
осъществяване на проекти с общи усилия за оживяване на пограничните райони. 
Трите страни трябва да имат обща перспектива за общо развитие. На следващата 
тристранна среща на премиерите в Крайова се предвижда да се обсъди въпросът 
за институционализирането на сътрудничеството по примера на Вишеградската 
четворка. Всичко това няма как да елошо, още повече че и трите държави развиват 
активно и конструктивно сътрудничество с Турция във всички области. Остава да 
видим реакцията на Анкара. Ще бъде ли задействана „инициативата за сключване 
на конструктивни противодоговори”: 

Към държавите от третия пръстен вниманието на Турция е насочено към 
конфликтните противопоставяния между Унгария и Румъния заради унгарското 
малцинство в Трансилвания и между Сърбия и Унгария заради унгарското мал- 
цинство във Войводина. Те могат да сближат Сърбия и Румъния, което ще се отра- 
зи на сигурността на Дунава и съответно на Централна Европа. 

Трудно обяснимо е защо Давутоглу премълчава за отношението на Турция 
към две от страните във втория пръстен - Сърбия и Гърция. Дори и проф. Д. Та- 
наскович не намира смислен отговор на този въпрос. Още повече че министър 
Давутоглу е наясно, че без конструктивното участие на Белград не е възможно да 
се осъществят докрай целите, които Анкара се стреми да осъществи на Балканите. 
„Гурция винаги е разбирала това, уважавала е рационално сръбския фактор и се е 
стремила, дори и във време на открито противопоставяне, да не прекъсва всички 
канали за комуникация. В реалната политика поведението йе различно. 

През последните 2-3 години (2009-2010) турската дипломация предприе ре- 
дица конкретни стъпки, които завършиха с важни договорености: акредитиране 
на посланик на Босна и Херцеговина в Сърбия (отлагано четири години); приемане 
на „Резолюцията за Сребреница” - официално извинение от сръбския парламент, 

представляващо голяма крачка към умиротворение; през 2010 г. Сърбия отмени 
визовия режим за турски граждани. 

През април 2010 г. в Истанбул на среща на президентите на Турция, Сърбия 
и Босна и Херцеговина бе подписана декларация, в която се изразява „ангажимент 
към териториалната цялост, суверенитет и правосубектност на Босна и Херце- 
говина в нейните международно признати граници” и се акцентира върху значе- 
нието на националното помирение в рамките на Босна и Херцеговина. Прието еи 
решение срещите на държавните глави на трите страни да се провеждат редовно 
на ротационен принцип. Тези срещи се оценяват от някои балкански наблюдате- 
ли като важно постижение на Турция на Балканите. Сръбските политици остават 
резервирани към тази роля на Турция в региона. Основанията им са продължа- 
ващият натиск за признаване на Косово и особено подкрепата й на исканията на 
мюсюлманите в Санджак за автономия. Турската „мека сила” продължава да дей- 
ства в това направление настойчиво и целеустремено. Заплита се нов възел на на- 
прежение и противоречия в Западните Балкани. Преследваната цел е да се откъсне 
Санджак от Сърбия с последващо присъединяване към Босна и Херцеговина. С 
други думи - създаване на още едно Косово. Сърбия предупреждава, че това може 
да предизвика политически проблеми между двете области в Босна и Херцеговина 
и да доведе до нови разделения на трите общности в страната. 

Подобна е ситуацията и с Гърция. И двете страни са членки на НАТО, Гърция 
членува ив ЕС. От 1996 г. съществува Съвет за гръцко-турско сътрудничество. По 
време на посещението на премиера Ердоган в Атина (2010 г.) се подписват двадесе- 
тина двустранни споразумения за сътрудничество в различни области. Тези кон- 
кретни инициативи би трябвало да доведат до конструктивно сътрудничество. Но 
не се получи. Периодично, с променлива интензивност припламват нерешените 
проблеми в Източното Средиземноморие и други, а към тях се прибавят и сериоз- 
ните вътрешни трудности на Гърция в последно време. 

При анализа на турската балканска политика от ракурса на баланса на глобал- 
ните интереси в региона авторът разглежда разположението на глобалните сили в 
миналото и сега. Османската империя е била векове наред активен, а след това рав- 
ноправен партньор на Великобритания, Франция, Германия, Русия в подялбата на 
европейските сфери на влияние. Сега на Балканите пак се срещат техните глобални 
интереси и регионалните политики, плюс тези на САЩ. Турция следи внимателно 
тяхната дейност, приемствеността и промените в техните позиции, съвпаденията 
и различията, явните и скритите им договорки - с оглед при ясна оценка на целите 
и сферите на влияние на всяка от тях да осмисли своето място и роля в глобалния 
и регионалния геополитически процес. Навсякъде се разсъждава от гледна точка 
на Турция, само на Турция и преди всичко на Турция, със съзнателно търсене на 
баланс и лавиране между „големите”, защото стремежът е Турция да бъде сред тях 
и ролята й да е водеща, особено в регионален мащаб. Резултатът от осмислянето 
се изразява в оценката, че продължава да съществува висока степен на съвпадение 
на интересите на САЩ и най-близките им западни съюзници с тези на Турция. 
С това може да се обясни обективното взаимодействие между Вашингтон и Ан- 
кара по време на войната в Босна и Херцеговина, при агресията на НАТО против 
СР Югославия, при решаването на Косовския въпрос и редица ходове след „бал- 

канските войни”. Това партньорство накара САЩ да се отнесат с респект към едно 
по-самостоятелно турско маневриране в балканския регион, без да се нарушават 
ключовите съюзнически задължения. А по отношение на Германия и Русия, чиято 
политика в Западните Балкани се разминава с турската, „Гурция, без да се противо- 
поставя и без да къса дипломатическите връзки с тези държави, трябва да работи 
за реализиране на регионалните интереси със САЩ” - заключава Давутоглу. 

Зоната на геоикономиката предоставя широки възможности и перспективи 
на турската държава за влияние на Балканите. Икономическите нужди на бал- 
канските държави са огромни. Големи са и амбициите на Турция за настаняване 
на техните пазари. Интересите са взаимни. Темата за засилване на икономически- 
те връзки, за турски инвестиции присъства не само на официални двустранни и 
регионални форуми, но и на специализирани срещи. Предпочитани сфери са фи- 
нансовата, производството, енергетиката, строителството, транспортната инфра- 
структура, телекомите и медийната сфера. Турция е особено заинтересована от ин- 
вестиране и съвместни проекти, както и от приватизацията в стопанските отрасли 
със стратегическо значение, каквато е транспортната инфраструктура. Очевидно 
е насочването й предимно към хоризонталните направления изток-запад, за да се 
свържат комуникационно териториите, в голяма степен населени с мюсюлмани 
(България - Южна Сърбия - Македония - Албания - Косово - Санджак - Боснаи 
Херцеговина). В България вниманието е насочено също към такъв район - проекта 
за жп връзка Русе - турската граница, който не се осъществи поради несъгласието 
на българската страна трасето да минава през Шумен. 

Финансовите и материалните ресурси на Турция на сегашния етап все още 
не са на равнището на амбициите й и на очакванията на балканските й партньори. 
Инвестициите в региона се осъществяват от малки и средни фирми. Тенденцията 
ев следващите три-четири години в тази дейност да се включат конгломерати с 
големи възможности за инвестиране. Според турски бизнесмени една четвърт от 
финансовия сектор в Македония и България е собственост на гръцки банки. При 
сегашната кризисна ситуация в Гърция може да се очаква, че те ще освободят акти- 
вите си тук и турски компании ще могат да се включат в този сектор. 

Икономическият потенциал на Турция е голям, интересът и готовността й за 
сътрудничество - доказани. Няма съмнение, че тя ще присъства все повече и по-ак- 
тивно на Балканите. Обективно това е в интерес и на балканските икономики, при 
условие че икономическото сътрудничество се осъществява при взаимноизгодни 
условия и на равноправна основа, за да се избегне прекомерна зависимост от тур- 
ска страна. Материалният интерес измества на заден план идеологията и придава 
на сътрудничеството едва ли не безкористен взаимен интерес. В крайна сметка 
икономическата активност е най-рационалното и най-позитивното измерение 
на неоосманистката стратегия на турската държава. 

Особеното място на Балканите в новата регионална политика на Турция се 
откроява убедително и в културно-цивилизационната сфера и в демографията. 
При това, докато при геоикономическата характеристика идеологическата същ- 
ност на неоосманизма остава на заден план, при геокултурната тя фигурира като 
основен негов компонент. Обяснението следва да се търси в характера на самата 
сфера (в голяма степен идеологическа). В Турция се работи и в двете сфери систем- 

но и на дългосрочна основа, с голям размах и щедро финансиране, с мобилизация 
на огромен кадрови потенциал (в това отношение историческата и географската 
дълбочина се оказва безценен резервоар на възможности). В тази дейност пряко 
участва турската държава, но и много неправителствени организации, религиозни, 
фондации, центрове, асоциации и др., които официално не са обвързани с Турция. 
Паралелно с това почти на целия Балкански полуостров функционират неправи- 
телствени организации, които с подкрепата на турското правителство разпростра- 
няват влиянието на Анкара. Те служат като параван за прокарване на неоосма- 
нистката политика в целия регион. Създадена е и мрежа от ислямски (културни) 
центрове в редица балкански страни. 

В първата, геокултурната, сфера най-големи и влиятелни са двете държавни 
структури - Държавната агенция за сътрудничество и развитие (ПКА) и Управле- 
нието по религиозните дела (Диянет). КА е основана по времето на Тургут Йо- 
зал (1992 г.), свързана е организационно с Външното министерство, а по-късно с 
кабинета на премиера. Нейната задача официално е формулирана като „помощ на 
развиващите се страни чрез икономическо, търговско, техническо, обществено, 
културно-икономическо и образователно сътрудничество и съвместни проекти”. 
Развива активна дейност не само сред турската диаспора и мюсюлманите на Бал- 
каните, но и в тюркските републики в Азия, сред тюркските и турските общности 
в света. Диянет е най-важният правителствен орган по въпросите на религиозна- 
та доктрина и практика и е навярно най-голямата и най-централизираната мю- 
сюлманска религиозна организация в света, сравнима по мащаб само с Ватикана 
(с близо 80 000 служители и бюджет по-голям от този на много министерства на 
Републиката). В центъра на политиката му е образованието на проповедниците и 
теолозите. С помощта на тези две държавни структури през първото десетилетие 
на нашия век са възстановени и изградени десетки джамии в Албания, Македония, 
Косово, Босна и Херцеговина, а и в България, университети и училища. 

Движението „Гюлен” е трето по влияние в Западните Балкани. Неговият съз- 
дател Фетхуллах Гюлен е един от най-влиятелните съвременни мюсюлмански ду- 
ховни лидери, едновременно привързан и към ислямизма, и към национализма. 
Основно направление в дейността му е образованието. Под негов контрол работят 
над триста специални училища в Турция и двеста в пространството от Балканите 
до Китай. Открил е дори единадесет училища в иракски Кюрдистан, а през 2008 г. 
-и първия университет в тази област. Сега в Западните Балкани има десет такива 
училища с няколко хиляди ученици. В София има елитен колеж в район „Обеля”. 
Това са светски училища с мисионерски дух, работят само по светски учебни про- 
грами. Това е друга ниша в новата турска политика - инвестиции за подготовка на 
кадри в страните от Западните Балкани. 

Резултатите от тази дейност следва да се оценяват от няколко аспекта. Преди 
всичко турските религиозни фондации успяха да изтласкат арабските източници 
на финансиране и влияние (Саудитска Арабия и Обединените арабски емирства) 
от Западните Балкани след тяхната инвазия в този район през 90-те години на 
миналия век. Турция днес е най-влиятелната мюсюлманска държава на Балкани- 
те, приема се като страна, способна да прокарва „умерения ислям”, и почти повсе- 
местно е одобрявана. От геополитическа гледна точка това е борба за запазване на 

изнесени напред нейни позиции, за преутвърждаване не само на религиозно, но 
и на политическо влияние. Крайният религиозен фанатизъм обаче не се е отказал 
от намеренията си да се завърне в региона. Свидетелства за това са действията на 
арабски емисари понастоящем в някои от страните в региона, включително ив 
България. Другият аспект - чрез грижата за съхраняването и поддържането на съ- 
ществуващото културно-историческо наследство Турция играе ролята на покро- 
вител на правата и интересите на турско-мюсюлманското население, повишава са- 
мочувствието му и го консолидира като мюсюлманска общност. Турската държава, 
по думите на Давутоглу, се възприема от това население като „велика държава”, 
като „център”, който може и трябва да направи всичко, а турците - като народ, кой- 
то трябва да решава проблемите му. Това е компонент на неоосманистката страте- 
гия за завръщане на турската държава в териториите, владени преди от империята. 

Балканските страни полагат усилия (в различна степен на интензивност 
и обхват) да изчистят следите от османското материално, културно и духовно 
наследство. Най-далеч в това отношение по преценка на Давутоглу са стигна- 
ли България и Сърбия. Турция от своя страна ревностно следи този процес, за- 
стъпва се и подпомага, включително и материално, запазването и поддържането 
на културните паметници от османската епоха, сключва двустранни културни 
спогодби и използва международни споразумения. В резултат на тези спогодби 
рязко се увеличават възможността и способността на турската страна да пропа- 
гандира своите виждания за събитията на Балканите, да променя оценките и въз- 
приятията за османската епоха. В „Стратегическа дълбочина” Давутоглу мотиви- 
ра приоритетното значение на политика за цялостно обхващане на региона. „Ако 
се отдава приоритет на съвместни проекти, които изцяло обхващат Балканите, 
това ще увеличи регионалната тежест на Турция” И предлага „учредяване на не- 
голямо балканско ЮНЕСКО с оглед съвместно опазване на тъканта на културата 
в региона” и „сътрудничество за осигуряване на културните и образователните 
права на етническите общности с различни култури в балканските общества; та- 
кова споразумение може да се окаже подходящо най-вече за Косово и Западна 
Тракия”. Проблемът както в двустранните, така и в многостранните спогодби 
ев тънката линия между спазването на признати от международни инстанции 
правила и норми и влиянието на турския национализъм и на исляма. В контекста 
на цялостното културно-религиозно проникване на турската държава този про- 
блем трябва да се разглежда и решава в една много по-широка матрица. 

През последните десетилетия на миналия век културното наследство при- 
влече вниманието и интереса на учени и политици в Европа. С неговото изуча- 
ване, опазване, поддържане и развитие се заеха и международни организации 
като ЮНЕСКО, Съвета на Европа и Европейската комисия. Това рефлектира 
върху дипломацията. Културното сътрудничество и по-специално историческо- 
то културно наследство стана предмет на съвременния диалог между държавите. 
Поради ред причини то зае приоритетно място в отношенията между страните 
в Югоизточна Европа. Министър Давутоглу долови тази нова тенденция, оцени 
стратегическата й значимост за Гурция и я включи като направление в своята 
доктрина. За това благоприятстваха историческите връзки на турската държа- 
ва с ред общности на Балканите, с Близкия изток, с Кавказ и със Средна Азия. 

Тази съвкупност от благоприятни фактори доведе до разгръщането на мащабна 
културна дейност. Тя не противоречи на международните норми и поведение. 
Турция е в правото си да предлага и договаря свои културни продукти. А всеки 
неин партньор има правото да преценява какво да приеме и при какви условия. В 
отношенията между държавите всичко е политика, т.е. интерес. 

Характерна илюстрация са следните два примера. В последно време турски- 
те филмови сериали се радват на небивал зрителски интерес в целия Балкански 
полуостров, а и в света. Изследователите на това явление виждат целта на тази 
филмова продукция в стремежа да се разчупват стереотипите за османското ми- 
нало и да се засилва влиянието на съвременна Турция на Балканите и по света, 
за създаване на доверие към днешните турци. Не е за подценяване и финансови- 
ят аспект на тази дейност. Турция печели от износа на 10 500 часа телевизионни 
сериали, гледани в 70 страни от около 150 млн. зрители, 65 млн. долара само за 
2010 г. (през 2006 г. не е имало постъпления от такава дейност). Сътрудничество- 
то в тази сфера ще продължи да се задълбочава с помощта на двустранни до- 
говори и на копродукции, в които едва ли ще се залага на тежкото историческо 
наследство, оставено от Османската империя. Много по-вероятно е да станем 
свидетели на сцени на добронамереност, любов и сътрудничество между двата 
народа. Само по себе си това няма как да елошо. Но една далновидна политика не 
може да пренебрегва евентуалните дългосрочни негативни последици. 

Ревизията на историята е друго важно направление, по което турските кул- 
турни и научни дейци работят много активно и целенасочено. Това също ев унисон 
със стратегическата ориентация на неоосманизма за „интегриране на Балканите”, 
за тяхното обновяване и просперитет под егидата на Турция. Задачата на турските 
историци е да обосноват тази възможност и необходимост. Което предполага да 
ревизират дълбоко вкоренените представи за османлиите като носители на наси- 
лие, престъпления и жестокост (според неоосманистите - неисторически и невер- 
ни) - от една страна, а от друга - да представят това минало като една „успешна ис- 
тория”, период на благоденствие и равнопоставеност на всички балкански народи. 

Историята стои в основата на идентичността на всички днешни балкански 
нации. Нейното ревизиране в духа на неоосманистката концепция, отбелязва 
Христо Проданов, е предпоставка за размиване на тази идентичност и на много 
по-лесното налагане на ислямското и османското наследство, както го разбират 
неоосманистите. 

Такъв подход към историята няма да е продуктивен. Ровенето в миналото, съ- 
бирането на неприятни факти (такива има в миналото на всички балкански нации) 
няма да помогне, а ще блокира усилията за положително развитие на отношенията. 
Политиците на Германия и Франция, на Испания и Ирландия не тръгнаха по този 
път. Те „забравиха” историята, оставиха настрана миналото и потърсиха онова, 
което помага за постигане на съгласие и сътрудничество. 

И двата примера се отнасят и за България. Нейният избор трябва да е 
съобразен преди всичко с евентуалното въздействие на предлагания продукт 
върху политическата действителност. Всяко културно споразумение между Бъл- 
гария и Турция, поради известните исторически и политически обстоятелства, 
получава различен политически резонанс - приема се положително от едни, а 

от други - като турско или ислямистко влияние. Това не бива да е причина за 
отказ от културно сътрудничество, но изисква внимателен подход, преценка и 
реципрочност в сътрудничеството. 

Още по-сложен и трудно решим е проблемът с мюсюлманските малцинства 
в балканските държави. В опита си да намерят решение на този проблем с веков- 
на давност всички те, включително и Турция, са прибягвали до сходни решения 
- емиграция и асимилация. От времето на отцепването им от империята до наши 
дни на Балканите са провеждани няколко „прочистващи вълни. Но проблемът 
остава. Съвременната балканска политика на Турция не само не помага за решава- 
нето му, а, напротив, съдейства за неговото увековечаване. 

Какъв е тук турският интерес? Само носталгия? Или просто мюсюлманска со- 
лидарност? Какво се крие зад зова за съхраняване на османското наследство? От- 
говор на тези въпроси намираме в интересните разсъждения на Давутоглу в под- 
раздела с интригуващото заглавие „Стратегическа теоретическа недостатъчност и 
последиците от нея”. Тук авторът пак се връща към своите разсъждения за значе- 
нието на мюсюлманските малцинства за турската балканска политика. Този път те 
представляват, според мен, закъсняла и не съвсем основателна критика към автори- 
те на турската външна политика в миналото за пропуснати възможности и препо- 
ръки как да се навакса пропуснатото. Ще ги цитирам по-подробно, защото съдър- 
жат основополагащи постановки по въпроса, а се визира конкретно и България. 

„Османо-турската външнополитическа практика през последните сто годи- 
ни - пише Давутоглу - е утвърдила принципа: „Или абсолютен суверенитет, или 
абсолютно изоставяне”. Например след изоставянето на Балканите интересът на 
османо-турската външнополитическа традиция към района се ограничава с изсел- 
ническия въпрос, който може да се разглежда като типично проявление на полити- 
ката на абсолютно изоставяне... 

След изоставянето на Балканите не беше направено достатъчно за оцеляване- 
то в културен и политически аспект на компонентите на османското наследство, а 
освен това премахването на влиянието, най-вече в България и Гърция, на османско- 
то историческо наследство и на ислямската култура не беше последвано от никаква 
реакция поради схващането, че това би имало отрицателен ефект върху реформи- 
рането на вътрешнополитическата култура. Безучастното отношение към разтуря- 
нето на религиозните институции, които бяха последната опора на остатъчната ос- 
манска култура в България, беше резултат от неправилните възгледи на авторите на 
турската външна политика за връзката между вътрешната политическа култура и 
трансграничните сфери на влияние, като негативните последици от това бяха 0съз- 
нати едва след акцията на пълната асимилация по времето на Живков. 

Тази позиция намери своето продължение в политиката по отношение на Бос- 
на... На Балканите с всяка разрушена джамия, с всяко западнало ислямско учреж- 
дение, с всеки заличен елемент на османската културна традиция се избива по един 
камък от основите на трансграничната активност на Турция в този регион. Турция 
вече е принудена да разработи алтернативни междинни политики, които да замес- 
тят изселническата политика, превърнала се на Балканите в символ на принципа 
на абсолютното изоставяне. Поддържането на жизнеността на османо-ислямската 
култура неизбежно заема централно място в тези междинни политики.” 

На друго място Давутоглу посочва какво трябва да се направи. „Двете пър- 
востепенни цели на балканската политика на Турция в краткосрочен и средно- 
срочен аспект са стабилизирането и укрепването на Босна и Албания и - вни- 
мание! - създаването на международни правни основания за разтварянето на 
защитен чадър над етническите малцинства в региона. В рамките на тези прав- 
ни основания Турция трябва непрекъснато да се стреми към получаване на га- 
ранции, които ще й предоставят правото на намеса по въпросите на мюсюлман- 
ските малцинства на Балканите. Красноречив пример от най-новата история е 
Кипърската военна операция, която придоби легитимност с подобна юридическа 
рамка” (Курсивът е мой, Л. П.) 

Като допълнение към „красноречивия пример” Давутоглу отбелязва, че ако 
Турция би проявила слабост „в опазването и гарантирането на сигурността на 
кипърските турци, това би предизвикало вълнообразна реакция в Западна Тра- 
кия ив България, аив Азербайджан и Босна”. „Затова защитата на кипърските 
турци има важно значение не само за самите тях, а и за бъдещето на другите ком- 
поненти на османското наследство” 

Изводът на Давутоглу от тези размишления е: „Гурция трябва да подложи 
на преоценка балканската си политика.” Това е писано през 2001 г. Днес вече мо- 
гат да се видят резултатите от преоценката. Някои от тях бяха посочени по-горе. 
Като оставим настрана едностранчивото обяснение на „изоставянето”, не трябва 
да подценяваме ефекта от „алтернативните междинни политики” („меката сила”) 
на „новите османци”. Ще съгрешим ли, ако допуснем, че зовът за съхраняване на 
османското наследство на Балканите е зов за съвременно турско присъствие в 
региона, каквото и да се разбира под това? 

Необходимо уточнение. Турция, разбира се, е в правото си да се грижи за свои- 
те сънародници зад граница. Това правят и други държави. Не е случайно опреде- 
лението за етносите като възможен мост за сближение между две държави. Този 
мост се изгражда с доброжелателна политика и от двете държави. Когато исто- 
рическата родина използва своя етнос като претекст за намеса във вътрешните 
работи на другата държава, тогава се гради не мост, а стена. Сещият резултат 
се получава и когато етносът не се адаптира към държавата, в която живее, нея 
приема като своя втора родина и не желае да прави това и когато историческата 
родина поощрява такова поведение. 

Критиката на Давутоглу към предишните автори на турската политика е ис- 
торически и фактологически спорна. По същество сегашната балканска политика 
на Турция по проблема не се различава от предишната. Разбира се, има и разлики: 
първо, Давутоглу назовава открито и недвусмислено целите на тази политика и, 
второ, използва нови подходи и аргументи за нейното налагане и увековечаване. А 
що се отнася до България, те са отговор и на въпроса: защо в продължение на сто 
години България и Турция не успяха да намерят взаимноприемливо решение на 
проблема с турско-мюсюлманското население у нас: Честният отговор е: защото 
Турция не иска. А защо не иска? Отговорът го е дал министър Давутоглу (цитиран 
по-горе): защото „мюсюлманските малцинства са фундаментът на политиката 
на Турция в балканските страни”. Ще припомня афоризма на Талейран: „Гова, кое- 
то се разбира от само себе си, се разбира по-добре, като се каже. Давутоглу крити- 

кува изселническата политика на предишните правителства, но фактите говорят, 
че тяхната официална политика е била същата ие била формулирана по следния 
начин: проблемът с изселването на българските турци трябва винаги да стои и 
да не се решава окончателно. Тази формула е закодирана във вековната турска по- 
литика към България. Нейното съдържание не се изчерпва със самия акт на изсел- 
ването, то обхваща всичко онова, което Давутоглу влага във формулировката „ос- 
мано-турска външнополитическа традиция. Дешифрирането на кода го разкрива: 

. „ Изселването да се поддържа като незарастваща рана - да се приемат 
периодично определен брой български изселници, но повечето турцизирани бъл- 
гари да остават в България с оглед на дългосрочните цели на турската политика на 
влияние. 

. Да се укрепва чрез всички средства на пропагандата убеждението у 
българските турци и ислямизираните българи (българи мохамедани и др.), че ис- 
тинската им родина е Турция, да се отчуждават от България, да се настройват про- 
тив нея, да се поддържа раздвоено съзнанието им - с единия крак в България, с 
другия - в Турция. 

. | Да се засилва верският фанатизъм и да се убеждават, че всяко начина- 
ние, произлязло от сънародниците им християни, цели да уязви тяхната вяра. 

. „Да се спъват всички инициативи на българската власт, целящи иконо- 
мическото и просветното издигане на местното население, да се спъва развитието 
на училищата. 

И неоосманистите не посегнаха на този код със своята политика „нула про- 
блеми със съседите”. 

Могат да се приведат много исторически факти и събития, които опровер- 
гават тезата на министър Давутоглу. Той неглижира например усилията на бал- 
канските народи след освобождението им за заличаване на следите от османското 
наследство. С примера за военната операция в Кипър, която придала легитимност 
на случая благодарение на юридическата си рамка, премълчава факта, че вече 40 
години тази рамка е послужила единствено на турската държава за признаване 
легитимността на Северно-кипърската турска република. Никоя друга държава в 
света не я е признала досега. 

Премълчава се и фактът, че преди окупацията турското правителство уверя- 
ваше българската страна, че следва реалистична и неотклонна политика на мирно 
разрешаване на кипърския проблем. Разминаването между думи и дела показа ис- 
тинската същност на турския националистически експанзионизъм, предизвика се- 
риозна тревога, че утре можем да бъдем втори Кипър или нещо по-лошо. Като Бос- 
на например. Още през 1966 г., когато дипломатическата, а и военната подготовка 
за окупацията на острова беше в ход, София предупреди недвусмислено Анкара 
чрез министъра си Иван Башев: „Ние не можем да допуснем въпросът за изселва- 
нето да се използва за намеса в нашите вътрешни работи. Не можем да допуснем 
този въпрос да бъде поставен така, както това става с кипърските турци. Никога 
няма да позволим у нас кипърската история.” Основания за тревога имаше не само 
у нас. При гостуването си в България по онова време гръцкият президент Кара- 
манлис заяви пред Тодор Живков: „Вие сте щастливи, зад вас стои Русия... Никой 
не може да ви докосне. А ние всеки момент очакваме Кипър да рухне, в Тракия да 

навлязат турците, по западните ни граници да започнат безредици и да осъмнем 
разгромена и окупирана държава.” И това е страна - член на НАТО! 

И още един факт. През 1978 г., по време на посещението си у нас, турският 
министър-председател Бюлент Еджевит постави официално искането България да 
признае наличието на турско национално малцинство на своя територия и турска- 
та държава да получи право да се грижи за него. Това искане на фона на окупацията 
на Кипър и то от човека, който проведе тази операция, не можеше да не предизви- 
ка категоричен отпор като недопустима намеса във вътрешните работи на българ- 
ската държава. Но формулираната претенция се запази, възприе се от следващите 
турски правителства и продължава до днес. 

Внимание! На територията на турската държава живеят няколко десетки 
етноси: кюрди, татари, лази, черкези, гагаузи, абхазци, грузинци, арменци, евреи, 
цигани, албанци, гърци, българи, сърби и т.н. Най-многобройни са кюрдите (10-15 
млн., цял народ), а доста от другите етноси надхвърлят значително 100 000. Никоя 
етническа общност не е призната за национално малцинство. Турция е обявена за 
еднонационална държава. Никой български държавник не си е позволявал да ко- 
ментира този въпрос. В нито един двустранен българо-турски документ от Осво- 
бождението на България през 1878 г. не фигурира терминът „турско малцинство”. 
В договора от 1925 г. се използва терминът „мюсюлмански общества” в България, 
но се говори изрично за „българско малцинство” в Турция. Историческата истина 
е, че България е еднонационална държава, в границите на която няма нито чужди 
земи, нито национални малцинства. Българската държава граничи отвсякъде със 
свои изконни територии. 

Любопитен е следният факт. Министърът на външните работи на Република 
Турция Ахмет Давутоглу в статията си „България и Турция имат общо минало и 
общо бъдеще” във в. „руд от 19 март 2010 г. (поводът е официалното му посе- 
щение у нас) посочва: „Гук бих искал да посоча значителния принос на турската 
общност (не малцинство!) в България. Турция възприема тази общност като жива 
връзка и мост между двете страни и вярва, че колкото повече тя служи на Бъл- 
гария, толкова по-ефикасна е нейната роля. Несъмнено политиката на България 
за приобщаването (не асимилацията!) на българските граждани от турски произ- 
ход (не етническите турци!) ще спомогне за ефективно изпълнение на тази роля.” 
Какво е това? Дипломатически реверанс на госта към домакините? Или израз на 
намерение за промяна на позицията? По-скоро първото, защото след заявлението 
не последва промяна в турската позиция. При всички случаи използваната лексика 
от турски външен министър е рядко явление. 

Някои балканисти и политолози виждат решението на проблема с мюсюл- 
манските малцинства на Балканите в регионални и европейски рамки - в приема- 
нето на всички тези държави в Европейския съюз ив НАТО. Отварянето на гра- 
ниците според тях ще позволи свободно движение на хора и проблемът ще бъде 
решен от само себе си. Но Европейският съюз еи още дълго ще бъде, съюз на оте- 
чества. Което ще рече, че националните малцинства ще продължат да съществуват. 
Етнонационалното съзнание е реалност, която не се променя с отпадането на гра- 
ниците или с административни решения. Доказва го и сегашният опит в Европа. 
Днес Белгия е в ЕС, а валоните и фламандците не искат да живеят в една държава. 

В Испания баските продължават да се борят за отделяне, а каталунците проведоха 
референдум за отделяне и го спечелиха, но беше отхвърлен от централната власт. 
Във Великобритания шотландците проведоха референдум за национално обосо- 
бяване. Не го спечелиха. Кипърските гърци влязоха в ЕС, но се противопоставиха 
на членството на кипърските турци. Европейският съюз не е изразил загриженост 
във всички тези случаи на сепаратизъм. Изключение е косовският случай, в чието 
решение Брюксел се оказа страна още при възникването му като 5? оепеп!5. Както 
и случаят с „помаците” в България, към който Брюксел проявява подозрителен ин- 
терес. По-реалистично може да се окаже помирението на Балканите по примера 
на Германия на Франция. До такъв извод стигат отговорни политици и държавни 
дейци в региона, аив Европейския съюз, но практически резултати няма. 

Може да се приведат и още много факти, но нужно ли е? Засега сме свидете- 
ли на една „тъжна истина”, за която проф. Тодор Иванов Живков пише с болка: 
„Никога отчуждението между балканските народи не е било така дълбоко, нико- 
га Балканите като етнокултурна общност не са били така парцелирани... Тъж- 
на истина е, че ние не извисихме политици, които да преодолеят метастазите 
на трибализма и да заложат на регионалното като условие за нашето европей- 
ско битие.” И допълва с известна надежда: „Струва ми се, че е възможно регио- 
нално осмисляне на съдбините ни, че е потребен интелектуален суверенитет на 
балканските народи, на тяхната интелигенция, ирез който да се осъзнаем като 
другата Европа, която някога зачена европейската цивилизация. Защото един- 
ственото ни оръжие в този не съвсем милостив свят е нашето интелектуално 
усилие,” (Курсивът е на Л. П.) 

ПЪРВИ ОТЗИВИ: 


Михаил Мирчев 


мам изключително приятен ангажимент тази вечер - да 

ръководя представянето на много интересната книга на 
уважаемия г-н Любен Петров - „Неоосманизмът. Новата гео- 
политическа доктрина на Република Турция”. Книгата успя да 
се появи преди месец-два. 

Първо искам да кажа, че инициативата да се направи разра- 
ботка на високоекспертно равнище за неоосманизма като новата 
политика на Гурция, като актуалната политика на Турция спрямо Балканите и 
специално спрямо България, беше на Александър Лилов. Той имаше идея десе- 
тина души да работят авторски и накрая да се издаде колективна монография. За 
съжаление неговата идея за организацията на този колектив не се осъществи, за- 
щото работата съвпадна с боледуването му. Любен Петров всъщност ни отсрами 
с тази книга. Той доразви започнатото, като вероятно частично е ползвал нашите 
материали. Мисля, че сме цитирани съвсем коректно, и в края на краищата той 
представя книгата от свое лично име, за което още в началото можем да му благо- 
дарим. Защото тази тема безспорно е изключително актуална. Такъв тип анализи 
няма за кога да чакат, трябва да се появяват навреме. 

С две думи - ако гледаме Турция като наша голяма съседка, каква нейна 
стратегическа политическа цел разпознаваме? 

Те искат да създадат своя унитарна държава - на една единна и еднородна 
турска нация. Това е процес, който започва още от края на Х1Х век. Могат ли обаче 
да го направят? Много им е трудно. Вижте само, това в книгата е изрично написано 
на стр. 68: колко са етнонародностните и религиозните, разнотипните, различните 
религиозни групи, общности. Има кюрдска група, има иранска група, има семитска 
група, има абхазоадигейска група, карделска група, славянска група и една серия от 
поне седем-осем по-малки малцинства, но те също не са без значение. Само кюрди- 
те, иранската група, в момента са поне около 20 милиона от всичкото около 75-ми- 
лионно население. Алевитите, които изповядват друг тип ислям, междинно стоящ 
между ортодоксалния сунитски ислям и християнството и цивилизационната зона 
на Европа - те вероятно са около 15 милиона от всичките 75 милиона. Така че тази 
задача да се създава една нация с единност и еднородност всъщност изобщо не е 
решена вече 120-140 години, след като започва последователна политика в тази по- 
сока с всички видове методи - от демократични до изключително жестоки, вклю- 
чително няколко геноцидни вълни за прочистване и изчистване, за намаляване и 
прогонване, които са реализирани в Турция от края на ХГХ век. 

Идеята на неоосманизма е описана в произведението на Ахмед Давутоглу 
от 2001 г. „Стратегическа дълбочина“. Много любопитен факт е, че тази книга е 

преведена на български език от едно издателство, но беше забранено да бъде из- 
дадена на български език, незнайно защо. Всъщност знайно защо, след като досе- 
га тя е издадена в десетки държави, съответно на други езици. Вероятно книгата 
се приема като неприятна от гледна точка на турската неоосманска политика на 
територията и в рамките на българската държава. 

Само ще маркирам основни елементи на идеята на неоосманизма. Турция 
се връща на Балканите като Паксотоманика, отново овладява своите бивши ото- 
мански владения. Големият проблем, когато говорим за неоосманизма като стра- 
тегическа политика, последователно провеждана, е в какви граници всъщност 
извън Турция ще се реализира тя? 

Второ, по какъв начин ще се реализира тя - начинът на финанси и финан- 
сово завладяване; начинът на икономика, бизнес и овладяване на стопански ак- 
тиви; начинът на медии и овладяване на територията на изкуството; начинът на 
езика и налагането на турския език; начинът на религията и варианта й сунитски 
ислям, доста радикализиран; начинът на овладяване на земя, включително пло- 
дородна земя и недвижима собственост; и така нататък. 

Другият идеен жалон е кемалийският национализъм - светска държава, но 
изключително националистична и интровертна, тоест това е една нация и държа- 
ва, която привлича ресурси ив никакъв случай не отдава своите на съседни култу- 
рии народи. И ето ви конкретни цитати: „Движи ни духът, който е бил в основата 
на Османската империя, за да я възстановим. Ние сме новите османци” - Тургут 
Йозал, премиер 1983-1989 г., президент 1989-1993 г. „Завладяване на територия, но 
не с война, а чрез икономика” - Сюлейман Демирел, президент 1993-1999 г. „Прео- 
ценка на османското наследство, търсим историческа приемственост” - това еедин 
много благ израз, под който се крие всъщност отново идеята за овладяване на мно- 
го по-широко териториално поле, близо до предишните владения на Османската 
империя. Исмаил Джем, външен министър - „Гурция да прегърне своето минало”, 
и така нататък. 

Виждаме, че тази политика не започва от Ахмед Давутоглу. Тя започва от 
ерата на глобализацията - абсолютно откровено, последователно и кумулира- 
що се като развитие, като радикализъм, като все по-ясно назоваване на нещата 
и като използване на все по-широко ветрило на огромната по мощ съседна тур- 
ска държава, която - никой не може да пренебрегва този факт - през последните 
25 години кумулира изключителна мощ: като се тръгне от финансово-икономи- 
ческата производителна мощ и се стигне до армията. Практическото настъпле- 
ние и реализацията на тази османска стратегия не е нужно да изяснявам. В ак- 
туалния момент мисля, че България е на границата да бъде прихваната в полето 
на новия неоосмански ареал. Имаме много индикации за това. Само погледнете 
ДПС, което беше мирна и кротка сила и се бореше уж последователно за един- 
ството и оцеляването на българската нация с уж жив патриотизъм. Погледнете 
поведението им спрямо България и българите, направете съдържателен анализ 
на всякакъв вид изказвания на лидера на ДПС в последната година-две и ще 
видите за какво става дума. Става дума за все по-откровен, все по-агресивен и 
циничен турски сепаратизъм. Това е обратното на националния патриотичен 
български интерес. А ДПС в момента е втората по сила и мощ партия на тери- 

торията на България. Съседна Турция вече открито действа у нас чрез ДПС, и 
не само. 

Има, разбира се, обратна вълна, на ограничаване на тази практическа тенден- 
ция и за самосъхраняване на България и българското, на националния характер 
на Българската държава и българската територия. Но с много голямо изоставане, 
в момента все още с липса на нужната организация, както и с липса на лидерство 
пред народната енергия и готовност за действие. Няма я все още политическата пар- 
тия, която да поеме лидерството, няма изявени лидери, които да бъдат говорители в 
уличното и политическото пространство на тази обратносъхраняваща вълна. 

Така че от всичките тези гледни точки книгата е изключително актуална, тя 
е просто фатално актуална, издадена точно в 2015 г. Надявам се, че ще придобие 
по-широка гласност. Трябва да й бъде отделено повече внимание - не само в по- 
литическите среди, не само в журналистическите и интелектуалните среди, но и 
сред младото и средното поколение. Трябва да се постараем, доколкото можем, 
това да се осъществи. 

В заключение мисля, че през последните 25 години не само в България стават 
интересни неща от гледна точка на балансирането на тази неоосманска стратегия 
и практическата й реализация. Ако излезем извън България, можем да отидем до 
една съседна важна държава, Австрия. Изключително симптоматичен факт, който 
всъщност преобръща общата тенденция досега, е приетият през февруари 2015 г. 
закон, казва се Закон за Исляма. Този закон откровено иска да пази Австрия като 
национална австрийска държава от съответната превземаща ислямистка (турска) 
вълна. Гой въвежда мощни държавни регулации, не си играе на мултикултурален 
либерализъм. Уважава всички религиозни и други общности, дава им свободи да 
бъдат себе си и да не напускат своята идентичност, но в същото време в рамките на 
една строга, подредена и грижеща се за собствения си национален интерес държа- 
ва. Този закон между другото съм го превел на български, всички, които проявяват 
интерес, могат да го получат от мен. Подобен закон има ив Гърция, която от гледна 
точка на т.нар. национални малцинства има строга и засега успешна политика, ко- 
ренно противоположна на ситуацията и политиката в България. 

Пожелавам от свое име добър път на книгата на г-н Любен Петров. 


Мариан Карагьозов 


ащо Турция е важна за България - най-малкото Турция е 

шестнадесета или седемнадесета по сила икономика в света, 

по своя паритет на покупателната способност, по общ обем на 

икономиката. Турция е член на Г-20. Според едно излязло съв- 

сем наскоро международно проучване турската армия е на десе- 

к то място в света, една от най-могъщите 10 армии. Виждаме, че 

на югоизток от нас се оформя огромен център на сила, който ние 

малко познаваме. Става въпрос за 80-милионна държава, която се развива мно- 

го динамично. Затова всеки опит за изучаване на неоосманизма е важен и тряб- 
ва да бъде приветстван. Още повече че тези опити у нас не са толкова много. 

Книгата на г-н Любен Петров е достатъчно задълбочен труд, достатъчно 
информативен и същевременно предназначен за широка аудитория. Във връз- 
ка с процесите, които текат в Турция, бихме могли да отбележим, че страната в 
момента е на прага на много големи трансформации. Тя успешно реши някои, 
но все още има да решава редица въпроси, пред нея бъдещето съдържа не само 
блестящи перспективи. Например от създаването на турската република насам, 
от 1923 г. до наши дни, два проблема са ключови за Турция - интеграцията на 
малцинствата и интеграцията на религиозните хора, тъй като кемалийският 
проект е светски и националистически - два от водещите 6 лъча на кемализма. 
Това предизвикваше постоянните спазми, постоянните конвулсии с кюрдския 
проблем и с интеграцията на огромното религиозно мнозинство от хора. 

От началото на новото хилядолетие на власт е проислямската Партия на спра- 
ведливостта и развитието, която като че ли успя да реши първия голям проблем 
- проблема за интеграцията на религиозното мнозинство в политическата и ин- 
ституционалната структура на турското общество. Остава неясно обаче бъдещето 
на втория въпрос - интеграцията на малцинствата. Турция се намира на прага и на 
големи икономически преобразувания. Дали ще успее да продължи своя възходящ 
тренд и да се превърне в това, което желае - страна с високотехнологична индус- 
трия, произвеждаща роботика, оптика, приборостроене, или ще остане в капана 
на средните доходи. Тя вече не може да се възползва от това, че работната ръка е 
евтина, но пък не еи догонила най-развитите страни. Има редица други социални 
разломи, така че ние трябва да продължаваме да следим много внимателно про- 
цесите в Турция. За съжаление е факт, че в българската социална структура бяха 
деградирани основни институции като образование, социална сфера, социална си- 
гурност, армия, което поставя България в много трудна при преговорите позиция. 
Въпреки това ние не бива да губим надежда, трябва да направим каквото зависи 
от нас за възстановяване на позициите, които сме имали, и в някакъв смисъл да се 
учим от турците - например в Турция образованието е със страхотен приоритет, 
професорите са смятани за повече от министри. Ако ние възвърнем нашия пиетет 
към образованието, характерното си трудолюбие, присъщото ни ученолюбие, мис- 
ля, че ще можем да вървим към едно много по-добро бъдеще. 


Зорница Илиева 


реди всичко искам да призная, че освен към темата аз съм 

пристрастна и към автора и неговата творба. Да, това е не- 
гова творба, независимо от съвестно изброените имена на лич- 
ности и заглавия на книги, които е ползвал при написването на 
„Неоосманизмът. Новата геополитическа доктрина на Републи- 
ка Турция”. Свързва ни добро познанство и смея да кажа - искре- 
но приятелство, което за днешно време си е истинско богатство. 

От друга страна, бързам да изразя становище, че този труд е хванал, както 
казваме, последния влак, защото темата за неоосманизма и външната политика 
на Турция си остана не само тема табу за широката ни общественост, но и някак 





74 ПОНЕДЕЯНИК бр.3/4 -год. ХУШ 


Балкани 


остана встрани от погледа на т.нар. експерти на Прехода. По някаква неписана 
традиция ние предпочитаме да запазим мълчание, когато не знаем как да реагира- 
ме, когато дадени процеси ни изненадват, защото сме си заровили главата в пясъ- 
ка по наши си вътрешни причини, когато водещи политици не са в състояние да 
формулират позиции и да защитават национални интереси или просто робуват 
на наложена конюнктура. Често с външна помощ. Питала съм се дали щяхме да 
се активизираме, ако не беше представена у нас книгата на проф. Дарко Танаско- 
вич, за която говори авторът. Да, „Стратегическа дълбочина” на проф. Давутоглу е 
публикувана за първи път през 2001 г. и има повече от 70 издания, все още не е на 
нашия пазар, но това не пречеше да й се даде гласност сред обществото. Най-вече 
поради фундаменталния й характер, който има пряко отношение и към България. 
Никой не посмя да направи широко запознаване с тази основополагаща за Тур- 
ция стратегия за външна политика, която не само ни засяга, но има значение и за 
бъдещето на целия регион. Става въпрос за политиката на страна като Турция, 
наш съсед, чиято сянка не се измерва само с онези 500 години. Разбира се, редица 
учени и някои дипломати са имали достъп до страниците на този труд и сигурно 
са оценили за себе си стратегическите виждания на такъв ключов за Турция учен 
и политик като проф. Давутоглу. Още повече че неговата стратегия намери пряко 
приложение в конкретната външна политика на страната през последните 12-14 
години. Независимо че преди време той самият призна, че промените в геополи- 
тиката налагат преосмисляне на неговите изводи в „Стратегическа дълбочина”. 
Друг въпрос, който съм си задавала, е дали не завиждам на Турция за това, 
че след период на застой, икономически колапс и политически кризи е успяла - за 
добро или за зло, да промени - и продължава да променя, цялостната си концеп- 
ция за държавно устройство и политика, включително външна, в съответствие с 
променената геополитика и с амбициите си за просперитет. Особено като се има 
предвид, че първо са направени разработки на научна основа. И още по-важното 
- винаги при съобразяване с интересите на страната, които си остават водещи, 
независимо кой е на власт. Турция дори си поставя цел да има водеща роля в цели 
региони като Близкия изток иза сериозни сфери на влияние на Балканите ив Кав- 
каз. Разбира се, на основата на коловозите, останали от Османската империя. Каз- 
ват за екипа на Ердоган, че са реформатори. Може би защото не само детронираха 
мита и правилата, наложени от Ататюрк (макар на думи да продължават да се къл- 
нат в неговото име заради хилядите му последователи, които са и избиратели), но 
и ясно аргументираха целите и стратегията на новата си политика за 20-30 години 
напред. Ердоган и Давутоглу говорят отдавна преди всичко за 2023 г., когато ще се 
навършат 100 години от обявяването на републиката, и твърдят, че тогава Турция 
ще е сред първите 10 най-развити страни в света. Пословичната турска гордост с 
лозунга „Ане Ватан”, имперското самочувствие, подклаждано от изяви на прези- 
дента Ердоган повече от десетилетие и струящо от всички страници на „Страте- 
гическа дълбочина” на проф. Давутоглу, осигуряват онази основа, която позволя- 
ва да се реализира на практика амбицията за регионален играч и да се мечтае за 
световна роля. Друг въпрос е дали и доколко позицията на основен регионален 
играч, с която те се съобразяват, ще има бъдеще и занапред. Много станаха желае- 
щите за водещи позиции, и то без да се крие кой дърпа конците в крайна сметка. 

Именно в това аз виждам значението на труда на г-н Петров, който безспорно не 
само е изпълнил поставената задача да осветли, и то на разбираем език, неоосма- 
низма и новата геополитическа доктрина на Турция, но и да помогне на политици, 
дипломати, експерти, като цяло - на съответните институции, за ориентиране в 
днешната турска политика, за да са в състояние да вземат адекватни решения и да 
действат съгласно с формулирани национални интереси. 

Зная колко дълго време авторът събираше материали, колебаеше се в оцен- 
ките си, търсеше мнението на доказани професионалисти в съответните 06- 
ласти, за да не допуска размиване в анализите си, да не изостава от непрекъснато 
променящата се ситуация в Турция. Защото там събитията, особено в последно 
време, не се развиват според постулатите от „Дълбочината”. Не става дума само 
за „нулевите проблеми със съседите”, които вече са „проблеми с всички съседи”. 
Известно е, че Турция няма посолства в Кайро, Тел Авив, Дамаск, отзовава по- 
сланици при всеки конкретен повод, който смята за нарушаване на национални 
интереси, позволява си да дава съвети на големите играчи на световната сцена 
или да не се съобразява с препоръките им и т.н. Последният случай беше зара- 
ди арменския геноцид. Предизвикателствата на времето, в което живеем, стават 
все повече и са различни. Но основополагащите постановки от „Стратегическа 
дълбочина” са същите и г-н Петров не само ги е посочил, но и анализите му да- 
ват възможност да се обоснове наша адекватна политика към този съсед. Особе- 
но ако се прочете внимателно разделът „България - Турция: партньорство или 
сблъсък”. Убедена съм, че книгата може да стане ценно помагало и за студенти, 
журналисти, за онези професионалисти, които се занимават с проблемите на 
Балканите, включително с отношенията ни с Турция. Тя ще е полезна за онези, 
които не страдат от чувство за малоценност, когато става въпрос за Анкара. Кои- 
то не робуват на внушения и манипулации и имат усет правилно да разчитат сиг- 
налите, които този наш голям съсед подава към страните от нашия регион. Все 
пак Ердоган си направи труда преди дни да отиде в Тирана, в разгара на македон- 
ската криза, в период на ожесточени предизборни битки в собствената му страна, 
за да открие строежа на най-голямата джамия на Балканите, да даде, някак меж- 
ду другото, насока в поведението на Албания в днешната ситуация в региона и 
най-вече да препотвърди подкрепата си за мюсюлманското население. Съвсем в 
духа на „Стратегическа дълбочина”. 

Отношенията ни с Турция не бива да стават жертва на криворазбрани 
вътрешни партизирани битки. Особено ако се размахва по повод и без повод 
етно-религиозната карта. Както не бива трансферът на историята в действаща 
политика да стане основа за националистически настроения и в двете страни. 
Резултатите от предстоящите парламентарни избори в Турция може да доведат 
до съществена промяна във външната политика на страната, ако ПСР не успее да 
спечели отново абсолютно мнозинство в Меджлиса. Поне такива предупрежде- 
ния има от страна на външни наблюдатели. Но едва ли ще има промяна в посока 
Балканите, вкл. България, защото тук ситуацията все пак е доста по-различна 
от Близкия изток, конкретно Сирия. Тук Турция пипа с далеч по-мека ръкави- 
ца, с повече дипломация и с дейността на посочените и от г-н Петров турски 
религиозни организации, просто защото ЕС е стъпил на част от територията на 

региона ни. Балканите като цяло трудно приемат ислямизираща се Турция, за- 
щото се смята, че светското начало отдавна е пуснало здрави корени. Независимо 
от съществения дял на население, изповядващо мюсюлманска религия. Ако за 
Турция то е мост за постигане на дадено влияние, за Балканите е важно това насе- 
ление да остане добре интегрирано в едно светско модерно общество, спазващо 
европейските разбирания за единство и разбирателство. 

В това отношение „Неоосманизмът..” на г-н Петров дава картина на дву- 
странните отношения, на проблемите, които стоят нерешени от десетилетия, 
на възможностите, които предоставя модерната дипломация за изход при на- 
тиск или неблагоприятно стечение на обстоятелства. Опитът на дипломат и 
анализатор си казва думата. Важното е да се съхранят добрите диалогични 
отношения и да не се допуска намеса по каквато и да е линия във вътрешната 
политика. 

Не ми остава друго, освен да пожелая на добър път на книгата и дано на- 
мери верните си читатели. Тези, които ще я оценят по достойнство. 


Мирослав Попов 


мам такъв принцип - когато се коментира чужда книга, 
говориш за книгата, не говориш какво евентуално би 
ж? | написал ти вместо автора. Любен Петров си е свършил работата 


д доста добре и трябва да го поздравим. 


г, Искам да споделя няколко съображения по повод на тази 
яа.. в книга. Първото е приятелски съвет - прочетох книгата още в 

6 ръкопис, споделих с Любен Петров някои разсъждения още 
преди шест-седем месеца. Книгата само ще спечели при следващо издание, 
каквото, убеден съм, ще има, ако накрая като приложение има едни десет- 
петнадесет страници извадки от изказвания, речи и интервюта на главния й 
герой - теоретика А. Давутоглу. За да може българският читател - той ще ги 
намери тия неща веднъж вътре в текста - да ги види малко по-посъбрани, тъй 
като целта на тази книга е (както я разбирам) да помогне на българското обще- 
ство да се ориентира по един изключително сложен въпрос, за който мисля, че 
ще става още по-сложен. Това е първото ми разсъждение. 

Второто е свързано с това какъв е проблемът. И тук ще кажа нещо по-различно 
от това, което се казва за неоосманизма - проблемът не е само в Турция, проблемът 
еи тук - в България, проблемът е вътре в България. Преди 25 години социално- 
икономическите и други дистанции между Република Турция и Република 
България са били едни. Днес те са други и промяната не е в полза на България. Т.е. 
било е реалистично едни неща да си поставяме като цел и да ги постигаме донякъде 
в българо-турските отношения и въобще в позицията на България на Балканите 
през 1985-1989 г. - днес не сме в това състояние. Следователно без разрешаване- 
то на един кръг от въпроси, което целй да възстанови адекватната държавност на 
България - приказките ни ще останат в безвъздушното пространство. И тогава 

десетина дебели книги да напишем, все мъдри и аналитични - полза няма, защото 
целта на една политическа доктрина се реализира. 

Следя - понякога добронамерено, понякога с лека насмешка, творенията на 
група наши учени, изследователи и експерти, които се занимават с българската 
национална доктрина. През 15 месеца вадят ново издание, нищо лошо не казвам, 
това е благородна кауза по принцип, но доктрината е начин на действие. И 
доктрината „Давутоглу“ е начин на действие. Големият проблем на ненаписаната 
все още национална доктрина е, че България не е съвсем наясно какво прави, 
как действа на Балканите и в Европа. Това е големият въпрос. Имаме много по- 
сериозни проблеми, отколкото ни се струва. А в случая Давутоглу би трябвало 
да провокира мисленето ни, да провокира осмислянето на нещата и смятам, че 
книгата на Любен Петров е изключително полезна в този смисъл - тя трябва 
да събуди българина, за да започне да се замисля за нещата, дай Боже, освен да 
гледа телевизионни забави, да започне и да чете, да прояви интерес към своето 
собствено национално близко и по-далечно бъдеще. 

Третото ми разсъждение по повод на книгата е за нашите постсоциалисти- 
чески утопии, така да ги нарека. През 70-80-те години в България постепенно 
се налага една еволюционистка, хармонизационна линия на разбиране на 
процесите и на развитието на човечеството, която може да се дефинира като 
безконфликтна утопия. Тя се оказа дълбоко невярна. Много по-шокиращо 
конфликтно е човешкото движение, много по-резки са завоите, много по-не- 
еднопосочна е линията на развитие - и това се отнася и за международните ни 
отношения. Донесъл съм последната книга на Джордж Фридман, тя обяснява 
бъдещето на световния ред в близките десетина година и шефът на „Стратфор“ 
казва приблизително това - представата на хората, че така някак си без война, 
мирно и кротко с разбирателство ще вървим напред, е дълбоко невярна, дъл- 
боко наивна. Войните са необходима част от нашето развитие, те се случват 
не защото хората така искат, лошите хора, а защото условията ги тласкат към 
подобно развитие. 

Изводът, който правя, е следният - доктрините, които някога общо се 
наричаха геа! ройНс, не казвам, че това е най-точният термин, се реактуализи- 
рат. В този смисъл представата за умното, кротко, топло, миролюбиво развитие 
на отношенията, например на Балканите, е може би малко утопична. Нужен е 
повече социален реализъм, повече политически реализъм, това е спасението на 
България. Към този извод ни води и книгата на Любен Петров. 

Еволюцията във възгледите 
на европейската социалдемокрация 


рез ХХ в. социалдемокрацията оказа мощно въз- 

действие при формирането на облика на запад- 
ното общество. Тя направи немалко за хуманизира- 
нето на капитализма, за социалната интеграция на 
индустриалните работници, за създаването на дър- 
жавата на всеобщото благоденствие и за формиране- 
то на т.нар. европейски социален модел. 

Към това трябва да добавим, че социалдемокра- 
цията неизменно се стремеше да намери оптималното 
съотношение между колективизма и индивидуализма, 
между организацията и свободата, между държавното 
регулиране и пазарните механизми. В резултат от това 
през 50-те и 60-те години на ХХ в. се създаде социал- 
демократическият социален модел, чиито основни еле- 
менти станаха смесената икономика, развитата държа- 
ва на всеобщото благоденствие (социалната държава), 
кейнсианската финансово-икономическа политика, 
стимулираща търсенето чрез увеличаване на държав- 
ните разходи, и социалното партньорство. „Гози модел 
- отбелязва теоретикът на Германската социалдемокра- 
тическа партия (ГСДП) Т. Майер - беше толкова успе- 
шен до началото на 70-те години, че не само господства- 
ше напълно в дневния ред на европейските демокрации, 
но ив различна степен се превърна в общ модел на по- 
литиката за много други демократични партии: ! 

През последната четвърт на ХХ в. обаче за евро- 
пейската социалдемокрация настъпиха тежки време- 
на. Това политическо течение се оказа през 80-те и 90- 
те години изправено пред редица предизвикателства, 
чиито отговори нямаше как да намери, оставайки в 

рамките на традиционните социалдемократически представи. Кризата, която со- 
циалдемокрацията преживяваше тогава, даде основания на някои изследователи 
дори да прогнозират нейния залез... Социалдемокрацията обаче оцеля и успя в 
по-малка или по-голяма степен да се адаптира успешно към новите реалности. 


Кризата на социалдемокрацията: причини и последствия 


Кризата на европейската социалдемокрация беше обусловена преди всичко 
от редица социални, икономически и социопсихологически промени в западното 
общество, които поставиха под съмнение много от постулатите на тогавашна- 
та социалдемократическа идеология. Така например през 70-те и 80-те години 
на ХХ в. в социалната структура на европейските страни намаляваше делът на 
традиционната работническа класа, която дълго време се явяваше най-важната 
социална и електорална опора на социалдемокрацията. А числеността на новите 
средни слоеве бързо нарастваше в резултат от превръщането на западното обще- 
ство в постиндустриално. За „белите якички” обаче е характерна ориентацията 
към индивидуална социална мобилност, поради което те клонят повече към ли- 
берално-консервативните политически възгледи. 

Важно е също така да отбележим, че през 70-те и 80-те години големите 
предприятия с много работници и конвейерна система на производство бяха из- 
тласквани все повече от малките и средните фирми на „новата икономика”. Това 
водеше до размиване на традиционната лява политическа култура, основаваща 
се на ценностите на солидарността и колективизма. Голямата, организирана на 
основата на системата на Тейлър фабрика, отбелязва немският социолог О. Нахт- 
вай, беше ключова опора на социалдемокрацията; постфордизмът способстваше 
за нейното отслабване”. 

Друга причина беше, че в западното общество от края на 70-те години все 
повече се разпространяваше „новият индивидуализъм”, който трудно се съв- 
местяваше с „традиционната социалдемократическо-профсъюзна ориентация 
към колективна организация и всеобхватно влияние на социалната държава”. 
Според един от лидерите на италианската левица А. Окето философията на 80-те 
години може да бъде изразена накратко чрез крилатата фраза на М. Тачър: 06б- 
ществото не съществува, съществуват само хората. В рамките на такъв мироглед 
обществеността, държавата и обществото изглеждаха като абстракции и даже 
като окови“. Разбираемо е, че социалдемокрацията с нейния социален етоси при- 
целеност в достигането на общото благо не се вписваше добре в една толкова 
индивидуалистична епоха. Освен това сред част от младото поколение придоби 
популярност постматериалистическата ценностна ориентация, за чиито привър- 
женици социалдемокрацията с нейния стремеж към икономически растеж и ма- 
сово потребление не беше привлекателна политическа сила. 

Кризисните явления докоснаха и главното постижение на социалдемокрация- 
та - държавата на всеобщото благоденствие. От една страна, държавното регули- 
ране на стопанските процеси чрез кейнсианския инструментариум, мащабното 
преразпределение на средствата и нарастването на социалните разходи постепен- 
но водеха към бюрократизация и регламентация на икономиката, към отслабване 

на нейната динамика, към намаляване на производителността на труда, към увели- 
чаване на бюджетните дефицити и към засилване на потребителските настроения. 
Освен това този социален модел, основан на бюрократичен контрол върху иконо- 
миката и високи данъци, не се вписваше в епохата на научно-техническата револю- 
ция и информационно-компютърните технологии, изискващи от участниците на 
пазара гъвкавост, инициативност и бърза адаптация към промените. Като извод 
от всичко това, както констатира в края на 80-те години водещият икономист на 
Шведската социалдемократическа работническа партия К. Еклунд, традиционната 
стратегия на социалдемокрацията от следвоенния период, състояща се в повиша- 
ване на данъците за финансиране на социални програми, престана да работи”. 

От друга страна, възможностите на социалната държава бяха поставени под 
съмнение от процеса на глобализация. Въпросът е в това, че кейнсианските мерки 
за антициклично регулиране могат да работят ефективно само на национално ниво. 
В условията на глобализация, когато капиталът свободно се прелива от един пазар 
в друг, той става способен да диктува своите условия на националните държави и 
просто да напуска страни, в които равнището на данъците не е подходящо за него. 
По този начин се съкращават възможностите за провеждане на социално-иконо- 
мическа политика, която да е независима от интересите на транснационалния биз- 
нес и на глобалните финансови пазари. Високите данъци печалба, благодарение 
на които социалдемократите по-рано финансираха социалните програми, в тези 
условия се превръщат в спирачка за икономическото развитие, а правителствата 
се оказват принудени да се съгласяват с частичен демонтаж на държавата на всеоб- 
щото благоденствие и с ограничаване на нейната предишна щедрост. 

Определени негативни последици за европейската социалдемокрация имаше 
и крахът на комунистическите режими в страните от Централна и Източна Евро- 
па и СССР през 1989-1991 г. Самите социалдемократи оцениха събитията от този 
период като победа на реформистката парадигма над революционната, на демо- 
кратическия социализъм над диктаторския комунизъм. Скоро обаче стана ясно, 
че крахът на съветския блок е нанесъл чувствителен удар по лявата идея въобще и 
поне за известно време е довел до доминиране на неолибералния модел на Запад. 

Впрочем, ситуацията не се изчерпваше с „обективни” причини. 


От марксизма 


Трябва да се признае, че най-дълбоките причини за кризата на европейската 
социалдемокрация бяха в сферата на политическата й философия. Въпросът ев 
това, че до 70-те години европейската социалдемокрация не се беше освободила 
докрай от редица постановки, наследени от по-ранните етапи на развитие на со- 
циалистическата мисъл. 

През първата половина на ХХ в. идеология на мнозинството социалде- 
мократически партии беше марксизмът - дори в неговата социалреформистка 
версия (забележително изключение беше британската Лейбъристка партия, за 
формирането на чиято политическа философия освен марксизма оказаха силно 
влияние фабианският еволюционизъм, левият либерализъм и християнският со- 
циализъм). Мирогледът на тогавашните социалдемократи носеше в значителна 

степен антиперсоналистки характер: класата за тях имаше приоритет пред ин- 
дивида, колективните ценности - пред индивидуалните, равенството и солидар- 
ността - пред свободата. 

Социалдемократите от началото на ХХ в. си поставяха за цел обобществява- 
нето на средствата за производство, разпределение и размяна, т.е. ликвидацията 
на пазарното стопанство и на частното предприемачество. Държавният социа- 
лизъм на континенталните социалдемократи се опираше на идеите на К. Маркс, 
Фр. Енгелс и Ф. Ласал; британските лейбъристи се основаваха на фабианската 
концепция за еволюционна социализация на икономиката. Но и в двата случая 
тяхната цел беше смяната на частната собственост с обществена (т.е. фактически 
държавна), на пазарната конкуренция с планиране. Например изтъкнатият тео- 
ретик на П Интернационал К. Кауцки в коментарите си към Ерфуртската програ- 
ма на ГСДП (1891 г.) твърдеше, че настъпващото социалистическо общество ще 
бъде „не нещо друго, аедно огромно промишлено предприятие” седин-единствен 
работодател. При това се предполагаше, че пълното обобществяване на частната 
собственост и замяната на пазарното стопанство с планомерна организация на 
производството няма да нанесат вреда на индивидуалната свобода; нещо повече, 
трудещите се в социалистическото общество ще разполагат с по-голяма свобода, 
отколкото в условията на либерален капитализъм”. 

По-късно, през 50-те и 60-те години много от тези представи бяха преразгле- 
дани. Монополното положение на марксизма в социалдемократическото движе- 
ние отстъпи място на мирогледен неутралитет. Постановката за класовата борба 
беше заменена от ориентацията към социално партньорство с бизнеса. На смяна 
на „научния социализъм” дойде етическият социализъм, за който социализмът 
се явява преди всичко нравствен идеал; при това на неговите основни ценности 
- свобода, справедливост, солидарност и равенство - социалдемократите прида- 
ваха еднакво значение. Но, както подчертаваше Т. Майер, „социалистическите 
ценности не са насочени към изтласкване на индивидуалността в угода на колек- 
тивните форми на живот”. 

Съществени промени настъпиха и в икономическите възгледи на социалде- 
мокрацията. Социалдемократите се отказаха от идеята за пълно обобществяване 
и признаха възможността за съчетаване на планирането и частната инициатива 
в редица сфери на икономиката. В края на 50-те и началото на 60-те години со- 
циалдемократическите партии в много европейски страни приеха нови програ- 
ми, признаващи частната собственост и пазарната конкуренция за неотменима 
съставна част на смесената икономика, в рамките на която трябва да се извърши 
еволюционното придвижване към обществото на социалната демокрация. На- 
ционализацията беше приета само като едно от възможните средства на социал- 
демократическата стопанска политика. 

Заедно с това социалдемократите и в епохата на постмарксизма в значител- 
на степен съхраниха привързаността си към колективните действия и към дър- 
жавно-патерналистките постановки, които продължаваха да лежат в основата на 
социалдемократическата идентичност. Централен пункт в социалдемократиче- 
ските програми, както отбелязва Т. Майер, винаги е било „изискването да се съз- 
дадат с колективни усилия възможности за активно действие за бедните слоеве”. 

С други думи, и през 60-те, и през 70-те години социалдемократите вярваха 
в силната държава, която от тяхна гледна точка беше най-важният лост за про- 
веждане на социални реформи, и в благотворността на държавното регулиране 
на икономиката. Те бяха убедени в широките възможности на социалното ин- 
женерство и смятаха, че едва ли не всички социални проблеми могат да бъдат 
решени „отгоре”, чрез намеса на държавната власт. Както отбелязва английски- 
ят политолог Д. Маркуанд, британските лейбъристи „искаха да правят добро, но 
далеч повече искаха да правят добро на другите, отколкото да им помагат сами 
да правят добро за себе си. От тяхна гледна точка ролята на държавната намеса 
се състоеше по-скоро в това да осигурява, да манипулира или да инструктира, 
отколкото да предоставя възможности”!0. Като цяло същото може да се каже и за 
мнозинството от континенталните социалдемократически партии. Тези поста- 
новки обаче явно не са оказаха в синхрон с динамичната епоха на „новата иконо- 
мика”, „новия индивидуализъм” и глобализацията. 

Изброените фактори доведоха до криза на западноевропейското социал- 
демократическо движение през 80-те и 90-те години. В същото време социал- 
демокрацията понесе значителни електорални загуби, при това две от водещи- 
те социалдемократически партии в Западна Европа - Лейбъристката партия на 
Великобритания (ЛПВ) и ГСДП - дълго време се намираха в опозиция. Първата 
- от 1979 г. до 1997 г., а втората - от 1982 г. до 1998 г. Онези южноевропейски со- 
циалисти, които през 80-те години успяха да постигнат изборни успехи (Ф. Гон- 
салес в Испания, А. Папандреу в Гърция, Б. Кракси в Италия и Фр. Митеран във 
Франция), постепенно преминаваха към провеждане на „реалистичен” социал- 
но-икономически курс, който малко се отличаваше от неоконсервативния. 

В края на 80-те и началото на 90-те години за социалдемократите ставаше 
все по-ясно, че трябва да търсят „нови форми за съвместяване на колективните 
действия с шансовете за индивидуално действие”. В същото време в редица ев- 
ропейски социалдемократически партии се активизира дясното, модернизатор- 
ско течение, което беше позитивно настроено към пазарната икономика. 

„Модернизаторите” всъщност повече не виждаха целта на социалдемокра- 
цията в постепенната трансформация на капиталистическото общество в социа- 
листическо. Те смятаха, че трябва да се стремим не толкова към разширяване 
на държавния сектор, колкото към регулиране на пазарната икономика в съот- 
ветствие със социалистическите ценности, т.е. фактически към „управляване на 
капитализма”. Известният теоретик на ГСДП П. Глоц, размишлявайки за това 
„какво икономическо бъдеще искат левите”, писа през 1988 г.: „Левите трябва да 
се освободят от своята централистка мегаломания и да отхвърлят обсебващата 
идея, че държавата може ефективно да управлява цялата икономика... Осъщест- 
вявайки контрол над пазарната икономика, левите са длъжни в частност да от- 
стояват спазването на правата на потребителите, свободното вземане на инвес- 
тиционни решения, свободното разпореждане с активите и децентрализирания 
процес за вземане на решения: !? Аналогични тенденции се засилваха по същото 
време ив ЛПВ. Дори френските социалисти, които винаги са се придържали към 
по-радикални виждания, отколкото мнозинството европейски социалдемокра- 
тически партии, след неуспеха на „левия експеримент” от 1981-1983 г. пристъ- 

пиха към преразглеждане на своите постановки и започнаха по-благосклонно да 
възприемат пазарната икономика и частния бизнес. 

Засилване на модернизаторското крило и повече или по-малко изразено от- 
стъпление от етатистко-преразпределителните модели се наблюдаваше в края на 
80-те и през 90-те години и в много други социалистически и социалдемократи- 
чески партии. За тази еволюция способства също така и крахът на командните 
икономики в страните от съветския блок, което за пореден път показа на социал- 
демократите важността на индивидуалната свобода (включително стопанската) 
за осигуряване на икономическия прогрес. 


„Новата” и старата” социалдемокрация 


Въпреки че още в края на 80-те години ЛПИВ се отказа от плановете си за голя- 
ма национализация и призна редица предимства на пазарната икономика, нейното 
радикално програмно-идеологическо обновление започна чак след като през 1994 
г. неин лидер стана Т. Блеър. По-късно, през 1998 г. аналогичен процес настъпи ив 
ГСДП. В резултат от това в западната социалдемокрация се оформиха две основни 
течения - „новата” (модернистка) и „старата” социалдемокрация. Първото от тези 
течения, свързано с имената на лейбъристкия министър-председател на Велико- 
британия Т. Блеър и на социалдемократическия канцлер на Германия Г. Шрьодер, 
се отказа от много от традиционните социалдемократически представи и клонеше 
към социалния либерализъм. 

Както отбелязва английският социолог Антъни Гидънс, новата социалдемо- 
крация се отличава от „старата” по два основни параметъра. Първо, новата со- 
циалдемокрация признава необходимостта от дълбоко преосмисляне на лявата 
идеология през призмата на протичащите в света промени, към които се отнасят 
глобализацията, възникването на „икономиката на знанието”, засилването на ин- 
дивидуалистичните и постматериалистичните представи, неефективността на 
държавата на всеобщото благоденствие и възникването на нови рискове (преди 
всичко екологични). На второ място, новата социалдемокрация се стреми най-вече 
към изборен успех, а не толкова към съхраняване на идеологическата чистота на 
своята доктрина. В условията на значително съкращаване на своята традиционна 
социална база - работническата класа - новите социалдемократи трябва да при- 
влекат подкрепата на най-различни слоеве от обществото. 

Две ключови концепции, прогласени от Т. Блеър - „Новият лейбъризъм” и 
„Третият път” - символизираха отстъплението на модернизаторското ръководство 
на ЛПВ от етатистко-патерналистките и трейдюнионистките програмни постанов- 
ки на лейбъризма през 70-те години. „Новият лейбъризъм” се противопоставяше 
на „старата лява” идеология, фокусирана върху национализацията, държавния 
контрол и повишаването на данъците за корпорациите. „Гретият път” на неолей- 
бъристите също така в голяма степен се отличаваше от „стария” социалдемокра- 
тически „грети път” между неконтролируемия капитализъм и тоталитарния ко- 
мунизъм. Този път вървеше между традиционния демократически социализъм и 
неолиберализма, т.е между кейнсианската държава на всеобщото благоденствие 
и тачъризма. Теоретичното обосноваване на идеята за „третия пъг” и базовите 

й принципи принадлежат на А. Гидънс, който е автор на книгата „Гретият пъг” 
(1998 г.) и съветник на Т. Блеър. 

В противовес на етатизма и колективизма на „старата лява” идеология Т. 
Блеър подчертаваше важността на личната свобода, на индивидуалните усилия и 
инициатива. Критикувайки традиционните социалистически концепции, Т. Блеър 
отбелязваше, че „левите... в миналото твърде лесно са забравяли за своя дълг да 
гарантират на индивидите широки възможности за развитие и проява на собстве- 
ните им качества”, както и че „най-голямата грешка на фундаменталисткото крило 
в левите партии е, че те вярваха, че държавата може да замени гражданското 06- 
щество и да гарантира свободата” 4. Държавата според Т. Блеър не трябва да играе 
централна роля в икономиката и социалните процеси, както искаха „крайно леви- 
те”, а трябва да се превърне в партньор на гражданското общество. 

За разлика от „старите леви” Т. Блеър и неговите съмишленици смятаха, че 
пазарите трябва не да бъдат ограничавани, а да бъдат либерализирани и че свобод- 
ният пазар „е това средство, което ще осигури постигането на реформистките цели 
на лейбъристите”. Наистина за разлика от консерваторите лейбъристите смятаха, 
че резултатите от икономическия растеж, породен от действията на свободния 
конкурентен пазар, трябва да се използват за нарастване на инвестициите в 06- 
ществените услуги и за финасиране на държавата на всеобщото благоденствие”. 
Важно е също така да отбележим, че от гледна точка на „новите лейбъристи” ролята 
на държавата в регулирането на икономиката и социалните процеси трябваше да 
стане по-скромна в сравнение с онази, която й определяше кейнсианската социал- 
демокрация. Ролята на правителството според Т. Блеър се състои най-вече в това 
„да даде на хората образование, квалификация и технически знания, необходими 
в новите пазарни условия, за да разцъфнат тяхната предприемчивост и талант”. 

Тони Блеър и А. Гидънс настояваха за реформиране на държавата на всеоб- 
щото благоденствие и превръщането й в „държава на социалните инвестиции”. 
Това означаваше, че държавата ще помага на гражданите не толкова чрез социал- 
ни помощи, колкото чрез инвестиции, насочени към придобиване на квалифика- 
ция или преквалификация. Заедно с това социалната политика на правителство- 
то на Блеър включваше и много традиционни социалдемократически елементи 
(законодателно фиксиране на минимална работна заплата, въвеждане на четири- 
седмичен платен отпуск, увеличаване на детските добавки за семейства с ниски 
доходи, увеличаване на финансирането за образованието и здравеопазването). 

Не е странно, че „новите лейбъристи” нерядко биваха характеризирани като 
привърженици на съчетаването на неолиберализма в икономиката със социалде- 
мократическата социална политика, или с една дума - като социални либерали. А 
и самият Т. Блеър се стремеше да позиционира „новия лейбъризъм” като прием- 
ник на само на лейбъризма, но и на прогресивния либерализъм, избутвайки по 
този начин на заден план чисто социалистическите елементи на лейбъристката 
традиция. Впрочем той застъпваше тезата, че „новите лейбъристи” не са се отка- 
зали от социалдемократическите ценности като свободата, социалната справед- 
ливост и солидарността, а само са потърсили нови средства за реализацията им, 
нови пътища за постигането на социалдемократическите цели, отговарящи на 
новите реалности. 

Към сходни с неолейбъристките възгледи се придържаше и бившият лидер 
на ГСДП (1999-2004 г.) и канцлер на Германия (1998-2005 г.) Г. Шрьодер. Социал- 
но-политическата му концепция, изложена преди парламентарните избори през 
1998 г., получи името „Новата среда”, или „Новият център” (Хеие Мй1е). По този 
начин ГСДП демонстрираше намерението си да спечели новите средни слоеве - 
висококвалифицираните наемни работници, малките и средните предприемачи, 
служителите, мениджърите, представителите на свободните професии, инжене- 
рите, лекарите, педагозите и т.н. Що се отнася до икономическите възгледи на Г. 
Шрьодер, той беше убеден, че в епохата на глобализация икономическата поли- 
тика не може да бъде социалдемократическа или неолиберална, а трябва да бъде 
преди всичко съвременна и да осигурява конкурентоспособността на германска- 
та икономика в глобализирания свят. 

Не е странно, че предизборната платформа на ГСДП от 1998 г. беше, по ду- 
мите на Г. Шрьодер, „най-пропазарната” от всички предизборни програми на тази 
партия. Реализмът и енергията са по-важни от идеологията - такъв беше един от 
ключовите й принципи. Програмата включваше такива постановки като комби- 
нация на политиката на търсенето и предлагането, подкрепа за средните слоеве, 
дребното и средното предприемачество, ограничаване на бюрократичната регла- 
ментация в сферата на бизнеса, данъчна реформа (предвиждаща намаляване на 
данъците за всички предприятия - както за концерните, така и за дребните и сред- 
ните предприятия), помощ за безработните в съответствие с принципа „работа 
вместо социална помощ, т.е предоставяне на тези, които са загубили работата си, 
и възможности за обучение и професионална подготовка, рязко увеличаване на 
инвестициите в образованието, науката, изследванията и разработките”. 

По този начин социално-икономическите възгледи на „новата” социалдемо- 
крация значително се отличаваха от постановките на „старата”. Традиционните со- 
циалдемократи, признавайки предимствата на пазарната икономика, се стремяха 
да преразпределят създаваните от нея блага с цел да осигурят социална справедли- 
вост и по-голямо равенство. Модернизираната социалдемокрация, напротив, фак- 
тически разглеждаше социалните придобивки и социалната политика като сред- 
ство за осигуряване на по-ефективно функциониране на пазарната икономика. 

През 1999 г. Т. Блеър и Г. Шрьодер публикуваха съвместен програмен доку- 
мент „Европа: Третият път - Новата среда” („Еигоре: Тпе Тита Уау - е Мене Ме”), 
в който последователно изложиха мирогледните постановки на модернизираната 
социалдемокрация. В протововес на „старите” социалдемократи авторите на ма- 
нифеста даваха приоритет на намаляването на държавните разходи, на намаля- 
ването на данъците, на гъвкавостта на пазара на труда и на личната отговорност. 
Държавата, декларираха Т. Блеър и Г. Шрьодер, трябва с всички сили да способства 
за развитието на икономиката, да допълва и подобрява регулиращата роля на па- 
зарите, без да смята, че те могат да бъдат заменени от нещо друго. Те предлагаха 
също модернизация на държавата на всеобщото благоденствие. Според Т. Блеър 
и Г. Шрьодер тя не трябва да се ограничава с пасивна помощ за безработните, а да 
създава за хората „грамплин за скок към собствената им отговорност”. 

На границата между ХХ и ХХ в. „третият пъг” и манифестът на Блеър- 
Шрьодер предизвикаха широки и задълбочени дискусии в европейските социал- 

демократически партии. Имаше различни гледни точки - от пълно неприемане 
на идеите на „новите лейбъристи” до готовност те да бъдат частично приети. 

Така например манифестът беше подложен на сериозна критика от ръковод- 
ството на Френската социалистическа партия (ФСП), която е по-близка до класиче- 
ската социалдемокрация, отколкото ЛПВ и ГСДП. Отговор на този манифест стана 
т.нар. документ на Жоспен”, приет от президиума на Френската социалистическа 
партия, обнародван през същата 1999 г. и озаглавен „По пътя към по-справедлив 
свят. В него се подчертаваше, че социалистите трябва да се отнасят с уважение към 
собствените си традиции, да запазват критичното си отношение към капитализма 
(включително към глобалния) и да не бързат да пращат в архива кейнсианските 
идеи за макроикономическа регулация. „Да - на пазарното стопанство, не - на па- 
зарното общество” - провъзгласяваше Л. Жоспен?. Интересно е да се отбележи, 
че в „документа на Жоспен” се използва понятието „демократически социализъм”, 
което фактически беше пратено в архива от Т. Блеър и Г. Шрьодер. 

Ръководството на ФСП за разлика от „новите лейбъристи” смяташе, че па- 
зарната икономика притежава не само предимства, но и недостатъци, че сама по 
себе си тя не води до оптимално икономическо и социално развитие, а напротив 
- може да предизвика „деградация на природата и обществото”. Затова френски- 
те социалисти отстояваха необходимостта от провеждане на активна държавна 
макроикономическа политика, способна да осигури растеж на производството 
и заетостта, както и опазване на околната среда. Описвайки своите разногласия 
с лейбъристите, лидерите на ФСП отбелязваха, ча френските социалисти под- 
крепят неокейнсианския икономически модел, докато в същото време „новият 
лейбъризъм” е близък до неолиберализмай. 

Трябва да отбележим, че обновлението на ФСП не тръгна по пътя на Блеър и 
Шрьодер до голяма степен поради особеностите на лявата политическа култура 
на Франция и традициите на лявото движение в тази страна. Приемането на па- 
зарно-капиталистическата система и фактическият отказ от социалистическия 
проект не могат да вдъхновят френските социалисти (макар че докато те бяха на 
власт, прагматизмът нерядко вземаше връх над идеологическите постулати). 

Последвалата манифеста на Блеър-Шрьодер дискусия показа, че не само 
ФСП, но и мнозинството други европейски социалдемократически партии не 
бързат да тръгнат по пътя на модернизация по модела на „новите лейбъристи”. 
Освен ФСП на по-традиционни позиции останаха социалистическите партии 
в Южна Европа (Португалия, Испания, Гърция). Други социалдемократиче- 
ски партии тръгнаха по пътя на частична „маркетизация” на своите програм- 
но-идеологически постановки. Към тях можем да причислим Партията на 
труда на Холандия, Шведската социалдемократическа работническа партия и 
Австрийската социалдемократическа партия. При това се съхрани национал- 
ната специфика на различните клонове на европейската социалдемокрация и 
нейните социални модели. 

Радикална модернизация на идеологията и политиката в края на ХХ - на- 
чалото на ХХ в. протече само в две социалдемократически партии - ЛПВ и 
ГСДП. Защо, независимо от изглежда назрялата необходимост от либерализация 
и „маркетизация” на социалдемократическата идеология, мнозинството от кон- 

тиненталните левоцентристки партии не изпитаха желание да копират „третия 
път” на „новите лейбъристи” Могат да бъдат посочени няколко причини за това. 

Най-вече проектът за формиране на ново социално устройство без недоста- 
тъците на капитализма („утопия надежда” по израза на бившия председател на 
ГСДП 3.Табриел?), има и важна интегративна функция в социалдемократически- 
те партии. Поради това отказът на социалдемокрацията от собствения й проект, 
от собственото й „видение” за свободно, справедливо и солидарно общество на 
бъдещето заплашва не само да подкопае социалдемократическата идентичност, 
но и да предизвика вътрешнопартийни кризи и разколи. Ако използваме „въл- 
шебния жезъл на аналогията”, можем да си спомним за ситуацията в социалде- 
мократическото движение през първите десетилетия на ХХ в. По това време со- 
циалдемократическите партии фактически тръгнаха по пътя на реформизма, но 
не бързаха да се откажат от марксистката революционна есхатология - до голяма 
степен именно защото тя играеше ролята на интегриращ мит за тези партии. 

Степента, в която една социалдемократическа партия може да си позво- 
ли модернизация, зависи от особеностите на лявата политическа култура и от 
традициите на работническото движение в конкретната страна. Така партии- 
те, които са по-тясно свързани с профсъюзите, не могат да тръгнат по пътя на 
по-голяма „маркетизация” на своята идеология и политика, тъй като профсъю- 
зите обикновено са срещу дерегулацията на пазара на труда и са за защитата на 
социалните придобивки. Като пример могат да се посочат социалдемократиче- 
ските партии в Швеция, Норвегия и Австрия. Трябва да се отчита и специфика- 
та на лявата политическа култура в една или друга страна, тъй като тя обяснява 
например етатисткия или по-радикалния (въпреки че тази радикалност се про- 
явява нерядко само на ниво декларации) характер на френския социализъм. 

Възможностите за пазарноориентирана модернизация на една или друга со- 
циалдемократическа партия зависят също така и от това съществува ли вляво от 
нея достатъчно влиятелна политическа сила. Например Т. Блеър бе в състояние 
решително да премести ЛПВ към политическия център, без да се опасява от кон- 
куренция от страна на по-радикални леви партии (които във Великобритания 
имат нищожна политическа тежест). Но в редица други европейски страни (на- 
пример във Франция) нещата стоят по друг начин. В тези страни социалистиче- 
ските и социалдемократическите партии не могат да си позволят твърде видим 
обрат към неолиберализма, тъй като по този начин ще отстъпят част от своя 
електорат на по-леви политически сили. 


ГСДП и ЛПВ: граници на обновлението 


Впрочем модернизацията на ЛИВ и на ГСДП също се натъкна на редица 
трудности, поради което тези партии по-късно бяха принудени да се върнат в 
някои аспекти към по-традиционни социалдемократически постановки. 

Обновената ЛПВ дойде на власт през 1998 г. и след това спечели последо- 
вателно парламентарните избори през 2001 г. и през 2005 г. След оттеглянето 
Т. Блеър през 2007 г. правителството на Великобритания и ЛПВ бяха оглавени 
от Г. Браун, който беше основният автор на икономическата програма на „но- 


88 ПОНЕДЕЯНИК бр.3/4 -год. ХМ 


Икономикд 


вия лейбъризъм”. Скоро след тази промяна Великобритания навлезе във фаза 
на икономически трудности, предизвикани най-вече от глобалната финансо- 
во-икономическа криза. Започналият през 2007 г. икономически спад накара 
правителството на Г. Браун да се обърне отново към по-активната държавна на- 
меса в икономиката. През 2008-2009 г. лейбъристкото правителство предприе 
редица кейнсиански мерки от данъчно-бюджетен характер, за да стимилира 
икономиката, които до голяма степен противоречаха на пазарните постановки 
на „новия лейбъризъм”?. 

Впрочем тези икономически стъпки не донесоха на лейбъристите очакваните 
политически дивиденти и на проведените през 2010 г. парламентарни избори те 
претърпяха поражение. Г. Браун разчете резултатите им като отрицателна оценка 
за дейността си и подаде оставката си не само като министър-председател, но и 
като лидер на ЛПВ. През септември 2010 г. за нов лидер на партията беше избран 
представителят на новото поколение Ед Милибанд - политик, близък по възгледи 
до Г. Браун. 

Времето в опозиция спомогна за активизирането в ЛИВ на традиционно лей- 
бъристки постановки и по-лява реторика. Характерно е, че сега партията повече 
не се афишира като партия на „третия път” и на „новия лейбъризъм”. Но лейбъри- 
стите на Ед Милибанд съвсем не мислят да се връщат към доблеъровските си въз- 
гледи. Днес целта им, както смята техният лидер, трябва да стане формирането на 
„отговорен капитализъм” - като алтернатива на съвременната британска иконо- 
мика, в която финансовият сектор е хипетрофиран и краткосрочните финансови 
спекулации играят огромна роля. „Отговорният капитализъм” според Ед Мили- 
банд предполага промяна на баланса между финансовия и реалния сектор на ико- 
номиката в полза на реалния и активна намеса на правителството, което трябва да 
установява правилата на играта за субектите на пазара“. 

Намирайки се в опозиция, ЛИВ е срещу политиката на твърди икономии, 
провеждана от правителството на Д. Камерън, настоява за увеличаване на държав- 
ните инвестиции (включително за строителство на евтини жилища) и за по-спра- 
ведлива данъчна система. Освен това в ЛИВ през последните години нарасна влия- 
нието на привържениците на комунитаризма, които без да приемат етатизма на 
„старите” лейбъристи, нито пропазарните постановки на „новите, защитават ак- 
тивната социална роля на структурите на гражданското общество и местните ор- 
ганизации. Критикувайки пазарната комерсиализация на социалните отношения, 
те искат подчиняване на икономическия живот на такива традиционни морални 
ценности като взаимопомощта и взаимната подкрепа”. До известна степен техни- 
те възгледи се споделят и от днешния лидер на лейбъристите. ЛПВ, отбелязва Ед 
Милибанд, се стреми към разширяване на личната свобода, но я разбира в духа на 
комунитаризма, а не на индивидуализма; истинската свобода според него съще- 
ствува в рамките на процъфтяващи местни съобщества". Днесв ЛИВ съществуват 
и привърженици на „новия лейбъризъм”, и привърженици на традиционната со- 
циалдемокрация. Партията се намира в процес на идейни търсения и най-вероят- 
но в крайна сметка ще формулира някаква синтетична концепция, включваща 
елементи от различните вътрешнопартийни течения - кейнсианското и на „новия 
лейбъризъм”, на комунитаризма и на социалния консерватизъм. 

Опитът на Г. Шрьодер да прокара пазарноориентирано обновление на ГСДП 
се натъкна на сериозни препятствия още в първите години на ХХ1 в. Наистина 
в началото преходът на ГСДП към „новата среда” донесе добри изборни резул- 
тати: през 1998 г. след 16 години в опозиция партията успя да се върне на власт. 
В резултат от изборите за Бундестаг беше сформирана коалиция между ГСДП и 
„Зелените” (просъществувала до 2005 г.), а Г. Шрьодер стана федерален канцлер. 
По-късно обаче инициираната от него модернизация на теорията и практиката 
на германската социалдемокрация бе връхлетяна от поредица сложни проблеми. 

Преди всичко Шрьодер се сблъска със силната съпротива на лявото кри- 
ло вътре в партията, чиито представители в противовес на идеите от манифеста 
Блеър-Шрьодер „пропагандираха държавноориентиран модел за управление по 
примера на Лионел Жоспен във Франция”. В резултат от упоритата съпротива 
на традиционалисткото крило на ГСДП и на профсъюзите Г. Шрьодер успя да 
започне преобразуването на социалния модел в Германия чак след победата на 
„червено-зелената” коалиция на изборите през 2002 година. 

Същината на замисъла на Шрьодер беше да се намали ролята на държавата 
в икономиката на Германия. Реформите включваха намаляване на данъците на 
бизнеса и на социалните вноски на предприемачите, премахване на бюрокрация- 
та в процеса на създаване на нови фирми, дерегулация на пазара на труда, нама- 
ляване на различни субсидии и помощи, съкращаване на сроковете за получава- 
не на помощ за безработица, приватизация на федерална собственост». 

Нужните за тези преобразувания закони Г. Шрьодер успя да прокара през 
Бундестага едва предолявайки съпротивата на лявото крило в ГСДП и на проф- 
съюзите. Самите реформи се оказаха доста непопулярни и болезнени, освен това 
техен резултат стана засилването на вътрешнопартийната опозиция, намалява- 
нето на авторитета на ГСДП и напускането на партията от нейните лявоориен- 
тирани членове. Тези фактори в крайна сметка доведоха германската социалде- 
мокрация до поражение на парламентарните избори през 2005 г., след което беше 
сформирана „голяма коалиция” между ХДС/ХСС и ГСДП. 

Герхард Шрьодер не успя да модернизира докрай ГСДП, за което свидетел- 
ства и програмата на партията, приета на Хамбургския конгрес през 2007 г. В този 
документ германската социалдемокрация потвърди своята отдаденост на демокра- 
тическия социализъм. „Краят на държавния социализъм от съветски образец не 
опроверга идеята за демократически социализъм - се казва в програмата. - Демо- 
кратическият социализъм остава за нас образ (У57оп) на свободното, справедливо 
и солидарно общество, чието претворяване в живота за нас е постоянна задача! 

Хамбургската програма критикува пазарния фундаментализъм и възлага 
на държавата отговорността за обуздаване на пазарните сили. „Авторитарното 
и тоталитарното управление през ХХ в. дискредитира държавата - четем в до- 
кумента на ГСДП. - От това се възползват пазарните радикали, които искат да 
сведат функциите на държавата до охрана на собствеността и организация на па- 
зарите. Там, където това е възможно, те се опитват да дадат на пазарите ролята на 
държавата. Но това, което се предоставя на пазарите, трябва да стане стока, коя- 
то едни могат да си позволят, а други - не. Демократичната и правовата социална 
държава... носи отговорност за онези сфери от живота, които не трябва да се 

превръщат в стока” Например не трябва да се превръщат в стока образованието, 
социалната сигурност и културата?". 

Интерес представлява също така издигнатата в програмата нова концеп- 
ция за социална държава. ГСДП иска държавата на всеобщото благоденствие 
да се превърне в „грижовна социална държава” (Уотзогоенде богата), която 
осъществява оптимален баланс между социалната защита на човека и неговата 
лична отговорност за собствената му съдба? !. Като цяло може да се каже, че Хам- 
бургската програма отразява компромиса между „старите” и „новите” социалде- 
мократи, традиционалистите и модернизаторите. 

Предизборната програма на ГСДП от 2009 г. беше в още по-голяма степен 
издържана в духа на традиционните социалдемократически ценности и имаше 
силен социален уклон. Този идеологически обрат обаче не спаси германските со- 
циалдемократи от поражение на изборите за Бундестаг през септември 2009 г., на 
които ГСДП спечели само 2390 от гласовете. В хода на предизборната кампания 
през 2013 г. германските социалдемократи отново поставиха в центъра на своята 
програма проблематиката на социалната справедливост. Те се изказваха против 
политиката на твърди икономии, за въвеждане на минимална работна заплата от 
8.5 евро на час, за увеличаване на данъците за доходи над 100 000 евро годишно, за 
въвеждане на данък върху финансовите трансакции. Но въпреки че на изборите за 
Бундестаг през септември 2013 г. социалдемократите успяха донякъде да подобрят 
резултатите си в сравнение с 2009 г., победата отново беше на страната на ХДС/ 
ХСС. В резултат от това, както и през 2005 г., беше сформирана „голяма коалиция” 
между ХДС/ХСС и ГСДП, оглавена от Ангела Меркел. „Социалдемократическата 
опозиция така и не успя да предложи на избирателите реална алтернатива и да ги 
убеди, че е в състояние да управлява страната в условията на днешната криза по- 
добре от Ангела Меркел” - отбелязва руски политолог”. 


Социалдемокрацията и глобалната финансова криза 


Трябва да отбележим, че върху възгледите на европейската социалдемокра- 
ция оказа силно влияние започналата през 2008 г. глобална финансово-икономи- 
ческа криза. В левите и в левоцентристките кръгове в страните на Западна Европа 
се разпространи мнението, че световната финансова криза е в същността си криза 
на неолибералния капитализъм и на неолибералния модел на глобализация, която 
потвърждава справедливостта на социалдемократическите представи за необхо- 
димостта от политическо регулиране на пазарната икономика. 

Кризата наистина постави под съмнение ред постулати на неолиберализма и 
спомогна за възраждането на кейнсианството. Както отбелязват икономическите 
експерти на ГСДП, „след дълги години либерална икономическа политика днес... 
отново се чуват призиви за държавна намеса в дерегулираната пазарна икономи- 
ка. При това мнозина се обръщат към Кейнс”. Финансовата криза доведе и до 
активизацията на левите течения в социалдемократическото движение. Очевидно 
е, че в такива условия социалдемократите не могат да вървят по пътя на „маркети- 
зацията” на своите програмно-идеологически постановки. Напротив, забелязва се 
тенденция за връщане към традиционните социалдемократически представи. 

Възможно е да се каже, че финансово-икономическата криза прекъсна „дес- 
ния курс” на европейската социалдемокрация. Дори партии като ЛПВ и ГСДП, 
които в началото на ХХ1 в. се бяха придвижили достатъчно далеч към социалния 
либерализъм, бяха принудени в една или друга степен да се върнат към „класиче- 
ската” социалдемокрация. Днес лидерите на европейската социалдемокрация са 
срещу провежданата от десницата политика на твърди икономии и за възстано- 
вяване на частично демонтираната от неоконсерваторите държава на всеобщо- 
то благоденствие, за държавна регулация на финансовия и банковия сектор, за 
провеждане на индустриална политика, за кейнсиански методи за стимулиране 
на търсенето. С други думи, те отстояват традиционните социалдемократически 
ценности и представи. 

Днес европейската социалдемокрация се намира на кръстопът. От една стра- 
на, световната финансово-икономическа криза прави актуален традиционния 
социалдемократически дневен ред. От друга, процесът на глобализация и импе- 
ративите на „новата икономика” я тласкат към социалния либерализъм. Тези про- 
тиворечия ярко се проявиха например в действията на сегашния френски прези- 
дент социалист Фр. Оланд. По време на президентските избори през 2012 г. той 
предложи на избирателите класическа социалдемократическа програма, основава- 
ща се на кейнсианската стратегия за стимулиране на икономическия растеж чрез 
увеличаване на държавните разходи. Тя предвиждаше създаване на нови работни 
места, финансирани от държавата, строителство на държавни жилища, увелича- 
ване на данъците за високите доходи, увеличаване на социалните разходи, увели- 
чаване на минималната работна заплата, въвеждане на данък върху финансовите 
трансакции и т.н. Действителността обаче много бързо коригира тази програма и 
още в началото на 2014 г. френският президент обяви намаляване на държавните 
разходи и на социалните вноски за бизнеса, както и започване на реформи, насо- 
чени към стимулиране на предлагането. По този начин дори ФСП с нейната тради- 
ционно антикапиталистическа политическа култура беше принудена да премине 
на по-пропазарни позиции. 


жхх 


Неприемайки нито възпяваната от неолибералите неограничена свобода, 
нито хипертрофирания етатизъм на комунизма, европейската социалдемокра- 
ция винаги се е стремила да намери златната среда между колективизма и ин- 
дивидуализма, между равенството и свободата, между държавата и пазара. И 
докато на ранните етапи от развитието на социалдемократическото движение 
в социалистическата идеология се наблюдаваше уклон към колективистичните 
ценности и етатизма, в края на ХХ и началото на ХХ1 в. се засили противо- 
положната, либералната тенденция. Но във всеки случай социалдемократи- 
ческият опит за съвместяване на механизмите на пазара с държавната регула- 
ция и на индивидуалните усилия със социалната защита заслужават засилено 
внимание. Особено важно е да се осмисли това в Русия, където на „адептите на 
държавността” от най-различни направления, които отстояват етатистки ико- 
номически модели, противостоят „либерали”, чийто идеал е свободният пазар 
от ХХ век... 

Социалдемократическият проект поставя пред изследователите и друг ва- 
жен проблем. Както отбелязват американските политолози Х. Ричардс и Дж. 
Свангер, „социалдемократите вярват, че основаните върху етиката идеологии 
могат да променят икономическите отношения” “. Наистина социалдемократите 
положиха немалко усилия за реформиране на пазарно-капиталистическата сис- 
тема в съответствие със своите нравствени възгледи, за поставянето й в служба 
на социални цели. Те всъщност се стремяха да примирят капиталистическата ра- 
ционалност („духа на капитализма” по М. Вебер) с отвъдрационалните етични 
ценности на справедливостта и братството. Но тук възниква въпросът в каква 
степен логиката на икономическата рационалност и ефективност може да бъде 
съвместена с „логиката на сърцето”, със социалистическата етика. 

Според нас етичните норми не могат да не оказват влияние върху органи- 
зацията на икономиката, а справедливостта далеч не противоречи на ефектив- 
ността. Още повече, както отбелязваше руският философ Вл. Соловьов, „нрав- 
ствената подредба на икономическите отношения би означавала и икономически 
прогрес”25. Впрочем този проблем заслужава да се превърне в предмет на по-на- 
татъшна политико-философска рефлексия. 

доктор на философските науки, 
член-кореспондент на БАН. Рабо- 
ти в областта на философията, 

научни труда. Издал е над 20 кни- 

ности“ (1979), „Личноап и поли- 
тика“ (1988), „Глобалните проме- 
ни и съдбата на България“ (1999), 
„Гражданското общество и гло- 
балният капитализъм“ (2003), 

софията“ (2012). Бил е 20 години 
директор на Института за фило- 
софски науки и на Института за 
философски изследвания към БАН. 


Васил Проданов 


реша на капитализма в България, резултат 
на геополитическия разпад на социалистическата 
система, свързана със Съветския съюз, промени ради- 
кално индивидуалното и груповото поведение. Хора, 
които като че ли сме познавали от много години, изЗ- 
веднъж започнаха да изглеждат в съвсем различна 
светлина. В ситуация на разпад и криза, които са поро- 
дени от външни причини, но водят до радикално раз- 
лична геополитическа и вътрешноикономическа и по- 
литическа ситуация, винаги се наблюдават гигантски 
промени в индивидуалната и груповата психика. Те са 
благодатна почва за анализ от социалните психолози. 
За съжаление у нас няма много психолози, които мо- 
гат да направят адекватно изследване на тези проце- 
си. Между малкото специалисти, способни на това, е 
Дончо Градев. 

Професор Дончо Градев, ученик и продължител 
на делото на Георги Йолов, е безспорно най-добрият 
наш социален психолог през последните десетилетия. 
Автор е на множество книги, в които анализира раз- 
лични аспекти на масовата психика, на поведението 
на човека в различни ситуации. Неговата позиция на 
гражданин и учен можем да видим рефлектирана в 
труда му „Критична социална психология” (С., Изток- 
Запад, 2012), в който той пише, че „критичните соци- 
ални психолози застават зад обезвластените социал- 
ни групи в обществото, обявяват се в подкрепа на 
многобройните и трайно стигматизирани общности 
... те се стремят да имат разпознаваема гражданска 
позиция, подкрепяща жертвите на предразсъдъците и 
расовото неравенство“ (с. 9). 

Сред неговите книги специално искам да отбе- 
лежа фундаменталния му труд „Стигма и личностна 

биография” (С., Изток-Запад, 2010), който може да ни обясни много неща в пове- 
дението на отделните индивиди и групи у нас през последния четвърт век, когато 
радикално се сменяха оценките, критериите за оценки, ценностите, заклеймяваха 
се цели социални групи и отделни индивиди и либералната демокрация реали- 
зира най-мощните процеси на стигматизация от края на Втората световна война 
досега. Основен стигматизиращ термин веднага след 1989 г. стана „номенклату- 
ра”. Той бе популярен и в редиците на бившата Комунистическа партия, в която 
хора от периферията бързо промениха своите социални позиции и се превърна- 
ха в политически елит. Много скоро такъв стигматизиращ термин стана „кому- 
нист” и „бивш комунист” и това сплоти членовете на бившата Комунистическа 
партия през 90-те години, но същевременно голяма част от тях бързо избягаха от 
нея, прераждайки се в социалдемократи, което звучеше не така стигматизиращо. 
След това дежурно стигматизиращи термини освен „бивш комунист” станаха и 
„ченге”, и „агент. Новите „демократи” се появиха, използвайки като мощно оръ- 
жие именно стигматизацията, но то може да се срещне във вътрешни битки на 
различни етапи и при левицата. 

Новата книга на Дончо Градев „Властта на малкия човек” (С., Наука и изкуст- 
во, 2015) продължава процеса на анализиране на явления, които възникват в пе- 
риоди на кризи и радикални промени, какъвто имаме през последния четвърт век. 
Но докато в работата си за стигмата Градев изследва появата и функционирането 
на този феномен, в новата му работа можем да открием най-активния и най-аг- 
ресивния участник в стигматизацията - той е това, което Градев нарича „малкия 
човек”, следвайки изследването на знаменития германски психолог Вилхелм Райх. 
Райх прави своите анализи, опирайки се на реалности, свързани с острата криза в 
германското общество след Първата световна война, криза, която в крайна сметка 
ще породи фашизма. Днешната криза и у нас, ив световен план също ражда фа- 
шизоидни явления, а у нас реставрацията на капитализма роди освен това и хиля- 
ди малки човеци - херостратовци, които разрушиха всичко изградено преди тях. 
Това е специфичен тип масов участник в радикални промени. Той не е физически 
малък, нито е това, което нерядко се нарича „обикновен човек”. Той е малък в мо- 
рално-психологическия смисъл на думата - дребна душица, която конформно е 
била в периферията на обществото, но земетръсните промени в него са й дали 
възможност да се опита да промени своето положение. „Малкият човек е морално 
неразвит индивид, загърбил позитивните сили на живота, дадени на всички хора. 
Неговата „болест” е моралната деформация, заразяваща и разрушаваща нормал- 
ните правила на човешкото общежитие” (с. 17). Негови основни характеристики 
са липсата на чувство за самокритичност, склонността към подчинение на авто- 
ритети, страхът от себе си и недоверието към другите, склонността към сексуална 
извратеност, презрението и социалната дистанция. 

Всъщност обикновените хора са жертви на „малкия човек. Те също са под- 
ложени на изследване в книгата на Дончо Градев, в която се показва как с възхода 
на либералната демокрация в западните капиталистически общества започват 
да се употребяват понятия като „обикновен човек” и „народ” като съвкупност от 
„обикновени хора”. Политиците се кълнат в „народа, пустословят как служат на 
„обикновения човек”, как се борят за неговите „права и свободи”. В САЩ след Вто- 

рата световна война започва да се говори, че живеем във „века на обикновения 
човек”. Всъщност става дума за времето на либерална демокрация, проявяваща 
се чрез популистки лидери, които говорят за „обикновения човек”, но в крайна 
сметка той системно е ограничаван и преследван от властовия елит, а формални- 
те мними „свободи”, в които се кълнат политиците, са инструменти за „преследва- 
нето и социалното изключване на обикновения човек”. Днес той е основна жертва 
на глобализацията. В условия на задълбочаване на неравенствата обикновените 
хора са поставени в положението на обречени да бъдат маргинализирани. Градев 
много добре показва как при неолибералния капитализъм с помощта на психо- 
логически техники и идеологически апарати по същество става „идеологическо 
поробване” на обикновения човек и това е начинът той да се държи в покорство, 
независимо от нарастващата маргинализация и мизерия. 

В центъра на книгата на Градев обаче си остава „малкият човек, нищо- 
жеството, получило възможности да мачка както обикновения човек, така и ду- 
ховните лидери, значимите фигури. В нея е разкрита добре властта на малкия чо- 
век, как той - открито или подмолно - воюва с другите, търсейки у тях качества, 
представляващи неговото константно съдържание - неговата склонност към 
лъжа, шарлатанство и измама. Малкият човек е посредственост, която властва 
чрез предателство и със скрита радост от страданието на другите, чрез злепоста- 
вяне, интригантство, стигматизация. Малкият човек има само врагове, съмнява 
се в тези, които са като него, те също са потенциалната жертва на стратегията 
му за клеветническа дейност и предателство. Именно този психологически тип, 
този „демократичен” типаж може да ни обясни как през 90-те години на ХХ век, 
след като Горбачов обяви края на „образа на врага”, се наложи едно общество, в 
което образите на врага станаха водеща характеристика, противопоставянето и 
заклеймяването - основен инструмент за разпадане на всички социални струк- 
тури, в крайна сметка и на материалните постижения на социализма. Можем 
да видим природата на деструктивната власт на малкия човек, да си обясним 
деструктивността на станалото у нас през изминалия четвърт век, когато тълпи 
от малки хора се превърнаха в „политически елит” и „политическа класа”. Мо- 
жем да си обясним как след всяка поредна деструктивна стъпка на тези хора те 
виктимизират някого другиго като виновник за това. Можем да разберем защо, 
като четем днес интервютата на т.нар. бащи на българската демокрация, не мо- 
жем да видим и капка угризение за злодеянията, сторени на България. Всъщност 
това може да ни обясни и разпадането на СДС, изпълнено с малки хора, търсещи 
врага навсякъде край себе се, които се самоотлюспваха и взаимно се заклеймя- 
ваха, отивайки като партия в небитието и отнасяйки в тази разрушителна сти- 
хия и материалните, и моралните основи на българската държава. Така можем да 
разберем кризата и на други партии, дори днес, в които очевидно наличието на 
достатъчно количество малки хора, попаднали в тях по време на разпад, води до 
подобни деструктивни процеси. Твърде много политически и морален дребосък 
се напъха в тях в резултат на „негативен подбор” и това се превръща в бедствие 
дори за българската левица. 

Спомняте ли си как Симеон Дянков нарече учените от БАН „феодални стар- 
ци”? Е, обяснението на този тип феномени може да откриете в книгата на Дончо 

Градев, където той се спира подробно на агресивното отношение специално на 
„малкия човек“ към високообразованите и издигнатите в научен и културен сми- 
съл личности, как той смята великите хора за свои врагове, как мрази хората на 
духа с висок неформален статус в обществото. 

Става дума за нищожеството, което - когато се срутват социалните йерар- 
хии и ценностната система - най-бързо може да се нагоди конформно към новата 
ситуация и да се опита да се възползва от нея. Да, в такива периоди наистина на 
повърхността на обществения живот изплува боклукът, който с поведението си 
може да доведе обществото до ужасяващи последствия, както стана у нас през 
изминалия четвърт век. Дончо Градев изключително добре показва как подобно 
на Ваймарската демокрация българската либерална демокрация води до деинте- 
лектуализация и опростачване, до мачкане и изтласкване на способните и етич- 
ни хора, на истинските професионалисти, на тези, които могат и искат да носят 
отговорност. Четейки неговата книга, можем да разберем как разпадът на социа- 
лизма превърна дребни конформни човечета, довчерашни маргинали и обикно- 
вени негодници, във водачи на „демократичните сили”, които предлагат на бъл- 
гарите ново „светло бъдеще” и уреждат самите себе си. Как така например един 
дребен, незначителен, с леки отклонения в обикновения живот адвокат от сорта 
на Филип Димитров може да се превърне в Херострат, ликвидиращ селското сто- 
панство, водещ страната до разруха, как може да стане водач на правителство, 
извършващо масови политически уволнения в мащаби, по-големи отвсякога 
преди в българската история. Обяснението на подобен род събития можем да 
намерим в книгата на Дончо Градев, която ни показва как в условия на радикални 
промени се извършва процес на „негативна селекция” и довчерашни конформни 
нищожества се превръщат в „политически елит”, т.е. в добре познатите ни „ка- 
линки”. Хора, които не могат да организират ефективно работата на трима души, 
стават министър-председатели. Негодници, които в други времена угоднически 
поддакват на всеки по-висшестоящ, сега заемат позата на герои, стигматизиращи 
хората, които реално ги превъзхождат, които са повече от тях. 

Във втората част на своята книга, озаглавена „Социалните убежища на мал- 
кия човек”, авторът анализира проявленията му в основните сфери на нашето 
общество. Безспорно най-важната от тях е политиката. Много добре са изследва- 
ни предпочитаните партийнополитически ниши на малкия човек, поведението 
му, когато е на власт и в опозиция, както и действията му в предизборни кампа- 
нии. Особено благодатни за властово израстване на малкия човек са ситуаци- 
ите на конфликтно противопоставяне, когато невзрачният човечец с веролом- 
ство, лицемерие, корупция може да изпълзи до върховете на политиката, нещо 
невъзможно в предходни периоди. Тогава именно той може да се обедини със 
себеподобните си, да демонстрира удивителна способност да се сплотява, да се 
възпроизвежда, да си формира благоприятна жизнена среда и да расте в йерар- 
хията. Той има способността да оцелява в политиката за сметка на по-способните 
и по-почтените, да се обединява в клиентелистки мрежи и да овладява властови 
пространства. Отишъл на най-високото, той може да оправдае некадърността си 
с фрази от рода на „държавата е лош стопанин”, но в крайна сметка следствията 
са фатални за държавата, защото тя се изпълва с нищожества и самата тя става 

нищожна във възможностите си и функционирането си. Така политиката се ли- 
липутизира, изпълва се с дребни фигури, които масата от хора ненавижда, мра- 
зи, гледа на тях като на престъпници, а те непрекъснато дърдорят клишета от 
неолибералния новоговор, в който е важно да има думите „реформа”, „промяна”, 
„демокрация, „евро-атлантически ценности”, „толерантност, „евроинтеграция”, 
„25 години свободна България” и всякакви други от този род. Друго социално 
убежище на малкия човек в днешната дигитална епоха са социалните мрежи, къ- 
дето той се вихри в позицията на хейтър. Той е навсякъде, не само на високите, 
но и на ниските етажи на институциите. 

В книгата можем да открием и множество други проявления на „малкия 
човек“. Такава е сферата на „малките забрани”, чрез които се компенсират про- 
пуските в социализацията на личността и се предпочита властовата тактика на 
налагане на подчинение. Чрез тях малкият човек поддържа фалшивото си само- 
чувствие за значимост, въобразява си, че чрез тях, обезценявайки другите, може 
да получи авторитет. 

Най-тъжните и потресаващи за мен части на книгата са за проявленията на 
„малкия човек“ в областта на науката и образованието. Тези области не бяха за- 
щитени от него, дори напротив. Началото на промените изведе на преден план в 
политиката голям брой фигури, периферни преди това в сферата на науката и 06- 
разованието, чувстващи се маргинални, нереализирани. Аз самият си спомням 
как в началото на 90-те години тази маргинална маса хунвейбинстваше в БАН, 
как искаше закриване на институти, вземане на званията и прогонване на воде- 
щи учени. Затова именно науката стана единственото място, където бе въведен 
мракобесният закон „Панев“, и Дончо Градев прави добър анализ на развихряне- 
то на посредствености и морални нищожества, с които той бе свързан. В не едно 
и две научни учреждения бяха правени списъци за уволнения по политически 
причини. През последните години тази функция започна да изпълнява един друг 
закон - законът за развитието на академичния състав, който по същество доведе 
до депрофесионализация, срив и опростачване на науката, сведе я до област, къ- 
дето върлуват приятелски клики. Публичните скандали през последните години 
например в Стопанската академия в Свищов са само едно от ярките проявления 
на тази ситуация. Преходът доведе до маргинализация на научни позиции, до 
срив на социалния статус на учените и благоприятства възхода на нищожества 
- неспособността да се добие научна позиция с научни качества се компенсира с 
политическа риторика и заклеймявания. В началото на промените видяхме как 
бивши преподаватели по научен комунизъм станаха патологични антикомуни- 
сти, бивши служители на високи места в йерархията на БКП правеха списъци за 
уволнение на комунистите в университетите, в които работеха, а прононсирани 
некадърници се представяха за „репресирани”. 

Ползвайки книгата на Дончо Градев, можем да разберем природата на бъл- 
гарския антикомунизъм, как бивши нагаждачи най-бързо се приспособяват към 
новата ситуация и от ласкатели на някога силните на деня, от жадуващи да се 
наредят нависоко в йерархиите на социализма стават пещерни антикомунисти, 
ударни сили на цветни революции. Можем да разберем ускореното пренаписване 
на автобиографии и идеологическото пребоядисване, как хора, които са изглеж- 

дали едни довчера, изведнъж като че ли стават нещо съвсем различно. Можем да 
разберем как се оказва, че сред огромната хуманитарна интелигенция, създаде- 
на при социализма, има немалко дребни души и малки човеци, които смятат, че 
не заемат достатъчно високо място в йерархиите на престижа и от тях се ражда 
либералната антикомунистическа група от интелигенти и платени идеологиче- 
ски наемници в десетките неправителствени организации, предназначени за на- 
лагане на прокапиталистическа идеологическа хегемония. Българският преход 
изведе на повърхността хиляди дребни хора, превърнали се в агресивни посред- 
ствености, в заели високи постове негодници, които доведоха нашето общество 
до ужасяващи разрушителни следствия. 

Имало е в нашата история времена на духовен подем, времена, раждащи 
герои, времена величие. Но има и такива, от които се пръкват всекидневно, все- 
кичасно нищожества, раждат се „малки хора“ - времена на катастрофи, времена 
на разпад. Такова беше времето у нас през последния четвърт век. Времето на 
прехода към капитализъм не роди мощна икономика, нито по-добро образова- 
ние и здравеопазване, не направи българина по-свободен, не го вкара в по-спра- 
ведливо и равно общество. Но то роди огромно количество негодници, малки 
хора, които изпълзяха на повърхността, усетили, че е дошло тяхното време, и 
участваха във вакханалията по сриването на икономика, държава, духовност и 
морал. Основите на психологическата интерпретация на това, което стана, мо- 
жем да разберем от книгата на Дончо Градев. 

ДВА ЗАКОНА НА ПРЕХОДА“ 





Дончо Градев - професор, док- 
тор на социологическите нау- 
ки, преподава социална психо- 
логия във Философския факул- 
тет на СУ „Св. Кл. Охридски“ Ав- 
тор е на книгите: „Промените в 
социалната психика“ (1983), „(0- 
циалните роли на личността“ 
(1984), „Събитията в жизнения 
път наличността“ (1987), „Соци- 
ална психология на масовото по- 
ведение“ (1995/2000), „Психоло- 
гия на масите“ (2005), „Стигма 
и личностна биография“ (2010), 
„Критична социална психология“ 
(2012), „Властта на малкия ч0- 
век” (2015). 


Дончо Градев 


1. Законът за развитието 

на академичния състав в Република 
България - тунел за посредствени 
научни кадри 


-- закон е обнародван в средата на 2010 г. и влиза в 
сила през 2011 г. Обявените мотиви за неговото на- 
лагане имат идеологическо съдържание; авторите на за- 
кона лансират в публичното пространство виждането, 
че с него се заменя една законова уредба, която е свър- 
зана с т.нар. тоталитарно минало на България. Зад този 
пропаганден лозунг обаче се крият истинските причи- 
ни за отмяната на стария Закон за получаване на научни 
степени и звания в университетите и научните институ- 
ти. Предходният закон беше много висока летва за „та- 
лантливите“ кариеристи. Те трябваше да преминат през 
три нива на оценка, за да получат научна титла и статус 
на хабилитиран изследовател или преподавател: научен 
съвет със състав около двадесет души и още две научни 
комисии в системата на Висшата атестационна комисия. 
Не че тази тристепенна система не беше пробиваема за 
напористите кариеристи, но в сравнение със сегашната 
ситуация си беше трудно превземаема крепост. 

Новият закон е направен от малките хора, про- 
врели се до първите стъпала на академичната йерар- 
хия, за да могат безпрепятствено да продължат ка- 
риерния си път. Този закон прокопава тунел, който 
прикрива движението на малкия човек към „местата, 
където измамата и посредствеността не се допускат“. 
С какви свои характеристики новият закон стимулира 
кариеризма на „смелите манипулатори? 


ко Из,„Властта на малкия човек. С., Наука и изкуство, 2015. 

« Новият закон минимизира броя на експертите, от които зависи даване- 
то на научните степени и звания. Те стават приблизително шест пъти по-малко. 
Малкият брой лесно се държи под контрол, няма да отнеме много време да се 
„обясни“ на експертите какъв положителен човек е нашият човек; колко е добре 
да му се даде път, защото един ден ще потрябва, т.е. ще бъде послушен. Дори и 
да няма такива уговорки, остава фактът, че бройката на научното жури го прави 
пробиваемо за манипулативно влияние. Който е участвал в такива журита, е ви- 
дял съвсем отблизо посочения дефект на тази процедура. Повечето научни екс- 
перти споделят по пряк и косвен начин мнението, че всеки, който е подал доку- 
менти за получаване на научна или преподавателска степен, се радва на успешен 
край. Изключенията са съвсем незначителни. Налице са данни за успеваемостта 
на процедурите, които потвърждават обобщението „успешен процедурен край“. 

« Негласно правило е, че научните журита се подбират, за да се подкрепи 
даден кандидат. Малко хора биха си изкривили съвестта, за да не признаят нали- 
чието на такава практика. Тези, които отказват включване в журитата, за да за- 
пазят своята обективност, се подменят с нови членове и така, докато се постигне 
напълно подкрепяща експертна среда за дадената процедура. В различните кон- 
фигурации на научната общност ясно се знаят критичните и неподкупни учени, 
но за съжаление те рядко попадат в състава на конструираните журита. Ако това 
е неизбежно, ако без тях не може, те са малцинство в експертния състав и не мо- 
гат да повлияят на положителния изход. И още за подбора на научните журита. 
Замяната или по-точно избягването на критичните учени става чрез заместване- 
то им с потънали в забвение пенсионери с академични титли. Те се отзовават не 
само заради предлагания хонорар, но и защото им се обръща внимание и за из- 
вестно време отново се чувстват значими представители на научния фронт. До- 
като мине процедурата, пенсионерите са обект на интензивно ухажване, хвалене 
от самите кандидати и организаторите на конкурсите. В Закона на един етап се 
предвижда, че подборът на научните журита става чрез т.нар. национална листа 
на принципа на случайния подбор, но този елемент се оказа трудно изпълним и 
практически отпадна. Остана удобният вариант - научните звена да действат по 
свое усмотрение, използвайки опаковката „научна съвест“. 

« Процедурите за даване на научни степени и звания стават чрез открито 
гласуване. Наивно е да се смята, че всеки член на научното жури действа авто- 
номно и по научна съвест и откритото гласуване няма никакво значение за него. 
Чрез принципа на откритото гласуване се цели постигане на „единомислие“ на 
членовете на журито. Трудно е, а като се познават данните, се оказва невъзможно 
да се гласува различно от очакваното - дадена процедура да приключи с поло- 
жителен резултат. И все пак на какво се дължи съглашателството при откритото 
гласуване? Причините са няколко: 

А. Този, който е против, си навлича врагове сред участниците в конкурса. 
Практиката показва, че неуспелите са твърде отмъстителни; намират различни 
начини, за да накажат тези, които са били против, независимо от тяхната научна 
коректност и обективност. Могат да използват всички оръжия на „малкия чо- 
век“, попаднал в академичните среди. Лесно вплитат „неправоверния“ винтриги, 
клюки и доноси. Ако има някакви постове, правят задкулисни административни 

пречки. Така или иначе, откритото гласуване създава големи главоболия, а имен- 
но това се очаква от този елемент на процедурата. 

Б. Тези, които не гласуват „правилно“ в дадена процедура, са застрашени не 
само от кандидатите, но и от колегите им, които ги лансират в академичната ка- 
риера. Това са единици от по-високите етажи в научната институция, които имат 
по-голяма власт, а техният „гняв“ е далеч по-опасен. На кого му трябват толкова 
много врагове? Обикновено, за да ги избегнеш, е по-добре изобщо да не участваш 
в научните журита; така поне ще си освободен от вътрешния конфликт при такива 
неудобни ситуации. Дори и да са много тези, които се отказват, няма журита, които 
да са останали непопълнени. Винаги се намират подходящите заместници. 

В. Опасността от откритото гласуване е и заради механизма на „негативната 
адаптация“. Научната съвест се оттегля на заден план съобразно заключението - 
„така правят всички“; такъв е законът, калпав е, но е закон. Много хабилитирани 
преподаватели предпочитат да поддържат процедурите, за да има обновление на 
кадрите, въпреки че съзнават нарушаването на академичните стандарти. Капа- 
нът на „откритото гласуване“ на практика е непреодолима слабост на Закона и 
няма съмнение, че това не е случайна грешка на немарливия законодател. „От- 
критото гласуване. еумишлена психологическа принуда да се гласува еднопосоч- 
но от членовете на научните журита. 

« Дискутираният закон позволява пробив на посредствените учени с карие- 
ристични амбиции и поради неясното изискване за разграничение между т.нар. 
малък и голям докторат, т.е. - образователната и научна степен доктор и доктор на 
науките. В правилника за приложението на Закона се посочва (относно големия 
докторат), че той не може да повтаря буквално темата и значителна част от съдър- 
жанието на труда, с който е придобита образователната и научна степен „доктор“. 
Иначе казано - допуска се в „големия доктораг“ да се включват елементи от вече 
защитения труд за придобитата по-ниска степен. Талантливият кариерист използ- 
ва това „допускане“ и без да му мисли много, пристъпва смело към автоплагиат- 
ство при придобиването на най-високата научна степен. Ако в Закона го нямаше 
„полуразрешението“ за такава „приемственост“, нямаше да има често срещаното 
„докторско“ автоплагиатство. Този недостатък на Закона се мултиплицира и при 
професорските конкурси. Често срещана практика е правенето на компилация от 
вече публикувани преди години трудове, които се издават под ново заглавие, или за 
по-лесно се представя само документ от някое издателство със съдържание - „под 
печат“. Разбира се, че всичко това става под надзора на „бдителното“ жури. Ако я 
нямаше тази възможност, стотици конкурси за преподавателски и научни степени 
нямаше изобщо да се състоят. Куражът на напиращите за академично израстване 
идва от умишлено допуснатите слабости на закона, съдържащ рязко снижаване на 
критериите за научна оценка и контрол над съответните процедури. 

Отношението на научната общност към новия Закон преминава през ня- 
колко етапа. Първият обхваща времето около влизането на закона в реално 
действие. Една значителна част от утвърдените академични изследователи и уни- 
верситетски преподаватели твърдо се противопоставят на новия Закон, виждай- 
ки в него правен инструмент, чрез който с бързи темпове ще се принизи нивото 
на академичния потенциал на национално равнище. Разбира се, имаше и групи, 

които, въпреки че са против закона, проявяваха любопитство как той все пак ще 
заработи. Много от тези „любопитни“ колеги бързо възвърнаха първоначалните 
си негативни нагласи спрямо новия Закон и се надяваха, че той бързо ще отпадне 
след разпознаването на видимите му ограничения. Критиката на Закона вътре 
в академичната общност остана на високо равнище. Вторият етап е свързан с 
надеждата, че вътрешните университетски правилници ще неутрализират в го- 
ляма степен слабостите на Закона. Но това очакване не се оправдава; вътрешните 
правилници легитимират закона и чрез тях не се постигат никакви подобрения. 
Много критици на Закона смятат, че вътрешните правилници задълбочават не- 
говите преобладаващи негативни страни. 

Третият етап от модифицирането на отношението към Закона се характе- 
ризира с изолирането на критично мислещите до нивото на безпомощно мал- 
цинство, което трудно се противопоставя на академичната маса, проявяваща 
позиция на гласно и негласно подкрепяне на новия механизъм за академично из- 
растване. Може определено да се каже, че „румънският вариант“ няма да се случи 
в България. Какви са причините за поставянето на тази неприятна прогноза? 

А. Университетите в лицето на катедрите и факултетите се почувстваха сил- 
ни, че сами без особена трудност могат да решават кадровите си проблеми. Но- 
вите частни висши училища и университети чрез бързото производство на ака- 
демични кадри стават все по-независими от „донорството“ на БАН и големите 
държавни университети. Калпави или не, собствените кадри са важно нещо - 
има с какво да се отчитат пред НАОА при поредната акредитационна процедура. 
Въпреки че този „ход е непочтен спрямо стандартите на академизма, който се 
използва. Още от първата половин година от приложението на Закона универ- 
ситетските управленски звена притъпиха критичното си отношение към новата 
кадрова регулация. Тя се оказа добре дошла за тях, като се гледа, разбира се, на 
висшето образование като на бизнес. 

Б. Най-благотворен се оказа новият Закон за амбициозните некадърници, 
стъпили по някакъв начин в полето на академичните среди. Малкият човек в на- 
уката се чувства най-добре, когато има шанса да се възползва от правно скрепени 
занижени критерии за работа и кариера. Новият Закон е идеален в това отношение; 
той сякаш „прегръща“ кариериста с посредствени възможности. Какви са неговите 
главни стъпки: първо, изучава процедурния правилник; второ, урежда обявата на 
конкурса чрез сервилничене и клетви за вярност към шефовете; трето, сглобява 
„научните“ си трудове - компилации от стари начални публикации плюс добавки 
от интернет. С присъщата ловкост на талантливия кариерист „продукцията“ бързо 
е готова за положителна „експертна“ оценка на нетърпеливото жури. След тези три 
главни стъпки има и едно допълнение, реализирано обикновено в „свободен стил“. 
Става дума за задължителното ухажване на рецензентите и авторите на „станови- 
щата“ (няколко на брой). Този епизод никак не е лесен; той изисква елемент на про- 
учване, дисциплина в действието и „прилична“ доза лицемерие при подкупното 
действие към членовете на журито. Всеки случай е различен, но успехът е сигурен, 
когато се спазват правилата на „малкия човек“ в науката. 

В. Мъдрите учени и университетските светила, които са обичани от студен- 
тите, отдавна не управляват висшите образователни и изследователски институ- 

ции. На техните столове са седнали бизнесмените със „заслужени“ научни тит- 
ли и звания. Тези бизнес мъдреци са достигналите до високо управленско ниво 
„малки хора“, които се нуждаят от всякакви инструменти, за да поддържат вис- 
шето образование в статуса му на бизнес продукт. Едно директно обобщение ще 
свърши добра работа при изясняването на статуса на „малкия човек в „местата, 
където измамата и посредствеността не се предвиждат“. „Малкият човек“ е пре- 
върнал тези места в свой офис, запазил е само „фирмения“ знак - университет. 


2. Законът за декомунизацията 


Този закон е обнародван в ДВ, бр.104 от 24 декември 1992 г. под заглавие „За- 
кон за временно въвеждане на някои допълнителни изисквания към членовете 
на ръководствата на научните организации и Висшата атестационна комисия“. 
Този правен инструмент е известен и под името „Законът Панев“ - по името на 
вносителя на законопроекта. 

Законът е правно недоразумение, защото прилага принципа на колективна- 
та вина, отдавна отречен в юридическата практика. Но все пак той е приет под 
натиска на идеологията на новите политици, взели връх след 10 ноември 1989 г. 
- началото на глобалната политическа и икономическа промяна на българско- 
то общество. Преходът на България от социалистическа към капиталистическа 
организация на обществения живот още не се смята за завършен (изминали са 
25 години) може би защото идеолозите на промяната все още са концентрирани 
върху идеята за декомунизацията, а не върху моделите на адаптацията на обще- 
ството към новите реалности. 

Законът цели отстраняването на „старите“, заемащи ръководни длъжности 
в университетите и научните институти. Критерият за това начинание е идеоло- 
гически и в него няма ни най-малък намек за научните и преподавателските ка- 
чества на предвидените за санкции лица от академичните структури. Същността 
на Закона може да се представи чрез следния цитат от неговото съдържание: 

„В състава на академичните, факултетните, научните съвети и в ръковод- 
ствата (ръководителите и техните заместници) на висшите училища от ниво ръ- 
ководител на катедра включително и нагоре, в състава на научните съвети и в 
ръководствата (ръководителите и техните заместници) на научните институти и 
организации от ниво ръководител на секция или съответното основно структур- 
но звено, включително и нагоре, както и в състава на Висшата атестационна ко- 
мисия и специализираните научни съвети към нея могат да участват само лица, 
които отговарят на следните изисквания: 

1. Не са били членове и кандидат-членове на Политбюро, на Секретариата и 
на Централния комитет на бившата Българска комунистическа партия. 

2. Не са били секретари и членове на районни, градски, общински, окръжни 
и областни комитети на Българската комунистическа партия. 

3. До 10 ноември 1989 г. не са заемали длъжности, които са били на пряк 
отчет в Политбюро или в Секретариата на Централния комитет на Българската 
комунистическа партия и са посочени в раздели Ги П на „Номенклатурата на 
кадрите на отчет в Централния комитет на Българската комунистическа партия“ 

(Хе 1045 от 19.У1П.1978 г., утвърдена от Политбюро на Централния комитет на 
Българската комунистическа партия с протокол Ж 280 от 11.УП.1978 г.). 

4. Не са били щатни и доброволни сътрудници на Държавна сигурност или 
управлението за безопасност и охрана. 

5. Не са компрометирани с участие и изяви във „възродителния процес“. 

6. Не са били в щатния преподавателски и научноизследователски състав, 
както и не са завършили и специализирали в Академията за обществени науки 
и социално управление и нейните филиали, Висшата партийна школа за ръко- 
водни кадри на Българската комунистическа партия, Института по история на 
Българската комунистическа партия, Института за социално управление или 
школите на КГБ и Държавна сигурност. 

7. Не са преподавали история на Комунистическата партия на Съветския 
съюз, история на Българската комунистическа партия, марксистко-ленинска фи- 
лософия, научен комунизъм или партийно строителство. 

8. Не са били политически офицери, заместник-командири по политическа- 
та част и не са заемали длъжности в политуправлението на Въоръжените сили. 

9. Не са били секретари или членове на партийни комитети на Българската 
комунистическа партия на висшите училища и академии, не са били секретари 
на партийните организации на Българската комунистическа партия на факулте- 
ти, научни институти и други научни организации, както и не са били членове на 
кадрови комисии към партийните комитети на висшите училища, академиите и 
други научни организации.“ 

С тези девет забрани Законът е действал до 1994 г. Отстранени са от ръко- 
водни постове в университетите и научните институти 2830 лица. Няма персо- 
нална оценка кой колко е допринесъл като учен и ръководител в сферата на нау- 
ката и висшето образование. Тези съществени характеристики на професията са 
генерално пренебрегнати за сметка на един критерий - политическата принад- 
лежност. Подобно преследване, основаващо се на стигматизирането на опреде- 
лени идеологически убеждения, е познато явление. Тази активност никога не е 
довеждала до положителни резултати, защото е недемократична и зловредна по 
природа. Убедителна илюстрация за тази оценка е епизодът на маккартизма в 
Америка, оставил за дълго време горчивина (по думите на Артър Милър) в мо- 
ралния дух на обществото. Политическото насилие във всичките му форми сее 
приемало от интелектуалните елити крайно критично и с морално отвращение, 
но въпреки това тази уродлива практика се оказва много устойчива. 

Няма специално изследване на засегнатите от „Закона Панев“. Сигурно е 
имало такива идеи и конкретни намерения, но те са останали нереализирани 
заради спецификата на съвременната политическа конюнктура. Поради липса- 
та на системни данни ще бъде споменат един документиран „единичен случай, 
илюстриращ правната и моралната несъстоятелност на обсъждания закон. От 
ръководна длъжност в Софийския университет е отстранен проф. Исак Паси - 
всепризнатият академичен лидер на Философския факултет. Той имаше куража 
да разкритикува публично репресивния Закон на Общото събрание на Фило- 
софския факултет, състояло се на 8 април 1993 г. Словото му бе публикувано 
във вестниците, а по-късно стана част от книгата му „Автобиографични есета“ 

(Паси, 1994). Няколко пасажа от словото на професора дават представа за него- 
вата гражданска позиция: 

1. „За това събрание зная около един месец - откогато академичният съвет 
реши всички факултетни събрания по т.нар. Закон за декомунизацията на нау- 
ката да се проведат в един и същи ден - 8 април, който да се обяви за неучебен. 
Тъй че това събрание не ме завари неподготвен - имах достатъчно време за 06- 
мисляне. Признавам, че първият ми импулс беше изобщо да не идвам тук. Но 
отхвърлих този вариант, за да не се помисли, че болест или някаква неотложна 
работа ми е попречила да изпълня задълженията си, което би било просто недо- 
стойно. Затова реших да дойда на събранието, да кажа тези няколко думи, с които 
да обясня поведението си, след което веднага да напусна.“ 

2. „А на това събрание аз няма да присъствам, защото не желая един репре- 
сивен закон да ме ограничава и да ме насочва в желаната от него посока, да ми 
определя кого мога да предлагам за член на факултетния съвет, за кого мога да 
гласувам и кого не мога да предлагам за член на факултетния съвет, за кого не 
мога да гласувам.“ 

3. „Длъжен съм да изразя и отношението си към самия Закон. Според мен 
той е най-малко противоконституционен, противоправен и антихуманен закон, 
който еднакво позори тези, които са го приели, и онези, които са го санкцио- 
нирали. Не мога да призная за конституционен и за почиващ на правни прин- 
ципи един закон, който изхожда от предпоставката за колективна вина, защото 
вината винаги е индивидуална. Не мога да призная за почиващ на правни прин- 
ципи един закон, който задължава невинния да доказва своята невинност, след 
като още от римското право е безспорна (за правовите държави) максимата опи5 
ртобапа!, доказва вината онзи, който поддържа обвинението. Най-сетне не мога 
да призная за хуманен един закон, който дискриминира достойни хора, поставя 
ги в унизително положение и ги лишава от права, които охотно дава на по-малко 
достойни.“ 

4. „... започнах съзнателния и осъзнатия си живот с две поправки към За- 
кона за защита на държавата, със Закона за защита на нацията, със Закона за 
конфискация на имуществата на лицата от еврейски произход, с техните правил- 
ници и още няколко нормативни акта в този дух. Тогава бях на петнадесет годи- 
ни. А завърших професионалното си поприще с един съвсем аналогичен по дух 
и буква на споменатите закон - известния закон на никому неизвестния Панев. 
Вече съм на шестдесет и пет години и - питам се не е ли това същото съединя- 
ване на края на един живот с неговото начало, в което според Гьоте се състои и 
щастието!“ 

5. „... написах този текст, първо, за протокола, и второ, за да не се помисли, 
че цял един факултет, и то Философският, се е оставил безропотно да бъде от- 
веден на заколение или, което е по-лошо, на унижение“ (Паси, 1994, с. 140-146). 

Този закон наложи отстраняването от ректорския пост на Софийския уни- 
верситет и на друга не по-малко известна фигура - проф. Николай Генчев, историк 
от национален и европейски мащаб, заради обстоятелството, че е бил избиран за 
партиен секретар на Университета. И въпреки съпротивата на научната общност, 
професорът бе уволнен по надлежния ред на чиновническия закон. Ръководствата 

на катедрите, факултетните съвети и други научни звена бяха поети (в повечето 
случаи) от случайни хора, които отговаряха на перспективата на „Закона Панев“. 

Там, където политическите екстремисти се намесват в полето на науката и 
академичните среди, винаги го правят грубо и в нарушение на всякакви правни 
и морални принципи. За това има хиляди примери по света, но един е подходящ 
за настоящия анализ, защото е доста сходен с българския Закон за отмяна на 
достигнатите статуси на учените. През 1936 г. е отнета почетната докторска титла 
по философия на Томас Ман, присъдена му от Германия. Ето (със съкращения) 
„Преписката с Бон“, отразяваща събитието: 


До господин писателя 
Томас Ман 


Със съгласие на господин Ректора на университета в Бон длъжен съм да Ви 
съобщя, че след лишаването Ви от германско поданство Философският факул- 
тет се вижда принуден да Ви заличи от списъка с почетните доктори. Сеобраз- 
носил. УШ от нашия правилник за промотиране Вие губите правото да носите 
това звание. 


Декан 
(Подпис нечетлив) 


До господин Декана 
на Философския факултет 
при Университета в Бон 


Многоуважаеми господин Декан, 

Получих прискръбното известие, което с дата 19 декември сте отправили 
до мен. Позволете ми по този повод да Ви отговоря следното: 

Тежката отговорност за цялото днешно бедствено положение, която герман- 
ските университети са поели върху себе си, като са се превърнали поради трагично 
неразбиране на историческия момент в хранителна почва на недостойните сили, 
които опустошиха морално, културно и стопански Германия - тази тяхна от- 
говорност ми е отдавна отровила всякаква радост от притежаването на акаде- 
мичното звание, с което някога бях удостоен, и вече не ми позволяваше да се полз- 
вам по какъвто и да е начин от него. Почетната титла доктор по философия аз 
нося и днес, тъй като Харвардският университет отново ме бе облякъл с нея на 
основания, които бих желал, господин Декан, да донеса до Вашето знание. 

Преведен от латински на немски, този документ гласи: „... Ние, Ректорът 
и Сенатът, с одобрението на достопочтените университетски инспектори из- 
брахме на тържествено заседание Томас Ман - световноизвестен писател, кой- 
то като тълкувател на живота за мнозина наши сънародници е запазил заедно с 
твърде малобройни свои съвременници високото достойнство на немската кул- 

тура - и го провъзгласяваме за почетен доктор по философия, удостоявайки го с 
всички права и почести, свързани с това звание.“ 

Ето в какво странно противоречие с днешните немски разбирания се е съз- 
дала представа за моята творческа дейност в умовете на свободните и обра- 
зовани хора отвъд океана - смея да добавя - не само там... и ако Вие, господин 
Декан (аз не познавам наредбите), ще трябва да окачите изпратеното ми из- 
вестие на черната дъска, аз действително бих желал да бъде направена същата 
чест и на този мой отговор. Може би някое академично лице, студент или про- 
фесор, тутакси подтискайки страшното си предчувствие, все пак ще се позами- 
сли и сепне, след като го прочете, може би това писмо ще бъде за него нещо като 
бегъл поглед, хвърлен към свободния духовен свят от коварно натрапената му 
изолираност и принудително неведение“ (Ман, 1975, с.190-191). 


„Малките хора“, достигнали по пътя на случайността или чрез измама и на- 
силие до политическата власт, винаги са се страхували от хората на духа; нещо 
повече - считали са ги за свои най-големи врагове, дори повече от тези, с които са 
воювали „лице влице“. При всяка глобална промяна на обществото, ставаща чрез 
надделяването, главно по революционен път, на една идеология над друга, зава- 
рената интелигенция - хората на науката и културата - винаги е била подлагана 
на изолация и репресия. Това ясно се вижда при осъществяването на тоталитар- 
ните и репресивните режими, които са специфични за всяко историческо време. 
Репресивните политически елити имат размаха на „малките хора“, заели високи 
постове не по правилата на нормалните демократични общества. Колкото и да е 
силна и всеобхватна властта им, те не се чувстват в безопасност, когато някъде 
около тях се намират по-висши същества, каквито са хората на науката и висо- 
ката култура. Овластеният политически примитив използва всички „законни. и 
незаконни средства, за да приравни интелектуалните слоеве на обществото до 
своето равнище. По времето на „Културната революция“ в Китай професорите 
са принуждавани да вършат несвойствен за тях физически труд. Хитлер е горил 
книгите им иги е прогонвал, Сталин е действал по същия жесток начин, сходни 
са били действията във всички подобни тоталитарни общества. Завареният нау- 
чен и културен елит е подлаган в най-добрия случай на морално унижение. Целта 
е била - нека всички да видят къде е силата и да се забрави за „надменното“ пове- 
дение на образованите общности. На узурпаторите на политическата и държав- 
ната власт не им е нужна критичността на интелигенцията, особено най-висшето 
й равнище - хората от академичните среди, които имат влияние върху умовете на 
широките маси от млади хора. По тази причина например след девети септември 
1944 г. преподавателите в университетите, завършили в западните държави, са 
били уволнявани, защото се е смятало, че принадлежат към класата на буржоа- 
зията. На тяхно място поставяли случайни, но верни на новата идеология кадри. 
След 45 г. тоталната промяна в обществото у нас използва долу-горе същия модел 
на идеологическо прочистване, например посредством „Закона Панев“ и други 
не чак толкова явни техники на политическа репресия. Един пример е показате- 
лен за тази управленска тенденция. Беше махнат паметникът в София на големия 
български поет Никола Вапцаров и пренесен в някакъв заден двор на държавно 

културно учреждение. Но вероятно след съвета на някоя неправителствена ор- 
ганизация скулптурата тези дни е върната на старото й място. Е, не може да се 
отрече, че понякога „малкият човек в политиката има духовни проблясъци. 

Качествата на двата закона, засягащи научните кадри в академичните зве- 
на, са показател за грубата намеса на „малкия политически човек“ в една морал- 
но забранена за него сфера в обществения живот. Разглежданите закони имат 
и вторична функция - те стимулират вече изградената поведенска стратегия на 
малките хора в университетските среди. Въпросът е: „В какво по-конкретно се 
изразява приносът на двата закона за кариерното развитие на посредствените 
преподаватели и научни работници“. 

« Законът за израстване на академичния състав и „Законът Панев“ създават 
ситуация, в която детронираните учени от ръководни длъжности веднага трябва 
да бъдат заменени с нови лица. Спомням си, че по логиката на тази „необходи- 
мост“ един главен асистент бе назначен едновременно за ръководител на две уни- 
верситетски катедри. Подобен кадрови срив се забелязваше при конструирането 
на научните съвети за присъждане на академични степени. Там попадаха хора, 
които и на сън не са си мечтали, че ще се издигнат на такова престижно експерт- 
но ниво. Потокът от сива маса навлезе в цялостната структура на управление- 
то на научните организации и университетите. Поради кадровия недостиг бяха 
съкратени някои научни съвети, а други бяха слети със сродни звена. Никаква 
дискусия не се е състояла - дали това е научнообосновано, или не - важното еда 
се изпълнят задачите, поставени от репресивните закони. 

« Редица университетски учени и преподаватели отказваха да заместят 
отстранените от ръководни длъжности свои колеги, но не и „малките хора“ в 
науката - за тях това обстоятелство е шанс, който не е за изпускане. По тази при- 
чина „малкият човек“ одобрява както съдържанието, така и последствията от 
репресивните закони, които разчистват пътя за по-бързата му кариера. Малкият 
човек не само се възползва от репресивните закони. Той става техен защитник и 
пропагандатор. По силата на интригантското си мислене и поведение той злост- 
но напада жертвите на правно утвърдената негативна санкция за разчистване на 
идеологически сметки. Какви са „изобретателните“ действия на академичния ка- 
риерист? Най-типични са следните негови тактики: 

А. Шумно говорене с повод и без повод колко са важни репресивните за- 
кони и колко много са закъснели те. „Малкият човек“ си приписва заслугата, че 
по някакъв начин е подсказал и подпомагал появата на тези законови мерки. Та- 
лантливият кариерист не пропуска случая да се впише в „героичния пейзаж“ на 
новите явления. Така се надява, че ще бъде по-бързо забелязан като подходящ 
кандидат за овакантените постове. Тактиката изглежда наивна, но въпреки това е 
печеливша. В ситуации на масови кадрови чистки лоялните малки хора постигат 
реализация на кариеристичните си амбиции. 

Б. Репресивните закони са по-ефективни, когато жертвите им са допъл- 
нително очерняни от на пръв поглед неутрални сили. „Малкият човек“ без 
специално повикване се поставя в услуга на това очакване. Става безмилостен 
в нападките си спрямо жертвите на репресивните закони; разбира се, с цел да 
бъде забелязана неговата лоялност в конюнктурната ситуация. „Малкият човек“ 

знае как да действа, за да злепостави и очерни своите колеги, които са на път да 
загубят управленските си постове. При „Закона Панев“ например те разлепва- 
ха позиви по вратите на преподавателите, наричайки ги „номенклатурчици“ и 
„мръсни комуняги“. И изведнъж се оказват големи познавачи на научните им 
публикации; дискутират ги със снизхождение и при възможност пишат във все- 
кидневния печат „смели“ убийствени критики. Така „малкият човек“ се надява да 
излезе от обвивката на безличието си и да стане част от предната линия на „науч- 
ния прогрес“. Наблюденията по време на действието на „Закона Панев“ показват, 
че „малкият човек. е много успешен. Той действително заема много от овакан- 
тените управленски постове вследствие на идеологическата чистка. Е, разбира 
се, нямало е места за всички посредствени кариеристи, но най-активните не са 
останали незачетени. 

В. „Малките хора“ използват ситуациите на политически чистки в научните 
организации и университетите, за да лансират по-лесно своите „закъсали“ ди- 
сертации и пасквилни ръкописи, представяни като научни разработки. Факт е, 
че в ситуации на организационен хаос компромисите са много големи и всичко 
минава далеч по-лесно от нормалните академични условия. Чистките предпоста- 
вят лозунга „Грябват нови, необременени от миналото кадри!“ И кадрите се поя- 
вяват - „малките хора“ стават новите лица на „демократизацията“ на науката. Та 
иначе за какво са тези закони, ако не доведат до научен „напредък“. 

Репресивните закони в науката са „манна небесна“ за „академичните“ ам- 
биции на „малкия човек“. Забраните винаги засягат по-високите етажи на ака- 
демичната йерархия, а именно там са насочени стрелите на завистта и омразата 
на посредствените кариеристи. Тези закони събарят бариерите, които в някаква 
степен възпират напористите посредственици при преследването на по-висок 
академичен статус. Неслучайно именно антиакадемичният закон създаде 3000 
професори за една година в Румъния преди няколко години. Такова явление се 
появи и в България, също по законен път. 


БЕЛЕЖКИ 


Определението на Гьоте за щастието е: „Щастлив е оня, който е успял да съедини края на 
своя живот с началото". 

ПУБЛИЦИСТЪТ И ГЛУТНИЦАТА» 
(140 ГОДИНИ ОТ РОЖДЕНИЕТО НА ЙОСИФ ХЕРБСТ, 
90 ГОДИНИ ОТ НЕГОВАТА ГИБЕЛ) 

Йосиф, син на Яков. Какво библейско начало... 
е „И отиде Йосиф подир братята си и ги намери... 
А те го видяха отдалеч и преди той да се приближи 
до тях, взеха да се сдумват против него да го убият” 
(Първа книга Мойсеева, Битие, глава 37) 
„Антифашистите се довеждаха за екзекуции от 
двама души офицери... Те го довеждаха, сядаха и заста- 
ваха близо към краката му от предната страна... В туй 
време отзад двамата подготвени екзекутори държаха 
готовата примка и обикновено третият, с изненада, 
нахлузва я на врата и онези веднага теглеха в проти- 
воположни посоки, докато му спре сърцето..” (Дело 
Жо 634/23, август 1954, показания на подсъдимия Илия 
Ковачев, участник в екзекуциите през 1925 г.). 


2. Трябвало е само да си избере кариерата, подоба- 
ваща за сина на такъв заможен човек като директора на 
Барон-Хиршовите железници: дипломат или политик, 
висш военен или висш държавен чиновник, съдия или 
прокурор, тежък търговец или крупен предприемач. 
Избира журналистиката. Въпреки предупрежденията 
на Стоян Михайловски, че „българската журналистика 
е каймак от храчки и сметана от помия”. 

Редакторът на „Дневник” и „Време”, на „АБВ”, „Вик 
за свободни хора”, „Ек утринен”, „Ек вечерен” и „Днес”; 
създателят и първи председател на Съюза на български- 
те журналисти; кореспондентът на „Ди Цайт”, „Дейли 
Мейл”, „Нойе Фрайе пресе” и „Фосише Цайтунг”; жур- 
налистът, „на когото в чужбина вярват повече, отколко- 
то на БТА), както казва Екатерина Каравелова; кумирът 


Предговор към книгата с произведения на Йосиф Хербст „а- 
лантът да бъдеш свободен", съставител Велислава Дърева. 
Книгата е под печат. 

на дамите от хайлайфа; най-изисканият кавалер, щастливо женен за първата кра- 
савица на царството - изящната Виола Каравелова; човекът, който „с цинична лес- 
нота говори на родните езици с всичките си чуждестранни събеседници”, според 
Марсел Дюнан, главен редактор на в. „Тетрз; приятелят на Стоян Михайловски и 
Пенчо Славейков, Симеон Радев и Александър Балабанов, Елин Пелин и Алексан- 
дър Божинов, д-р Кръстев и Кирил Христов, Антон Страшимиров и Александър 
Гиргинов, на македонските харамии и артистичната бохема; офицерът, оживял по 
чудо под купища трупове след сражението при Дъсчен кладенец (от куршума, кой- 
то не сварил да го убие, ще направи медальон и ще го подари на Виола); героят в 
две войни, награден лично от Франц Йосиф с орден за военни заслуги; директорът 
на печата, който вместо да изпълнява задълженията си на цензор, пуска цялата ин- 
формация за Октомврийската революция; най-авторитетният, най-влиятелният 
човек в държавата, когото Короната силно желае да придърпа в своето обкръже- 
ние и да го опитоми; той е импозантен, сякаш току-що кацнал от „Пратерщрасе” 
посред калната София, неизменно с бяла жилетка, бяла папийонка, бял копринен 
шал и златен ланец; той е в центъра на всички светски събития, има ложа в Парла- 
мента ив Народния театър, в „Юнион клуб” го чака неговата маса, пие си кафето в 
„България” и пуши само тънки пури. 

Това е Йосиф Хербст. 

Един блестящ мъж с блестящо бъдеще. 

Един блестящ журналист с жестоко бъдеще, което го дебне в полицейските 
подземия. 


3. Той не признава никакви величия. Освен „Негово величество Народът” и 
„Негово величество Езикът”. Българският народ и българският език. И, разбира 
се, и най-вече, и преди всичко - Свободното слово на Свободния човек. Този 
Свободен човек, този рицар на Свободното слово, е самият Хербст. 

Той е страшно неудобен, казва и иска неща, които не са нито за искане, нито за 
казване, и с безподобния си инат предизвиква и разваля на цял свят спокойствието. 

Спокойствието на Фердинанд, един „човек с голям нос, малък интелект и 
дългоноктести нервни ръце”, един „фаталист, който сетне стана фатален”, един 
„маджарски хусарски поручик, който като не могъл да стане ротмистър, станал 
княз на България”. 

Спокойствието на Борис, на когото казва: „Царувай, царю честити, но и 
управлявай сегиз-тогиз". 

Спокойствието на политическия слугинаж, който се възторгва и разстила 
пред чуждия интерес и предава, и продава държавата заради своя си интерес: „До- 
шли откъдето и да било, безразлично в какво качество, с покана или без покана, 
сегашно величие или минало, възходящо слънце или угасваща звезда, всекиго по- 
срещаме като месия. Радваме се, че халът ни е станал толкоз интересен, та идат да 
го видят. Значи не е хал като всеки хал. И после тъжим, че не си знаем халът” 

Спокойствието на политическите мамелюци, тартюфи и писалконосци на 
режима като Йордан Бадев и Данаил Крапчев, вместили „в себе си толкова под- 
лост, глупост и низост”. (Днес не преиздават Хербст, но издават писанията на спо- 
менатите мамелюци, и ги славословят, и ги почитат. Както някога. Защото това 

зловещо „някога” се завърна в нашия живот с всичките си прелести - умствен 
мързел, лицемерие, лакейство, невежество, демагогия, подлост, полицейщина, 
политическа безнравственост, обществен цинизъм, цензура.) 

Спокойствието на цензорите, които „като птицата щраус крият главите си в 
пустинния пясък, а излагат задника на властта”. 

И най-вече - спокойствието на „демокретените” от Демократическия сго- 
вор, който „винаги е заявявал кратко, ясно и на всеослушание: обичай ме, ако 
не - щете изям”. 


4. На 9 юни над България увисва едно черно слънце. 

Черно и кърваво. 

Започва смъртоносната битка на Йосиф Хербст с глутницата. 

Глутницата, предвождана от Александър Цанков, ген. Вълков и ген. Русев. 
Всеки техен ден започва с неговите, на Хербст статии, бележки и миниатюри. Всеки 
негов ред е подчертан. Всяка негова дума е оградена с яростен замах, като в примка. 

„Решено било да се празнува „9-и юни” като една славна дата на възстановя- 
ването на Конституцията. Конституцията е скромна. Както и при други тържест- 
вени случаи, тя щяла да отсъствува от празненствата с риск да бъде изключена от 
демократическия сговор.” 

„На г. Цанков колчем му се е падало да говори, все една реч е държал и тя е 
„Кръв ще леем!” 

„Не е пръв г. Цанков, от когото българското общество слуша, че то диша 
единствено чрез него и ако той си отиде, животът на страната ще спре.” 

„България днес се управлява от професори и генерали - звания, които се 
ползват с най-голяма почтеност... Тия почтени звания на върховете представля- 
ват най-удобна стряха за спекулантите, за шарлатаните и елементите на общест- 
вената утайка да се чувствуват свободни да развиват най-осъдителна и вулгарно 
престъпна дейност, сигурни, че за да не падне подозрение върху цялото управле- 
ние, делата им ще бъдат прикрити, престъпленията им потулени” 

„Да се спасява страната е едно, а да се спасява правителството е друго. За 
спасяването на страната може да се пожертвува едно правителство. За спасяване- 
то на което и да е правителство обаче не може и не бива да се жертвува страната. 
Правителството е за това, за да бъде държано отговорно. То не е писано яйце” 

Глутницата не иска да чете и да слуша такива „скверни” думи. 

И започва зловещият маратон, в който Хербст се надбягва с тъмните сили. 
Властите спират „Вик”, той започва „АБВ”, спират „АБВ”, той започва „Ек”, спират 
„Ек”, той започва „Днес”. 

За Хербст политиката това е „да застанеш нейде”. И той застава - „на страната 
на унижените и оскърбените”. В центъра на мишената. Това е неговата свободно 
избрана позиция на свободен човек. Той, който никога не е членувал в Комунисти- 
ческата партия, написва черно на бяло едно късичко изречение: „Аз съм комунист” 
Това е повече от предизвикателство. Това е избор. Това е смъртна присъда. 


5.Глутницата е ненаситна. На „демокретените” не им стига отрязаната глава 
на Стамболийски, не им стига кървавото зрелище на 9 юни, не им стигат кърва- 

вите конници през Септември”23, не са им достатъчни някак сечта и пепелищата. 
И след всяка вълна на смърт и погром следва нова, още по-зловеща, и българско- 
то летоброене става нечленоразделно, и годините се сливат, и 1923-та прелива 
своята кървава чаша в 1924-та, после в 1925-а, после... 

Защото „демокретените” имат мисия. Велика, естествено. Да въдворят „гро- 
бищно спокойствие” в България. 

На 14 юни 1924-та убиват народния представител Петко Д. Петков (БЗНС), 
редактор на в. „Земеделско знаме”. 

На 13 септември 1924-та убиват народния представител Димо Хаджидимов 
(БКП), редактор на в. „Освобождение”. 

На 11 февруари 1925-а убиват Вълчо Иванов, секретар на БКП - София. 

На 17 февруари 1925-а убиват народния представител Тодор Страшимиров 
(БКП), юрист, писател и бляскав оратор. 

На 6 март 1925-а убиват народния представител Харалампи Стоянов (БКП), 
редактор на в. „Наши дни”. 

На 20 март 1924-та арестуват за първи път Христо Ясенов. 

На 23 януари 1925-а арестуват за първи път Гео Милев. 

„Петко Д. Петков даде още със заставането си в борческите редове мерките 
на своя погребален ковчег... Тодор Страшимиров е бил погребан в присъствието 
на 4-5 души. Това е една жалка истина... Министри, които лепнат на столовете си, 
употребиха пролятата от зловещия дух кръв вместо туткал, за да се залепят още 
по-здраво на креслата... Поетът Христо Ясенов биде задържан, без някой да знае: 
защо? Интерниран е, без някой да знае: къде... Поетът Гео Милев е окошарен. Ако 
представи гаранция, ще бъде освободен заедно с мислите си. Ако остане в затвора, 
мислите му няма да бъдат арестувани. Защо е целият масраф:... Белите ръкавици 
на софийските стражари много силно изпъкват в контраст с черните рамки на тол- 
кова некролози... С азиатска сатрапия не може да се управлява един народ. Напраз- 
но се мъчите от 9 юни насам да го ощастливите - той очевидно не ви ще!... Ние не 
знаем по-безумен режим от сегашния!..” 

Тези думи са на Йосиф Хербст. 

Глутницата отдавна е взела своето решение. 

Агентите на Обществената безопасност, тия неграмотни копои, следят всяка 
негова стъпка, негова и на Виола, слухтят и дебнат, душат във всеки реди междуре- 
дие, в текст и подтекст, правят обиски в редакцията, пишат доноси и рапорти. 

Нещо повече - Хербст получава заплашително писмо от една начеваща фа- 
шистка антисемитска организация, наречена „Братята на Омуртага”. Тия „братя” 
го „съветват” да напусне София и България, в противен случай „ръката, която е 
вдигната върху вас, никой не ще бъде в състояние да спре. Помнете и не забра- 
вяйте това! Иначе смърт вам и децата ви очаква”... 

Глутницата е нетърпелива, нервозна някак. И му отправя последно преду- 
преждение, по мафиотски. Трупът на Вълчо Иванов е изхвърлен демонстративно 
под прозореца на Хербст, на ул. „Любен Каравелов” Ж 5 (днес там няма никакъв 
паметен знак!). 

„В убийството на Вълчо Иванов участвувахме шест души. После стоварихме 
трупа пред дома на един журналист, който ни наблюдавал от прозореца. И на дру- 

гия ден описал всичко във вестника. Това беше към три часа след полунощ. (Дело 
Жо 634/23, август 1954, показания на подсъдимия Димитър Порков, участник в ек- 
зекуциите през 1925 г.) 

Отговорът на Хербст е светкавичен: „Вълчо Иванов изгубва живота си по 
един „мистериозен” начин: грабнали го без съд и присъда, удушили го, изхвърли- 
ли трупа му на улицата в столицата на демократическа България, която се управ- 
лява от най-просветеното правителство!” 

И още: „Да бях премълчал - бих се опозорил” 

Той целият е в тези думи. 

И сам вписва своето име в кървавия български мартиролог. 


6. За Йосиф Хербст журналистиката е „истинският, постоянно действащият 
парламент на една държава”. На фона на дирижирания парламент, на фона на по- 
мийната журналистика, която не се отличава от днешната помийна журналисти- 
ка, Хербст и неговото слово се превръщат в институция, в истинския, постоянно 
действащия парламент. 

Той се извисява, грамаден и самотен сред океан от кръв, сълзи и мръсно- 
словие. Самотен, защото такава е съдбата на гигантите. Просто няма дружини от 
великани. Даже в приказките. 

Той е пристрастен, защото „безпристрастен, хеле пък безстрастен вестни- 
кар, е журналистически евнух”. А властта (всяка) обича точно такива „журнали- 
сти” - евнуси. Та да пазят и славословят нейната харемна политика. 

Той е неудобен, нетърпим, непоносим. За всякоя власт. Във всяко време. 

Той е гневен, но гневът му „не е насочен против някого или някои, а против 
нещо, нещо тъмно, адско, против нещо, което като олово тежи върху поривите, 
постъпките, намеренията, мислите, думите”. 

Той съзнателно предизвиква тъмните сили да смъкнат своите черни маски, 
за да видят всички какви чудовища, каква духовна пустиня, каква нравствена 
мизерия крие този маскарад на овластени престъпници. 

Той не се съобразява с властниците, защото „вестникът не е венцеплетаче- 
ско заведение”. За него журналистиката, вестникът, не е стока, не е машина за пе- 
чатане на пари, не е политическа слугиня, политическа метреса или политическа 
проститутка, а обреченост за истината. 

Истината за разлика от овластената, хищна и престъпна посредственост 
не се нуждае от лакеи, а от воини. И няма историческо време, в което истината 
и нейните воини да са били обект на нежни чувства от страна на властници- 
те. Хербст знае, че любовта на властниците може само да те унижи, опозори 
и зароби. За него няма нищо по-високо и по-ценно от свободата на съвестта, 
която е свобода на словото. „Целият ни протест е за свободата на съвестта”, 
пише той. 

За тази свобода той е готов да плати с живота си. Защото знае, че е по-добре 
да плащаш за свободата си, отколкото да плащаш със свободата си, да я превър- 
неш в разменна монета, да я размениш за временна слава или измамно величие. 
Защото талантът да пишеш не струва и пукната пара без таланта да бъдеш сво- 
боден. Защото това е публицистиката - талантът да бъдеш гражданин, талантът 

да бъдеш свободен. Малцина притежават този талант. И те стават обект на злост, 
омраза, репресии и насилие. 

Но Хербст не пише истината само заради собствената си чиста съвест. „Бор- 
бата стъмните сили водя за вас - казва той на читателите. - Моята полемика е ясна. 
Тя не е моя. Тя е ваша. Аз я водя само от ваше име, за моя сметка и на мой риск” 
Никога няма да разберем Хербст, ако не знаем какво се крие зад тази страст и този 
риск: „Предпочитам да ме дерат с кремък, но да не ми вадят душата с памук. Не 
защото кожата ми е нечувствителна, а защото душата ми е много чувствителна. 
Защото аз вярвам и в това, че прашецът от крилцето на най-дребната пеперудка, 
запалена от някой стихиен пламък, може да предизвика катаклизъм във всемира”... 

За Хербст истината и животът нямат заместители. За тираните те нямат ни- 
каква, дори нищожна стойност. 


7. Още през януари 1925 г. ген. Вълков е приготвил черния списък на левите 
интелектуалци: поети, писатели, журналисти, композитори, художници, учите- 
ли, юристи - все съмнителни лица, определени за изтребване. Срещу името на 
Хербст пише „Особено опасен”. Списъкът е снабден с надлежна инструкция: 

„Преди всичко трябва да се ликвидират най-способните и най-смелите но- 
сители на тези идеи - интелигенцията. В най-кратък срок да се съставят списъ- 
ци на тези хора, за да може в даден момент да се унищожат всички техни водачи 
- виновни или невиновни. Всеки заловен да се съди и екзекутира в 24 часа. Бун- 
товниците да се екзекутират пред очите на техните съучастници. Да бъдат на- 
казани със смърт всички, които издадат каквото и да било от тази инструкция. 

Генералът завършва патетично: „Вместо мен и други водачи ще дойдат втори, 
трети водачи ит.н., готови със същата енергия да се борят в името на горния идеал"... 


8. Първият човек, който осъжда атентата в катедралата „Св. Неделя”, е 
Йосиф Хербст. Той разпорежда да се издаде второ издание на в. „Днес. Тираж - 
колкото хартия има в печатницата. 

„В този момент, когато вестникът се печаташе, три и половина часа, ужасен 
гръм разтърси столицата../. Така започва статията „Сатанинско злодеяние”. И 
така завършва - „Общ е потресът от това сатанинско злодеяние между граждан- 
ството и цялото население,” 

Това е последният текст, написан от Хербст. 

Датата е 16 април 1925 г. 

Същата вечер Йосиф Хербст е арестуван. 

Пред Виола и децата разиграва истински спектакъл - облича се старателно 
- бялата жилетка, бялата папийонка, белият копринен шал, бялата кърпичка в 
джобчето на сакото. Сякаш нискочелите „господа”, запречили вратата, са дошли 
да го заведат на прием в двореца. 

Отвеждат го в ГУ полицейски участък. 

После... 


9. „Въведеното лице се поставяше да седне, водеше се някакъв незначите- 
лен разговор с него, задаваше му се незначителен въпрос като „Откъде ви е този 

пръстен?” ив този момент се хвърляше въжето на врата и се опъваше от двата 
края най-малко от двама души. 

- Колко траеше това? 

- Около пет минути за всеки човек. 

- Някои съпротивляваха ли се? 

- Не, те всички бяха интелигентни хора” 

(Дело Хо 634/23, август 1954, показания на подсъдимия Иван Кефсизов, 
участник в екзекуциите през 1925 г.) 


10. После от ГУ полицейски участък отговарят, че е изпратен в Обществената 
безопасност. Обществената безопасност твърди, че е преместен в казармата на У1 
пехотна дружина. От У! пехотна дружина казват, че Хербст е в училище „Фотинов”. 
После, на 27 юни, Софийският военнополеви съд с удостоверение Хе 3905 призна- 
ва, че Хербст не се търси по 33Д и че „освобождаването му повелително се налага”... 

Напразно полусляпата Екатерина Каравелова ще пише до княгиня Евдокия. 
Напразно Виола ще пише до Александър Цанков. 

Виола, обезумяла от мъка, в бялата си сватбена рокля, на която е закрепила 
снимка на Йосиф, прекрасната Виола тича от участък в участък, от казарма в ка- 
зарма, от министерство в министерство... И пита: „Къде е Йосиф Хербст? Къде е 
мъжът ми“. 

В отговор получава само лъжи. И един безграничен, отмъстителен, тър- 
жествуващ цинизъм от страниците на официоза „Демократически сговор”: „Ние 
не сме пазачи на вашия съпруг”. 


11. Йосиф, син на Яков... 

„И рекоха помежду си... хайде сега да го убием, и да го хвърлим в някой 
ров, па да кажем, че го е изял лют звяр... те му съблякоха дрехата, шарената дре- 
ха, що беше на него, и го взеха, та го хвърлиха в рова..” (Първа книга Мойсеева, 
Битие, глава 37) 

„Труповете прибирахме. Докато са топли ги сгъвахме на две, слагаха се и се връз- 
ваха в чували, като използвахме връвта, с която бяха обесени. Натоварихме трупове- 
те в камионите... Пристигнахме на мястото, където ни казаха, че не бива да се пуши, 
не бива да се приказва и въобще да не се вдига шум... Заравянето продължи много 
малко време. Това беше един от фортовете на Илиянци. (Дело Хе 634/23, август 1954, 
показания на подсъдимия Илия Ковачев, участник в екзекуциите през 1925 г.) 

За по-голяма достоверност зариват трапа с всякакви боклуци. Мятат отгоре 
и пет мъртви кучета, та никой да не доближава тая смрад... 

Така през 1925 г. най-величавият български публицист на ХХ век ще бъде 
погубен в черните нощи на белия терор. Не знаем дали е удушен, не знаем дали е 
изгорен в пещите на Обществената безопасност, не знаем къде е заровен, къде е 
захвърлен, в коя дупка, в кой овраг. Не знаем дали побеснели кучета са влачили 
неговите кости, нито къде са ги завлекли. Когато на 24 януари 1954 г. разкопават 
Илиянския форт, изпод земята излизат въжета, пръстени, кости, катарами, коп- 
чета. От един потрошен череп проблясва синьо-зеленото стъклено око на Гео. 

Но Йосиф го няма там. 

Из вестник „Вестник", Русе 


СТАРОТО ПОКОЛЕНИЕ И НОВАТА 
ИНТЕЛИГЕНЦИЯ 

„Сърце чисто сожизди во мне, Боже, и дух 
прав обнови во утробе моей” 

Отец Паисий пръв в нашата най-нова исто- 
рия почва да събужда нашето национално чув- 
ство и да посява в българското общество идеята 
за национално единство... В този възрожденски 
период се е родило и работило старото поколе- 

4 3 ние, печалните останки на което преживяват 
| последните си дни в наши времена... От Паисия 
1 | до Левски - едни общи за целия български на- 
род идеи. От Паисия до Левски - ред неустраши- 

ми борци... Какъв блажен век, какъв сладък живот"... 

Освободи се България, България уморена, измъчена, ранена, обляна с обилни 
потоци кръв. Мина се четвърт век, но на старата България, на България „от Паисия 
до Левски”, на старото поколение сълзите още не са изсъхнали. Те още се леят за 
незаживелите рани, за падналите жертви; те още се леят за миналото и за настоя- 
щето!... Да пишем ли и за настоящето... 

Роди се освободена България с народ и идеи; роди тя и нова интелигенция, но 
новата интелигенция няма нито народ, нито идеи. Тя не позна тоя народ, обърна 
гърба на неговите идеи и даже стъпи върху тях. Тя потърси и намери нови идеи на 
европейския пазар. Прекара ги през границата без преглеждане, без мито, съгласно 
закона за насърчение на местната индустрия. Донесе ги в изобилие, но народът не 
видя полза както от интелигенцията, тъй и от идеите й. Наопаки, интелигенцията 
съсипа общината, направи я отвратително партизанско учреждение и я замени с 
държавната власт. По такъв начин интелигенцията забрави народа и неговите идеи 
и в много случаи тя действуваше и действува против неговите най-скъпи интереси. 

И се започна еднообразно управление, което и трябваше да се очаква от една 
безидейна интелигенция. 

Тогава ний видяхме вчерашните слуги, днес господари в монументални 
дворци; видяхме оплюти владици, разпнати народни дейци и застреляни герои; 
видяхме на съдийското кресло продажно правосъдие; видяхме народни дейци 
да бягат от освободеното от тях отечество - интелигенцията доби свобода, за да 
ги гони; видяхме депутатския мандат в ръцете на изхвърлените от обществото; 
видяхме черкви и училища, обърнати на партизански учреждения; видяхме чела, 
увенчани с лаврови венци, простреляни; видяхме цигански и хамалски избрани- 
ци за народни представители: видяхме шайки и безномерни стражари да стрелят 
в народа на изборното място; видяхме окръжни управители и околийски начал- 
ници - тъмнични обитатели - народни управители; видяхме тия, които се угоиха 
със Садинските помощи, да издават вестници и да учат хората на морал; видяхме 

позора на печатното слово и изневярванието на народа в неговата сила; видяхме 
самозвани апостоли и писатели, които плюха на това, което вчера проповядваха, 
и проповядват това, което вчера оплюха; видяхме горещо да се стиска ръката на 
вчерашния подлец и убиец; видяхме как обществото го приема и му дава прехрана 
и място в своята среда; видяхме цигани, подпомагани от полицията, да яздят бъл- 
гари; видяхме гладни учители и голи и боси войници; видяхме Тръстеник, Шабла 
и Дуранкулак; видяхме празни хамбари и гнили вагони; най-после, в деня, когато 
се полагаше основният камък за паметника на народните светци, ний видяхме да 
викат „долу!” на нашите освободители тия деца, които не помнят турския ятаган 
и кръвожадност, които не знаят колко ни коства един български поп, един българ- 
ски владика; които не знаят как се е добило българското четмо, на което се учат... 

Видяхме, много неща видяхме в един период от 25 години свободен живот, но 
какво ли още има да видим“... 

Няма ли след това в нашето общество признаци на близка катастрофа и на- 
ближающе народно бедствие... 

1901 г. 

Това е едно от най-ранните есета на Йосиф Хербст - по това време той е на 
25 години и е отговорен редактор на в. „Вестник” (6.м. - В. Д.). 


Из книгата на Йосиф Хербст „Вчера, днеси утре” (изд. 1923 г.) 


ЛАЙТМОТИВ 

С бележки разполагам: по две-три думи на крайчеца на някой вестник, по 
две-три предложения, написани на листенца, разхвърляни, някои и захвърлени 
из разни чекмеджета, без ред, без система, от миналото столетие и от вчерашния 
ден, за личности, за лица, за човеци, за хора, за неща и за събития. Повечето от 
бележките са мои (в същинския смисъл на тази дума), за мен са нахвърлени, за 
облекчение на моята памет; рядко до днес са споделяни с читатели, а само с някои 
близки, приятели и „съкучета”. 

Спомени, ако под тази дума трябва да се разбират „мемоари”, не съм (още) 
написал, въпреки изкусителни подкани и дори подстрекания. Противостоях до- 
сега дори на укорите на ония, които ми натякваха, че съм бил длъжен да напиша 
мемоари. Спомени имам, заключени в най-здравото чекмедже - дебелата ми глава; 
регистратурата е поверена на силната ми памет. 

е „Ги си непоправим!” - ми казваше един близък, сроден човек, и напълно ме 
разбра, когато му отвърнах: „всеки ден коленопреклонно, с наведена глава и сми- 
реномудрено благодаря на моя Бог за този мой недостатък. Ако не бях непоправим, 
отдавна щяха да ми „поправят” характера и да го сломят...“ 

» Старите легенди, дори и ония, които не са имали за предмет живота на 
светците, все са съдържали зрънце истина. И вчера, и днес се разпространяват, 
па и утре ще се „творят” лъгенди. Иска ми се новите легенди, тия, които имат 
само едно зрънце истина и миришат на още неизсъхнало печатарско мастило, 
да се наименуват за по-право - лъгенди. Лъгендата е по-жилава, по-упорита и 
по-дълготрайна от легендата, особено за ония - и колко много са те! - които ис- 
кат да бъдат лъгани. 

ВЕСТНИК, ВЕСТНИКАРИ ЧИТАТЕЛ 

В много училища вече има катедри по вестникарството. Ако не се лъжа - ив 
нашия „Свободен университет”. Това показва, че вестникарството се признава вече 
за наука, макар че то всъщност е изкуство. 

Вестникарят трябва да притежава обширно образование, леко перо и нерви 
като гемиджийски въжета, освен това вестникарски инстинкт. Ако свръх всичко 
това има и четлив почерк, ще го благославят словослагателите и коректорите. Же- 
лал бих да видя онази университетска аудитория, в която всичко това ще може да 
се преподава. Не си вестникар само заради това, защото си „свършил” с отличие 
някой журналистически факултет. Не можеш да бъдеш добър вестникар, въпреки 
че притежаваш журналистическа „диплома”. 

« Не е добър вестникар, който не познава психологията на тълпата въобще и 
частно народната психология. Тези знания не се добиват из книгите. Вестникарят 
трябва да наблюдава с „фотографски” очи и да слуша добре, да се вслушва още по- 
добре, но никога да не подслушва. Ако и подслушва, по-добре ще стори веднага, без 
заобикалки, да стане детектив, без да омърсява по-напред някоя редакция. 

« Вестникът не може и не бива да се превръща във венцеплетаческо заведе- 
ние. Има много общественици, които се самооблащават, че са осите на Вселената. 
Именно такива общественици трябва справедливо и безогледно да бъдат пре- 
мервани и претегляни от вестникарите. Безогледно и към това, че са или могат 
да станат „източници на новина”. Ами ако са покрай това и източници на злини 
за обществото”... 

« За да окачествя „чистоплътността” на един вестник, трябват ми данни за 
ония събития, които премълчава, а не за ония, които описва. Има премълчаване, 
което е наистина рицарски подвиг, а пък има премълчаване, което е адска подлост. 

« Обективна статия няма, па и не трябва да има. Само субективната статия 
е честна, а след това може да бъде добра или лоша. Деветдесет и девет от сто су- 
бективни статии са добри, стотната е лоша, защото може да е от мен. Само оня, 
който нищо не върши, няма да счупи нищо. С „обективна” статия нито зло ще по- 
правиш, нито добро ще сториш. Безпристрастен, хеле пък безстрастен вестникар 
е журналистически евнух. Такъв само може да напише „обективна” статия. Нека я 
изчете, който може: мярката й е най-малко три колони. 

« Две официални опровержения за едно и също нещо са равни на едно по- 
твърждение. 

« Някои „новинари” правят следната крива сметка: днешната лъжа е една но- 
вина, утрешното й опровержение - втора новина; значи занасям в редакцията две 
новини. Това на „новинарски” език се казва: многостранна и разнообразна инфор- 
мация. Да, наистина, много странна информация. А вестникарите изкупуват гре- 
ховете: „вие, вестникарите, все сте еднакви, всички лъжете”. Повтаря се старото: 
„мишките изяли сиренето”, а не една мишка. А пък в този случай всъщност миш- 
ките лъжат, а обвиняват плъховете. 

« Има вестникари и „новинари”. Бягай от последните, защото за тях „нови- 
ната” е по-важна, отколкото самото събитие. „Новинарите” бяха помислили, че 
последната война се обяви и се води три години само за да могат вестниците да 
печатат ежедневно бюлетин за военните действия. 

е „На бойния фронт нищо ново за отбелязване” - „какъв е този бюлетин, как- 
во прави тази главна квартира?” - се провиква „новинарят”, а вестникарят се за- 
мислюва над такъв „постен” документ и рони сълзи заедно с вдовиците и сираците, 
които всякога остават след такъво „нищо ново”, 


СВОБОДАТА НА ПЕЧАТА 

Свобода на печата ли? Оная ли свобода, която позволява на всяки нехрани- 
майко да издава и да пише вестник, неграмотен, отровен, невежествен? Че тази 
свобода - за жалост - я има, тя именно е осветена от Конституцията. Покрай 
тази свобода страда и добрият печат, страда и името на вестникарското звание. 
В съвременния строй, в който така нареченият „свободен гражданин” още не е 
забравил, че произхожда от верноподанникът и заради това край закрилата и за- 
щитата на държавната власт не само търпи, но и търси нейната опека, само от 
престолонаследниците и от вестникарите не се искат никакви цензове, никакви 
гаранции, никакви изпити за свободно упражнение на „занаята” им. Безумен, 
подъл, пакостен, хилав, негоден престолонаследник става крал най-често въз ос- 
нова само на едно право - правото на първородство. А вестникар се става дори 
още по-лесно, отколкото цар. Шофьор за да станеш, все ще те изпитат по-рано, 
можеш ли да караш автомобил. Държавната власт се грижи за здравето и за не- 
покътнатостта на данъкоплатските телеса. За мозъците им, обаче, не се грижи: от 
вестникарите никакъв изпит не търси. Това ако не е свобода, какво е свобода? Но 
при такава свобода, каква отговорност се стоварва върху съзнателният вестникар, 
добросъвестният и верен служител на обществото, жрец на обществения дълг! 


Из списание „Вик за свободни хора” 


ЗА „ВИК” 

Списанието „Вик” наистина е за свободни хора и, ако то обещава да запълни 
някоя празднина в нашият периодически печат, не ще може да изпълни обещание- 
то без поддръжката на читателите си. То има тежки обещания към себе си: да не 
приема никакво платено обявление, да отказва подаяния, в каквато и да е форма. 

За свободните хора може и бива да пише само свободен човек. И в материал- 
но отношение „Вик” желае да бъде още от самото начало начисто с читателите си. 
Всеки брой ще бъде един вид печатно отворено писмо до читателите... „Вик” от ни- 
кого не е тласнат в опозиция, а застава на позицията на свободните хора. Главният 
„викач” се надее, че почти 30-годишната му публицистическа опитност ще му спес- 
ти скръбта да напусне свободно избраната позиция, приспособена за нападателна 
отбрана на свободните човеци. Ако въпреки всичко я напусне, като „викач” ще я 
напусне, а не като „надвиквач” и „кречетало”. „Вик” ще вика, няма да кряска - за да 
буди, а не за да възбужда. (Бр. 1, 14.Х1.1923) 

« Аз съм комунист. Списанието ми не е комунистическо; то не е опозиционно 
- колкото пъти още трябва да заявявам това, докато се разбере - ако беше опози- 
ционно, нямаше да бъде свободно, за свободни хора, писано от свободен човек. 
Читателите ми могат да ми бъдат противници, съмишленици, но никога не могат 
да ми бъдат съпартизани, защото аз не съм партизанин. Списанието ми само в 

едно отношение зависи от читателите, и в това отношение имат суверенни пра- 
ва: да го захвърлят, да не го четат, да не го купуват. Упражнението на тези права е 
най-чувствително изразена критика към всяко печатно произведение. На такава 
критика се подлагам с открито чело, с открити гърди, но само на такава критика. Аз 
не съм, и списанието ми нее „в опозиция”, ние сме на свободно избрана позиция, 
укрепена от човещината и от разума против тъмните сили. (Бр. 10, 16..1924) 


ЗАКОН ЗА ЗАЩИТА НА ДЪРЖАВАТА 

За да не преливаме от пусто в празно, нека кажем веднага: нашата държава не 
се нуждае от закон за нейната защита. Въпреки това една от първите задачи на но- 
вото Народно Събрание ще бъде да приеме и наложи няколко законоположения, 
които ще носят като име заглавието на тази статийка. 

И ония, които ще внесат, и ония, които ще обсъждат тия няколко законополо- 
жения, както и досега ще приказват за защита на държавата, а ще мислят за защи- 
та на правителството и за преследвание на комунистите и на дружбащината. Тази 
бедна, безпомощна, от разни страни нападната държава, която са се запретнали да 
защищават със специален закон, е в същност толкоз силна - за това има безчетни 
доказателства - че тя може да си позволи, ако намери за добре, да издаде специален 
закон за преследвание на комунисти и дружбаши, стига само правителството да по- 
желае да упражни властта си и тази власт да бъде толкоз силна, колкото държавата. 

Врагове, действителни или мними на държавата, не са и не могат да бъдат 
комунистите или дружбашите, а комунизмът и дружбащината. Комунистите и 
дружбашите могат да бъдат само политически противници на правителството. 
Онова, което държавата в случаят може, но не иска да направи, правителството 
не може, но иска да направи. И тъкмо заради това ще се обогатим с ненужния 
закон за защита на държавата, без да имаме какъвто и да бил залог, че така, както 
е тръгнало, няма да се сдобием и със специален „закон за защита на закона за 
защита на държавата”. Няма защо тук и сега тъкмо да се повтаря изтърканото за- 
ключение, че няма лоши и добри закони, а има лошо и добро прилагане на зако- 
ните. Но ако има само по себе си и лоши закони, това са непременно излишните, 
ония закони, които, щом стъпиш, те изкарват, че престъпяш. Оная държава, в 
която благодарение на много и на излишни, както и на престарели закони, всяка 
стъпка на непарализиран, свободно движещ се гражданин може да се характери- 
зира като престъпление, става необитаема. 

Няма да има по-излишен, а тъкмо заради това по-вреден закон, отколкото 
някакъв си закон за защита на държавата. Ние имаме закони във връзка с чле- 
нове 82 и 83 от Основния закон. Имаме прокурори, имаме си и полиция. Всички 
тия закони и власти са предостатъчни за жителите и гражданите на Българското 
Царство. А пък за „размирници и метежници” - нека не се преструваме на ягън- 
ца невинни - е съвсем безразлично кои именно параграфи, на кой именно закон 
престъпват. Пък и техните глави не замерваме с изящно подвързани законници. 
(Бр. 1,14.Х1.1923) 

е Законът за защита на държавата се състои от чл. 16-и, другите 15 члена пре- 
ди него и 2 след него са само рамки за този член, за да не хвръкне веднага в очите на 
ония, които не виждат наложителността на такъв закон. 

Съдържанието на този член е в същност конспект на политическата идеоло- 
гия на мнозинството от мнозинството на ХХ1-о Народно събрание. Това съдържа- 
ние е част от програмата на сегашното правителство. Мнозинството има силата, 
заради това си присвоява и правото да разтури комунистическите организации и 
въз основа на специален закон, след като фактически са разтурени. Това е смисъ- 
лът, целта, намерението, назначението на чл. 16-и. 

Един въпрос, обаче, е уместен, макар да е само риторически: щеше ли 9-и юни 
да не се отбележи в нашата политическа история, ако подобен закон беше издаден, 
както можеше, на, да речем, 15-и май 1923 година? 

При ясната, недвусмислена, подчертана особено в 16-ия му член, цел на зако- 
на, всичките останали членове са излишни, някои от тях опасни за спокойствието 
на страната, защото са развращающи. Такива развращающи членове са 5-и, 11-и 
и 15-и, защото поощряват при нашенските условия подлостта, доносничеството, 
клеветата, взаимно набедявание, детективски произволи, изнудвание, службогон- 
ството с непозволени средства, изобщо покриват със законни наметала един ад от 
насъскващи един срещу други разни обществени слоеве, възможности. „Ги си ко- 
мунист” ще замени забравеното отдавна: „защо псуваш Княза”. 

Ако наистина държавата се нуждае от защита и ако спокойствието й зависи 
само от съответен закон, стига и престига един закон с единствен член - ей този 
16-и член, та да мирясаме всички, без да се озъртаме наляво и надясно, дали сданъ- 
ците, които плащаме, не поддържаме мизерното съществувание на един „държа- 
вен защитник” с богупротивна детективска муцуна, или пък съществуванието на 
един мазен помощник-архивар, който дебне да вземе хляба на младшия подначал- 
ник - „комунист”. (Бр. 9, 9..1924) 


ПОЛИТИЧЕСКИТЕ УБИЙСТВА 

В конституционно-парламентарни демокрации едничкото смъртоносно оръ- 
жие за извършване на политически убийства трябва да бъде... избирателската бю- 
летинка. Тя може да отстрани от политическата арена, да направи безвреден, да 
накаже всяка излишна, пакостна или престъпна политическа глава. Това е доста- 
тъчно даже и в държави, в които е запазено смъртното наказание за капитални 
престъпления. Политическите убийства са дваж осъдителни, не само защото са 
убийства, а защото всъщност са неполитически. Политиката е и си остава изку- 
ството на възможното. Убийството в политиката, и като цел, и като средство, не 
може да бъде последната възможност. 

Политиката, и лошата, и добрата, най-често се върши за синове и внуци. Вър- 
ши се от ис бащите. Историята, писана от правнуците, трябва да съди политиката 
и политиците. Неродените правнуци и да искат, не могат въоръжи ничия ръка, за 
да казни политиците. В демокрациите се явяват убийци на политически мъже, това 
са убийци на политици, но никога - политически убийци. (Бр. 1, 14.Х1.1924) 


ОТГОВОРИ 

Доброжелатели. След като ме ласкаете, че съм бил „вулкан”, искате да ме въз- 
питате, като ме съветвате да не употребявам „СИЛНИ изрази”, Вие можете ли ни по- 
сочи някой вулкан, който изригва кисело мляко вместо огън и жупел? Аз, напротив, 


124 ПОНЕДЕАНИК бр.3/4 - год. ХУШ 


История 


често се готвя да се обърна към Бълг арската академия да ми посочи или издири из 
съкровищницата на бълг арския език някои неизвестни силни изрази, за да ги упо- 
требявам против умствения мързел, против лицемерието и против невежеството. 


Нови читатели на „Вик”. Шарлагански Прокопий Прокопиевич, името на 
когото срещате в списанието ми, е „новинаря”. Той е въплъщение на невежество- 
то, безграмотността, безчестието, недобросъвестността. Той отравя вестниците 
и вас. Той изпълва цялата политическа атмосфера с воня. Най-опасен е, когато се 
занимава с обществени въпроси, в които не желае да се вдълбочи, и със стопан- 
ски въпроси, които не иска да разбере. Той е тунеядец. В съюз с простащината 
и с безкритичността на много читатели може цяло Царство да погуби. За него 
народното бедствие е само повод, за да издаде една извънредна притурка или да 
започне „следпразничен вестник” - пазете се от Шарлагански. Той е вездесъщ 
във вестникарската област. (Бр. 6, 19.Х1.1923) 


Ст. П. Георгиев, окръжен затвор, Сливен. Поетите и писателите ни с политика 
не се занимават, те, с няколко щастливи изключения, се преструват, че не разбират, 
че изящната литература може да бъде в едно и също време и изящна публицистика, 
и добра политика. Хайне, Берне, Хюго, Фрайлиграт, Хервег, Чернишевски, Достоев- 
ски изкупиха с изгнание, затвор или заточение неповиновението си на полицейска- 
та „естетика”, върлуваща в началото на миналото столетие: писателят да не се зани- 
мава с политика. И днес страхливи писатели се крият зад тази своеобразна естетика. 

Аз се чудя как може писател да не се занимава с политика. Ами че животът те 
окръжава, ти си сред него, ти не можеш, ако наистина живееш и искаш да живееш, 
да не забележиш, че наоколо ти борби се водят, че има класи, че има класови разли- 
чия. Ти описваш този живот, защото искаш, защото едно вътрешно побуждение те 
кара, те насилва дори да го опишеш; ами че ти трябва нейде да застанеш, защото все- 
ки човек наоколо ти е застанал нейде. И когато застанеш нейде, и само тогава, ти ще 
можеш да наблюдаваш живота, окръжаващия те свят. Живописецът не застава ли 
нейде, когато наблюдава известен пейзаж? Това „заставане нейде” за мен е политика. 

„Партизанството” е друго нещо. И мълчанието на най-голямата част на наши- 
те писатели по отношение на септемврийските събития е политика. Не казвам лоша 
или добра, те, писателите, са „застанали нейде”... на другата страна. (Бр. 14, 13.1.1924) 


Читатели на „Вик”. С какви средства водя борбата против троицата: По- 
мрачевски, Шарлагански, Хлестаков, вие всяка нова сряда виждате. Вие не може 
да не сте забелязали колко често се излагам на удари само и само да предизви- 
кам тъмните сили да си свалят маските пред вас. Борбата с тъмните сили водя 
за вас. Полемиката с някои органи на общественото мнение, която водя, която 
започнах със „Свободна реч” - и която не е свършена - не е моя всъщност. 
Мен тази полемика не е нужна. За вас я водя, за читателите. Вие сте лъганите 
и излъганите на края на краищата. Вие трябва да знаете: кои и как ви пълнят 
главите в тия усилни времена. Вие трябва да се убедите за ваша и за обща полза, 
че се намирате пред едно ново явление в нашия политически и обществен жи- 
вот: проникванието на отровния и циничен капитализм в душите ви. И когато 

викам на свободните хора да видят опасността, да я посрещнат и отбият, бих 
желал да бъдат уверени, че аз не ги каня на един словесен турнир, не ги каня да 
ръкоплескат на някакъв Дон Кихотски подвиг. Уви, на среща ни, на среща ми не 
са ветренни мелници. Крепост зидат пред нас, пред очите ни, артилерийските 
оръдия на която, както и да се наричат: „Слово” или „Свободна реч”, винаги ще 
бъдат снабдявани и снабдени с необходимите за защита на тази крепост бойни 
припаси; патриотичната фраза, фразьорския патриотизм, фарисейско целомъ- 
дрие, притворена политическа примирителност. Знамето, което се развява над 
крепостта, на глед е трицветното. Развява се, за да забави пристъпа на и иначе 
бавните, безкритичните и залисаните от разни неволи: материални, духовни 
и душевни. Знамето трябва да бъде смъкнато и тогава всички ще прочетат из- 
шития девиз: Политиката е продължение на гешефтарството с други средства. 
Които познават, като мен, кулисите на българския печат, отдавна са прочели 
този девиз. Моята полемика - след всички тези обяснения - е ясна. Тя не е моя, тя 


е ваша, аз я водя само от ваше име, за моя сметка и на мой риск. (Бр. 18, 12.11.1924) 


Из вестник „А.Б.В” 


ПЕТКО Д. ПЕТКОВ 

На 14 юни биде покосен животът на Петко Д. Петков. Три куршума прони- 
заха гърдите на един народен представител, излагани по-рано, толкова години 
наред, на всички опасности, на които бяха изложени и излагат най-цветущи- 
те и най-достойни сили на народа, воюващ за народните си идеали. Синът на 
бившия министър-председател Димитър Петков по желанието на една злокоб- 
на съдба, насочила престъпна ръка, издъхна борческата си душа върху улична 
площадка, прорязана от организаторския гений на оня най-славен столичен 
кмет, който преди 17 години биде прострелян 200 разкрача по-далеч, върху бу- 
леварда Цар Освободител, който някога се наричаше: булевард Стефан Стам- 
болов. Един от младите водачи на Българския земеделски народен съюз биде 
погубен при изпълнение на доброволно поетия си обществен дълг. Петко Д. 
Петков падна като войник на поста си. Носител на едно от най-добрите имена 
на новата ни политическа история, един добре закръглен политически капитал, 
Петко Д. Петков, противно на толкова „мамини синчета”, които лихварствува- 
ха по шейлоковски и още лихварствуват с истинските или мними заслуги на 
своите родители, роднини и едноименници, сам се създаде като политически и 
обществен деец. 

Той влезе в обществения живот не по утъпкания път на зетьо-шуро-баджана- 
кизма, а през трънаците и каменяците, които се изпречват пред всеки, който търси 
и строи нови пътища. 

Комуто трябва - защо, не знаем, - нека изчислява, че Петко Д. Петков биде 
премахнат от политическата арена тъкмо една година след убийството на Алексан- 
дър Стамболийски. Някои търсят, други придават някакво символическо значение 
на това обстоятелство. 5 дена след 9-и юни м.г., когато падна убит Стамболийски, 
Петко Д. Петков беше само бивш пълномощен министър и главен секретар, бивш 
висш държавен чиновник. 5 дена след първата годишнина на 9-и юни проляха 

кръвта на един млад политик, чиито таланти и способности можеха да бъдат опол- 
зотворени за общото дело, на което бяха посветени. 

Петко Д. Петков влезе в политическия живот по пътя на най-силното съ- 
противление, а не по златните мостове, които щяха да му построят не едно само 
партийно или кариеристко котило. Влезе и си даде мерките, мерките на поли- 
тически водач. Но - уви - той даде още със заставането си в борческите редове 
мерките на погребалния си ковчег. Днес слагат този ковчег в студената земя до 
друг убит Петков. Пред пресния гроб на Петко Д. Петкова, в който заравят една 
от надеждите на нова България, никой ли няма да чуе след последното „прости” 
гръмовития глас на обществената съвест: „Стига, стига убийства". (Бр. 117, г. |, 
17.М1.1924) 


АКО ГРЕШИМ, ПОПРАВЕТЕ НИ 

Страната ни плува в щастие и доволство. Запитан от един вестникар за поло- 
жението, вчера министърът на вътрешните работи заявил: 

- Факт, че стоя така спокойно и си пия кафето, достатъчно ясно говори, че 
положението в България е вън от всяка опасност... (Бр. 26, 6.11.1924) 

« В Букурещ на социалистическата конференция сръбският делегат Топа- 
лович заявил, че кабинетът Цанков бил фашистки. Българският делегат г. Асен 
Цанков, брат на министър-председателя, оборил сръбския делегат. Г-н Асен Цан- 
ков не прочел пред сръбския делегат нито една от статиите си във в. „Народ. 
(Бр. 33, 13.11.1924) 

„ Парламентарната група на Демократическия сговор се състои от 133 де- 
путати. Между тях 47 души били кандидати за министри, 32 - за дипломатиче- 
ски постове, 14 - за управители на Народна банка, 18 - за мисионери в чужби- 
на, а само 22 не са изявили още никакви претенции. (Бр. 44, 13.11.1924) 

« Решено било да се празнува „9-и юни” като една славна дата на възстановя- 
ването на Конституцията. 

Конституцията е скромна. Както и при други тържествени случаи, тя щяла да 
отсъствува от празненствата с риск да бъде изключена от Демократическия сговор. 
(Бр. 93, 16.М/.1924) 

е Назначена е комисия за проверка на акустическите условия в заседателната 
зала на народното събрание. 

На председателската естрада не се чува ясно, когато в залата се вика: „Да жи- 
вее Съветска Русия”, „Долу, вън председателствуващия". (Бр. 126,27./1.1924) 


Из вестниците „Ек утринен” и „Ек вечерен” 


Девизът на двата вестника, които се пишат от една и съща редакция, под 
едно ръководство е: „На никоя партия в угода, на никоя напук”. (В. „Ек вечерен, 
бр. 1,18.Х1.1923) 

« Целта ни е явна и ясна: искаме да обхванем целия ден с неговите скърби 
и радости, с неговите радостни и тъжни, големи и дребни въпроси, с неговите 
събития и произшествия, задачи и тежести, събрания и развлечения, с неговите 
културни, политически и стопански прояви. (В. „Екутринен”, бр. 4, 21.Х1.1923) 

ДНИ ОТ СЕДМИЦАТА 
Вторник 


Радост в правителствените кръгове. В два окръга - Пловдивски и Шуменски - 
правителствената партия излезе, както се вика, победителка из последните избори 
за окръжни съветници. Изборите, понеже са и борби, па понякога и войни - нали 
има боеве, па и бой честичко, - търпят тази героическа терминология: победа, по- 
бедител, поражение, затриваме и пр. 

Победените - т.е. ония, които не можаха да спечелят изборите - обвиняват 
правителството, че си е служило с - с какво може да си е служило едно правител- 
ство, което иска да „спечели изборите”? - служило си ес насилия. Това елошо. Но 
лошо е също, когато пропаднали кандидати се считат и За... победени. Лошо е за 
избирателите. (В. „Ек вечерен; бр. 1,18.Х1.1924) 


Петък 

Като изоставени сираци се споглеждат едни-други силните на деня. Но и 
зяплювците са умърлушени: София вече 12, часа прекарва без виден гост. И ще 
се редят дните и всеки един ще бъде тъжен като петък, неозарен от слънцето 
на гостолюбието, ще се редят един след друг, дорде пак запосрещаме. (В. „Ек ве- 
черен, бр. 15, 5.Х1.1924) 


Понеделник 

Културно тържество! Новият ректор на Софийския университет проф. Зла- 
тарски тържествено стъпя в длъжност. Реч-отчет от стария ректор проф. Моллов. 
Встъпителна реч от новия ректор. Да живее науката. Да живее университетът. Ака- 
демическа свобода - точка. Академическа младеж. Както миналата година на съ- 
щия ден. Както ще бъде и догодина. И пак: „Сапдеатиз 1ойиг” от оркестър и хор, 
както си му е редът. Вчера също имаше културно тържество: чествувахме Берона 
и „Рибния буквар”. - Завчера се проля кръв „иуепев дипа зшпиз” - „дорде сме още 
млади”, в едно цивилизаторско заведение, и това е тържество, но на вандалщината. 
Но днес все пак: „У/уа! асадета, утуа! рго/езвотез!” (В. „Ек вечерен, бр. 17, 8.Х1.1924) 


Сряда 

За ония, за които слагането на депутатския мандат на един Петрович е велико 
политическо събитие, убийството на един гражданин е само сензационно прои- 
зшествие. Днешният ден, както и много нерадостни, които се низаха преди него, е 
преизпълнен от грижи, тревоги и възмущения на всички незашеметени още в тази 
страна. За тия хора оставката на един депутат може да бъде и събитие, събитие от 
голямо значение, но когато не е фарс, убийството на един гражданин всякога ще 
бъде важно събитие. Стане ли и за тях произшествие, по-хубаво ще бъде да не ми- 
слят за утрешния ден. Той ще бъде само: скръб, печал и сълзи. (В. „Ек вечерен! бр. 74, 
18.14.1925) 


УДУШЕН И ИЗХВЪРЛЕН НА УЛИЦАТА 


Снощи към полунощ постовият стражар в района на „Генерал Паренсов” и 
бул. „Ботев” е намерил един труп, главата на който била цялата увита с палтото му. 

Стражарят дава тревожни сигнали и не след много пристигат и следствените власти, 
които пристъпват към събиране първите данни около това загадъчно убийство. 

Оказва се, че лицето е било предварително удушено някъде на друго място 
и след умъртвяването му е изхвърлено на това място, и то сигурно с автомобил, 
ако се съди по оставените следи от автомобила до самия труп. На гърдите на 
жертвата бил поставен следният надпис: „Иди на съд пред прокурора Димчев” 

От намерените документи се узнава, че името на нещастната жертва е Вълчо 
Иванов. Трупът му е отнесен за аутопсия в моргата на Александровата болница. 

Вълчо Иванов, най-новата жертва, е известен комунист. Той бе на възраст 
45-46 години. Бивш дългогодишен народен учител. Член на управителния съвет 
на учителската организация, член на софийския партиен комитет на БКП. Изби- 
ран еза общински съветник и училищен настоятел в София. 

Като строеви подофицер Вълчо Иванов е участвувал в двете войни и е проя- 
вил забележителна неустрашимост: в най-критически моменти е поддържал духа 
на своите войници и ги е водил на атака. Награден е бил с три ордена за храброст, 
въпреки че е бил известен на началството си като тесен социалист, съден е и осъж- 
дан за разпространение на „Работнически вестник” на фронта. 

Сега Вълчо Иванов изгубва живота си по един „мистериозен” начин: граб- 
нали го, без съд и присъда, удушили го, изхвърлили трупа му на улицата в сто- 
лицата на демократическа България, която се управлява от най-просветеното 
правителство. 

Вълчо Иванов оставя жена и две деца, гръмнати от страшната вест, сковани 
от ужаса на днешното тъй подло и гнусно време. (В. „Ек вечерен; бр. 69, г. 1, 12.Х1.1925) 


КАПКИ МАСТИЛО 

Наш илюстрован вестник прави снимки на случайни минувачи и пише: „Кой- 
то се познае, ще получи 100 лв. възнаграждение. Един чужденец е направил сним- 
ка в момента, когато полицията с оръжие разпръскваше завчера невинни хора. На- 
вярно снимката ще бъде поместена в някой европейски вестник. Отдолу сигурно 
ще пише: „Който познае политиката си, ще получи... браво. Ще се скарат Мусоли- 
ни, Примо де Ривера и... Цанков. (В. „Ек вечерен ; бр. 32, 25.Х1.1924) 

е Поетът Гео Милев е окошарен. И ще стои в затвора, дордето представи 
поисканата му гаранция. Арестуван е за поемата си „Септември”, която преди 
месец биде арестувана заедно с всичките й съседи и съседки от литературното 
общежитие „Пламък. Ако представи гаранция, Гео Милев ще бъде освободен 
заедно с мислите си. Ако остане в затвора, мислите му няма да бъдат арестувани. 
Защо е целият масраф? (В. „Ек вечерен; бр. 53, 23.1.1925) 

« „Полярна звезда” е името на едно спретнато, хубаво списание за работници. 
Но то е опасно. Как щяло да не бъде опасно. Полярна звезда: Ами тя сочи на север. 
За да я откриеш на небето, трябва най-напред да намериш где е... „Голямата мечка”. 
Голяма мечка... Север... звезда... че сърп... че чук... опасно. Дръжте да конфискуваме 
списанието, опасното. (В. „Ек вечерен" бр. 58, 29.1.1925) 

» Едно „малко обявление” ще прочетете днес в нашия вестник. Един чиновник 
предлага за продан книгите си: Кой коя избере цена, по споразумение. Това не е 
едно „малко обявление”. Това е една голяма трагедия. Ще вникне в нея само оня, 

„който разбира какво значи да продаваш скътаното духовно зимовище, за да си 
купиш хляб“. (В. „Ек вечерен; бр. 61, 3.1.1925) 

« Нагледното обучение е най-добрата педагогическа метода. На нашите деца 
още в основните училища преподават гражданско учение. То би било сухо и от- 
влечено за тях, ако властниците не им даваха живи примери: как се зачитат права 
и закони - чрез явни произволи и насилия, как се осигурява общественото бла- 
го - чрез разхищения на държавни средства и закрила на обществения грабеж, 
организиран от спекулантите, а преди всичко: как се пази животът - чрез систе- 
матични улични убийства без съд и присъда. Какъв потрес създава всичко това в 
крехките души и във формиращото се съзнание на бъдещите български граждани! 
(В. „Ек вечерен" бр. 71, 14.1.1925) 

» Вълчо Иванов и Никола Милев. Те не се познаваха и не си приличаха. 
Ала нещастната участ ги събра на едно: техните безжизнени тела, пронизани, 
надупчени, а Вълчоивановото рязано, разкъсано и горено с нажежени инкви- 
зиторски уреди, се намериха на масата за аутопсия в моргата. И двамата падна- 
ли един след друг жертва на човешко умопомрачение. Но каква разлика в отна- 
сянето към едина и другия - от страна на печата, властта, обществото. Сякаш 
за Вълчо Иванов не се късаха сърцата на жена и собствена рожба, на близки и 
другари. Но Вълчо Иванов принадлежеше към унизените и оскърбените. (В. „Ек 
вечерен", бр. 73, 17.11.1925) 

« Ще се спира и преследва печат с „разрушително съдържание”. Блазе на 
ония, които спекулират с хляба, месото, зеленчука, жилищата, облеклото и пр., 
и пр. В тяхното дело нищо разрушително не се съзира. Те нито се избиват като 
кучета по улиците, нито се преследват. Тъкмо напротив: те благославят днеш- 
ното тревожно време и богатеят за сметка на гладуващите и мизерствуващите. 
(В. „Ек вечерен" бр. 74, 18.1.1925) 

« Безкористните защитници на един изключителен закон за защита на държа- 
вата казват: държава” и подразбират: отечество. Себелюбивите защитници казват 
„държава” и си мислят: правителство или частни материални или идеални инте- 
реси. По средата са истинските убедени родолюбци, които правят разлика между 
държава, държавен строй, правителство и отечество. 

Ако нямаше никаква разлика, никога, нийде по света нямаше да се случи 
един осъден от държавата да стане спасител на отечеството си. (В „Ек вечерен”, 
бр. 85, 3.11.1925) 


Из вестник „Днес” 


Последните два дена пак подложиха на изпитание малко по-успокоените 
нерви на обществото. Пак убийства, пак тревоги, пак преувеличения и пак жерт- 
воприношения на садистическото любопитство на част от зашеметеното граж- 
данство. Всъщност, чисто служебно взето, какво се върши през последните дни: 
претърсвания на съмнителни лица и на съмнителни гнезда? Не е първица у нас 
това. И на други места други полиции вършат подобен дълг. Но без такъв шум, 
без толкова излишни жертви, с повече полицейщина, което значи и предпазливо 


предупреждение. 

Омръзна вече легитимирането да се съпровожда толкова често с бомбен тря- 
сък и човешка кръв. И пак трезвите хора зоват към опомване. Докога този зов ще 
остане без отзив? Този въпрос е на устните на всички, които пак са стреснати и 
разтревожени от събитията, които помрачиха края на седмицата. 

« За голямо съжаление, би казал Базиргян Бездушников, от фирмата Ново- 
богаташов, Грабльов и С-ие, днес няма убийство, днес трябва да се задоволим 
с вестта само за едно убийство, и то снощно, та не можем да препоръчаме в. 
„Утро” на всички ония, които желаят да си правят реклама с кръв, която дими 
още из улиците. Иначе „Утро” е първо - уверете се, като прочетете днешната му 
„хроника”, т. е. хрониката, която носи дата 29 март и в която един базиргянин 
има наглостта със съучастието на бездушни индустриалци на перото да свързва 
нещастието и позора на постоянните и зачестили убийства със своята чакалска 
реклама. Остава да доживеем да прочетем някога следното: Убитият Едикойси 
току-що бе облякъл дрехи от вълнен плат, купен „оказион” при Х. Уипр.,ипр. 
(Бр. 20, 28.11.1925) 


КАПКИ МАСТИЛО 

Пак един народен представител се отказа публично от партията си, за да се 
присъедини към друга. Отказа се от партия, която не е вече на власт, за да се при- 
съедини към партия, която е още на власт. Името му не е важно. Важно е явле- 
нието. Важно е като психологически и като политически документ. Важно е като 
принос към главата: Интелигенцията и партийната политика. (Бр. 8, 14.11.1925) 

« Когато два вълка се срещнат някъде, сигурно е, че никой от двата звера не 
чувствува никакво стеснение от това, че другият е вълк, но ако се срещнат двама 
човека и да не бъде в гората, на всеки един от тях няма най-напред да мине през 
ума, че и другият е човек, а всеки със страх ще си помисли за другия: ами ако нее от 
моята партия? (Бр. 19, 27.11.1925) 

« Организацията „Кубрат” предвижда между подразделенията си и... „снопо- 
ве. Снопове от кубратовци. Снопът в емблемата й е от... пръчки, тънички цепе- 
нички. Сноп от пръчки, сноп от привърженици на Мусолини се наричат в Италия 
Вазсо (чети фашио). (Бр. 26,4.1/1925) 

« „Статус кво анте” или: „Кой, където си е, там да си седи” - не беше ли 
това алфата и омегата на европейската дипломация и политика от Берлинския 
конгрес насам, че чак до Версайския „ареопаг”? Сега пък твърдят, пак дипло- 
мати, на които кукувица е изпила мозъка: Над Балканите надвисват буреносни 
облаци, значи положението става „нормално”, както по-рано - статус кво анте. 
(Бр. 32, 13.11.1925) 

ЗА ХАРАКТЕРА 
НА ОБЩЕСТВЕНО-ИКОНОМИЧЕСКАТА 
СИСТЕМА У НАС ПРЕДИ ДЕСЕТИ НОЕМВРИ 





Стоян Михайлов 

Предварителни бележки 


реди близо 3 години излезе от печат книгата ми 

„По стъпките на времето”. Свой отзив за книга- 
та ми изпрати известният наш учен и политик Стоян 
Михайлов, с когото вече четвърт век поддържаме 
най-приятелски отношения. Отзивът му бе положи- 
телен, но съдържаше и редица критични бележки. 
Той не споделяше моето разбиране, че господстваща- 
та унас до Десети ноември обществено-икономическа 
система е била социалистическа. Тя била сталинистка, 
а сталинизмът не е социализъм. 

Не приех критичните бележки на др. Михай- 
лов, в резултат на което между нас - чрез разме- 
нените електронни писма - се разгърна интересна 
дискусия. 

Смятам, че проблемите на тази дискусия заслу- 
жават вниманието на нашата лява общественост - 
особено сега, когато предстоят местни избори. Из- 
борната борба във всички случаи преминава през 
изясняване на основни идеологически проблеми, 
поради което именно смятам за целесъобразно тя 
да бъде публикувана. 

Др. Михайлов се съгласи дискусията да бъде пуб- 
ликувана, но при изричното условие, че нищо в разме- 
нените между нас писма няма да бъде променено. Това 
условие от моя страна е безусловно спазено. Искам да 
се надявам, че и редакцията на списанието ще се съо- 
брази с него. 


В.В. 

Стоян Михайлов 


до Велко Вълканов 
(17 януари 2013 г.) 

Велко, 

Прочетох с интерес книгата ти „По стъпките на времето”. Поздравявам те - 
ти си си ти. Но искам да ти направя три бележки по въпроси, за които е ставало 
дума по други поводи. 

Не е ли време да разбереш, че предишното ни общество не беше социа- 
листическо. Най-напред в икономиката. След известен напредък (главно благо- 
дарение на екстензивните фактори) то закъса, навлезе в икономическа криза, тя 
прерасна в политическа и нравствена, и то се взриви. Вярно е, че всички рабо- 
теха, т.е. нямаше безработица. Но, както пише на няколко места и Живков, в с0- 
циално отношение безработица нямаше, но в икономическо отношение имаше. 
Голям брой синекурни длъжности и масово неуплътняване на работното време. 
През цялото време остра дефицитност, голямо, но безобразно строителство. Не 
само, че нямаше достигане на развитите капиталистически страни, но разликата 
се увеличаваше. Социалната политика бе разгърната, но и там нещата се влоша- 
ваха, защото социална политика може да има реално при успешно развиваща 
се икономика. В политическо отношение не искам да говоря, нещата вече са ба- 
нални. Монархичност, даже тенденции към династичност, лична власт, култ към 
личността, разюздана демагогия, субективизъм, безотговорност, потъпкване на 
демокрацията в решаващи насоки и т.н. И всичко това ти и редица други нари- 
чате социализъм. Така ти и другите отъждествявате социализма със сталинизма, 
а това отъждествяване сега е главната антикомунистическа идеологема. Това 
отъждествяване играе реакционна роля. 

Втората ми бележка е свързана с първата. Определящата причина за краха 
на СССР е сталинисткототалитарното устройство на обществото, а не, както ти 
пишеш, „мощните геополитически сили” и „вътрешното предателство”. Това са 
смешни постановки. При елементарен анализ Китай показа само за 30 години, 
че може да се преодолее икономическата изостаналост, той вече е на второ мяс- 
то в света по брутен вътрешен продукт и в недалечно бъдеще ще изпревари и 
САЩ в това отношение. Нима СССР не е могъл да постигне същото. Могълеи 
тогава светът към края на ХХ в. щеше да бъде социалистически. 

Третата бележка - стига с идеализацията на Фидел Кастро. Той не можа да 
научи кубинците да работят. Там бяха построени нелоши предприятия, но не ра- 
ботеха, защото нямаше работна сила. Куба не можа да стане пример за другите 
латиноамерикански страни. Още веднъж се потвърждава марксистката поста- 
новка, че материалното производство е определящата сила в цялостното общест- 
вено развитие. 

По тия въпроси ще продължим да спорим. А сега да ти съобщя: на 30 януа- 
ри, сряда, от 16 ч. в Големия салон на БАН ще се състои представянето на послед- 
ната ми книга „Политически фрагменти”. Заповядай! 

С поздрав - Стоян 

Велко Вълканов 
до Стоян Михайлов 


(18 януари 2013 г.) 

Здравей, Стояне! 

Благодаря ти за бележките по моята книга. Няма как да не се съглася с по- 
голямата част от тях. Ти си съвършено прав, когато изброяваш недъзите на социа- 
лизма, като при това поставяш и въпроса дали онова, което имахме, бе изобщо со- 
циализъм. Аз самият неведнъж съм говорил и писал по този въпрос. Но както и 
да определим обществото ни до Десети ноември, остава един фундаментален факт: 
хората преди живееха по-добре, отколкото днес. При всичките си пороци систе- 
мата даваше по-добро образование, по-добро здравеопазване, нямаше я тази ужа- 
сяваща престъпност, нямаше я наркоманията, нямаше я проституцията. Всички 
работеха - лошо, но работеха. Работеха и циганите - пак лошо, но работеха. Децата 
им учеха, което имаше крупно социално значение. Днес много хора нямат работа, а 
ония, които все още работят, не получават заплатите си. Преди нямахме свободата 
да пъгуваме, но лекарите ни оставаха в страната и работеха за здравето на хората. 
Имахме много добри специалисти, каквито за съжаление вече нямаме. Добрите, 
едва завършили университета, бягат в чужбина, за да работят за преуспяването 
на една чужда икономика. Изнасяме, при това напълно безплатно, най-ценното - 
млад и добре развит интелект. Нямахме свободата да говорим, но когато все пак ус- 
пявахме да кажем нещо, то имаше ефект. Днес можем да кажем всичко, но няма кой 
да ни чуе. Те ни дават свободата да говорим, за да запазят свободата си да ни ограб- 
ват. И ни ограбват по най-жестокия начин. Изнасят извън страната всичките ни 
природни богатства. Не ни позволяват да развиваме своята икономика. Затвори- 
ха преждевременно 3-ти и 4-ти блокове на АЕЦ „Козлодуй”, а сега полагат неимо- 
верни усилия да спрат изграждането на АЕЦ „Белене. Ние сме напълно лишени 
от своя суверенитет. Наемната армия, която имаме, пролива кръв в чужди страни 
в защита на чужди интереси срещу някой и друг пробит долар. Във всички слу- 
чаи ние сме една нещастна, бедна, мизерстваща страна, ръководена от хора, чиито 
монархически настроения се проявяват достатъчно ясно. Нямаме сталинизъм, но 
имаме всички болести на сталинизма, понапръскани с демократични благоухания. 
Управлява ни банда негодници, които използват институциите за собственото си 
обогатяване. Съсипаха и природата ни. Красивото ни Черноморие бе покрито с 
бетон, а до брега на морето е немислимо да стигнат ония, чиито заплати са средно 
400-500 лв. Нямаме и никакво изкуство. Театърът е попаднал в ръцете на някакви 
отвратителни комици, които се опитват да ни забавляват с плоски шеги на сексуал- 
на тема. Вместо музика имаме чалга. 

Днес много хора съзнават, че преди живеехме по-добре. Неотдавна бях из- 
ненадан от една статия, публикувана във в. „Уикенд. Под заглавието „Да, при 
бай Тошо бяхме по-добре” авторът Георги Атанасов (когото не познавам) изрежда 
всички предимства, които някога, при „бай Тошо”, сме имали. Бях силно изнена- 
дан от тази статия, публикувана в един жълт вестник, но очевидно всеобщото 
усещане за разликата между „преди” и „сега” става толкова силно, че няма как да 
не избие дори и в някои съвсем не социалистически медии. 

С една дума, Стояне, преди бе лошо - аз самият съм чувствал това достатъч- 
но осезаемо като безпартийно копеле, което никой не искаше да вземе на работа, 
защото не е било партиен член. Нито в Министерството на правосъдието, където 
работих седем години, нито в БАН (Правния институт), не съм имал, както се 
казва, един бял ден. Да, лошо беше, но днес е не просто лошо, а е направо отвра- 
тително. Сега е една повсеместна гнусотия, която задушава всички добродетели 
на нашия народ. Преди бяхме стигнали 9 милиона, сега сме вече под 7 милиона. 
Ако преди сме имали едно лошо настояще, имахме заедно с това и надеждата за 
едно по-добро бъдеще. Днес имаме едно лошо настояще и още по-лошо бъдеще. 
Ние изчезваме като духовна субстанция, ние изчезваме като народностна маса. 
Чезнем и като дух, и като материя. 

Прав си, като казваш, че не сме успели да достигнем капиталистическите 
страни. Но не знам дали това бе чак толкова лошо. Днес е повече от ясно, че ако 
нашето общество бе лошо устроено, капиталистическото общество е направо 
тотално болно. Там за едното удоволствие се избиват. Да не говорим за това, че 
избиват цели народи, поискали да запазят своята независимост. Капиталистиче- 
ското общество, с една дума, е тотално отрицание на човечността. То заплашва 
цялото човечество с всеобща катастрофа. 

Капитализмът е раковата болест на човешкия род. Той е източникът и на 
много от недостатъците в нашето социалистическо общество. Ги си склонен да 
отричаш значението на „геополитическите сили” и вътрешното предателство, 
като ги смяташ за „смешни постановки”. За мен те съвсем не са смешни, а жесто- 
ко верни истини. Социализмът, дори в своя несъвършен вид, бе заплаха за капи- 
талистическия свят, поради което той полагаше всички усилия да го разложи. И 
успя не без помощта на вътрешни (в Съветския съюз) сили. Крахът на социализ- 
ма в нашите страни е катастрофа не само за нас, но и за самото човечество. 

Ти пишеш, че аз, както и „другите”, отъждествяваме социализма със стали- 
низма. Боя се, Стояне, че нещата стоят точно обратното. Никога не съм смятал, че 
социализмът е сталинизъм. Напротив, смятал съм и смятам, че сталинизмът бе 
извращението на социализма. Във всички случаи за мен е невъзможно да отъж- 
дествявам социализма със сталинизма. И се боя, че по-скоро ти отъждествяваш 
сталинизма със социализма. Иначе твоето лошо чувство към сталинизма не би 
трябвало да преминава в лошо чувство към социализма. 

Искам по-нататък да отбележа, че моята книга „По стъпките на времето” 
няма претенцията да е теоретичен труд. Не, тя е „ръкопашен бой” с негодниците 
унас. В този момент „ръкопашният бой” е по-важен от дебелите теоретични кни- 
ги. Битката е за утрешния ден и тази битка се решава именно в ръкопашен бой с 
преките носители на социалното зло у нас. 

Моя теоретична работа бе „Бюрократизмът в държавния апарат и разви- 
тието на социалистическата демокрация” (това е дисертацията ми, която за- 
щитих в Лайпциг). В тази своя работа определих бюрокрацията като кражба на 
власт, извършена от държавния апарат. И задачата следователно е чрез развитие- 
то на социалистическата демокрация да си върнем откраднатата ни от една вър- 
хушка власт. Тази моя работа, която предложих за печат на „Наука и изкуство”, бе 
спряна от Паунка Гочева. Положих много усилия да преодолея издигнатата пред 

книгата ми бариера, но не успях. Тогава секретар по идеологическите въпроси в 
ЦК на БКП бе един симпатичен млад човек. Много пъти се опитвах да стигна до 
него, но не успявах. Той бе недостижим. Успях все пак веднъж да разговарям по 
телефона с един от неговите сътрудници (Л. Димитров), но с този разговор си и 
останах. Можах освен това да говоря с другия негов сътрудник, Андрей Райчев, 
но отново със същия успех. (Пиша това, проявявайки, както се досещаш, лека 
злоба към тебе.) 

Не съм напълно съгласен и с твоята оценка за Фидел Кастро. Във всеки слу- 
чай Кастро е световноисторическа личност, която, подобно на Нелсън Манде- 
ла, оказа съществено въздействие върху световните събития. Не във всички на- 
правления той, разбира се, има очакваните успехи. Но при тази тотална блокада, 
на която са подложени кубинците, това, което те правят, е за удивление. Куба е 
доказателство, че можем да запазим своята независимост и своята чест въпреки 
противодействието на най-мощните сили в света. Радвам се, че има една стра- 
на, която поставя своята гордост по-високо от изгодите, изкусително предлага- 
ни от нечестивите световни сили. 

С това приключвам своите бележки по твоите бележки, като разговорът, 
разбира се, ще продължи при запазване на приятелските отношения между нас. 
Защото въпреки някои различия, имаме достатъчно общи позиции, които тряб- 
ва заедно да браним. 

С поздрави, Велко 


Стоян Михайлов 
до Велко Вълканов 
(19 януари 2013 г.) 

Драги Велко, 

Не мога да не отговоря на последното ти електронно писмо до мен, в което ти 
не приемаш моята теза, че обществото у нас до 1989 г. не е имало социалистически 
характер. Както е известно, аз го определям като сталинисткототалитарно, приело 
в България формата на червенковизъм и живковизъм. Тази моя теза аз разработих 
в цялостна концепция в монографията си „Сталинисткият тоталитаризъм” (2000). 
Продължение на тази монография е новата ми книга „Политически фрагменти - 
из кухнята на сталинисткототалитарното общество 1971-1988” (2012). 

Главният ти аргумент за социалистическия характер на обществото у нас 
до 1989 г. се състои в обстоятелството, че народът тогава е живял по-добре, от- 
колкото в условията на криминално-грабителския капитализъм сега. Ти привеж- 
даш редица факти за социалната политика и сигурността на хората тогава и ги 
сравняваш с влошеното жизнено равнище на народа и появата на ужасяващи 
явления в обществения живот при реставрацията на капитализма у нас, които 
по-рано или не са съществували изобщо, или са били в незначителен размер. 

С тези констатации ти си напълно прав. Наистина не по-малко от 7590 от 
народа сега живее по-зле, положението му се влошава, перспективите му са 
мрачни. Не се знае дали България като държава и нация ще оцелее в следващи- 
те десетилетия. 

Но от казаното ни най-малко не следва, че обществото ни до 1989 г. е било 
социалистическо. В случая ти допускаш една фундаментална теоретико-методо- 
логическа грешка. Ти не си даваш сметка, че социализмът е обществено устрой- 
ство, обществена формация, тип социологическа система на обществото. Той е 
етап в прогресивното развитие на човечеството след капитализма. Следователно 
социализмът трябва да продължи възходящото развитие на обществото по-на- 
татък след върховите постижения на капитализма в икономическо, политическо, 
научно, образователно, културно, личностно отношение, включително по отно- 
шение на жизнения стандарт на населението. Ако не направи това, социализмът е 
безсмислен. Ето защо ти трябва да сравняваш сталинисткототалитарното обще- 
ство с върховите постижения на капитализма, а не с неговата възможно най-пе- 
щерна, грабителска форма, каквато беше създадена в нашата страна. Този един- 
ствено правилен подход от марксистка гледна точка аз обосновах през 1984 г. в 
брошурата си „Сравнението”, която предизвика жив публичен интерес, но беше 
посрещната с неприязън от живковизма. 

Сталинисткият тоталитаризъм допринесе повече или по-малко за напре- 
дъка на съответните страни, но твърде скоро изчерпи положителните си въз- 
можности, тръгна надолу, навлезе в задълбочаваща се криза и се взриви. Или 
се тръгна към реставрация на капитализма, или се извърши дълбока реформа, 
която преодоля тоталитарното устройство и създаде условия за действителен 
напредък. 

От твоите твърдения следва, че обществото може да бъде социалистическо 
при наличието на лична власт, на култ към личността, при потъпкване на демо- 
крацията в решаващи пунктове, при безотговорност на партията ръководителка, 
на нейните ръководни органи - централен комитет, политбюро, първи ръково- 
дител, при гонение и репресиране на всеки, който направи критично изказване, 
при липса на стопанска сметка на икономическите институции и на пазарни от- 
ношения, при изолиране от останалия свят и т.н. Такова общество не еи не може 
да бъде социалистическо. Това е кръгъл абсурд! То няма нищо общо с възгледите 
на Маркс, Енгелс и Ленин. То е карикатура на социализма. 

Нека да припомня. По време на Гражданската война и интервенцията, когато 
съветската власт висеше на косъм, Ленин поддържаше невероятна демокрация в 
партията и държавата, фактите са известни. Веднага след разгрома на контра- 
революцията и интервентите Ленин разкри нова закономерност: отсега нататък 
ние можем да оказваме влияние върху международното развитие преди всичко с 
нашия стопански пример. И подчертаваше на десетки места: социализмът може 
да победи само ако постигне по-висока производителност на труда от развития 
капитализъм. 

Сталинисткият тоталитаризъм по силата на своята структура и особености 
на функциониране се оказа некадърен да изпълни тази историческа повеля. В 
това се състои неговата историческа безсмисленост, която предизвика безпреце- 
дентната му гибел. 

И още нещо, което е изключително важно. Характеризирането на стали- 
нисткототалитарното общество като социалистическо води до отъждествяване 
на сталинизма със социализма и комунизма. Това отъждествяване сега е главната 

идеологема на съвременния антикомунизъм. Тази идеологема се лее от сутрин до 
вечер по всички медии и формира антикомунистически възгледи и убеждения 
у населението и особено сред младежта. Ти, Велко, както и всички други, кои- 
то наричат сталинисткототалитарното общество социалистическо, на практика 
подкрепяте антикомунистическата идеологема. Независимо дали го съзнавате. 

Разбира се, тези мои изводи не са приятни. Но един от великите философи 
на древността беше казал: Платон ми е скъп, но истината ми е по-скъпа! Аз по- 
следователно и неизменно следвам тази мъдрост. Ето защо много патих, а може 
би ив бъдеще ме очакват нови беди, защото в обществения живот няма нищо 
по-трудно от търсенето и борбата за истината! 

С приятелство - Стоян 


Велко Вълканов 


до Стоян Михайлов 
(19 януари 2013 г.) 

Стояне! 

Трудно ми е да приема някои от твоите тези. 

Природата на една система не може да се определя от прилагания в нея 
политически режим. Системата се определя от формите на собственост в 06- 
ществото. При нашата система средствата за производство бяха държавни и 
кооперативни. Те не бяха притежание на частни лица. На това основание аз я 
определям като социалистическа. Не мога да приема твърдението, че това бе „ка- 
рикатура на социализма”. Това бе социализъм, с тежки политически извращения, 
и все пак именно социализъм. „Сталинизмът”, „живковизмът” и пр. не са общест- 
вено-икономическа система, те бяха само болест на новото общество, което се 
опитваше да се измъкне от оковите на старото общество. Това освобождаване 
не може да стане безболезнено. „Болката” при раждането на новото общество ев 
някаква степен неизбежна. И буржоазното общество се роди в тежки болки. Това 
са неизбежните „родилни болки”. Проблемът е, че субективният фактор, чужд 
по своя морал на новата система, увеличи излишно и в много голяма степен тези 
родилни болки. Изобщо извращенията на една система, учение, практика и пр. 
и пр. не се определя от вида и обема на допусканите при нейното осъществява- 
не извращения. Християнството не загуби своята природа на велика нравствена 
система само защото то бе свързано с инквизиция, клади, вартоломееви нощи и 
така нататък. 

Социализмът е, разбира се, по-висша обществено-икономическа система 
от капитализма. Тя е в определен смисъл следващата капитализма система. Но 
това не бива да означава, че трябва да чакаме капитализмът да рухне сам по себе 
си и тогава да започнем изграждането на социалистическото общество. Не бива 
да се забравя ролята на „акушерката” в развитието на историческите процеси. 
Разбира се, трябва да е налице бременност, за да се мисли за акушерка. И стои 
въпросът дали Русия бе бременна със социализъм, дали Германия след Първата 
световна война бе бременна с революция и пр. Може да сме избързали, но дали 
избързването нямаше спасителен характер? Нямаше ли да се осъществи социа- 


138 ПОНЕДЕАНИК бр.3/4 - год. ХУШ 


История 


лизмът в съответствие със собствената си природа, ако процесът на осъщест- 
вяването му се ръководеше от хора като Ленин? Мисля, че дори един Андропов 
бе в състояние да освободи социалистическата страна от политическия режим, 
който я компрометираше. Имахме големи надежди и в Горбачов, но той наистина 
излезе предател. Нашият шанс бе Пражката пролет, но за голямо съжаление ние, 
както и другите социалистически страни, го изпуснахме. 

Твоята позиция води до съвършено неприемлив извод: има ли Ленин, има 
социализъм, има ли Сталин, няма социализъм. И при Сталин имаше социали- 
зъм, но, да повторя, това бе социализъм, обременен с несъвместими с природата 
му социални пороци. Нашата задача бе да освободим социализма от пороците, 
но стана така, че ние се освободихме не от пороците му, а от самия него. Сега не 
само ние, но и другите народи (цялото човечество) ще плащаме за този грях. 

С приятелски поздрави, Велко 


жхжжх 


Стояне! 

И още един довод (но все още не последният): Както капитализмът е капита- 
лизъм, какъвто и да е политическият режим - фашизъм или демокрация, така и 
социализмът е социализъм, какъвто и да е политическият режим - сталинизъм 
или демокрация. 

В. 

ЗА ЖИВОТА, ТЕЛЕВИЗИЯТА 
И ДРУГИ РАБОТИ... 


(75 години от рождението на Иван Славков) 





Павел Писарев - доктор на с0- 
циологическите науки. Работи в 
областта на социологията и п0- 
литологията. Публикувал е ста- 
тии и книги по проблемите на ев- 
ропейската културна интегра- 
ция, между които: „Еврокулту- 
рата, „Електронната култура” 
„Американският културен им- 
перидлизъм, „Подир изгубеното 
време (спомени) и други. 

о повод юбилея на Славков в хотел „Радисън” в 

София се бяха събрали стотина негови колеги, 
приятели, телевизионери от едно време - да си спомнят 
за минали години, за себе си, за него. Не бях там, защо- 
то трябваше да съм на митинг по случай Деня на побе- 
дата вгр. Кула. Говорил десетина минути Георги Йорда- 
нов и накрая, без никой да ги приканва, присъстващите 
станали прави и отдали с едноминутно мълчание почит 
на Иван Славков. Във вестниците и в самата телевизия, 
на която той беше десет години директор - нищо, пъл- 
но мълчание. Така беше и когато почина, телевизията 
не пусна черно знаме, а на поклонението на Иван на На- 
ционалния стадион имаше стотици, хиляди хора. Така 
минава световната слава. 

Четох тези дни книга за Балканската война 1912 г. 
- минаха сто години от тогава. Интересно и забавно, 
само че останах с чувството, че чета за дълбока древ- 
ност. Така и с писаното от и за Иван Славков. Иван 
Славков, кога беше това време - ехе-ее, преди почти 
половин век, то няма да се върне никога, няма, аи не 
бива. Този социализъм няма да го живеем още един 
път, той е минало време като Балканската война. Виж 
за нея не съм сигурен, че не може да се повтори. 

„По хълмовете на времето“. Това е заглавието на 
една поредица от телевизионни предавания, прото- 
чили се дълго по екраните преди повече от четвърт 
век. То е малко надуто, тромаво, но какво да се прави, 
такава беше тогава телевизионната програма, лише- 
на от секс, насилие, арогантност, пък и телевизия- 
та беше една, държавна. А излезе и книга на Иван 
Славков с разкази за това време, тя е лека, игрива, ка- 
къвто еи Батето, майтапчийска. На пръв поглед кни- 
гата разказва за тогавашния живот, за телевизията и 

за други неща, за пътувания, за по света иу нас, за мадами и компании, за кре- 
ватни истории, за лафмохабети, за срещи с хора и събития. Да, но хората са То- 
дор Живков и Леонид Брежнев, папа Йоан-Павел Втори и Антонио Самаранч, 
Сюлейман Демирел и Караманлис, Индира Ганди, шахът на Иран Мохамед Реза 
Пахлави, цялото Политбюро на ЦК на БКП и ръководителите на десетки дър- 
жави от Фидел Кастро до Луис Ечеверия - президента на Мексико, и най-голе- 
мите личности на това време от Инокентий Смоктуновски и Олег Табаков до 
Херберт фон Караян и Рей Чарлз. За Иван Славков има много приказки. „Нека, 
че нека говорят“, казваше друг телевизионен бонвиван - режисьорът Хачо Боя- 
джиев, „какво лошо има, ставаме прочути.” Сега и аз така казвам, черпя който 
каже нещо за мене и ме извади от забравата. 

За пръв път чета спомени, които не са против някого, а за хората, с които 
си работил. Никого не е оклепал. Тези, които е пропуснал, да му се обадят, ще 
напише и за тях, така обещава. За пръв път се появяват светли сенки от мина- 
лото - бай Дечко Узунов, Тодор Павлов или Цола Драгойчева, генерал Владимир 
Стойчев. 

Друг да бе, какво скучно животоописание би треснал, теоретически поста- 
новки, политически изводи, художественокритични оценки за стилове и епохи. 
Но Иван Славков в спомените си е верен на себе си - с този пихме, онзи се смя. 
Например както при Ечеверия, мексиканския президент. Людмила казала, че 
в България всеки втори е певец. „Що не ми изпеете нещо”, рекъл Ечеверия, а 
Иван - „Добре, ще изпеем, защото ние тука сме първите”... Не измисля, не фан- 
тазира, всичко е истинско, българско, коньовичарско, но когато трябва - дър- 
жи се на равнището на Политбюро и на международното положение, т.е. върти 
дипломация. 

И пише, много пише за работата... от айде до... зайде. Една дама го срещнала 
и казала - не ме ли помните, др. Славков, заедно работихме в телевизията. Рабо- 
техте вие, аз бях директор - отвърнал Иван. 

Беше генерален директор на телевизията. Имаше виц, сам си го разказваше: 
„На други на сватба подаряват телевизор, на мене телевизия.“ Само че си заслу- 
жи подаръка. Знае две и двеста. Син на лекар, останал десетгодишен без баща, 
израснал през петдесетте години в глад и мизерия, работил каквото му падне 
и семки продавал, и дини крали, но - с намалено поведение, завършил с отли- 
чен гимназия и висше училище - инженер и спортист, национален състезател по 
водна топка. Иван Славков е професионален журналист. Още като студент е в 
професията, а след това във в. „Груд ив. „Работническо дело“, две години главен 
редактор на най-голямата редакция в телевизията „Съвременник. Свидетел съм 
- не знаеше, че ще става директор на телевизията, не е гласял нещата, и жена му 
Мила не знаеше. Направи го Венелин Коцев, секретар на ЦК на БКП по идеоло- 
гията, той по знаеше защо. Но там той беше десет години и превърна телевизия- 
та в най-влиятелния институт за информация и култура. Леда Милева и Иван 
Славков още тогава направиха българската телевизия европейска, докараха Ев- 
ропа в България и вкараха България в света. „Панорама“, „Всяка неделя“, „Светът 
в действие“, телевизионен театър, детски предавания, по двадесет телевизионни 
серии годишно, Златният Орфей, гражданска трибуна - министри и членове на 

Политбюро отговарят пряко в ефир на въпроси на гражданите. Спряха предава- 
нето от ЦК, да не би някой зрител да пита нещо накриво. БТ - първа на Балкани- 
те, цветна и с две програми, покриваща не само цяла България, но и територията 
до Карпатите на север, до Солун и Цариград на югоизток, до Скопие и Охрид. Пъ- 
тувал съм с Невена Коканова до Цариград и на бензиностанциите и кафенетата, 
където спирахме, около нея се събираше винаги тълпа, познаваха я от филмите, 
излъчвани по нашата телевизия. Двете програми на БТ Иван Славков правеше 
заедно с Христо Цачев, Стефан Велев, Петко Димитров, Александър Бешков, аи 
Хачо Бояджиев, Павел Павлов, Янчо Таков, Георги Стойчев, Димитър Езекиев, 
Никола Статков, Марко Семов, Методи Георгиев. За тях Иван Славков отделя 
много страници. 

Елитът на българската интелигенция влезе в програмите на телевизията, 
нямаше шоу звезда от Лили Иванова до Йорданка Христова, Татяна Лолова или 
Стоянка Мутафова, която да не дължи славата си и на телевизията, или артист 
като Васил Михайлов, Стефан Данаилов, Григор Вачков или Коста Цонев и Апос- 
тол Карамитев, Георги Калоянчев, Георги Парцалев или Никола Анастасов, който 
да не стана популярен всред народа чрез синия екран. Защото на сцената ги гледа- 
ха около 1000 души на вечер, а по телевизията един, че и няколко милиона души. 
Но ако става дума за популярност, нейният синоним е цялата фамилия Цоневи. 
И Васил Цонев - Дон Базилио, и Ани Цонева, после Тачева, и великият Коста 
Цонев, да напомня само неговия телевизионен моноспектакъл „Конят”, владее- 
ха екрана месечно, седмично, не ежедневно, а сега там цъфти Димитър Цонев, 
който гони и достига семейните еталони. Няма отърване от тази телевизионна 
династия - манна небесна, и тя заема достойно място в книгата, съответно и на 
екрана. Любимци на народа станаха голяма група говорители. Семействата и де- 
цата свикнаха с гласовете и лицата на Бригита Чолакова, Лили Ванкова, Мария 
Тролева, Любимка Няголова, Христина Христова, преди Кюркчийска, с Никола 
Филипов и Георги Ламбрев и много други. 

Макар и да няма чисто политическо философстване, спомените на Иван 
Славков са силно политическо четиво. Плюе по американския посланик 
„Пръдлю“, защото се месел публично в българските работи, но с други амери- 
кански посланици е приятел, гледал им кучетата. Заради тези плювни му спрет- 
наха провокация, за да го извадят от МОК. Иван Славков сам се определя много 
странно, бил комунист, англофил. И за такива дочаках да чуя. Той е съпруг на 
Людмила Живкова, зет на Тодор Живков. Това безспорно е имало своите предим- 
ства, тогава и сега е повод за много приказки. Но Иван Славков е със собствена 
светлина, а се отнася почетно към светото семейство. След 10 ноември, когато 
узна за свалянето на Тодор Живков, веднага долетя, мисля, от Австралия, и по- 
търси тъста си, който беше някъде запрян. „Ги си следващият“, каза той на Лука- 
нов. Иван не си поплюва, той е човек с достойнство и кураж. С почит и уважение 
се отнася и към социализма на своето време, на който той с право, където трябва, 
се надсмива добродушно - и особено на неговите герои. 

Всяко нещо има край, само тоягата два края. Тя заигра и по Иван Славков. 
Той разказва защо - защото изведе телевизията от контрола на партията, започна 
да прави каквото си иска, без да пита „отдела” - тогавашния СЕМ. Спря напри- 

мер петъчната съветска телевизия, макар че за това имаше решение на ЦК, че чак 
Брежнев се обажда на Живков да пита защо. Тази програма на руски език беше 
въведена преди Иван Славков и не можеше да се гледа от населението, все пак на 
друг език е, макар и близък, затова я спряха. Тогава измислиха един процес кол- 
кото верен, толкова и не, както беше и за „Гексим”. Трябваше или Тодор Живков 
да опере пешкира, или да се намерят изкупителни жертви - Иван Славков и еки- 
път му. Накрая си отидоха Людмила Живкова и нейният екип, а след това и Алек- 
сандър Лилов. След това дойде и финалът, започна преходът. Иван Славков десет 
години беше избиран за председател на Българския футболен съюз и на БОК. 

Иван скромно пише за своето време и за себе си. Тук-там само се изкарва 
велик, а е забравил да спомене, че велики са и Кево - Кеворк Кеворкян, Томето 
- Тома Томов, и Джимо - Димитри Иванов, че и Иван Гарелов - човекът Пано- 
рама. Не че не е писал за тях, но не е точен, забравил е изрично да подчертае, че 
са супер, велики, неповторими, изключителни и недостижими. Което си е вярно 
все пак. Но те са живи и здрави, слава богу, и сигурно ще напишат и те спомени 
в своя прослава, защото знам, че са скромни, без да го пропущат и него, защото 
те го обичат. 

С Иван Славков се познаваме от „Работническо дело“. Когато той дойде 
от в. „Груд, аз бях кореспондент в Париж и се виждахме през лятото. Не беше 
член на партията и беше женен за първата си съпруга - стюардеса, която загина 
в самолетна катастрофа. Аз го поканих в телевизията, защото беше добър жур- 
налист с опит, приятел, защото знаеше руски и английски много добре, защото 
беше видял света и не беше прост българан, защото беше гледал много Би Би Си. 
Поканих го за главен редактор на обществено-политическите редакции, какъвто 
беше две години. После ме замести като директор, но аз съм свидетел, че той и 
жена му, аи тъст му не участваха в тази работа, която Венелин Коцев предложи. 
И тогава, и сега приказките на тема Иван Славков са много и пикантни, но той 
работи в телевизията десет години и след Леда Милева има реални заслуги за 
нейното европеизиране. Телевизията стана цветна, с две програми, ежедневна, 
целодневна до среднощ, с местни тв станции в Пловдив, Варна, Русе, Благоевград 
и Велико Търново. Работещите в телевизията бяха две-три хиляди и могат да сви- 
детелстват, а зрителите са милиони. 

Пиша добри неща за Иван Славков, защото са верни, а клевети за него и 
времето му има достатъчно. Десетки, стотици са добрите българи от старо време, 
но за тях сега се мълчи. Така щее - ден до пладне, ако хората по места и професии 
не се самоорганизират. 

Амедео Клементе Модиляни (1884-1920) е италиански художник и скулп- 
тор, работил предимно във Франция. Неговото творчество се отличава с уника- 
лен стил и е определяно като епоха в изкуството на ХХ век. 

През пролетта на 1910 г. Модиляни се запознава с младата руска поетеса 
Анна Ахматова. Тяхната романтична връзка продължава до август 1911 г., кога- 
то се разделят и никога повече не се виждат. Плод на тази любов са графиките, 
които поместваме. 

Анна Андреевна Ахматова (1889-1965) е руска поетеса, една от най-значи- 
мите представителки на акмеизма и на руската поезия изобщо. Тя е съпруга на 
поета Николай Гумильов и майка на историка Лев Гумильов. 

СТИХОВЕ 


Сега се моля на лъча 


Сега се моля на лъча -- 

той бледи слаб снове. 

И днес от сутринта мълча, 
сърцето ми -- на две. 

На моя умивалник стар 
позеленя медта. 

Но там лъчът разпалва жар 
и весели света. 

Невинен и обикновен, 

витае в глух покой, 

но в този дом опустошен 
той златен празник е за мен, 
утеха ми е тои. 

1909 


Любов 


Тузмийка, преплетена 310, 
сега ми предрича сполука, 
ту гълъбка с дяло крило 
отвън на прозореца гука, 


привиди се в скрежа ли мек, 
в съня ли дълбок на шибоя. 
Нос нея забравя човек 
утеха и радост какво е. 


Тя шеине с молигивен копнеж, 
ридае в звънтеж на соната. 
И страшно в шом я сезреш 
в усмивка севсем непозната. 
191 


Анна Ахматова 
Първо завещание 


И иак звучат камбани над положен 
върху земята бял саван от сняг, 
духът ми е смутен и разтревожен 
от скуката на Царско село пак. 
Безмълвие и пустош ме приема, 
дошъл е сякаш краят на света. 
Като изчернана навеки тема 
дворецът дреме в смъртна самота. 
1910 


Момчето, дето с тънка свирка 
свири... 


Момчето, дето с тънка свирка свири, 
момичето с венеца бял в река 

и двете скръстени в гората дири, 
далечната в полето светлинка -- 


аз всиико виждам, помня и любовно 
ще съхраня до сетния си час. 
Едничко нещо свято и съдбовно 

не бих желала да си спомням а3. 


Без мъдрост мога и без сила мога. 

О нека само огънят пламти! 

Крилат ли е, безкрил ли -- знам, че бога 
на любовта не ще ме посети. 

191 

КУлтурд 


Спомен за слънце в сърцето слабее... 


Сиомен за слънце в сърцето сладее. 
Вехне трева. 

Сняг подранил е и вятър го вее 
едва-едбва. 


В тесни канали водата зловещо 
стине без звук. 

Всичко е свършено, чакаш ли нещо 
някога тук? 


С тънка сламка ми пиеш душата 


С тънка сламка ми пиеш душата. 
Знам вкуса й горчив и безиелен. 

За молбите не търся отплата. 

О) покой мой многонеделен. 


Като свършиш, кажи ми. И нека 
на душата ми туй да е краят. 
Аз ще тръгна но близка пътека 
да погледам деца как играят. 


Не познахме съпричастие... 


Не иознахме съпричастие, 
дето искаш, там иди. 
Който е свободен, щастие 
го очаква от преди. 


Стеле се в празно небе разпростряна 
ива една. 

Все пак добре е, че няма да стана 
ваша жена. 


Сиомен за слънце в сърцето сладее. 
Сън? Или мрак? 

Тази нощ сигурно вън ще навее 
първия сияг. 

1911 


Как цъфти над плетиша череша 
и подвикват зидаритие дружно. 
Ти любовник ли, брат ли ми беше, 
аз не помня -- и то е ненужно. 


Как е светло и как дезприютно, 
уморена вървя, скръбнолица... 
И мълчат минувачитие смутно: 
вярно, пя еот вчера вдовица. 
1911 


Но селза не съм изилакала, 
моя дял екрут и тивърд. 
Иот теб целувки чакала, 
нека ме целуне смърт. 


Мъеката на много зими е 


преживяна, не тежи. 


Но защо, сравнен с любимия, 


ти си по-добър, кажи? 


191 

Културд 
С кожения бич ядосано... 


С кожения бич ядосано 
бие ме мъжът ми лош. 
Зад прозорчето белосано 
аз те чакам цяла нощ. 


Вече семва. И над стряхата 
струйка синкав дим трепти. 
Мен, затворницата, плахата, 
сласка не споходи ти. 


Зла съдба, като пиявица, 
ме измъчва дълги дни. 
Русокоса ли красавица 
или смугла те плени? 


Чувство тъмно, несиоделяно 
накипява и горчи, 

ав леглото ми застелено 
падат утринни лъчи. 

191 


Тъмната тераса 


Темната тераса 

ив дървото -- итица... 
А на моштна маса -- 
мъжка ръкавица. 


Ламиште са жълти. 
Ношем шум витае. 
И не си дошъл ти, 
азашщо -- незная. 


Уире чакам ясно 
слънце златокъдро. 
Всичко е прекрасно 
и сърцето -- мъдро. 


Глъхне в самотата 
от боязън смътна... 
Четох, чедушата 
уж била безсмъртна. 
1911 


Из „Ана Ахматова (Избрана лирика). Издателство „Народна култура, 1974. 





Превод: Иван Николов 

ТАВ:Е ОЕ СОМТЕМТ5 
ПОНЕДЕЛНИК 


(„МОМОАУ” - А )ОйВМА! ЕОВ ТНЕОВУ, РОИТ!С5 АМО СШТИВЕ) 


Тнойвнт5 АМО АРНОВ!5М5 


Тнеову 


Апдгеу Еиквом 
Ки! Ецгбоу 


Ква!ме АЕТЕВ ТНЕ АВМ5Т!СЕ 

Мади" Теб опом 
ТНЕ ВАКАМ5 
ПчуБеп Реноу 
ЕшзЕ Кеуеууз: 

Мюае! Миксйпеу, 
Мапап Кагад!огоу, 
ФотИга Шеуа, 
Мноз ам Ророу 


Есомому 


мКкоау КаБойауеу 


босъЕту 


Мазз! Ргодапоу 


Оопспо Сгадеу 


Тпе Ешиге о Саркайзга 
(Мопдз домегтеп!, Соба! Еросй 
о! Муагппд Кеа ав" ог Ше Тпитрй 
о е Ц5А?) 


Еигоре оп Ше Едае о? Сатазторйу 


Тне Кое о е Ва!Капз 
1 „5гатео с Пер?" 


Тне | пдмаца!, е Магкет 
апа Те 5стате 


Пиле ог Ле 5та! Реор!е 
(Апа!у15, Оестсатей То Те Кезтоганоп 
о! Саркайвга) 


Тне Тууо Гауу5 
о ле Тап5з топ Репода 


25 


50 


71 
73 
74 
77 


79 


95 


101 

ТАВ:Е ОЕСОМТЕМ5 


Нестову 


Мей ауа Пигеуа Тпе Рис! апа Не Раск 
(140 Уеаг5 оп е Ви И о Мос! Е НегЬз1, 
90 Уеаг Когп 115 Оеа!) 112 


Ме!Ко Ма!Капоу, АБоц! Те СНагасег 
5тоуап МШайом “| о «пе соса!-Есопопис 
б5узтег 1 Видапа 
Бетоге Те 10" о МоуетЬег 132 
Рауе! Рззагеу Абош! ЦЕе, Теемзоп 
апд ощег Тоз 
(75 Уеаг5 гот Ше Ви о 1мап Хаукоу) 140 


Ситиуве 


Аппа Айтагоуа Мегвез 147 

БОММАВЕ 
ПОНЕДЕЛНИК 


(„СЕ ТИМО!“ - МАСА?! МЕ ОЕ ТНЕОН!Е, ОЕРОПТОИЕ ЕТ ОЕ СШТИНВЕ) 


РЕМБЕЕХ ЕТ АРНОВ!5МЕ5 


Тнеов!Е 


Апагеу Еоигзоу, 
Ки! Еоигвоу 


ГГ укватМЕ АРВЕ5 Е СЕ55Е? Е ЕЕЦ 
Мади" Те Копоу 
1Е5 ВА.КАМ5 
ГучЬБеп Реггоу 
Ркепиегз соттетанез: 
Микнай Ми“сНеу, 
Мапап Кагадуогом, 
2огпИза Шеуа, 
Мо ау Рором 
Есономи 
МКкойау КаБогуадем 


бос1ЕТЕ 


Маз5! Ргодапоу 


ОопсПо Сгадеу 


СГамепи ди саржайзте 

(Соцуететеп! топяа!, вродче доба!е 
дез „гоуаитез БеШдбгап!в“ оц е 1потрйе 
Чех Ета!5-Ппв?) 


СЕигоре ез аи Бога ди доийте 


Га расе дез Ва!Капз 
еп „Ргобопдецг 5гавотдие“ 


Шпамди, |е глагсие е! "Ека! 


Гететрв дез рейез депз 
(Апа/уве, сопзасге а а гезтацганоп 
Яи сарйазте) 


Оеих 1015 5иг |а тгап5з оп 


25 


50 
71 
73 


74 
77 


79 


95 


101 

ОММАВЕ 


Нстове 
МеП ама ОПакеуа Ге рирпсте е а пеште 
(140 апз дерий а па!5запсе де Уо55 НегЬзт 
е! 90 апз дери!5 за й!5рапНоп) 112 
Ме!Ко Ма!Капоу, биг е сагастеге ди зуб ле 5зосто-всопопаче 
5гогап МКВайоу спег пои5 ауап! е Ох помегБге 132 
Рауе! Руззагеу 5иг а ме, |а те !емчоп е! ез аитез аЕаге5 
(|е 75-ете аппмегзане де |а па!5запсе 
де |мап ЗауКоу) 140 
СтИУВЕ 
Аппа Айтаоуа Ройтез 147 

ГАНА 


ПОНЕДЕ НИК 


(„МОМТАС“ -2ЕТУСНВ!ЕТ ЕЙВ ТНЕОН!Е, РОИПК ИМО КТИ) 


(СЕОАМКЕМ ОМО АРНОВ!5МЕМ 


Тнеов!Е 


Апдке) Еигвзоу, 
Ки! Ецвбоу 


Ое 2икипй дез КаркаПзгиз 
(Мейгедегипа, доба!е Еросйе дег Кпедейзспеп 
Котогеспе одегТпигар! дег И5А?) 


ГЕ УКВА!МЕ МАСН ОЕМ МУАЕЕЕМБТИ 1 5ТАМО 


Младт" Тейопоу 
ПЕВ ВА-КАМ 
ЦчЬеп Рейом 
Ег е Веууепипадеп: 
Мкпай МизсНеу, 
Мапап Кагад)о5оу, 
5огтга Шеуаа, 
Мико ау Рором 
Окономк 
Моа) КаБоцазнеу 


СЕЗЕПЗСНАЕТ 


Мазз! Ркодапоу 


Ооп спо Сгадеу 


Еигора ат Вапа дез Абдгипйез 


Оге Роз оп дег Ва!Капеп 
1 „5 гакеовспег Пейе“ 


Оаз пдмачит, дег Маг“ ипа дег 5Гаа! 


Фей Ки Че Непеп | еше 
(Епе Апа!уве, деулдтет дег Везтацгайоп дез 
Каркайзгиз) 


2умме! Сезе!ге дег Мепде 


25 


50 
71 
73 


74 
77 


79 


95 


101 

ГАНА 


СЕЗСНСНТЕ 
Ме аууа Пагеуга Оег РиБПа5! ипа да Виде! 
(140 )айге зей дег СеБий моп )озерй Негрзт, 
ипд 90 )айге ей зетпет Тод) 112 
Ме!Ко Муа!Капоу, 2и дет Спагаккег дез дезейзспаййси 
5тодап Мкйпайом “ дКопопивсПеп бузкеп 


Бе! ипз мог дет 10. МоууепаБег 132 


Рамуе! Р155акеу Орег даз |ереп, даз Еегозейеп ипЯ Апдегез 
(75 )айге ей дег СеБий! уоп |муап УаууКоу) 140 


Котив 


Аппа Асптаоуа седк е 147 

С ОДЕРЖАНИЕ 
ПОНЕДЕ НИК 


(„ПОНЕДЕЛЪНИК“ - ЖУРНАЛ ТЕОРИИ, ПОЛИТИКИ И КУЛЬТУРЬ!) 


Мъкли и АФОРИЗМЬ! 


ТЕОРИЯ 
Андрей Фурсов, 
Кирилл Фурсов 
УКРАИНА ПОСЛЕ ПЕРЕМИРИЯ 
Владимир Трифонов 
БАдлкаднь! 
Любен Петров 
Первъме отзъвъьг: 
Михаил Мирчев, 
Мариан Карагезов, 
Зорница Илиева, 
Мирослав Попов 
Зкономикд 
Николай Работяжев 


ОБщество 


Васил Проданов 


Дончо Градев 


Будущее капитализма 
(Мировое правительство, глобальная зпоха 
„воюющих царств" или триумф США?) 


Европа на грани пропасти 


Место Балкан 
в „Стратегической глубине" 


Индивид, рънок и государство 


Время для маленьких людей 
(Анализ, посвященньи реставрации 
капитализма) 


Два закона перехода 


25 


50 
71 
73 


74 
77 


79 


95 


101 

С ОДЕРЖАНИЕ 


История 
Велислава Дмрева Публицист и стая 
(140 лет со дня рождения Иосифа Хербста, 


90 лет со дня его гибели) 112 


Велко Вълканов, О характере общественно-зкономической 
Стоян Михайлов системьгу нас до Десятого ноября 132 


Павел Писарев О жизни, телевидении и других вещах 
(75 лет со дня рождения Ивана Славкова) 140 


КУльтурА 


Анна Ахматова Стихи 147 

